
n. TILlllS CICERO. 


In agro Arpinati ex equestri familia natus est ( M. 
Tullius Cicero) anno post urbem conditam dcxlvii. Qui 
acerrimum et docile ingenium nactus, postquam ex 
domestica M. Tullii patris disciplina haud poenitendos 
fructus perceperat, adolescentulus una cum Quinto fratre 
Romam fuit deductus. Ibi litteras primum doctus est 
ab Aulo Licinio Archia poeta, cuius tunc maxime ce- 
lebratum erat in urbe nomen. Postea vero Apollonium 
Molonem Rhodium, actorem summum causarum et ma- 
gistrum, Diodotum Stoicum, Phaedrum et Zenonem Epi- 
cureos, et Philonem Academicum audivit; iuris autem 
civilis praeceptorem habuit Q. Mucium Scaevolam, cui 
ita fuit deditus, ut, quoad posset, ab cius latere nun- 
quam discederet. 

His igitur ingenii et doctrinarum praesidiis egregie 
ad eloquentiam institutus Cicero in foro coepit versari ; 
primaque causa pro Sexto Roscio dicta tantum habuit 
commendationis, ut nulla esset quae non digna eius pa- 
trocinio videretur. 

Erat eo tempore in Cicerone summa gracilitas et in- 
firmitas corporis; quumque amici et medici eum hor- 
tarentur , ut causas agere desisteret , ad 'firmandam 
valetudinem in Asiam profectus est. Quum venisset 
Athenas, sex menses fuit cum Antiocho, nobilissimo 
veteris academiae philosopho, simulque disciplina usus 
est Demetrii Syri, non ignobilis dicendi magistri. Post- 
quam vero Asiam lotam peragrasset, Rhodum petiit, 
seque ad eundem, quem Romae audierat, Melonem 
applicavit. 

Ita in urbem se recepit biennio post non modo exer- 
citatior, sed prope mutatus. Tunc enim vero cum pro- 
pter assiduitatem in causis et industriam', tum propter 
exquisitius et- minime vulgare orationis genus, animos 
hominum ad se dicendi novitate convertit. Quare pri- 
mum quaestor, deinde aedilis curulis et praetor primus 
incredibili populi voluntate fuiCrenuntiatus ; ac tandem 
anno urbis conditae ferme dcxc consulatum adeptus, 
ob detectam et extinctam Catilinae coniurationem in 
primis enituit. Haud ita multo post in Clodii aliorum- 
que improborum civium invidiam adductus, patria exsu- 
lavit; donec, P. Cornelio Lentulo et Pompeio praesertim 
adnitentibus, sextodccimo mense summa cum dignitate 
in urbem fuit revocatus. 

Annos natus quatuor et quinquaginta in collegium 
Augurum cooptatus est ; mox vero proconsul Ciliciam 
provinciam sortitus, bellum ibi feliciter gessit, et im- 
peratoris nomen promeruit. Exardescente bello civili , 
Pompeii partes secutus est. Quamquam vero mortuo 
Pompeio in gratiam redierat cum Caesare ; attamen 
quamdiu hic rerum omnium dominatum tenuit, noster 
adrainistralione reipublicae liberatus, sese lotum philo- 
sophiae tradidit , a qua et doloris medicinam , et otii 
oblectationem honestissimam peteret. Post dictatoris 
caedem civilibus fluctibus iterum iactatus, Antonii trium- 
viri iussu, cuius odium philippicis sibi maxime contra- 
xerat , interfectus est anno urb. cond. dccxi , quum 
aetatis annum- ageret quartum et sexagesimum .... 

Ad oratoriam Ciceronis facultatem, ut ipse profitetur, 
plurimum contulit immensa illa doctrinae seges a graecis 
philosophis petita, quam ipse aetate maturior cum ci- 
vibus suis ita communicavit, ut merito dictus sit phi- 
losophiam a Graecis ad Romanos primus transtulisse. 

Exstant, praeter nonnulla fragmenta, duodecim Tul- 
liana opera philosophica; quorum veluti prooemium ha- 
beri possunt libri u academicorum, in quibus agitur de 
academiae recentioris doctrina ab Arcesila usque ad 
Philonem, sive, ut brevius dicam, de veritate humana- 
rum cognitionum. 

In libris v de finibus bonorum el malorum exquirit 
noster quidnam de summo liono et summo malo sen- 
serint Epicurei, Stoici et Peripatetici. 

Tusculanae disputationes, quae libris v continentur, 
sunt veluti miscellanea philosophica, in quibus res agun- 
tur ad bene bealeque vivendum maxime necessariae ; 
ita tamen ut certum unicuique libro sit propositum ar- 
gumentum. 

Epicureorum, Stoicorum atque Academicorum pla- 
cita de Deo et providentia complectuntur libri m de 
natura Deorum. Cuius quidam scriptionis veluti appendix 
haberi potest disputatio de divinatione, quam noster bi- 
fariam ita divisit, ut in libro primo Quintum fratrem 
inducat ex Stoicorum doctrina proftlenlem, se divina- 
tionem sequi, omnium populorum consensu comproba- 
tam; in altero vero Stoicorum sententiam de divinatione 
a Quinto fratre defensam ipse refellat. Ilisce libris de 
natura Deorum et de divinatione tamquam complemen- 
tum accedit liber mutilus, in quo implicatissimam de 
fato quaestionem pertractavit. 

Libros de legibus numero sex exaraverat Cicero. Sed 
quum quartum, quintum et sextum temporis iniuria 
nobis inviderit, tres priores tantummodo supersunt. In 
his Tullius ipse inducitur loquens cum Quinio fralre et 
Tito Pomponio Attico de origine et natura iuris uni- 
versi, et de legibus, quibus Romani potissimum rege- 
rentnr. 

In libris ni de officiis agitur praesertim de rebus ho- 
nestis et utilibus; in opella de senectute refelluntur quae 
vulgo senectuti obiici solent ; in libro de amicitia ea 
tangit philosophus romanus, quibus vera a falsa ami- 
citia dignoscatur, et leges proponit, quibus illa sit re- 
genda. Paradoxa vero complectuntur absurda quaedam 
Stoicorum placita. 

Restant libri vi de rcpublica, quos si quis cupiat de- 
finire, recte dixerit, nihil aliud esse, nisi quamdam ro- 
mani imperii historiam , in qua per summa capita ea 
narrantur, quae Romani ad rempublicam constituendam 
et tutandam sanxerunt, quibus multae animadversiones 

accedunt ex philosophia et civili prudentia depromtae. 
Omnibus Tullianis operibus philosophicis hoc esse an- 
teponendum concordes testantur critici doctissimi. Do- 
lendum igitur aliqua dumtaxat fragmenta, nullo saepe 
inter se vinculo consociata, ad nos pervenisse. 

Hic si quis fortasse requirat quinam fuerit Tullianae 
philosophiae fons praecipuus, aio , Ciceronem a prima 
inde aetate ad summam senectutem , omnium graeco- 
rum philosophorum studiosissimum, Platonem prae cae- 
teris adamasse , atque ad Academicorum doctrinam se 
in primis applicuisse, quod hac oratorem maxime ali 
adiuvarique arbitraretur. Qua tamen in re eo praeser- 
tim videtur spectasse, ut doctrinae varietatem, adhibito 
iudicio et delectu, ad elegantem vitae et philosophandi 
usum accommodaret. Caeterum quum philosophia usque 
ad Tullianam aetatem nondum fuisset latinis litteris ex- 
plicata, Cicero primus eam recte illustravit, et lumini- 
bus etiam oratoriis usus, omnem Graecorum copiam 
et elegantiam expressit; magni existimans interesse ad 
decus et laudem civitatis, res tam graves tamquc prae- 
claras, latinis etiam litteris contineri. Quum autem, ut 
modo memoravi , graecorum omnium philosophorum 
rationes plane perspectas haberet noster, et suam de 
illis sententiam prudenter ac libere ferret , iam patet 
quantum civibus suis profuerit, et quanta hodieque sint 
eius in philosophiam merita. — (Th. Vallaurius in Hi- 
storia critita litterarum latinarim , lib. n , cap. x , § 1 ; 
et cap. xi, § 1). 


MJCIUS AATVJEUS SEXEC.l. 


Lucius Annaeus Seneca, Cordubae natus est in Hi- 
spania, patre M. Annaeo Seneca rethore. Adolescentulus 
Romam deductus, tanta tamquc varia eruditione prae- 
slantissimum ingenium excoluit, ut aequales omnes 


T 

longe sapientia antecederet. Sub imperatore Claudio in 
exilium actus fuit. Post annos ferme octo , suffragante 
Agrippina, Neronis matre, ab exilio revocatus, praetu- 
ram et fortasse etiam consulatum gessit; quumque Ne- 
ronis studiis regendis delectus fuisset, fama litterarum, 
ingenti divitiarum copia et potentia in primis inclaruit. 
Tandem accusatus tamquam popularis Pisonianae con- 
jurationis, ideoque a Nerone ad mortem adactus, sibi 
venas incidi iussit , anno aetatis suae tertio ferme et 
sexagesimo. 

De Senecae natura et moribus historici admodum 
dissident inter se. Hoc tamen inter omnes constat, phi- 
losophum nostrum ab eximia illa virtute abfuisse, quam 
in operibus suis graphice depinxit. 

Exstant 1.° illius libri m De ira ad Novatum. 2.° Con- 
solatio ad Helviam matrem, quum iussu imperatoris . 
Claudii in Corsicam insulam fuisset relegatus. 3.° Con- 
solatio ad Polybium Claudii libertum ob fratris mortem 
sese afflictantem. 4.* Consolatio ad Marciam in luctu 
Metilii filii. 5.° De providentia ad Lucilium. 6." De animi 
tranquillitate ad Annaeum Serenum. 7.° De constantia 
sapientis ad eundem Serenum. 8.° De clementia libri m 
ad Neronem , ex quibus primus lanium superest , et 
pars secundi. 9.° De brevitate vitae ad Paulinum, fra- 
trem Paulinae uxoris suae. 10.° De vita beata ad Gal- 
lionem fratrem. \\.° De otio aut secessu sapientis. 12.° De 
beneficiis libri vn ad vElnilium Liberalem. 1 3.° Epistolae 
cxxiv ad Lucilium, Siciliae procuratorem, quae in ar- 
gumentis philosophicis versantur. 1 4.° Naturalium quae- 
stionum libri vn. 1 5.° Demum ino* oJoxO*r««< 4 , sive ludus 
in morte imperatoris Claudii. 

In hisce operibus Stoicorum doctrinam praesertim 
sequitur noster; et plurima a^ud eum leguntur mode- 
stiae, gravitatis, iustiliae, continentiae, aliarumque vir- 
tutum praecepta, quae a Christianae sapientiae fontibus 
penitus manasse videntur. — (Th. Vallaurius in Historia 
critica litterarum latinarunt lib. hi, cap. ix). 

I. 


Slrella parentela che han fra loro 
l' eloquenza e la flosofia. x 


Saepe, et multum hoc mecum cogitavi , bonine an 
mali plus attulerit hominibus et civitatibus copia dicendi, 
ac summum eloquentiae studium. Nam cum et nostrae 
reipublicae detrimenta considero, et maximarum civi- 
tatum veteres animo colligo calamitates, non minimam 
video per disertissimos homines invectam esse partem 
incommodorum. Cum autem res ab nostra memoria , 
propter vetustatem remotas, ex lilerarum monumentis 
repetere instituo: multas urbes constitutas, plurima bella 
restincta, firmissimas societates , sanctissimas amicitias 
intelligo cum animi ratione, tum facilius eloquentia com- 
paratas. Ac me quidem diu cogitantem , ratio ipsa in 
hanc potissimum sententiam ducit, ut existimem , sa- 
pientiam sine eloquentia parum prodesse civitatibus, elo- 
quentiam vero sine sapientia nimium obesse plerumque, 
prodesse numquam. — (Cic. De inventione rhetorica, lib. 
i, cap. 1). 


Fateor me oratorem , si modo sim , aut etiam qui- 
cumque sim, non ex rhetorum officinis , sed ex Aca- 
demiae spatiis exstitisse. Illa enim sunt curricula mul- 
tiplicium variorumque sermonum , in quibus Platonis 
primum iTnpressa sunt vestigia : sed et huius et aliorum 
philosophorum disputationibus et exagitatus maxime 
orator est, et adiutus. Omnis enim ubertas, et quasi silva 
dicendi ducta ab illis est, nec salis tamen instructa ad 
forenses causas; quas, ut illi ipsi dicere solebant, agre- 
stioribus Musis reliquerunt. Sic eloquentia haec forensis, 
spreta a philosophis et repudiata, multis quidem illa 
adiumeutis magnisque caruit; sed tamen ornata verbis 


Digitized by Google 


9 


atque sententiis, iactationcm habuit in populo, nec pau- 
corum iudicium reprehensionemque pertimuit. Itaet doctis 
eloquentia popularis, cl disertis elegans doctrina defuit. 
— Positum sit igitur in primis (quod post magis intel- 
ligetur) sine philosophia non posse effici, quem quae- 
rimus, eloquentem : non ut in ea tamen omnia sint, sed 
ut sic adiuvet, ut palaestra histrionem. Parva enim magnis 
saepe rectissime conferuntur. Nam nec latius, nec copio- 
sius de magnis variisque rebus sine philosophia potest 
quisquam dicere. Siquidem etiam in Phaedro Platonis 
hoc Periclem praestitisse celeris dicit oratoribus' Socrates, 
quod is Anaxagorae physici fuerit auditor; a quo censet, 
cum,' quum alia praeclara quaedam et magnifica didi- 
cisset, uberem et fecundum fuisse, gnarumque (quod 
est eloquentiae maximum) quibus orationis modis quae- 
que animorum paries pellerentur. Quod idem de De- 
mosthene existimari potest ; cuius ex epistolis inlelligi 
licet, quam frequens fuerit Platonis auditor. Nec vero 
sine philosophorum disciplina, genus et speciem cuius- 
que rei cernere, neque eam definiendo explicare , nec 
tribuere in partes possumus ; nec iudicare, quae vera, 
quae falsa sint; neque cernere consequentia, repugnan- 
tia videre, ambigua distinguere. Quid dicam de natura 
rerum, cuius cognitio magnam orationi suppeditat co- 
piam? de vita, de officiis, de virtute, de moribus, sine 
multa earum ipsarum rerum disciplina, aut dici, aut 
inlelligi potest? — (Cic. Orator, cap. iv, v). 


Quis nescit, maximam vim existere oratoris in ho- 
minum mentibus vel ad iram, aut ad odium, aut do- 
lorem incitandis, vel ab hisce iisdem permotionibus ad 
lenitatem , misericordiamque revocandis ? Quare , nisi 
qui naturas hominum, vimque omnem humanitatis, 
causasque eas, quibus mentes aut incitantur aut re- 
flectuntur, penitus perspexerit, dicendo, quod volet, 
perficere non poterit. Atqui totus hic locus philoso- 

phorum putatur proprius ; neque orator , me auctore , 
unquam repugnabit ; sed , quum illis cognitionem rerum 
concesserit , quod in ea solum illi voluerint elaborare, 
tractationem orationis, quae sine illa scientia nulla est, 
sibi assumet. — Nunc, sive qui volet, eum philosophum , 
qui copiam nobis rerum orationisque tradat, per me 
appellet oratorem licet ; sive hunc oratorem , quem ego 
dico sapientiam iunctam habere eloquentiae, philosophum 
appellare malet, non impediam; dummodo hoc constet, 
neque infantiam eius, qui rem norit, sed eam explicare 
dicendo non queat;' neque inscientiam illius , cui res 
non suppetat, verba non desint, esse laudandam : quo- 
rum si alterum sit optandum, malim equidem indiser- 
tam prudentiam, quam stultitiam loquacem. Sin quae- 
rimus, quid unum excellat ex omnibus, docto oratori 
palma danda est. Quem si patiuntur euradem esse phi- 
losophum, sublata controversia est — (Cic. De oratore, 
lib. i, cap. 12; et lib. m, cap. 35). 


Sed, ut Aristoteles vir summo ingenio, scientia, copia, 
cum motus esset Isocratis rhetoris gloria, dicere etiam 
coejrit adolescentes docere, et prudentiam cum eloquen- 
tia iungcre : sic nobis placet nec pristinum dicendi 
studium deponere , et in hac maiore et uberiore arte 
versari. Ilanc enim perfectam philosophiam semper in- 
dicavi , quae de maximis quaestionibus copiose posset 
oruateque dicere. — (Cic: Tuse, disput. lib. i, cap. 4). 

Luomo ha un vivo desiderio, un bisogno naturale 
di conoscere e di sapere. 

( Elementi di filosofia — 1881, pag. 3, Prefaz. n. j. ) 

Tantus esi innalus in nobis cognitionis amor et scien- 
tiae, ut nemo dnbitare possit, quin ad eas res hominum 
natura nullo emolumento invitata rapiatur. Videmusne, 
ut pueri ne verberibus quidem a contemplandis rebus 
perquirendisque deterreantur ? ut pulsi requirant ? ut 
aliquid scire se gaudeant ? ut aliis narrare gestiant ? 
ut pompa, ludis atque ciusmodi spectaculis teneantur, 
ob eamque rem vel famem et sitim perferant ? Quid 
vero? qui ingenuis studiis, atque artibus delectantur, 
nonne videmus eos nec valitudinis, nec rei familiaris 
habere rationem X omniaque perpeti, ipsa cognitione et 
scientia captos ? et cum maximis curis et laboribus 
compensare eam, quam ex discendo capiant, volupta- 
tem ? Mihi quidem Homerus huiusmodi quiddam vidisse 
videtur in iis, quae de Sirenum cantibus finxerit. Neque 
enim vocum suavitate videntur, aut noviiate quadam et 
varietate cantandi revocare cos solitae, qui praeterve- 
hebantur , sed quia multa se scire profitebantur; ut 
homines ad earum saxa discendi cupiditate adhaere- 
scerent. Ita enim invitant Ulixem : (nam verti, ut quae- 
dam Homeri, sic istum ipsum locum) 

0 decus Argolicum , quin puppim flectis , Ulixe , 
Auribas ut nostros possis agnoscere cantus? 

Nam nemo haec unquam est transvectus caerula cursu, 
Quin prius adstiterit vocum dulcedine captus ; 

Post variis avido satiatus pectore musis, 

Doctior ad patrias lapsus pervenerit oras. 

Nos grave certamen belli, clademque tenemus , 

Graecia quam Troiae divino numine vexit; 

Omniaque e latis rerum vestigia terris. 

Vidit Homerus, probari fabulam non posse, si cantiun- 
culis tantus vir irretitus teneretur. Scientiam pollicentur : 
quam non erat mirum sapientiae cupido patria esse 

cariorem. Atque omnia quidem scire, cuiuscumque modi 
sint , cupere , curiosorum : duci vero maiorum rerum 
contemplatione ad cupiditatem scientiae , summorum 
virorum est putandum. 

Quem enim ardorem studii censetis fuisse in Archi- 
mede, qui, dum in pulvere quaedam describit attentius, 
ne patriam quidem capiam esse senserit,? Quantum 
Aristoxeni ingenium consumptum videmus in musicis? 
quo studio Aristophanem putamus aetatem in literis 
duxisse? Quid de Pythagora? quid de Platone, aut de 
Democrito loquar, a quibus propter discendi cupidita- 
tem videmus ultimas terras esse peragratas ? Quae qui 
non vident , nihil umquam magna cognitione dignum 
amaverunt. Atque hoc loco, qui propter animi volupta- 
tes coli dicunt ea studia, quae dixi, non intelligunt, 
idcirco esse propter se expetenda, quod, nulla utilitate 
obiecta, delectentur animi , atque ipsa scientia , etiam 
si incommodatura sit, gaudeant. Sed quid attinet de 
rebus tam apertis plura requirere ? Ipsi enim quaera- 
mus a nobis, stellarum motus contemplationesque rerum 
caelestium, eorumque' omnium, quae naturae obscuritate 
occultantur, cognitiones, quemadmodum nos moveant; 
et quid historia delectet, quam solemus prosequi usque 
ad extremum ; praetermissa repetimus, inchoata perse- 
quimur. Nec vero sum inscius, esse utilitatem in hi- 
storia , non modo voluptatem. Quid ? quum fictas fa- 
bulas e quibus utilitas nulla elici potest, cum voluptate 
legimus? Quid? quum volumus nomina eorum, qui 
quid gesserint, nota nobis esse, parentes, patriam, mulla 
praeterea minime necessaria? Quid? quod homines 
infima fortuna , nulla spe rerum gerendarum , opifices 
denique , delectantur historia ^ maximeque eos videre 
possumus res gestas audire et legere velle, qui a spe 
gerendi absunt , confecti senectute. Quocirca intelligi 
necesse est, in -ipsis rebus , quae discuntur et cogno- 
scuntur, invitamenta inesse, quibus ad discendum co- 
gnoscemdumque moveamur. — (Cicero, De finib. bo- 
norum et mnl. lib. v, cap. 18, 19). 

III. 

Filosofia. Origine di questo vocabolo ; imporlama 
e dignila di tale studio. 

( Pag. 6. Prefaz. n. iii ) 

0 vitae philosophia dux ! o virtutis indagatrix , ex- 
pultrixque viliorum! quid non modo nos, sed omnino 
vita hominum sine te esse potuisset? Tu urbes pepe- 
risti ; tu dissipatos homines in societatem vitae collo- 
casti : tu eos inter se primo domiciliis, deinde coniu- 
giis, tum litterarum et vocum communione iunxisti ; Iu 
inventrix legum, tu magistra morum et disciplinae fuisti. 
Ad te confugimus ; a te opem petimus ; tibi nos , ut 
antea magna ex parte, sic nunc penitus totosque tra- 
dimus. Est autem unus dies bene et ex praeceptis tuis 
actus peccanti immortalitati anteponendus. Cuius igitur 
potius opibus utamur, quam tuis? quae et vitae tran- 
quillitatem largita nobis es , et terrorem mortis sustu- 
listi. Ac philosophia quidem tantum abest , ut proinde 
ac de hominum est vita merita laudetur, ut a plerisque 
neglecta, a mullis etiam vituperetur. Vituperare quis- 
quam vitae parentem , et hoc parricidio se inquinare 
audet ? et tam impie ingratus esse, ut eam accuset, 
quam vereri deberet, etiam si minus percipere potuis- 
set ? Sed , ut opinor , hic error , et haec indoctorum 
animis offusa caligo est, quod tam longe retro respicere 
non possunt ; nec eos, a quibus vita hominum instructa 
primis sit, fuisse philosophos arbitrantur. 

Quam -rem antiquissimam quum videamus , nomen 
tamen confitemur esse recens. Nam sapientiam quidem 
ipsam quis negare potest non modo re esse antiquam, 
verum etiam nomine ? quae divinarum humanarumque 
rernm, tum initiorum causarumque cuiusque rei cogni- 
tione hoc pulcherrimum nomen apud antiquos asseque- 
batur. Itaque et illos septem , qui a Graecis aopot, sa- 
pientes a nostris et habebantur , et nominabantur , et 
multis ante saeculis Lycurgum . cuius temporibus IIo- 

meras etiam fuisse ante hanc urbem conditam traditur, 
etiam heroicis aetatibus Ulyssem et Nestorem accepi- 
mus et fuisse, et habitos esse sapientes. Nec vero Atlas 
sustinere caelum, nec Prometheus affixus Caucaso, nec 
stellatus Cepbeus cum uxore , genero, filia traderetur^ 
nisi caelestium divina cognitio .nomen eorum ad erro- 
rem fabulae traduxisset. A quibus ducti deinceps om- 
nes, qui in rerum contemplatione studia ponebant, sa- 
pientes et habebantur, et nominabantur ; idque eorum 
nomen usque ad Pythagorae manavit aetatem : quem ; 
ut scribit auditor Platonis Ponticus Heraclides, vir do- 
ctus in primis, Phliuntem ferunt venisse, eumque cum 
Leonte, principe Phliasiorum, docte et copiose disse- 
ruisse quaedam. Cuius ingenium et eloquentiam quum 
admiratus esset Leon, quaesivisse ex eo , qua maxime 
arte confideret ; at illum, artem quidem se scire nul- 
lam, sed esse philosophum. Admiratum Leontem novi- 
tatem nominis , quaesisse , quinam essent philosophi , 
et quid inter eos et reliquos interesset ? Pythagoram 
autem respondisse : similem sibi videri vitam hominum, 
et mercatum eum, qui haberetur maximo ludorum ap- 
paratu totius Graeciae celebritate. Nam ut illic alii cor- 
poribus exercitatis gloriam et nobilitatem coronae pe- 
terent ; alii emendi, aut vendendi quaestu et lucro du- 
cerentur ; esset autem quoddam genus eorum , idque 
vel maxime ingenuum, qui nec plausum , nec lucrum 
quaererent, sed visendi causa venirent, studioseque per- 
spicerent, quid ageretur, et quo modo : item nos quasi 
in mercatus quamdam celebritatem ex urbe aliqua, sic 
in hanc vitam ex alia vita et natura profectos, alios 
gloriae servire , alios pecuniae ; raros esse quosdam , 
qui, ceteris omnibus pro nihilo habitis, rerum naturam 
studiose intuerentur ; hos se appellare sapientiae stu- 
diosos , id est enim philosophos : et ut illic liberalis- 
simum esset , spectare , nihil sibi acquirentem , sic in 
vita longe omnibus studiis contemplationem rerum co- 
gnitionemque praestare. — (Cic. Tuscul. disput. V. 2, 3). 

Liquere hoc tibi, Lucili, scio, neminem posse beate 
vivere, ne tolerabiliter quidem, sine sapientiae studio; 
ei beatam vitam perfecta sapientia effici, caeterum to- 
lerabilem etiam inchoata. Sed hoc, quod liquet, fir- 
mandum et altius quotidiana meditatione figendum est. 
Plus operis est in eo, ut proposita custodias, quam ut 
honesta proponas. Perseverandum est. et assiduo studio 
robur addendum , donec bona mens sit , quod bona 
voluntas est. Itaque tibi apud me pluribus verbis haud 
affirmandum, nec tam longis : intelligo multum te pro- 
fecisse. Quae scribis, unde veniant scio ; non sunt ficta, 
nec colorata. Dicam tamen quid sentiam : iam de te 
spem habeo, nondum fiduciam. Tu quoque idem facias, 
volo : non est quod tibi cito et facile credas ; excute 
te, et varie scrutare, et observa. Illud ante omnia vide, 
utrum in philosophia , an in ipsa vita profeceris. Non 
est philosophia populare artificium , nec ostentationi 
paratum ; non in verbis, sed in rebus est. Nec in hoc 
adhibetur, ut cum aliqua oblectatione consummatur dies, 
ut dematur otio nausea : animum format et fabricat , 
vitam disponit, actiones regit, agenda et omittenda de- 
monstrat , sedet ad gubernaculum , et per ancipitia 
fluctuantium dirigit cursum. Sine hac nemo secdrus est : 
innumerabilia accidunt singulis horis , quae consilium 
exigant, quod ab hac petendum est. — Dicet aliquis : 
« Quid mihi prodest philosophia , si fatum est ? quid 
prodest, si Deus rector est ? quid prodest, si casus im- 
perat ? Nam et mutari certa non possunt , et nihil 
praeparari potest adversus incerta ; si aut consilium 
meum Deus occupavit , decrevitque quid facerem , aut 
consilium meum nihil fortuna permittit. » — Quidquid 
est ex his , Lucili , vel si omnia haec sunt , philoso- 
phandum est ; sive nos inexorabili lege fata constrin- 
gunt , sive arbiter Deus universi cuncta disposuit, sive 
casus res humanas sine ordine impellit et iactat, phi- 
losophia nos tueri debet. Haec adhortabitur , ut Deo 
libenter pareamus, ut fortunae contumaciter resistamus: 
haec docebit, ut Deum sequaris, feras casum. Sed non 
est nunc in hanc disputationem transeundum, quid sit 

iuris nostri, si providentia in imperio est, aut si fato- 
rum series illigatos trahit, aut si repentina ac subita 
dominantur: illo nunc revertor, ut te moneam et ex- 
horler, ne patiaris impetum animi tui delabi et refri- 
gescere. Contine illum, et constitue, ut habitus fiat quod 
est impetus ! — ( Seneca, Epist. ad Lucilium xvi ). 


IV. 

Pilt cite qualunque allra cosa, 
importa all'mmo di conoscere se slessu. 

( Pag. 7, Prefaz. n. vi ) 

Flaec una (philosophia) nos quum ceteras res omnes, 
lum, quod est difficillimum, docuit, ut nosmetipsos no- 
sceremus : cuius praecepti tanta vis, tanta sententia est, 
ut ea non homini cuipiam , sed Delphico deo tribue- 
retur. Nam qui se ipse norit, primum aliquid se ha- 
bere sentiet divinum , ingeniumque in se suum , sicut 
simulacrum aliquod, dedicatum putabit ; tantoque mu- 
nere deorum semper dignum aliquid et faciet, et sen- 
tiet ; et , quum se ipse perspexerit lotumque tentarit , 
inlelliget, quemadmodum a natura subornatus in vitam 
venerit , quantaque instrumenta habeat ad obtinendam 
adipiscendamque sapientiam : quoniam principia rerum 
omnium, quas adumbratas intclligentias, animo ac mente 
conceperit ; quibus illustratis , sapientia duce , bonum 
virum , et ob eam ipsam causam cernat se beatum fore. 

Nam quum animus, cognitis perceptisque virtutibus, 
a corporis obsequio iudulgentiaque discesserit, volup- 
talemque, sicut labem aliquam dedecoris , oppresserit , 
omnemque mortis dolorisque timorem effugerit, socie- 
latemque caritatis coierit cum suis , omnesque natura 
coniunctos, suos duxerit, cultumque Deorum et puram 
religionem susceperit, et exacuerit illam, ut oculorum, 
sic ingenii aciem, ad bona deligenda, et reiicienda con- 
traria ( quae virtus ex providendo est appellata pru- 

dentia ) ; quid eo dici , aut excogitari poterit beatius ? 
ldemque quum caelum, terras, maria, rerumque omnium 
naturam perspexerit, eaque unde generata, quo recur- 
rant, quando, quomodo obitura, quid in iis mortale et 
caducum, quid divinum aelernumquc sit, viderit, ipsum- 
que ea moderantem et regentem paene prenderit, se- 
scque non unius circumdatum moenibus loci, sed civom 
lotius' mundi, quasi unius urbis agnoverit : in bac ille 
magnificentia rerum, atque in hoc conspectu et cogni- 
tione naturae, dii immortales! quam ipse se noscet, quod 
Apollo praecepit Pythius; quam contemnet, quam de- 
spiciet, quam pro nihilo putabit ea, quae vulgo dicuntur 
amplissima ? Atque haec omnia, quasi sepimento aliquo, 
vallabit disserendi ratione, veri et falsi iudicandi scien- 
tia, et arte quadam inlelligendi, quid quamque rem se- 
quatur, et quid sit cuique contrarium. Quumque se ad 
civilem societatem natum senserit, non solum illa subtili 
disputatione sibi utendum putabit, sed etiam fusa latius 
perpetua oratione, qua regat populos, qua stabiliat leges, 
qua castiget improbos, qua tueatur bonos, qua laudet 
claros viros ; qua praecepta salutis et laudis apte ad 
persuadendum edat suis civibus ; qua hortari ad decus, 
revocare a flagitio, consolari possit afflictos, factaque et 
consulta fortium et sapientum, cum improborum igno- 
minia, sempiternis monumentis prodere. Quae quum tot 
res, tantaeque sint, quae inesse in homine perspiciaulur 
ab iis, qui se ipsi velint nosse ; earum parens est edu- 
catrixque sapientia. — (Cic. De legibus , i. 22, 23). 


V. 

/,’ uomo , come ogni animale , ha un senlimento naturale 
e continuo della propria vita ed esistenza (senlimento 
fondamentale-corporeo ). 

(Pag. 16, Antropol. n. 11 ) 

Quaerebamus, «-An esset omnibus animalibus consti- 
tutionis suae sensus. » Sensum autem esse, ex eo ma- 

xime apparet, quod membra apte et expedite movent, 
non aliter , quam in hoc erudita. Nulli non partium 
suarum agilitas est. Artifex instrumenta sua tractat ex 
facili ; rector navis scit gubernaculum flectere ; pictor 
colores, quos ad reddendam similitudinem multos va- 
riosque ante se posuit, celerrime denotat, et inter ceram 
opusque facili vultu ac manu commeat. Sic animal in 
omnem usum sui mobile. Mirari solemus saltandi peritos, 
quod in omnem significationem rerum et affectuum pa- 
rata illorum est manus, et verborum velocitatem gestus 
assequitur. Quod illis ars praestat , bis natura. Nemo 
aegre molitur artus suos, nemo in usu sui haesit ; ad 
hoc edita protinus faciunt ; cum hac scientia prodeunt, 
instituta nascuutur. — Ideo, inquit, partes suas animalia 
apte movent, quia, si aliter moverint, dolorem sensura 
sunt. — Ita, ut vos dicitis, coguntur ; metusque illa in 
rectum, non voluntas , movet : quod est falsum. Tarda 
enim sunt, quae necessitate impelluntur : agilitas sponte 
motis est. Adeo autem non adigit illa ad hoc doloris 
timor, ut in naturalem motum, etiam prohibente dolore, 
nitantur. Sic infans, qui stare meditatur et ferre se as- 
suescit, simul lentare vires suas coepit, cadit ; et cum 
fletu toties resurgit, donec se per dolorem ad id, quod 
natura poscit, exercuit. Animalia quaedam tergi durioris, 
inversa, tamdiu se torquent, ac pedes exserunt et obli- 
quant, donec ad locum reponantur. Nullum tormentum 
sentit supinata testudo : inquieta est tamen desiderio 
naturalis status ; nec ante desinit niti, quatere se, quam 
in pedes constitit. Ergo omnibus constitutionis suae 
sensus est, et inde membrorum tam expedita tractatio: 
nec ullum maius iudicium habemus, cum hac illa ad 
vivendum venire notitia , quam quod nullum animal ad 
usum sui rude est. 

« Constitutio, inquit, est, ut vos dicitis, principale 
animi, quodam modo se habens erga corpus. » Hoc tam 
perplexum et subtile , et vobis quoque vix enarrabile , 
quomodo infans intelligit? Omnia animalia dialectica 
nasci oporteret, ut istam finitionem, magnae parti ho- 
minum togatorum obscuram, intelligant. — Verum erat, 

quod opponis, si ego ab animalibus finitionem inlelligi 
dicerem, non ipsam constitutionem. Facilius natura in- 
telligilur, quam enarratur. Itaque infans ille , quid sit 
constitutio, non novit ; constitutionem suam novit ; et , 
quid sit animal, nescit; animal esse se sentit. Praeterea 
ipsam constitutionem suam crasse intelligit, et suroma- 
tim, ct obscure. Nos quoque, animum habere nos sci- 
mus ; quid sit animus, ubi sit, qualis sit, et unde, ne- 
scimus. Qualis ad nos pervenit animi nostri sensus , 
quamvis naturam eius ignoremus ac sedem ; talis ad 
omnia animalia constitutionis suae sensus. Nccesse est 
enim id sentiant, per quod alia quoque sentiunt: nc- 
cesse est eius sensum habeant, cui parent, a quo re- 
guntur. Nemo non ex nobis intelligit, esse aliquid, quod 
impetus suos moveat ; quid sit illud, ignorat : et conatum 
sibi esse scit ; quid sit, aut unde sit, nescit. Sic infan- 
tibus quoque , animalibusque , principalis partis suae 
sensus est, non satis dilucidus, nec expressus. — (Se- 
neca, Episl. cxxi). 


VI. 

Istinlo animale. 

(Pag. 22, Antrop. n. 20). 

Quemadmodum editum animal intellectum habere aut 
salutaris, aut mortiferae rei, potest ? — Primum quae- 
ritur, an inlelligat, non quemadmodum intelligat. Esse 
autem illis intellectum, ex eo apparet, quod nihil am- 
plius, si intellexerint, faciant. Quid est, quare pavonem, 
quare anserem gallina non refugiat, quum tanto mi- 
norem , et ne notum quidem sibi , accipitrem ? quare 
pulli felem timeant, canem non timeant ‘? Apparet, diis 
inesse nocituri scientiam , non experimento collectam : 
nam, antequam possint experiri, cavent. Deinde, ne hoc 
casu existimes fieri, nec metuunt alia quam debent, nec 

unquam obliviscuntur huius tutelae et diligentiae : ae- 
qualis est illis a pernicioso fuga. Praeterea, non liunt 
timidiora vivendo. Ex quo quidem apparet, non usu illa 
in hoc pervenire, sed naturali amore salutis suae. Et 
tardum est , et varium, quod usus docet : quidquid na- 
tura tradit, et aequale omnibus est, et statim. Si tamen 
exigis, dicam, quomodo omne animal perniciosa intelli- 
gere conetur. Sentit se carne constare ; itaque quum 
• sentit, quid sit , quo secari caro , quo uri , quo obteri 
possit, quae sint animalia armata ad nocendum ; horum 
speciem trahit inimicam et hostilem. Inter se ista con- 
iuncta sunt : simul enim conciliatur saluti suae quod- 
que, et, quae iuvant, illa petit ; laesura formidat. Na- 
turales ad utilia impetus, naturales a contrariis asper- 
nationes sunt : sine ulla cogitatione , quae hoc dictet , 
sine consilio fit, quidquid natura praecepit. Non vides, 
quanta sit subtilitas apibus ad fingenda domicilia ? 
quanta dividui laboris obeundi concordia ? Non vides , 
quam nulli mortalium imitabilis illa aranei textura? 
quanti operis sit , fila disponere, alia in rectum immissa 
firmamenti loco, alia in orbem currentia ex denso rara, 
quam minora animalia, in quorum perniciem illa ten- 
duntur, velul retibus implicata teneantur? Nascitur ars 
ista, non discitur. Itaque nullum est animal altero doc- 
tius. Videbis araneorum pares telas, par in favis angu- 
. lorum omnium foramen. Incertum est et inaequale , 
quidquid ars tradit ; ex aequo venit, quod natura di- 
stribuit. Haec nihil magis , quam tutelam sui et eius 
peritiam , tradidit ; ideoque etiam simul incipiunt et 
discere et vivere, nec est mirum, cum eo nasci illa, 
sine quo frustra nascerentur. Primum hoc instrumentum 
illis natura contulit ad permanendum in conciliatione 
et caritate sui. — (Seneca, Epist. cxxi). 

Di/ferenza Ira 'l uomo ed il brutv. 

( Pag. 27, Antrop. n. 29 ). 

Ipsum hominem eadem natura non solum celeritate 
mentis ornavit , sed etiam sensus , tamquam satellites 
attribuit , ac nuntios ; et rerum plurimarum obscuras 
intelligenlias enodavit, quasi fundamenta quaedam scien- 
tiae ; figuramque corporis habilem , et aptam ingenio 
humano dedit. Nam quum ceteras animantes abiecissel 
ad pastum, solum hominem erexit, ad coelique , quasi 
cognationis domiciliique pristini conspectum excitavit : 
tum speciem ita formavit oris, ut in ea penitus recon- 
ditos mores effingeret. Nam et oculi nimis arguti, quem- 
admodum auimo affecti simus , loquuntur ; et is , qui 
appellatur vultus, qui nullo in animante esse, praeter 
hominem, potest, indicat mores : cuius vim Graeci no- 
runt, nomen omnino non habent. Omitto opportunitates, 
habilitatesque reliqui corporis, moderationem vocis, ora- 
tionis vim, quae conciliatrix est humanae maxime so- 
cietatis. Neque enim omnia sunt huius disputationis as 
temporis ; et hunc locum satis, ut mihi videtur, in his 
libris , quos legistis , expressit Scipio. Nunc quoniam 
hominem, quod principium reliquarum rerum esse vo- 
luit, generavit et ornavit Deus, perspicuum sit illud (ne 
omnia disserantur) ipsam per se naturam longius pro 
gredi : quae etiam nullo docente profecta ab iis, quo- 
rum, ex prima et inchoata intclligenlia, genera cognovit, 
confirmat ipsa per se rationem , et perficit. — ( Cic. 
De legib. i. 9). 


Principio generi animantium omni est a natura tri- 
bulum, ut se, vitam , corpusque tueantur , declinetque 
ea, quae nocitura videantur, quaeque ad vivendum sunt 
necessaria , anquirat et paret , ut pastum , ut latibula , 

ut alia generis eiusdem .... Sed inter hominem et 
belluam hoc maxime interest, quod haec tantum, quan- 
tum sensu movetur, ad id solum, quod adest, quodque 
praesens esi, se accommodat, paulluium admodum sen- 
tiens praeteritum, aut futurum. Homo autem, quod ra- 
tionis est particeps, per quam consequentia cernit, causas 
rerum videt, earumque progressus et quasi antecessiones 
non iguorat, similitudines comparat, rebusque praesen- 
tibus adiungit atque annectit futuras : facile totius vitae 
cursum videt, ad eamque degendam praeparat res ne- 
cessarias. Eademquc natura vi rationis hominem con- 
ciliat homini et ad orationis , et ad vitae societatem ; 
ingeneratque in primis praecipuum quendam amorem 
in eos, qui procreati sunt; impellitque , ut hominum 
caelus et celebrationes et esse, et a se obiri velit; ob 
easque causas studeat parare ea , quae suppeditent et 
ad cultum , et ad vicium ; nec sibi soli , sed coniugi , 
liberis, ceterisque, quos caros habeat, tuerique debeat. 
Quae cura exsuscitat etiam animos, et maiores ad rem 
gerendam facit. — (Cic. De officiis , i, 4). • 


Vide quam iniqui sint divinorum munerum aestima- 
tores, etiam quidam professi sapientiam. Queruntur, quod 
non magnitudine corporis aequemus elephantes, velo- 
citate cervos, levitate aves, impetu lauros : quod soli- 
dior sit cutis belluis , decentior damis, densior ursis, 
mollior sibris : quod sagacitate nos narium canes vin- 
caut, quod acie luminum aquilae, spatio aetatis corvi , 
multa animalia nandi felicitate. Et quum quaedam ne 
coire quidem in idem natura patiatur , ut velocitatem 
corporum et vires ; ex diversis hac dissidentibus bonis 
hominem non esse compositum, iniuriam vocant: et in 
negligentes nostri deos querimoniam iaciunt, quod non 
bona valetudo et virtus inexpugnabilis data sit, quod 
non futuri scientia. Vix sibi temperant, quin eo usque 
impudentiae provehantur, ut naturam oderint, quod 

infra deos sumus , quod non in aequo illis stetimus. 
Quanto satius est ad contemplationem tot tantorumque 
beneficiorum reverti, et agere gratias, quod nos in hoc 
pulcherrimo domicilio voluerunt secundas sortiri, quod 
terrenis praefecerunt. Aliquis ea animalia comparat nobis, 
quorum potestas penes nos est ? Quidquid nobis ne- 
gatum est, dari non potuit. Proinde quisquis es iniquus 
aestimator sortis humanae, cogita quanta nobis tribuerit 
parens noster, quanto valentiora animalia sub iugum 
miserimus, quanto velociora consequamur: quam nihil 
sit mortale non sub ictu nostro positum. Tot virtutes 
accepimus , tot artes , animum denique , cui nihil non 
eodem quo intendit momento pervium esi, sideribus 
velociorem, quorum post multa saecula futuros cursus 
antecedit ; tantum deinde frugum, tantum opum, tantum 
rerum aliarum super alias acervatarum. Circumeas licel 
cuncta : et quia nihil totum invenies, quod esse te mal- 
les, ex omnibus singula excerpas, quae libi dari velles. 
Bene aestimata naturae indulgentia, confitearis necesse 
est, in deliciis te illi fuisse. Ita est : carissimos nos 
habuerunt dii immortales, habenlque. Et qui maximus 
tribui honos potuit , ab ipsis proximos collocaverunt. 
Magna accepimus , maiora non cepimus. — ( Seneca , 
De beneficiis , n, 29) 


VIII. 

Individuo, specie e genere. 

1 generi formano come una serie , in cui gli uni sono 
sollordinali agli altri ; in capo ai quali sia il genere 
supremo : I' Ente. 

(Pag. 56, Antrop. n. Mi...) 

Magis damnabis angustias romanas, si scieris unam 
syllabam esse, quam mutare non possim. Quae haec sit, 
quaeris? ro 6V. Duri tibi videor ingenii: in medio po- 


Digitized by Googte 



24 

situm sic posse Iranferri, ut dicam: Quod est. Sed mul- 
tum interesse video: cogor verbum pro vocabulo ponere; 
sed ita necesse est, ponam: Quod est. Sex modis hoc 
a Platone dici amicus noster, homo eruditissimus, ho- 
dierno die dicebat. Omnes tibi exponam, si ante indi- 
cavero, osse aliquid genus , esse et speciem. Nunc enim 
genus illud primum quaerimus, ex quo caeterae species 
suspensae sunt, a quo nascitur omnis divisio, quo uni- 
versa comprehensa sunt. Invenietur autem, si coeperi- 
mus singula retro legere; sic enim perducemur ad pri- 
mum. Homo species est, ut Aristoteles ait; equus species 
est; canis species: ergo commune aliquod quaerendum 
est his omnibus vinculum , quod illa complectatur , et 
sub se habeat, lloc quid «st? Animal. Ergo genus esse 
coepit omnium horum, quae modo retuli, hominis, equi, 
canis, Animal. Sed sunt quaedam, quae animam habent, 
nec sunt animalia: placet enim, satis et arbustis animam 
inesse; itaque et vivere illa, et mori dicimus. Ergo 
Animantia superiorem tenebunt locum, quia et animalia 
in hac forma sunt, et sala. Quaedam anima carent, ut 
saxa; itaque erit aliquid animantibus antiquius, Corpus: 
hoc sic dividam, ut dicam, corpora omnia, aut animata 
esse, aut inanima. Etiamnum est aliquid superius, quam 
corpus: dicimus enim quaedam corporalia esse, quae- 
dam incorporalia. Quid ergo erit ex quo haec diducantur? 
illud, cui nomen modo parum proprium imposuimus, 
Quod est. Sic enim in species secabitur, ut dicamus : 
Quod est, aut corporale est, aut incorporale. IIoc ergo 
genus est primum et antiquissimum, et, ut ita dicam, 
generale; caetera, genera quidem sunt sed specialia: 
tamquam homo genus est; habet enim in se nationum 
species: Graecos, Romanos, Parthos; colorum: albos, 
nigros, flavos; habet singulos: Catonem, Ciceronem, 
Lucretium. Itaque qua multa continet, in genus cadit ; 
qua sub alio est , in speciem. Illud genus , Quod est , 
generale, supra se nihil habet. Initium rerum est: omnia 
sub illo sunt. 

Stoici volunt superponere huic etiam aliud genus 
magis principale : de quo stalim dicam , si prius illud 

genus, de quo locutus sum, merito primum poni docuero, 
quum sil rerum omnium capax. Quod est, iu has spe- 
cies divido , ut sint corporalia , aut incorporalia. Nihil 
tertium est. Corpus quomodo divido? Ut dicam: aut 
animantia sunt, aut inanima. Rursus animantia quem- 
admodum divido? Ut dicam: quaedam animum habent, 
quaedam tantum animam ; aut sic : quaedam impetum 
habent, incedunt, transeunt; quaedam, solo affixa, ra- 
dicibus aluntur et crescunt. Rursus animalia in quas 
species seco? Aut mortalia sunt, aut immortalia. Primum 
genus Stoicis quibusdam videtur, Quiddam. Quare vi- 
deatur, subiiciam. In rerum, inquiunt, natura quaedam 
sunt, quaedam non sunt. Et haec autem, quae non 
sunt , rerum natura complectitur , quae animo succur- 
runt; tanquam Centauri, Gigantes, et quidquid aliud, 
falsa cogitatioue formatum , habere aliquam imaginem 
coepit, quamvis non habeat substantiam. 

Nunc ad id quod tibi promisi , revertor : quomodo , 
quaecumque sunt, in sex modos Plato partiatur. Primum 
illud , Quod est, nec visu , nec tactu , nec ullo sensu 
comprehenditur ; cogitabile est. Quod generaliter est , 
tamquam homo generalis, sub oculos non venit: sed 
specialis venit, ut Cicero et Calo. Animal non videtur, 
sed cogitatur : videtur autem species eius, equus et ca- 
nis — ( Seneca Epist. lvih). 


IX. 

Delia causa, e delle diverse sue specie. 

Non t ! perb vera causa , fuorche la efficiente. 

(Pag. St, Antrop. n. 70). 

Causarum genera duo sunt: unum, quod vi sua id, 
quod sub ea subiectum est, certo efficit , ut ignis accen- 
dit; alterum, quod naturam efficiendi non habet, sed 
sine quo effici non possit; ut, si quis aes causam sta- 

tuae velit dicere, quod sine eo non possit effici. ITuius 
generis causarum, sine quo non efficitur, alia sunt quieta, 
nihil agentia, stolida quodammodo; ut locus, tempus, 
materiae , ferramenta , et celera generis eiusdem ; alia 
autem praecursionem quandam adhibent ad efficiendum, 
et quaedam afferunt per sc adiuvantia, etsi non neces- 
saria. Ex hoc genere causarum, ex aeternitate penden- 
tium, fatum a Stoicis nectitur. Atque ul earum causa- 
rum , sine quibus effici non potest , genera divisi ; sic 
etiam efficientium dividi possunt. Sunt enim aliae causae, 
quae plane efficiant, nulla re adiuvanle ; aliae, quae 
adiuvari velint : ut sapientia efficit sapientes sola per 
se; beatos efficiat, necne, sola per se, quaestio est. 
Quare quum in disputationem inciderit causa efficiens 
aliquid necessario , sine dubitatione licebit , quod effi- 
citur ab ea causa, concludere. Quum autem erit talis 
causa, ut in ea non sil efficiendi necessitas, necessaria 
conclusio non sequitur. Atque illud quidem genus cau- 
sarum, quod habet vim efficiendi necessariam, errorem 
afferre non fere solet; hoc autem, sine quo non effici- 
tur, saepe conturbat. Non enim, si sine parentibus filii 
esse non possunt, propterea causa fuit in parentibus 
gignendi necessaria. Hoc igitur , sine quo non fit , ab 
eo, a quo certo fit, diligenter est separandum. Illud enim 
est tanquam 

Utinam' ne in nemore Pelio securibus 

Caesa cecidisset abiegna ad terram trabes! 

Nisi enim cecidissent abiegnae ad terram trabes, Argo 
illa facta non esset. Nec tamen fuit in his trabibus ef- 
ficiendi vis necessaria. At quum in Aiacis navim crispi- 
sulcans igneum fulmen iniectum est, inflammatur navis 
necessario. Atque etiam est causarum dissimilitudo, quod 
aliae sunt, quae sine ulla appetitione animi, sine vo- 
luntate, sine opinione, suum quasi opus efficiant, velut, 
ut omne intereat, quod ortum est: aliae autem aut vo- 
luntate efficiuntur, aut perturbatione animi, aut habitu, 
aut natura, aut arte, aut casu: voluntate, ut tu, quum 
hunc libellum legis; perturbatione, ut si quis eventum 

horum temporum timeat; habitu, ut facile et cito ira- 
scatur; natura, ut vitium in dies crescat; arte, ut bene 
pingat ; casu , ut prospere naviget. Nihil horum sine 
causa , nec quidquam omnino ; sed huiusmodi c<\usae 
non necessariae. — (Cic. Topica , cap. xv). 


Dicunt, ut scis, Stoici nostri, « duo esse in rerum 
natura, ex quibus omnia fiant, Causam et Materiam ». 
Materia iacet iners, res ad omnia parata; cessatura, si 
nemo moveat. Causa autem, id est, ratio materiam for- 
mat, et. quocumque vult, versat; ex illa varia opera 
producit. Esse ergo debet , unde aliquid fiat, deinde a 
quo fiat: hoc causa est, illud materia. Omnis ars naturae 
imitatio est; itaque, quod de universo dicebam ad haec 
transfer, quae ab homine facienda sunt. Statua et ma- 
teriam habuit, quae pateretur artificem; et artificem, 
qui materiae daret faciem. Ergo, in statua, materia aes 
fuit, causa opifex. Eadem conditio rerum omnium est: 
ex eo constant, quod fit, et ex eo quod facit. Stoicis 
placet, « unam causam esse, id quod facit ». Aristoteles 
putat, causam tribus modis dici. « Prima, inquit, causa 
est ipsa materia, sine qua nihil potest effici; secunda, 
opifex; tertia est forma, quae unicuique operi imponitur, 
tamquam statuae: » nam hanc Aristoteles idos vocat. 
« Quarta quoque, inquit, his accedit, propositum totius 
operis. » Quid sit hoc, aperiam. -Ea prima sialuac causa 
est: nunquam enim facta esset, nisi fuisset id, ex quo 
funderetur ducereturve. Secunda causa artifex est; non 
potuisset enim aes illud in habitum statuae figurari , 
nisi accessissent peritae manus. Tertia causa est forma: 
neque enim statua ista Doryphoros aut Diadumenos vo- 
caretur, nisi haec illi esset impressa facies. Quarta causa 
est faciendi propositum: nam nisi hoc fuisset, facta non 
esset. Quid eat propositum? Quod invitavit artificem, quod 
ille secutus fecit. Vel pecunia est hoc, si venditurus fa- 
bricavit; vel gloria, si laboravit in nomen; vel religio, si 
donum templo paravit. Ergo et haec causa est, propter 

quam fit. An non putas inter causas facti operis esse 
numerandum, quo remoto factum non esset? His quintam 
Plato adiicit, exemplar, quam ipse ideam vocat; hoc est 
enim, ad quod respiciens artifex, id quod destinabat effe- 
cit. Nihil autem ad rem pertinet, utrum foris habeat exem- 
plar, ad quod referat oculos; an intus, quod sibi ipse 
concepit et posuit. Haec exemplaria rerum omnium deus 
intra se habet; numerosque universorum, quae agenda 
sunt, et modos, mente complexus est: plenus is figuris 
est, quas Plato ideas appellat immortales, infatigabiles. 
Itaque homines quidem pereunt; ipsa autem humanitas, 
ad quam homo effingitur, permanet; et, hominibus labo- 
rantibus, intereuntibus, illa nihil patitur. « Quinque ergo 
causae sunt, » ut Plato dicit: « id ex quo, id a quo, id in 
quo, id ad quod, id propter quod: novissime id quod ex 
his est. » Tanquam in statua (quia de hac loqui coepi- 
mus) id ex quo, aes est; id a quo, artifex est; id in 
quo, forma est, quae aptatur illi: id ad quod, exemplar 
est, quod imitatur is qui facit; id propter quod, facientis 
propositum est; id quod ex istis est, ipsa statua est. 
« Haec omnia mundus quoque, ut ait Plato, habet: 
facientem ; hic Deus est : ex quo fit ; haec materia est : 
formam; hic est habitus et ordo mundi quem videmus: 
exemplar , scilicet ad quod Deus hanc magnitudinem 
operis pulcherrimi fecit : propositum, propter quod fe- 
cit. » Quaeris quod sit propositum Deo ? Bonitas est. 
Ita certo Plato ait : « Quae Deo faciendi mundum causa 
fuit? Bonus est; bono nulla cuiusquam boni invidia 
est. Fecit itaque quam optimum potuit. » 

Fer ergo iudex sententiam , et pronuntia , quis tibi 
videatur verisimillimum dicere , non quis verissimum 
dicat: id enim tam supra nos est, quam ipsa veritas. 
Haec, quae ab Aristotele et Platone ponitur, turba cau- 
sarum, aut nimium multa, aut nimium pauca compre- 
hendit. Nam si, quocumque remoto quid effici non po- 
test, id causam iudicant esse faciendi , pauca dixerunt. 
Ponant inter causas tempus ; nihil sine tempore potest 
fieri : ponant locum ; si non fuerit ubi fiat aliquid, ne 
liet quidem : ponant motum ; nil sine hoc nec fit, nec 

perit ; nulla sine motu ars , nulla mutatio est. Sed nos 
nunc primam et generalem causam quaerimus: haec 
simplex esse debet ; nam et materia simplex esi. Quae- 
rimus, quae sit causa, ratio scilicet faciens : ista enim, 
quaecumque retulistis, non sunt mullae et singulae cau- 
sae, sed ex una pendent, ex ea quae faciet. Formam 
dicis causam esse ? Hanc imponit artifex operi : pars 
causae est, non causa. Exemplar quoque non est causa; 
sed instrumentum, causae necessarium. Sic necessarium 
est exemplar artifici, quomodo scalprum, quomodo lima: 
sine his procedere ars non potest , non tamen hae 
paries artis, aut causae sunt. Propositum, inquit, arti- 
ficis propter quod ad faciendum aliquid accedit, causa 
est. Ut sit causa , non est efficiens causa , sed super- 
veniens. Hae autem innumerabiles sunt : nos de causa 
quaerimus generalissima. Illud vero non pro solita ipsis 
subtilitate dixerunt , totum mundum , et consummatum 
opus, causam esse : multum enim interest inter opus 
et causam operis. — (Seneca , Episl. lxv). 


X. 

Senso comune ; e medesimezza di natura negli uomini. 

(Pag. 55, Antrop. n. 74) 

.... Omnium, quae in doctorum hominum dispu- 
tatione versantur, nihil est- profecto praestabilius, quam 
plane inlelligi, nos ad iusliliam esse natos, neque opi- 
nione, sed natura constitutum esse ius. Id iam patebit, 
si hominum inter ipsos societatem coniunclionemquc 
perspexeris. Nihil est enim unum uni tam simile, tam 
par, quam omnes inter nosmelipsos sumus. Quod si 
depravatio cousuctudinum , si opinionum vanitas uon 
imbecillitatem animorum torqueret et flecteret , quo- 


Digitized by Google 



30 


cumque coepisset ; sui nemo ipse tam similis esset , 
quam omnes essent omnium. Itaque quaecumque est 
hominis definitio, una in omnes valet. Quod argumenti 
satis est, nullam dissimilitudinem esse in genere: quae 
si esset, non una omnes definitio contineret. Etenim 
ratio, qua una praestamus belluis, per quam conieclura 
valemus, argumentamur, refellimus, disserimus , confi- 
cimus aliquid, concludimus, certe est communis, doc- 
trina differens , discendi quidem facultate par. Nam et 
sensibus eadem omnia comprehenduntur ; et ea, quae 
movent sensus , itidem movent omnium ; quaeque in 
animis imprimuntur inchoatae inlelligenliae , similiter 
in omnibus imprimuntur; interpresque est mentis oratio, 
verbis discrepans, sententiis congruens. Nec est quis- 
quam gentis ullius, qui ducem naturam nactus, ad vir- 
tutem pervenire non possit. 

.... Quae autem natio non comitatem, non beni- 
gnitatem, non gratum animum et beneficii memorem 
diligit ? quae superbos , quae maleficos, quae crudeles, 
quae ingratos non aspernatur, non odit? quibus ex rebus 
quum omne genus hominum sociatum inter se esse in- 
telligatur, illud extremum est, quod recte vivendi ratio 
meliores efficit. — ( Cic. De legib. i. 10, 11 ). 


XI. 

Facolta della memoria. 

(Pag. 60, Antrop., n. 86) 

. . . Incredibilis quaedam ingenii magnitudo non 
desideravit indocilem usus disciplinam. Itaque quum 
totum iter et navigationem consumpsisset ( Lucullus ) 
partim in percontando a peritis, partiin in rebus gestis 
legendis ; in Asiam factus imperator venit, quum esset 
Roma profectus rei militaris rudis. Habuit enim divi- 
nam quandam memoriam rerum ; verborum maiorem 

Hortensius ; sed, quo plus in negoliis gerendis res, quum 
verba prosunt, boc erat memoria illa praestantior ; quam 
luisse in Themistocle, quem facile Graeciae principem 
ponimus , siugularem ferunt. Qui quidem etiam polli- 
centi cuidam, se artem ei memoriae, quae tum primum 
proferebatur, traditurum, respondisse dicitur, oblivisci se 
malle discere : credo, quod haerebant in memoria quae- 
cumque audierat vel viderat. Tali ingenio praeditus 
Lucullus adiunxerat etiam illam quam Themistocles 
spreverat , disciplinam. Itaque , ut literis consignamus , 
quae monumentis mandare volumus; sic ille in animo 
res insculptas habebat. — (Cic. Academic. prior, u. 1). 


XII. 

Associazione delle idee. 


(Pag. 61, Antrop. n. 89) 

.... Nalurane nobis hoc datum dicam , an errore 
quodam : ut, quum ea loca videamus , in quibus me- 
moria dignos viros acceperimus multum esse versatos, 
magis moveamur, quam si quando eorum ipsorum aut 
facta audiamus, aut scriptum aliquod legamus? velut 
ego nunc moveor. Venit enim mihi Platonis in mentem; 
quem accepimus primum hic disputare solitum : cuius 
etiam illi hortuli propiuqui non memoriam solum mihi 
afferunt, sed ipsum videntur in conspectu meo ponere. 
Ilie Speusippus, hic Xenocrates , hic eius auditor Po- 
lemo, cuius illa ipsa sessio fuit, quam videmus. Equidem 
etiam curiam nostram ( Hostiliam dico , non hanc no- 
vam , quae mihi minor esse videtur , posteaquam est 
maior ) solebam inluens, Scipionem, Calonem, Laelium, 
nostrum vero in primis avum cogitare. Tanta vis ad- 

monitionis inesl in locis , ut non sine causa ex his 
memoriae ducta sit disciplina. Tum Quintus, Est plane, 
Piso, ut dicis, inquit. Nam me ipsum huc modo ve- 
nientem convertebat ad sese Coloneus ille locus, cuius 
incola Sophocles ob oculos versabatur : quem scis quam 
admirer, quamque eo delecter. Me quidem ad alliorem 
memoriam OEdipodis huc venientis , et illo mollissimo 
carmine , quaenam essent ipsa haec loca , requirentis , 
species quaedam commovit, inanis scilicet, sed commovit 
tamen. Tum Pomponius, At ego, quem vos, ut deditum 
Epicuro , insectari soletis , sum multum equidem cum 
Phaedro, quem unice diligo, ut scitis, in Epicuri hortis, 
quos modo praeteribamus : sed , veteris proverbii ad- 
monitu, vivorum memini : nec tamen Epicuri licet obli- 
visci, si cupiam ; cuius imaginem non modo in tabulis 
nostri familiares, sed etiam in poculis et in annulis 
habent. v - 

Ilic ego, Pomponius quidem , inquam , noster iocari 
videtur et fortasse suo iure. Ita enim Athenis se col- 
locavit, ut sit paene unus ex Atticis, ut id etiam co- 
gnomen videatur habiturus. Ego autem tibi, Piso, as- 
senlior, usu hoc evenire, ut acrius aliquamo et attentius 
de claris viris, locorum admonitu, cogitemus. Scis enim 
me quodam tempore Metapontum venisse tecum, neque 
ad hospitem ante divertisse, quam Pythagorae ipsum 
illum locum , ubi vitam ediderat , sedemque viderim. 
Iloc autem tempore, etsi multa in omni parte Athena- 
rum sunt in ipsis locis indicia summorum virorum ; 
tamen ego illa moveor exedra. Modo enim fuit Char- 
madas : quem videre videor ( est enim nota imago ), a 
sedeque ipsa , tanti ingenii magnitudine orbata , desi- 
derari illam vocem puto. Tum Piso, Quoniam igitur 
aliquid omnes , quid Lucius noster, inquit ? An eum 
locum libenter invisit ubi Demosthenes ct jEschines 
inter se decertare soliti sunt ? suo enim quisque studio 
maxime ducitur. Et ille, quum erubuisset, Noli, inquit, 
ex mc quaerere, qui in Phalericum etiam descenderim: 
quo in loco ad fluctum aiunt declamare solitum De- 
mosthenem, ut fremitum assuesceret voce vincere. Modo 

etiam paullum ad dexteram de via declinavi , ut ad 
Periclis sepulcrum accederem. Quamquam id quidem 
infinitum est in hac urbe : quacumque enim ingredi- 
mur , in aliquam historiam vestigium ponimus. — (Cic. 
De finib. v. 1, 2). 


XIII. 

Mirabile varieta nei cullori delle belle arti. 

(Pag. 66, Antrop. n. 96). 

Natura nulla est, ut mihi videtur, quae non habeat 
in suo genere res complures dissimiles inter se, quae 
tamen consimili laude dignentur. Nam et auribus multa 
percipimus, quae, etsi nos vocibus delectant, tamen ita 
sunt varia saepe , ut id , quod proximum audias , ju- 
cundissimum esse videatur ; et oculis colliguntur paene 
innumerabiles voluptates, quae nos ita capiunt, ut unum 
sensum dissimili genere delectent ; et reliquos sensus 
voluptates oblectant dispares , ut sit difficile iudicium 
excellentis maxime suavitatis. At hoc idem , quod est 
in naturis rerum, transferri potest etiam ad artes Una 
fingendi est ar», in qua praestantes fuerunt Myro, Po- 
lycletus, Lisippus ; qui omnes inter se dissimiles fue- 
runt ; sed ita tamen, ut neminem sui velis esse dissi- 
milem. Una est ars ralioque picturae, dissimillimi tamen 
inter se Zeuxis, Aglaophon, Apelles : neque eorum 
quisquam est , cui quidquam in arte sua deesse vi- 
deatur. Et si hoc in his quasi mutis artibus est mi- 
randum, et tamen verum : quanto admirabilius in ora- 
tione atque in lingua ? quae quum in iisdem sententiis 
verbisque versetur, summas habet dissimilitudines ; non 
sic, ut alii vituperandi sint, sed ut ii, quos constet esse 
laudandos , in dispari tamen genere laudentur. Atque 

id primum in poetis cerni licet, quibus est proxima 
cognatio cum oratoribus, quam sint inter sese Ennius, 
Pacuvius Acciusque dissimiles ; quam apud Graecos 
Aischylus , Sophocles , Euripides , quamquam omnibus 
par paene laus in dissimili scribendi genere tribuatur. 
Adspicite nunc eos homines atque intuemini , quorum 
de facultate quaerimus , quid intersit inter oratorum 
studia atque naturas. Suavitatem Isocrates, subtilitatem 
Lysias, acumen Hyperides, sonitum iEschines, vim De- 
mosthenes habuit. Quis eorum non egregius ? tamen 
quis cuiusquam nisi sui similis ? Gravitatem Africanus, 
lenitatem Laelius, asperitatem Galba, profluens quiddam 
habuit Carbo et canorum. Quis horum non princeps 
temporibus illis fuit? et suo tamen^quisque in genere 
princeps. 

Sed quid ego vetera conquiram , quum mihi liceat 
uti praesentibus exemplis atque vivis? Quid iucundius 
auribus nostris unquam accidit huius oratione Catuli? 
quae est pura sic, ut laline loqui paene solus videatur; 
sic autem gravis, ut in singulari dignitate omnis tamen 
adsit humanitas ac lepos. Quid multa? istum audiens 
equidem sic iudicare soleo, quidquid aut addideris, aut 
mutaveris, aut detraxeris, vitiosius et deterius futurum. 
Quid ? noster hic Caesar nonne novam quandam ratio- 
nem attulit orationis , et dicendi genus induxit prope 
singulare ? Quis umquam res , praeter hunc , tragicas 
paene comice, tristes remisse, severas hilare , forenses 
scenica' prope venustate tractavit; atquC ita, ut neque 
iocus magnitudine rerum excluderetur, nec gravitas fa- 
cetiis’ minueretur ? Ecce praesentes duo prope aequales, 
Sulpicius et Cotta. Quid tam inter se dissimile ? quid 
tam in suo genere praestans ? Limatus alter et subtilis, 
rem explicans propriis aptisque verbis. Haeret in causa 
scmper, et, quid iudici probandum sit, quum acutissime 
vidit, omissis ceteris argumentis, in eo mentem oratio- 
nemque defigit. Sulpicius autem fortissimo quodam 
animi impetu, plenissima et maxima voce, summa con- 
ditione corporis, et dignitate motus, verborum quoque 
a gravitate et copia est , ut unus ad dicendum in- 
t tectissimus a natura esse videatur. 

Ad nosmetipsos iam revertor ( quoniam sic fuimus 
semper comparati , ut hominum sermonibus quasi in 
aliquod contentionis iudicium vocaremur ) : quid tam 
dissimile , quam ego in dicendo , et Antonius ? Quum 
ille is sit orator , ut nihil eo possit esse praestantius ; 
ego autem, quamquam memet mei poenitet , cum hoc 
maxime tamen in comparatione coniungar. Videlisne , 
genus hoc quod sit Antonii ? forte, vehemens, commo- 
tum in agendo, praemunitum, et ex. omni parte causae 
septum, acre, acutum, enucleatum, in unaquaque re 
commorans, honeste cedens, acriter insequens, terrens, 
supplicans, summa orationis varietate, nulla nostrarum 
aurium satietate. Nos autem quicunque in dicendo sumus 
(quoniam esse aliquo in numero vobis videmur), certe 
tamen ab huius multum genere distamus: quod quale 
sit, non est meum dicere, propterea quod minime sibi 
quisque notus est, et difficillime de se quisque sentit; 
sed tamen dissimilitudo inlelligi potest , et ex motus 
mei mediocritate, et ex eo, quod, quibus vestigiis 
primum institi , in iis fere soleo perorare ; et quod 
aliquanto me maioi in verbis , quam in sententiis eli- 
gendis labor et cura torquet , verentem , ne , si paulo 
obsoletior fuerit oratio, non digna exspectatione et si- 
lentio fuisse videatur. Quod si in nobis, qui adsumus, 
tantae dissimilitudines, tam certae res cuiusque propriae, 
et in ea varietate fere melius a deteriore, facultate 
magis quam genere, distinguitur, atque omne laudatur, 
quod in suo genere perfectum est : quid censetis , si 
omnes, qui ubique sunt, aut fuerunt oratores, amplecti 
voluerimus, nonne fore, ut, quot oratores, totidem paene 
reperiantur genera dicendi ? Ex qua mea disputatione 
forsitan occurrat illud , si paene innumerabiles sint 
quasi formae liguraeque dicendi, specie dispares, ge- 
nere laudabiles : non posse ea , quae inter se discre- 
pant , iisdem praeceptis, atque una institutione formari. 
Quod non est ita ; diligentissimeque hoc est eis, qui 
instituunt aliquos, atque erudiunt, videndum , quo sua 
quemque natura maxime ferre videatur. Etenim vide- 
mus, ex eodem quasi ludo summorum in suo cuiusque 

genere artificum et magistrorum exisse discipulos, dis- 
similes inter se, attamen laudandos, quum ad cuiusque 
naturam institutio docloris accommodaretur. Cuius est vel 
maxime insigne illud exemplum ( ut ceteras artes omit- 
tamus ) , quod dicebat Isocrates , doctor singularis , se 
calcarinus in Ephoro, contra autem in Theopompo frenis 
uti solere. Alterum enim , exsultantem verborum au- 
dacia, reprimebat, alterum cunctantem et quasi vere- 
cundantem, incitabat. Neque eos similes effecit inter se, 
sed tantum alteri affinxit, de altero limavit, ut id con- 
formaret in utroque , quod utriusque natura pateretur. 
— (Cic. De oratore, 111 . 7, 8, 9). 


XIV. 

L'uomo k libero nelle sue delerminazioni. 

II falalismo e assurdo. 

(Pag. 71, Anlrop. n. 108...) 

... Mihi quidem videtur , quum duae sententiae 
fuissent veterum philosophorum, una eorum, qui cen- 
serent omnia ita fato fieri , ut id fatum vim necessitatis 
afferret, in qua sententia Democritus, Heraclitus, Empe- 
docles, Aristoteles fuit; altera eorum, quibus viderentur 
sine ullo fato esse animorum motus voluntarii: Chry- 
sippus , tamquam arbiter honorarius , medium ferire 
voluisse; sed applicat se ad eos potius, qui necessitate 
mollis animos liberatos volunt. Dum autem verbis uti- 
tur suis, delabitur in eas difficultates, ut necessitatem 
fati confirmet invitus. Atque hoc, si placet, qualo sit 
videamus in assensionibus, quas prima oratione tractavi. 
Eas enim veteres illi, quibus omnia fato fieri videban- 
tur, vi effici et necessitate dicebant. Qui autem ab his 
dissentiebant, fato assensiones liberabant, negabantque 

fato assensionibus adhibito, necessitatem ab his posse 
removeri; iique ita disserebant: Si omnia fato fiunt, 
omnia fiunt causa antecedente; et, si appetitus, illa 
etiam, quae appetitum sequuntur: ergo etiam assensio- 
nes. At, si causa appetitus non est sita in nobis, ne 
ipse quidem appetitus est in nostra potestate. Quod si 
ita est, ne illa quidem, quae appetitu efficiuntur sunt 
sita in nobis. Non sunt igitur neque assensiones, neque 
actiones in nostra potestate Ex quo efficitur, ut nec 
laudationes iustae sint, nec vituperationes, nec honores, 
nec supplicia. Quod quum vitiosum sit, probabiliter 
concludi putant, non omnia fato fieri, quaecumque fiant. 

Chrysippus autem quum et necessitatem improbaret, 
et nihil vellet sine praepositis causis evenire, causarum 
genera distinguit, ut et necessitatem effugiat, et retineat 
fatum. Causarum enim, inquit, aliae sunt perfectae et 
principales; aliae adiuvanles et proximae. Quamobrem 
quum dicimus, omnia fato fieri causis antecedentibus, 
non hoc intelligi volumus, causis perfectis et principa- 
libus, sed causis adiuvantibus antecedentibus et proxi- . 
mis. Itaque illi rationi, quam, paullo ante conclusi, sic 
occurrit: Si omnia fato fiant, sequi illud quidem, ut 
omnia causis fiant antepositis; verum non principalibus 
et perfectis, sed adiuvantibus et proximis. Quae si ipsae 
non sint in nostra potestate, non sequitur, ut ne appe- 
titus quidem sit in nostra potestate. At hoc sequeretur, 
si omnia perfectis et principalibus causis fieri diceremus, 
ut quum hae causae non essent in nostra potestate, 
ne ille quidem esset in nostra potestate. Quamobrem 
qui ita fatum introducunt, ut necessitatem adiungant, 
in eos -valebit illa conclusio; qui autem causas ante- 
cedentes non dicunt perfectas, neque principales, in 
eos nihil valebit. Quod enim dicantur assensiones fieri 
causis antepositis, id quale sit, facile a se explicari 
putat. Nam quamquam assensio non possit fieri nisi 
commota viso; tamen quum id visura proximam cau- 
sam habeat, non principalem, hanc habet rationem (ut 
Chrysippus vult) quam dudum diximus, non, ut illa 
quidem fieri possit nulla vi extrinsecus excitata (ne- 

cesse esi enim, assensionem viso commoveri), sed re- 
vertitur ad cylindrum, et ad turbinem suum, quae mo- 
veri incipere, nisi pulsa, non possunt; id autem quum 
accidit, suaple natura, quod superest, et cylindrum 
volvi, et versari turbinem putat. 

Ut igitur, inquit, qui protrusit cylindrum, dedit ei 
principium motionis, volubilitatem autem non dedit; sic 
visum obiectum imprimet illud quidem, et quasi signabit 
in animo suam speciem, sed assensio nostra erit in po- 
testate; eaque, quemadmodum in cylindro dictum est, 
extrinsecus pulsa, quod reliquum est, suapte vi et na- 
tura movebitur. Quod si aliqua res efficeretur sine causa 
antecedente, falsum esset omnia fato fieri: sin omnibus, 
quaecumque fiunt, veri simile est causam antecedere; 
quid afferri poterit, cur non omnia fato fieri fatendum 
sit? modo intelligatur, quae sit causarum distinctio ac 
dissimilitudo. Haec quum ita sint a Chrysippo expli- 
cata, si illi, qui negant assensiones fato fieri, fateantur 
tamen, eas non sine viso antecedente fieri; alia ratio 
est. Sed si concedunt, anteire visa, nec tamen fato fieri 
assensiones, quod proxima illa et continens causa non 
moveat assensionem; vide, ne idem dicant. Neque enim 
Chrysippus concedens, assensionis proximam et continen- 
tem causam esse in viso positam, eam causam ad as- 
senliendum necessariam esse, concedet, ut, si omnia 
fato fiant, omnia fiant causis antecedentibus et neces- 
sariis; itemque illi, qui ab hoc dissentiunt, confitentes 
non fieri assensiones sine praecursione visorum, dicent, 
si omnia fato fierent eiusmodi, ut nihil fieret, nisi prae- 
gressione causae, confitendum esse, fato fieri omnia: 
ex quo facile intellectu est, quoniam utrique, patefacta 
atque explicata sententia sua, ad eundem exitum veniant, 
verbis eos, non re dissidere. Omninoque quum haec sit 
distinctio, ut quibusdam in rebus vere dici possit, quum 
hae causae antegressae sint, non esse in nostra potestate, 
quin illa eveniant, quorum causae fuerint; quibusdam 
autem in rebus, causis antegressis, in nostra tamen esse 
potestate , ut aliud aliter eveniat : hanc distinctionem 
utrique approbant; sed alteri censent, quibus in rebus 

quum causae antecesserint, ita, nl non sit in nostra 
potestate, ut aliter illa eveniant, illas fato fieri; quae 
autem in nostra potestate sint, ab his fatum abesse. — 
(Cic. De falo, cap. xvh, xvm, xix). 


XV. 

La investigazione e conoscenza dei vero 
i mai semprc ali' uomo di gran piacere e conforto. 

(Pag. 74, Antrop. n. 113). 

Veteres quidem philosophi, in beatorum insulis, fin- 
gunt, qualis natura sit vita sapientium , quos cura omni 
liberatos, nullum necessarium vitae cultum, aut para- 
tum requirentes , nihil aliud esse acturos putant , nisi 
ut omne tempus inquirendo ac discendo in naturae 
cognitione consumant. Nos autem non solum beatae 
vitae istam esse oblectationem videmus, sed etiam le- 
vamentum miseriarum. Itaque multi quum in potestate 
esseut hostium , aut tyrannorum ; multi in custodia , 
multi in exsilio, dolorem suum doctrinae studiis leva- 
verunt. Princeps huius civitatis Phalereus Demetrius 
quum patria pulsus esset iniuria , ad Ptolemaeum se 
regem Alexandriam contulit. Qui quum in hac ipsa phi- 
losophia, ad quam te hortamur, excelleret, Theophra- 
stique esset auditor, multa praeclara in illo calamitoso 
otio scripsit, non ad usum aliquem suum, quo erat or- 
batus; sed animi cultus ille erat ei quasi quidam hu- 
manitatis cibus. Equidem e Cn. Aufidio, praetorio, eru- 
' dito homine , oculis capto , saepe audiebam , quum se 
lucis magis, quam utilitatis desiderio moveri diceret. 
Somnum denique nobis, nisi requietem corporibus, et 
medicinam quandam laboris afferret, contra naturam 
putaremus datum. Aufert enim sensus, actionemque tollit 

omnem. Itaque, si aut requietem natura non quaereret, 
aut eam posset alia quadam ratione consequi , facile 
pateremur; qui etiam nunc agendi aliquid, discendique 
causa prope contra naturam vigilias suscipere solea- 
mus. — (Cic. De jinib. v. \ 9). 


Iamvero motus animi , sollicitudines aegritudinesque 
oblivione leniuntur, traductis animis ad voluptatem. Non 
sine causa igitur Epicurus ausus est dicere, semper in 
pluribus bonis esse sapientem, quia semper sit in vo- 
luptatibus. Ex quo effici putat ille, quod quaerimus, ut 
sapiens semper beatus sit. — Eliamne, si sensibus ca- 
rebit oculorum , si aurium ? — Etiam : nam ista ipsa 
contemnit. Primum enim, horribilis ista caecitas quibus 
tandem caret voluptatibus? quum quidam etiam dispu- 
tent, ceteras voluptates in ipsis habitare sensibus; quae 
autem adspeclu percipiantur, ea non versari in oculo- 
rum ulla iucunditate: ut ea, quae gustemus, olfaciamus, 
tractemus, audiamus, iu ea ipsa, ubi sentimus, parte 
versentur; in oculis tale nibil fit: animus accipit, quae 
videmus. Animo autem multis modis variisque delectari 
licet, etiam si non adhibeatur adspectus. Loquor enim 
de docto homine et erudito , cui vivere est , cogitare. 
Sapientis autem cogitatio non ferme ad investigandum 
adhibet oculos advocatos. Etenim si nox non adimit 
vitam beatam, cur dies nocti similis adimat?.., Ap- 

pium quidem veterem illum, qui caecus annos multos 
fuit, et ex magistratibus, et ex rebus gestis inlelligimus, 
in illo suo casu nec privato nec publico muneri de- 
fuisse. C. Drusi domum compleri consultoribus solitam 
accepimus: quum, quorum res esset, sua ipsi non vi- 
debant , caecum adhibebant ducem. Pueris nobis , Cn. 
Aufidius praetorius caecus et in senatu sententiam di-' 
cebat , nec amicis deliberantibus deerat , et graecam 
scribebat historiam, et videbat in literis. — (Cic. Tuscul. 
disput. v. 38). 

Si habet aliquod tamquam pabulum studii atque do- 
ctrinae, nihil est otiosa senectute iucundius. Mori paene 
videbamus in studio dimeliundi caeli atque terrae C. 
Gallum familiarem patris tui, Scipio. Quoties illum lux 
noctu aliquid describere ingressum , quoties nox op- 
pressit, quum mane coepisset? Quam delectabat eum, 
defectiones solis et lunae multo nobis ante praedicere? 
Quid in levioribus studiis , sed tamen acutis ? quam 
gaudebat bello suo Punico Naevius ! quam Truculento 
Plautus! quam Pseudolo! Vidi etiam senem Livium: qui 
quum sex annis ante , quam ego natus sum , fabulam 
docuisset , Centone Tuditanoque consulibus , usque ad 
adolescentiam meam processit aetate. Quid de P. Lici- 
nii Crassi , et pontificii et civilis iuris studio loquar ? 
aut de huius P. Scipionis, qui his paucis diebus pon- 
tifex maximus factus est? Atqui eos omnes, quos com- 
memoravi, his studiis flagrantes senes vidimus. M. vero 
Cethegum, quem recte Suadae medullam dixit Ennius, 
quanto studio exerceri in dicendo videbamus etiam se- 
nem? Quae sunt igitur epularum , aut ludorum volu- 
ptates cum his voluptatibus comparandae ? Atque haec 
quidem studia doctrinae. Quae quidem prudentibus et 
bene institutis pariter cum aetate crescunt : ut hone- 
stum illud Solonis sit, quod ait versiculo quodam, se- 
nescere se , mullam in dies addiscentem : qua voluptate 
animi nulla certe potest esse maior. — (Cic. De sene- 
ctute , cap. xiv). 


Quod si non hic tantus fructus ostenderetur , et si 
ex bis studiis delectatio sola peteretur: tamen, ut opi- 
nor, hanc animi remissionem , humanissimam ac libe- 
ralissimam iudicaretis. Nam ceterae neque temporum 
sunt , neque aetatum omnium , neque locorum : haec 
studia adolescentiam alunt , senectutem oblectant , se- 
cundas res ornant, adversis perfugium ac solatium prae- 
bent; delectant domi, non impediunt foris, pernoctant 
nobiscum, peregrinantur, rusticantur. — (Cic. Pro Ar- 
chia poeta). 

XVI. 


Male insegnano gli Stoiti, doversi sradicare dall' animo 

umano ogni maniera di a/felli. I quali , ove non Irastnodino, 

sotio un polenle slimolo a grandi e generose azioni. 

(Pag. 77, Antrop. n. H8). 

Ergo is, quisquis est, qui moderatione et constantia 
quietus animo est, sibique ipse placatus, ut nec tabe- 
scat molestiis, nec frangatur timore, nec sitienter quid 
expetens ardeat desiderio, nec alacritate futili gestiens 
deliquescat, is est sapiens, quem quaerimus , is est bea- 
tus : cui nihil humanarum rerum aut intolerabile ad 
demittendum animum , aut nimis laetabile ad efferen- 
dum videri potest. Quid enim videatur ei magnum in 
rebus humanis, cui aeternitas omnis, toliusque mundi 
nola sil magnitudo? Iam quid aut in studiis humanis, 
aut in tam exigua brevitate vitae magnum sapienti vi- 
deri potest, qui semper animo sic excubat, ut ei nihil 
improvisum accidere possit , nihil inopinatum , nihil 
omnino novum? Atque idem ita acrem in omnes paries 
aciem intendit, ut semper videat sedem sibi ac locum 
sine molestia atque angore vivendi , ut quemcumque 
casum fortuna invexerit, hunc apte et quiete ferat. Quod 
qui faciet, non aegritudine solum vacabit, sed etiam 
perturbationibus reliquis omnibus. His autem vacuus 
animus, perfecte atque absolute beatos efficit; idemque 
concitatus et abstractus ab integra ccrtaque ratione, non 
constantiam solum amittit, verum etiam sanitatem. 

Quocirca mollis et enervata putanda est Peripateti- 
corum ratio et oratio , qui perturbari animos necesse 
esse dicunt, sed adhibent modum quemdam, quem ultra 
progredi non oporteat. Modum tu adhibes vitio? an vi- 
tium nullum est, non parere rationi? an ratio parum 
praecipit, nec bonum illud esse, quod aut cupias ar- 
denter, aut adeptus efferas te insolenter? nec porro ma- 
lum, quo aut oppressus iaceas^aut, ne opprimare, mente 
vix constes ? eaque omnia aut nimis tristia, aut nimis 
laeta errore fieri? qui si error stultis extenuetur die, 

ut , quum res eadem maneat , aliter ferant inveterata , 
aliter recentia ; sapientes ne attingat quidem omnino. 
Etenim quis erit tandem modus iste? Quaeramus enim 
modum aegritudinis, in quo operae plurimum ponitur. 
AEgre tulisse P. Rupilium fratris repulsam consulatus, 
scriptum apud Fannium est. Sed tamen transisse videtur 
modum , quippequi ob eam causam a vita recesserit : 
moderatius igitur ferre debuit. Quid si, quum id ferret 
modice, mors liberorum accessisset? Nata esset aegri- 
tudo nova, sed ea modica: magna tamen facta esset 
accessio. Quid si deinde dolores graves corporis, si bo- 
norum amissio, si caecitas, si exsilium, si pro singulis 
malis aegritudines accederent? Summa ea fieret, quae 
non sustineretur. 

Qui modum igitur vitio quaerit, similiter facit, ut si 
posse putet eum, qui se e Leucata praecipitaverit, su- 
stinere se, quum velit. Ut enim id non potest, sic ani- 
mus perturbatus et incitatus nec cohibere se potest, 
nec quo loco vult, insistere-, omninoquc, quae crescentia 
perniciosa sunt, eadem sunt vitiosa nascentia. AEgriludo 
autem , ceteraeque perturbationes , amplificatae certe 
pestiferae sunt. Igitur etiam susceptae continuo io ma- 
gna pestis parte versantur. Etenim ipsae se impellunt, 
ubi semel a ratione discessum est; ipsaque sibi imbe- 
cillitas indulget, in altumque provehitur imprudens, nec 
reperit locum consistendi. Quamobrem nihil interest , 
utrum moderatas perturbationes approbent, an modera- 
tam iniustitiam , moderatam ignaviam , moderatam in- 
temperantiam. Qui enim vitiis modum apponit, is par- 
tem suscipit vitiorum. Quod quum ipsum per se odiosum 
est, tum eo molestius, quia sunt in lubrico, incitataque 
semel proclive labuntur, suslinerique nullo modo possunt. 

Quid? quod iidem Peripatetici perturbationes istas, 
quas nos exstirpandas putamus, non modo naturales esse 
dicunt, sed etiam utiliter a natura datas? Quorum est 
talis oratio. Primum multis verbis iracundiam laudant; 
cotem fortitudinis esse dicunt; multoque et in hostem, 
et in improbum civem vebementiores iratorum impetus 
esse; leves autem ratiunculas eorum, qui ita cogitarent: 

Proelium rectum est hoc fieri ; convenit dimicare pro 
legibus, pro libertate, pro patria. Haec nullam habere 
vim, nisi ira excanduerit fortitudo. Nec vero de bella- 
toribus solum disputant: imperia severiora nulla esse 
putant sine aliqua acerbitate iracundiae. Oratorem de- 
nique non modo accusantem , sed ne defendentem qui- 
dem probant sine aculeis iracundiae: quae etiam si non 
adsit, tamen verbis atque motu simulandum arbitrantur 
ut auditoris iram oratoris incendat actio. Virum deni- 
que videri negant , qui irasci nesciat ; eamque , quam 
lenitatem nos dicimus, vitioso lentitudinis nomine ap- 
pellant. Nec vero solum hanc libidinem laudant ( est 
enim ira, ut modo definivi, ulciscendi libido), sed ipsum 
illud genus vel libidinis , vel cupiditatis ad summam 
utilitatem esse dicunt a natura datum: nihil enim quem- 
quam , nisi quod libeat, praeclare facere posse. Noctu 
ambulabat in publico Themistocles, quod somnum ca- 
pere non posset; quaerentibusque respondebat, Miltiadis 
tropaeis se e somno suscitari. Cui non sunt auditae 
Demosthenis vigiliae? qui dolere se aiebat, si quando 
opificum antelucana victus esset industria. Philosophiae 
denique ipsius principes nunquam in suis studiis tantos 
progressus sine flagranti cupiditate facere potuissent. 
Ultimas terras lustrasse Pythagoram, Democritum, Pla- 
tonem accepimus. Ubi enim quid esset, quod disci pos- 
set, eo veniendum judicaverunt. Num putamus haec fieri 
sine summo cupiditatis ardore potuisse? 

Ipsam aegritudinem, quam nos ut tctrarn et imma- 
nem belluam, fugiendam esse diximus, non sine magna 
utilitate a natura dicunt constitutam, ut homines casti- 
gationibus, reprehensionibus, ignominiis allici se in de- 
licto dolerent. Impunitas enim peccatorum data videtur 
eis , qui ignominiam et infamiam ferunt sine dolore. 
Morderi est melius conscientia. Ex quo est illud e vita 
ductum ab Afranio ; nam quum dissolutus filius , 

Heu me miserum! 
tum severus pater, 

Dummodo doleat aliquid, doleat quidlubet. 

Reliquas quoque partes aegritudinis, utiles esse di- 
cunt, misericordiam ad opem ferendam, et calamitates 
hominum indignorum sublevandas ; ipsum illud aemu- 
lari, obtrectare, non esse inutile, quum aut se non idem 
videat consecutum, quod alium, aut alium idem, quod 
se; melum vero si quis sustulisset, omnem vitae dili- 
gentiam sublatam fore, quae summa esset in eis, qui 
leges , qui magistratus , qui paupertatem , qui ignomi- 
niam, qui mortem, qui dolorem timerent. Haec tamen 
ita disputant, ut resecanda esse fateantur, evelli penitus 
dicant nec posse, nec opus esse; et in omnibus fere 
rebus mediocritatem esse optimam existiment. — (Cic. 
Tuscul. disptil. tv. 17, 18, 19, 29). 


XVII. 

Differenza Ira il senso corporeo, e l' intellelto\ 
e per cib slesso Ira il sensibile e /'intelligibile. 

(Pag. 79, Anlrop. n. 12i...) 

Diodotus Stoicus, caecus multos annos domi nostrae vi- 
xit. Is vero, quod credibile vix esset, quum in philoso- 
phia multo etiam magis assidue, quam antea, versaretur, 
et quum fidibus Pythagoreorum more uteretur, quumque 
ei libri noctes et dies legerentur, quibus in studiis oculis 
non egebat: tum, quod sine oculis fleri posse vix vide- 
tur, geometriae munus tuebatur, verbis praecipiens di- 
scentibus, unde, quo, quamque lineam scriberent. Ascle- 
piadem ferunt, nem ignobilem Eretricum philosophum, 
quum quidam quaereret, quid ei caecitas attulisset, re- 
spondisse, puero ut uno esset comilalior. Ut enim vel 
summa paupertas tolerabilis sit, si liceat, quod quibus- 
dam Graecis quotidie; sic caecitas ferri facile possit, si 
non desint subsidia valiludiuum. Democritus luminibus 
amissis alba scilicet et atra discernere non poterat: at 

vero bona, mala; aequa, iniqua; honesta, turpia; utilia, 
inutilia; magna, parva poterat; et sine varietate colorum 
licebat vivere beate ; sine notione rerum non licebal. 
Atque hic vir impediri etiam animi aciem adspectu 
oculorum arbitrabatur; et quum alii saepe, quod ante 
pedes esset, non viderent, ille in infinitatem omnem pere- 
grinabatur , ut ulla in extremitate consisteret. Traditum 
est etiam, Homerum caecum fuisse. At eius picturam, 
non poesin, videmus. Quae regio, quae ora, qui locus 
Graeciae, quae species formaque pugnae, quae acies, 
quod remigium, qui motus hominum, qui ferarum, non 
ila expictus est, ut, quae ipse non viderit, nos ut videre- 
mus, effecerit? Quid? ergo aut Homero delectationem 
animi ac voluptatem, aut cuiquam docto defuisse umquam 
arbitramur? aut, ni ita se res haberet , Anaxagoras, aut 
hic ipse Democritus, agros et patrimonia sua reliquissent, 
huic discendi quaerendique divinae delectationi toto se 
animo dedidissent? Itaque augurem Tiresiam, quem sa- 
pientem fingunt poetae, numquam inducunt deplorantem 
caecitatem suam: at vero Polyphemum Homerus quum 
immanem ferumque finxisset, cum ariete etiam collo— 
quentem facit, eiusque laudare fortunas, quod, qua vellet, 
ingredi posset, et, quae vellet, attingere. Recte hic qui- 
dem: nihilo enim erat ipse Cyclops, quam aries ille, 
prudentior. — (Cic. Tusculan. disput. v. 39). 


Quicumque voluptatem in summo ponunt, sensibile iu- 
dicant Bonum ; nos contra inlelligibile , qui illud animo 
damus. Si de bono sensus indicarent, nullam voluptatem 
reficeremus; nulla enim non invitat, nulla non delectat: 
et, e contrario, nullum dolorem volentes subiremus; nul- 
lus enim non offendit sensum. Praeterea non essent digni 
reprehensione, quibus nimium voluptas placet, quibusque 
summus est doloris timor. Atqui improbamus gulae acli- 
bidini addictos ; et contemnimus illos, qni nihil viriliter 
ausuri sunt doloris metu. Quid autem peccant, si sensi- 
bus, id est, iudicibus boni acmali, parent? his enim 

tradidistis appetitionis et fugae arbitrium. Sed videlicet 
Ratio isti rei praeposita est, quemadmodum debeat de 
vita, quemadmodum de Virtute, de Honesto, sic et de 
bouo maloque constitui. Nam apud istos vilissimae parti 
datur de meliore sententia, ut de bono pronuntiet sensus, 
obtusa res et hebes, et in homine quam in aliis anima- 
libus tardior. Quid? si quis vellet, non oculis, sed tactu, 
minuta discernere? Subtilior ad hoc nulla acies, quam 
oculorum, et intentior, daret bonum malumque digno- 
scere. Vides in quanta ignorantia veritatis versetur, et 
quam humi sublimia ac divina proiecerit, apud quem 
de summo bono maloque indicat tactus. — (Seneca, Epist. 
postrema). 


XVIII. 

* Natura e caratteri dell'idea. 

L idea d la forma intclligibile delle cose : eterna , immu- 
tabile , necessaria. 

(Pag, 84, Anlrop. n. 130) 

Atque ego in summo oratore fingendo talem informabo, 
qualis fortasse nemo fuit. Non enim quaero, quis fuerit, 
sed quid sit illud, quo nihil possit esse praestantius: 
quod in perpetuitate dicendi non saepe, atque haud 
scio an nunquam, in aliqua autem parte eluceat aliquando, 
idem apud alios densius, apud alios fortasse rarius. 
Sed ego sic statuo, nihil esse in ullo genere tam pul- 
crum, quo non pulcrius id sit, unde illud, ut ex ore 
aliquo, quasi imago exprimatur: quod neque oculis, ne- 
que auribus , neque ullo sensu percipi potest , cogi- 
tatione tantum et mente complectimur. Itaque et Phidiae 
simulacris, quibus nihil in illo genere perfectius vide- 
mus, cogitare tamen possumus pulcriora. Nec vero ille 
artifex, quum faceret lovis formam, aut Minervae, con- 
templabatur aliquem, e quo similitudinem duceret; sed 

ipsius in mente insidebat species pulcriludinis eximia 
quaedam, quam iutuens, in eaque defixus, ad illius si- 
militudinem artem et manum dirigebat. Ut igitur in 
formis et figuris est aliquid perfectum et excellens, cuius 
ad cogitatam speciem imitando referuntur ea, quae sub 
oculos ipsa cadunt: sic perfectae eloquentiae speciem 
animo videmus, effigiem auribus quaerimus. Has rerum 
formas appellat ideas ille non intelligendi solum, sed 
etiam dicendi gravissimus auctor et magister, Piator 
easque gigni negat, et ait semper esse, ac ratione et 
inlelligenlia contineri: cetera nasci, occidere, fluere, 
labi, nec diutius esse uno et eodem statu. Quidquid 
est igitur, de quo ratione et via disputetur, id est ad 
ultimam sui generis formam speciemque redigendum. 

Itaque M. Antonius, cui vel primas eloquentiae 

patrum nostrorum tribuebat aetas, vir natura peracutus 
et prudens, in eo libro, quem unum reliquit, disertos 
ait se vidisse multos, eloquentem omnino neminem. In- 
sidebat videlicet in eius mente species eloquentiae, 
quam cernebat animo, re ipsa non videbat. Vir autem 
acerrimo ingenio (sic enim fuit), multa et in se et in 
aliis desiderans, neminem plane, qui recte appellari 
eloquens posset, videbat. Qnod si ille nec se, nec L. 
Crassum eloquentem putavit , habuit profecto compre- 
hensam animo quaDdam formam eloquentiae; cui quo- 
niam nihil deerat, eos, quibus aliquid aut plura de- 
erant,, in eam formam non poterat includere. — (Cic. 
Orator , cap. 111. v. ) 


...... Tertium genus est eorum, quae proprie sunt: in- 
numerabilia haec sunt, sed extra nostrum posita con- 
spectum. Quae sunt , interrogas? Propria Platonis su- 
pellex est; Ideas vocat, ex quibus omnia, quaecumque 
videmus, fiunt, et ad quas cuncta formantur. Hae im- 
mortales, immutabiles, inviolabiles sunt, Quid sit idea, 
id est, [quid Platoni esse videatur, audi: « Idea 
est eorum , quae natura fiunt , exemplar aeternum. » 

Adiiciaru definitioni interpretationem, quo tibi resaper- 
tior fiat. Volo imaginem tuam facere : exemplar picturae 
te habeo , ex quo capit aliquem habitum mens , quem 
operi suo imponat. Ita illa, quae me docet et instruit, 
facies, a qua petitur imitatio, idea est. Talia ergo exem- 
plaria infinita habet natura rerum , hominum, piscium, 
arborum ad quae , quodcumque fieri ab illa debet , 
exprimitur. Quartum locum habet ^o?. Quid sit hoc 
diog , attendas oportet; et Platoni imputes, non mihi, 
hanc rerum difficultatem: nulla est autem sine difficul- 
tate subtilitas. Paulo ante pictoris imagine utebar: ille, 
quum reddere Yirgilium coloribus vellet, ipsum intue- 
batur; idea erat Virgilii facies futuri operis exemplar; 
ex hac quod artifex trahit, et operi suo imposuit, d&os 
est. Quid intersit, quaeris? Alterum exemplar est, al- 
terum forma ab exemplari sumpta et operi imposita. 
Alteram artifex imitatur, alteram facit. Habet aliquam 
faciem statua: haec est Habet aliquam faciem 
exemplar ipsum , quod intuens opifex statuam figuravit: 
haec idea est. Eliamnunc aliam desideras distinctionem? 
Idos in opere est ; idea extra opus : nec tantum extra 
opus est , sed ante opus. Quintum genus est eorum , 
quae communiter sunt: haec incipiunt ad nos pertinere ; 
hic sunt omnia , homines , pecora , res. Sextum genus 
eorum est , quae quasi sunt ; tanquam inane , tanquam 
tempus. 

Quaecumque videmus ac tangimus, Plato in illis non 
numerat, quae esse proprie putat. Fluunt enim, et in 
assidua dirainutione atque adiectione sunt. Nemo no- 
strum idem est in senectute qui fuerat iuvenis ; nemo 
est mane, qui fuit pridie. Corpora nostra rapiuntur flu- 
minum more; quidquid vides, currit cum tempore; nihil 
ex his , quae videmus , manet. Ego ipse , dum loquor 
mulari ista, mutatus sum. Hoc est quod ait Heraclitus: 
« ln idem flumen bis non descendimus. » Manet idem 
fluminis nomen; aqua transmissa est. Hoc in amne ma- 
nifestius est , quam in homine ; sed nos quoque non 
minus velox cursus praetervehil ; et ideo admiror de- 
mentiam nostram , quod tantopere amamus rem fuga- 

cissimam , corpus , limemusque ne quando moriamur , 
quum omne moracnlum mors prioris habitus sil. Vis tu 
non timere , ne semel fiat quod quotidie fit ? De ho- 
mine dixi, fluida materia et caduca, et omnibus obnoxia 
causis : mundus quoque, aeterna res et invicta, muta- 
tur, nec idem manet. Quamvis enim omnia in se ha- 
beat, quae habuit; aliter habet, quam habuit: ordinem 
mutat. 

« Quid, inquis, ista subtilitas mihi proderit? » Si 
me interrogas, nihil. Sed quemadmodum ille caelator 
oculos diu intentos ac fatigatos remittit atque avocat , 
et, ut dici solet, pascit; sic nos animum aliquando de- 
bemus relaxare, et quibusdam oblectamentis reficere. 
Sed ipsa oblectamenta opera sint; ex his quoque, si 
observaveris, sumes quod possit fieri salutare. Hoc ego, 
mi Lucili, soleo facere: ex omni vacatione, etiamsi a 
philosophia longissime aversa est, eruere aliquid conor 
et utile efficere. Quid de istis capiam, quae modo trac- 
tavimus, remotis a reformatione morum? quomodo me- 
liorem me facere ideae Platonicae possunt? quid ex istis 
traham , quod cupiditates meas comprimat ? Vel hoc 
ipsum , quod omnia ista quae sensibus serviunt , quae 
nos accendunt et irritant, negat Plato ex his esse, quae 
vere sint. Ergo ista imaginaria sunt, et ad tempus ali- 
quam faciem ferunt; nihil horum stabile, nec solidum 
est. Et nos tamen cupimus tanquam aut semper futura, 
aut semper habituri. Imbecilli fluidique, per intervalla 
consistimus : mittamus animam ad illa , quae aeterna 
sunt! miremur in sublimi volitantes rerum omnium for- 
mas, Deumque inter illa versantem , et hoc providen- 
tem, quemadmodum, quae immortalia facere non potuit, 
quia materia prohibebat, defendat a morte, ac ratione 
vitium corporis vincat! Manent enim cuncta, non quia 
aeterna sunt, sed quia defenduntur cura regentis. Im- 
mortalia tutore non egent: baec conservat artifex, fra- 
gilitatem materiae vi sua vincens. Contemnamus omnia, 
quae adeo pretiosa non sunt, ut, an sint omnino, du- 
bium sit. — (Seneca, Epitl. lviii). 

XIX. 

Dignita dell uonw ; sua rassomigtianza con Dio. 

( Pag. 88, Anlrop. n. 136 ) 

.... Animal hoc providum, sagax, multiplex, acu- 
tum, memor, plenum rationis et consilii, quem vocamus 
hominem, praeclara quadam conditione generatum (est) 
a supremo Deo. Solum est enim ex tot animantium ge- 
neribus atque naturis particeps rationis et cogita- 
tionis, quum caetera sint omnia expertia. Quid est autem, 
non dicam in homine, sed in omni caelo atque terra, 
ratione divinius? quae quum adolevit atque perfecta 
est, nominatur rite sapientia. Est igitur, quoniam nihil 
est ratione melius , eaque et in homine , et in Deo , 
prima homini cum Deo rationis societas. Inter quos 
autem ratio, inter eosdem etiam recta ratio communis 
est. Quae quum sit lex, lege quoque conciliati homines 
cum diis putandi sumus. Inter quos porro est communio 
legis, inter eos communio inris est. Quibus autem haec 
sunt communia, civitatis eiusdem habendi sunt. Si vero 
iisdem imperiis et potestatibus parent, multo etiam 
magis. Parent autem huic caelesti descriptioni, mentique 
divinae et praepotenti Deo : ut iam universus hic mun- 
dus, una civitas sit communis deorum atque hominum 
existimanda; et quod in civitatibus ratione quadam 
agnationibus familiarum distinguuntur status, id in rerum 
natura tanto est magnificentius, lantoque praeclarius, 
ut homines deorum agnatione et gente teneantur. 

Nam quum de natura omni quaeritur, disputari solet 
(et nimirum ista sunt, ut disputantur) perpetuis cursi- 
bus , conversionibusque caelestibus exstitisse quandam 
maturitatem serendi geueris humani: quod sparsum in 
terras atque satum, divino auctum sit animorum mu- 
nere. Quumque alia , quibus cohaererent homines , e 
mortali genere sumpserint, quae fragilia essent et ca- „ 
duca; animum tamen esse ingeneratum a Deo: ex quo 
vere vel agnatio nobis cum caelestibus, vel genus, vel 

stirps appellari potest. Itaque ex tot generibus nullum 
est animal, praeter hominem, quod habeat notitiam ali- 
quam Dei ; ipsisque in hominibus nulla gens est neque 
tam mansueta , neque tam fera , quae non , etiam si 
ignoret qualem habere Deum deceat, tamen habendum 
sciat. Ex quo efficitur illud, ut si agnoscat Deum, qui, 
unde ortus sit, quasi recordetur, ac noscat, lam vero 
virtus eadem in homine', ac Deo est , neque ullo alio 
ingenio praeterea. Est autem virtus nihil aliud , quam 
in se perfecta et ad summum perducta natura. Est 
igitur homini cum Deo similitudo. Quod quum ita sit, 
quae laudem esse potest propior cerliorve cognatio? 
Itaque ad hominum commoditates et usus, tantam re- 
rum ubertatem natura largita est, ut ea, quae gignuntur, 
donata consulto uobis, non fortuito nata videantur: nec 
solum ea, quae frugibus atque baccis terrae foetu pro- 
funduntur , sed etiam pecudes : quod perspicuum sit , 
partim esse ad usum' hominum , partim ad fructum , 
parlim ad vescendum procreatas. Artes vero innume- 
rabiles repertae sunt, docente natura: quam imitata 
ratio res ad vitam necessarias sollerter consecuta est. — 
(Cic. De Ictj. i. 7, 8). 


XX. 

Assurdita e iristi conseguenze dello scellicismn. 

( Pag. 93, Log. n. 144 ) 

Maxime vero virtutum cognitio confirmat, percipi et 
comprehendi multa posse. In quibus solis inesse etiam 
scientiam dicimus ; quam nos non comprehensionem 
modo rerum, sed eam stabilem quoque atque immuta- 
bilem esse censemus: itemque sapientiam, artem vivendi, 
' quae ipsa ex sese habeat constantiam. Ea autem con- 
stantia si nihil habeat percepti et cogniti, quaero, unde 

nata sit, et quomodo? Quaero etiam, ille vir bonus, 
qui statuit omnem cruciatum perferre, intolerabili do- 
lore lacerari potius, quam ut officium prodat, aut fidem, 
car has igitur sibi tam graves leges imposuerit, quum, 
quamobrem ita oporteret , nihil haberet comprehensi , 
percepti, cogniti, constituti? Nullo igitur modo fieri po- 
test , ut ^uisquam tanti aestimet aequitatem et fidem , 
ut eius conservandae causa nullum supplicium recuset, 
nisi iis rebus assensus sit, quae falsae esse non possunt. 
Ipsa vero sapientia, si se ignorabit, sapientia sit, necne; 
quomodo primum obtinebit nomen sapientiae ? deinde 
quo modo suscipere aliquam rem , aut agere fidenter 
audebit, quum certi nihil erit, quod sequatur? quum 
vero dubitabit quid sit extremum et ultimum bonorum, 
ignorans quo omnia referantur , qui poterit esse sa- 
pientia ? Atque etiam illud perspicuum est, constitui 
necesse esse initium, quod sapientia', quum quid agere 
incipiat, sequatur; idque initium esse naturae accom- 
modatum. Nam aliter appetitio (eam enim esse volumus 
opi uriv ) qua ad agendum impellimur , et id appetimus , 
quod est visum, moveri non potest. Illud autem, quod 
movet, prius oportet videri, eique credi: quod fieri non 
potest, si id, quod visum erit, discerni non poterit a 
falso. Quo modo autem moveri animus ad appetendum 
potest, si id quod videtur, non percipitur, accommoda- 
tumne naturae sit, an alienum? Itemque, si, quid officii 
sui sit, non occurrit animo, nihil unquam omnino aget, 
ad nullam rem unquam impelletur, nunquam movebitur. 
Quod si aliquid aliquando acturus est, necesse est id 
ei verum, quod occurrit, videri. Quid, quod, si ista vera 
sunt, ratio omnis 'tollitur, quasi quaedam dux lumenque 
vitae? tamenne in ista pravitate perstabitis? Nam quae- 
rendi initium ratio attulit; quae perfecit virtutem, quum 
esset ipsa ratio confirmata quaerendo. Questio autem 
est appetitio cognitionis; quaestionisque finis, inventio. 
At nemo invenit falsa; nec ea, quae incerta permanent, 
inventa esse possunt: sed, quum ea, quae quasi invo- 
luta fnerunt, aperta sunt, tum inventa dicuntur. Sic et 
initium quaerendi, et exitus percipiendi et eomprehen- 


Digitized by Google 



54 

dendi tenetur. Itaque argumenti conclusio, quae est 
graecae , ita definitur: Ratio, quae ex rebus 

perceptis ad id, quod non percipiebatur, adducit. 

Quod si omnia visa eiusraodi essent, qualia isti di- 
cunt, ut ea vel falsa esse possent, neque ea posset ulla 
notio discernere; quo modo quempiam aut conclusisse 
aliquid, aut invenisse diceremus? aut quae esset con- 
clusi argumenti fides ? Ipsa autem philosophia , quae 
rationibus progredi debet, quem habebit exitum ? Sa- 
pientiae vero quid futurum est? quae neque de se ipsa 
dubitare debet, neque de suis decretis, quae philosophi 
vocant UyixarcL : quorum nullum sine scelere prodi po- 
terit. Quum enim decretum proditur, lex veri rectique 
proditur. Quo e vitio et amicitiarum proditiones, et re- 
rum publicarum nasci solent. Non potest igitur dubitari, 
quin decretum nullum falsum possit esse; sapienlique 
salis non sit, non esse falsum, sed etiam stabile, fixum, 
ratum esse debeat ; quod movere nulla ratio queat. Talia 
autem neque esse, neque videri possunt eorum ratione, 
qui illa visa, e quibus omnia decreta sunt nata, negant 
quidquam a falsis interesse. Ex hoc illud est natum , 
quod postulabat Hortensius , ut id ipsum saltem per- 
ceptum a sapiente diceretis , nihil posse percipi. Sed 
Antipatro hoc idem postulanti, quum diceret, ei, qui 
aflirmaret nihil posse percipi, consentaneum esse; unum 
tamen illud dicere percipi posse, ut alia non possent, 
Carneades acutius resistebat. Nam tantum abesse dice- 
bat, ut id consentaneum esset, ut maxime etiam repu- 
gnaret. Qui enim negaret quidquam esse, quod perci- 
peretur, cum nihil excipere. Ita necesse esse, ne id 
ipsum quidem, quod exceptum non esset, comprehendi, 
et percipi ullo modo posse. Antiochus ad istum locum 
pressius videbatur accedere. Quoniam enim id haberent 
Academici decretum ( sentitis enim iara hoc me 
dicere) nihil posse percipi, non debere eos in suo de- 
creto, sicut in ceteris rebus, fluctuare, praesertim quum 
in eo summa consisteret. Hanc enim esse regulam to- 
tius philosophiae, constitutionem veri, falsi, cogniti, in- 
cogniti: quam ratiouem quoniam susciperent, docereque 

vellent, quae a quovis accipi oporteret, et quae repu- 
diari, certe hoc ipsum, ex quo omne veri falsique iu- 
dicium esset, percipere eos debuisse. Etenim duo esse 
haec maxima in philosophia , iudicium veri , et finem 
bonorum; nec sapientem posse esse, qui aut cognoscendi 
esse initium ignoret, aut extremum expetendi, ut, aut 
unde proficiscatur, aut quo perveniendum sit, nesciat. 
Haec autem habere dubia, neque his ita confidere, ut 
moveri non possint , abhorrere a sapientia plurimum. 
Hoc igitur modo potius erat ab his postulandum, ut 
hoc unum saltem, percipi nihil posse, perceptum esse 
dicerent. Sed de inconstantia totius illorum 'sententiae, 
si ulla sententia cuiusquam esse potest nihil approbantis, 
est, ut opinor, dictum satis. 

Sequitur disputatio copiosa illa quidem , sed paullo 
abstrusior: habet enim aliquantum a physicis; ut verear, 
ne maiorem largiar ei, qui contra dicturqs est, liber- 
tatem et licentiam. Nam quid eum facturum putem de 
abditis rebus, et obscuris, qui lucem eripere conetur? 
Sed disputari poterat subtiliter , quanto quasi artificio 
natura fabricata esset primum auimal omne ; deinde 
hominem maxime ; quae vis esset in sensibus ; quem- 
admodum primo visa nos pellerent, deinde appetitio ab 
his pulsa sequeretur: tum ut sensus ad res percipien- 
das intenderemus. Mens enim ipsa, quae sensuum fons 
est, atque etiam ipsa sensus est, naturalem vim habet, 
quam intendit ad ea, quibus movetur. Itaque alia visa 
sic arripit, ut his statim utatur; aliqua recondit; e qui- 
bus memoria oritur. Celera autem similitudinibus con- 
stituit: ex quibus efficiuntur notitiae rerum, quas Graeci 
tum «vvo/«s, tum nptXfyeis vocant. Eo quum 'accessit ra- 
tio, argumentique conclusio, rerumque innumerabilium 
multitudo, tum et perceptio eorum omnium apparet, et 
eadem ratio, perfecta his gradibus, ad sapientiam per- 
venit. Ad rerum igitur scientiam, vitaeque constantiam 
aptissima quum sit mens hominis, amplectitur maxime 
cognitionem : et istam xaT«Xmfiv, quam, verbum e verbo 
exprimente, comprehensionem dicemus, quum ipsam 
per se amat (nihil est enim ei veritatis luce dulcius) 

Ium etiam propter usam. Quocirca et sensibus utitur , 
et artes efficit, quasi sensus alteros; et usque eo phi- 
losophiam ipsam corroborat, ut virtutem efficiat, ex qua 
re una vita omnis apta sit. Ergo hi, qui negant quid- 
quam posse comprehendi, haec ipsa eripiunt vel instru- 
menta , vel ornamenta vitae ; vel potius lotam vitam 
evertunt funditus, ipsumque animal orbant animo; ut 
difficile sit de temeritate eorum, perinde ut causa po- 
stulat, dicere. — (Cic. Academic. prior, n. 8, 9, 10). 


Audi, quantum mali faciat nimia subtilitas, et quam 
infesta veritati sil. Protagoras ait, « de omni re in utram- 
que partem disputari posse ex aequo, et de hac ipsa, 
an omnis res in utramque pariem disputabilis sit. » Nau- 
siphanes ait, « ex bis, quae videntur esse, nihil magis 
esse, quam non esse. » Parmenides ait, « ex his, quae vi- 
dentur, nihil esse ab unoidiversum. » Zenon Eleates omnia 
negotia de negotio deiecit: ait. Nihil esse. Circa eadem 
fere Pyrrhonii versantur, et Megarici, et Eretrici, et Aca- 
demici, qui novam induxerunt scientiam, nihil scire. Haec 
omnia in illum supervacuum studiorum liberalium gre- 
gem coniice. Illi mihi non profuturam scientiam tradunt ; 
hi spem omnis scientiae eripiunt: satius est supervacua 
scire, quam nihil. Illi non praeferunt lumen, per quod 
acies dirigatur ad verum ; hi oculos mihi effodiunt. Si 
Protagorae credo, nihil in rerum natura est, nisi du- 
bium; si Nausiphani, hoc unum certum est, nihil esse 
certi ; si Parmeuidi, nihil est praeter unum ; si Zenoni , 
ne unum quidem. Quid ergo nos sumus? quid ista, quae 
nos circumstant , alunt , sustinent ? Tota rerum natura 
umbra est , aut inanis , aut fallax. Non facile dixerim , 
utrum magis irascar illis, qui nos nihil scire voluerunt; 
an illis , qui ne hoc quidem nobis reliquerunt , nihil 
scire. — ( Seneca, Epist. lxxxyhi). 

XXI. 


Criterio della certezza. 

Necessita, di un criterio per distinguere il vero dal falso. 


(Pag. 110, Log. n. 172.) 

Nec vero salis constituere possum, quod sit eorum - 
consilium, aut quid velint. Interdum enim quum adhi- 
bemus ad eos orationem huiusmodi: Si ea, quae di- 
sputantur, vera sint, tum omnia fore incerta: respondent: 

« Quid ergo istud ad nos? Num nostra culpa est? 
Naturam accusa, quae in profundo veritatem, ut ait 
Democritus, penitus abstruserit. » Alii autem elegantius, 
qui etiam queruntur, quod eos insimulemus omnia in- 
certa dicere; qnantumque intersit inter incertum, et 
id, quod percipi non possit, docere conantur, eaque 
distinguere. Cum his igitur agamus qui haec distinguunt: 
illos, qui omnia sic incerta dicunt, ut, stellarum nu- 
merus par an impar sit; quasi desperatos aliquos relin- 
quamus. Volunt enim (et hoc quidem vel maxime ani- 
madvertebam vos moveri ) probabile aliquid esse , et 
quasi veri simile, eaque se uti regula et in agenda vita, 
et in quaerendo ac disserendo. Quae ista regula est, 
si notionem veri et falsi, proptereaquod ea non pos- 
sunt internosci, nullam habemus? Nam, si habemus, 
interesse oportet', ut inter rectum et pravum, sic inter 
verum et falsum. Si nihil interes!, nulla regula est: nec 
potest is, cui est visio veri falsique communis, ullum 
habere iudicium, aut ullam omnino veritatis notam. 
Nam, quum dicunt, hoc se unum tollere, ut quidquam 
possit ita videri, ut non eodem modo falsum etiam 
possit videri, cetera autem concedere: faciunt pueriliter. 
Quo enim omnia indicantur , sublato, reliqua se negant 
tollere; ut, si quis quem oculis privaverit, dicat, ea, quae 
cerni possent) non se ei ademisse. Ut enim illa oculis 
modo cognoscuntur, sic reliqua visis: sed propria veri, 
non communi veri et falsi nota. Quamobrem, sive tu 

probabilem visionem, sive probabilem et quae non 
impediatur, ut Carneades volebat, sive aliud quid pro- 
feres, quod sequare: ad visum illud, de quo agimus, 
tibi erit revertendum. In eo autem, si erit communitas 
cum falso, nullum erit iudicium, quia proprium in com- 
muni signo notari non potest. Sin autem commune 
nihil erit, habeo, quod volo; id enim quaero, quod ita 
mihi videatur verum, nl non possit idem falsum videri. 
Simili in errore versantur, quum vi veritatis coacti, per- 
spicua a perceptis volunt distinguere, et conantur osten- 
dere, esse aliquid perspicui; verum illud quidem impres- 
sum in animo atque mente, neque tamen id percipi ac 
comprehendi posse. Quo enim modo perspicue dixeris 
album esse aliquid, quum possit accidere, ut id, quod 
nigrum sit, album esse videatur? aut quomodo ista 
aut perspicua dicemus, aut menti impressa subtiliter, 
quum sit incertum, vere, inaniterve moveatur? Ita neque 
color, neque corpus, nec veritas, nec argumentum, nec 
sensus, neque perspicuum ullum relinquitur. Ex hoc 
illud his usu venire solet, ut, quidquid dixerint, a qui- 
busdam interrogentur: Ergo istuc quidem percipis? Sed 
qui ita interrogant, ab his irridentur. Non enim urgent, 
ut coarguant, neminem ulla de re posse contendere, 
neque asseverare, sine aliqua eius rei, quam sibi quis- 
que placere dicit, certa et propria nola. Quod est igitur 
istuc vestrum probabile? Nam si, quod cuique occurrit, 
et primo quasi adspectu probabile videtur, id confir- 
matur, quid eo levius? Sia ex circumspectione aliqua 
et accurata consideratione, quod visum sit, id se di- 
cent sequi, tamen exitum non habebunt. Primum quia 
his visis, inter quae nihil interest, aequaliter omnibus 
abrogatur fides; deinde, quum dicant posse accidere 
sapienti, ut, quum omnia fecerit, diligentissimcque cir- 
cumspexerit exsistat aliquid, quod et veri simile vide- 
atur, et absit longissime a vero: quomodo, si magna 
parte quidem (ut solent dicere) ad verum ipsum aut 
quam proxime accedant , confidere sibi poterunt ? Ut 
enim confidant, notum iis esse debebit insigne veri; quo 
obscurato et oppresso, quod tandem sibi verum vide- 

buntur attingere? Quid autem tam absurde dici potest, 
quam quum ita loquuntur: « Est hoc quidem illius rei 
signum, aut argumentum, et ea re id sequor: sed fieri 
potest, ut id quod significatur, aut falsum sit, aut nihil 
sit omniuo ». Sed de perceptione hactenus. Si quis 
enim ea, quae dicta sunt, labefactare volet, facile, etiam 
absentibus nobis, veritas se ipsa defendet. — (Cic. Aca- 
demic. prior, ii. 11). 


XXII. 

Probabilila logica. 

(Pag. H8, Log. n. 191 ) 

Probabile est id, quod fere fieri solet, aut quod in 
opinione positura est, aut quod habet in se ad haec 
quandam similitudinem, sive id falsum est, sive ve- 
rum. In eo genere, quod fere solei fieri , probabile hu- 
jusmodi est: « Si mater est, diliget filium: » — «Si a- 
varus est, negligit iusiurandum ». In eo autem, quod 
in opinione positum esi , huiusmodi sunt probabilia: 
« Impiis apud inferos poenas esse paratas » ; — Eos, qui 
philosophiae dent operam, non arbitrari deos esse ». 
Similitudo autem in contrariis et paribus, et in iis re- 
bus, quae sub eandem cadunt rationem, maxime spe- 
ctatur. In contrariis, hoc modo: « Nam si iis, qui im- 
prudentes laeserunt, ignosci convenit, iis, qui necessario 
profuerunt, haberi gratiam non oportet ». Ex pari, sic: 
« Nam ut locus in mari sine portu navibus non es3e 
potest lotus, sic animus sine fide, stabilis amicis non 
potest esse ». In iis rebus, quae sub eandem rationem 
cadunt, hoc modo probabile consideratur: « Nam si 
Rhodiis turpe non est portorium locare, ne Hermacre- 
onti quidem turpe est conducere ». Haec tum vera sunt, 

hoc pacto: « Quoniam cicatrix est, fuit vulnus»; tum 
veri similia, hoc modo : » Si multus erat in calceis 
pulvis, ex itinere eum venire oportebat Omne au- 
tem ( ut certas quasdam in partes distribuamus) pro- 
babile, quod sumitur ad argumentationem, aut signum 
est, aut credibile, aut iudicalum, aut comparabile. Si- 
gnum est, quod sub sensum aliquem cadit, et quiddam 
significat, quod ex ipso profectum videtur, quod aut 
ante fuerit, aut in ipso negotio, aut post sit consequutum, 
et tamen indiget testimonii, et gravioris confirmationis; 
ut eruor, fuga, pallor, pulvis, et quae his sunt similia. 
Credibile est, quod sine ullo teste, auditoris opinione 
firmatur, hoc modo: « Nemo est, qui non liberos suos 
incolumes et beatos esse cupiat ». Iudicalum est, res 
assensione, aut auctoritate , aut indicio alicuius, aut 
aliquorum comprobata. Id tribus in generibus specta- 
tur, religioso, communi, approbato. Religiosum est, quod 
iurali legibus iudicarunt. Commune est, quod omnes 
vulgo probarunt, et sequuti sunt, huiusraodi : Ut maio- 
ribus natu assurgatur, ut supplicum misereatur. Appro- 
batum est, quod homines, quum dubium esset, quale 
haberi oporteret, sua constituerunt auctoritate: velut 
Horatii factum, a populo approbatum, quod occidit so- 
rorem, quum illa devictum Curialium hostem dolercl; 
vel ut Gracchi patris, quem populus Romanus ob id 
reum factum , quod insciente collega in censura non 
nihil egisset , post censuram consulem fecit. Com- 
parabile autem est, quod in rebus diversis similem a- 
liquam rationem continet. Eius partes sunt trfcs: imago, 
collatio, exemplum. Imago est oratio demonstrans aut 
corporum, aut naturarum similitudinem. Collatio est o- 
ratio, rem cum re ex similitudine conferens. Exemplum 
est, quod rem auctoritate, aut casu alicuius hominis, 
aut negotii confirmat, aut infirmat, norum exempla et 
descriptiones in praeceptis elocutionis cognoscentur. -- 
(Cic. Rhetoricor, i. 29). 

Cowjettura ; da non confondersi colle stravaganze 
della divinazione. 

( Pag. 121 , Log. n. 194 ) 

Est quidam Graecus vulgaris in lianc sententiam 
versus : 

Bene qui coniiciet , vatem hunc perhibebo optimum. 

Num igitur , aut quae tempestas impendeat , vales 
melius coniiciet, quam gubernator ; aut morbi naturam 
acutius , quam medicus ; aut belli adminislrationcm 
prudentius, quam imperator, 'contectura assequetur? - Sod 
animadverti, Quinte, te caule et ab iis coniecturis, quae 
haberent artem atque prudentiam, et ab iis rebus, quae 
sensibus arte vacuis perciperentur,, abducere divinatio- 
nem ; eamque ita definire : Divinationem esse earum 
rerum praedictionem et praesensionem , quae essent 
fortuitae. Primum eodem revolveris. Nam et medici, et 
gubernatoris, et imperatoris praesensio est rerum for- 
tuitarum. Num igitur aut haruspex, aut augur, aut 
vates quis, aut somnians melius conieceril, aut e morbo 
evasurum aegrotum , 4 aut e periculo navem, aut ex in- 
sidiis exercitum, quam medicus, quam gubernator, quam 
imperator ? Atqui ne illa quidem divinantis esse di- 
cebas, ventos, aut imbres impendentes quibusdam prae- 
sentire signis. In quo nostra quaedam Aratea memo- 
riter a te pronunciala sunt. Etsi haec ipsa fortuita 
sunt ; plerumque enim, non semper eveniunt. Quae est 
igitur, aut ubi versatur fortuitarum rerum praesensio , 
quam divinationem vocas ? Quae enim praesentiri aut 
arte , aut ratione , aut usu, aut conicclura possunt, ea 
non divinis tribuenda, putas, sed peritis. Ita relinquitur, 
ut ea fortuita divinari possint, quae nulla nec arte, nec 
sapientia provideri possunt : ut, si quis M. Marcellum 
illum , qui ter consul fuit , multis annis ante dixisset 

naufragio esse periturum, divinasset profecto. Nulla enim 
arte alia id, nec sapientia scire potuisset. Talium ergo 
rerum, quae in fortuna positae sunt, praesensio, divi- 
natio est. 

Poleslne igitur earum rerum, quae nihil habent ra- 
tionis, quare futurae sint, ulla esse praesensio? Quid est 
enim aliud fors, quid fortuna, quid casus, quid eventus, 
nisi quum sic aliquid cecidit, sic evenit, ut vel non 
cadere, atque evenire , vel aliter cadere atque evenire 
potuerit? Quo modo ergo id , quod temere fit, caeco 
casu et volubilitate fortunae, praesentiri et praedici po- 
test ? Medicus morbum ingravescentem ratione providet, 
insidias imperator , tempestates gubernator ; et tamen 
hi ipsi saepe falluntur , qui nihil sine certa ratione 
opinantur. Ut agricola, quum florem oleae videt, baccam 
quoque se visurum putat : non sine ratione ille quidem; 
sed nonnunquam tamen fallitur. Quod si falluntur ii , 
qui nihil sine aliqua probabili coniectura ac ratione 
dicunt; quid existimandum est de coniectura eorum, 
qui extis , aut avibus, aut ostentis, aut oraculis, aut 
somniis futura praesentiunt? Nondum dico, quam haec 
signa nulla sint , fissum iecoris , corvi cantus , volatus 
aquilae, stellae traiectio, voces furentium , sortes , som- 
nia .... Qui potest provideri, quidquam futurum esse, 
quod neque causam habet ullam , neque notam , cur 
futurum sit? Solis defectiones, itemque lunae, praedi- 
cuntur in multos annos ab iis, qui siderum cursus et 
motus numeris persequuntur. Ea enim praedicunt, quae 
naturae necessitas perfectura est. Vident ex constanlis- 
simo motu lunae , quando illa , c regione solis facta 
incurrat in umbram terrae, quae est meta noctis, ut 
eam obscurari necesse sit ; quandoque eadem luna , 
subiecta atque opposita soli, nostris oculis cius lumen 
obscuret; quo in signo quaeque errantium stellarum, 
quoque tempore futura sit ; qui exortus quoque die 
signi alicuius, aut qui occasus futurus sit. Ilaec qui 
ante dicunt, quam rationem sequantur, vides. 

Qui thesaurum inventum iri , aut hereditatem ven- 
turam dicunt, quid sequuntur ? aut in qua rerum na- 


Digitized by Google 


63 

tura iuesl, id futurum ? Quod si haec, eaque quae sunt 
eiusdem generis , habent aliquam talem necessitatem ; 
quid est tandem , quod casu fieri , aut forte fortuna 
putemus ? Nihil enim est tam contrarium rationi et 
constantiae , quam fortuna : ut mihi ne in deum qui- 
dem cadere videatur , ut sciat , quid casu , et fortuito 
futurum sit. Si enim scit, certe illud eveniet: sin certe 
eveniet, nulla fortuna est. Est autem fortuna. Rerum 
igitur fortuitarum nulla est praesensio. Aut si negas esse 
fortunam , et omnia , quae fiunt, quaeque futura sunt, 
ex omni aeternitate definita, dicis esse fataliter , muta 
definitionem divinationis, quam dicebas praesensionem 
esse rerum fortuitarum. Si enim nihil fieri potest , 
nihil accidere , nihil evenire, nisi quod ab omni aeter- 
nitate certum fuerit esse futurum rato tempore ; quae 
potest esse fortuna ? qua sublata , qui locus est divi- 
nationi ? quae a te fortuitarum rerum est dicta prae- 
sensio. Quamquam dicebas, omnia, quae fierent, futu- 
rave essent, fato contineri. Anile sane et plenum su- 
perstitionis tali nomen ipsum. Sed tamen apud Stoicos 
de isto fato multa dicuntur. — ( Cic. De divinat, u. 
5 , 6 , 7 ). 


XXIV. 

Pregiudizii. 

( Pag. 128, Loy. n. 208-9 ). 

Quidnam esse, Brute, causae putem, cur, quum con- 
stemus ex animo et corpore, corporis curandi luendi— 
que causa quaesita sit ars eiusque utilitas, deorum im- 
mortalium inventioni consecrata ; animi autem medicina, 
nec tam desiderata sit, antequam inventa, nec tam 
culta, posteaquam cognita est, nec tara multis grata et 


Digitized by Google 



64 

probata, pluribus etiam suspecta «i invisa? An quod 
corporis gravitatem et dolorem animo iudicamus, animi 
morbum corpore non sentimus ? Ita fit, ut animus de 
se ipse tum iudicel, quum id ipsum, quo iudicalur , 
aegrotet. Quod si tales nos natura genuisset, ut eam ipsam 
intueri et perspicere , eadcmque optima duce cursum 
vitae conficere possemus ; haud erat sane, quod quis- 
quam rationem ac doctrinam requireret. Nunc parvulos 
nobis dedit igniculos, quos celeriter malis moribus opi- 
nionibusque depravatis sic restinguimus , ut nusquam 
naturae lumen appareat. Sunt enim ingeniis nostris 
semina innata virtutum ; quae si adolescere liceret, ipsa 
nos ad beatam vi'am natura perduceret. Nunc autem , 
simul atque editi in lucem et suscepti sumus, in omni 
continuo pravitate et in summa opinionum perversitate 
versamur ; ut paene cum lacte nutricis errorem suxisse 
videamur. Cum vero parentibus redditi, deiu magi- 
stris traditi sumus, tum ita variis imbuimur erroribus, 
ut vanitati veritas , et opinioni confirmatae natura ipsa 
cedat. 

Accedunt etiam poetae : qui quum magnam speciem 
doctrinae sapientiaeque prae se tulerunt , audiuntur , 
leguntur , ediscuntur et inhaerescunt penitus in men- 
tibus. Quum vero accedit eodem, quasi maximus quidam 
magister, populus atque omnis undique ad vitia con- 
sentiens multitudo, tum plane inficimur opinionum pra- 
vitate, a naturaque desciscimus : ut nobis optimam ma- 
gistram invidisse videantur , qui nihil melius homini , 
nihil magis expetendum), nihil praestantius honoribus . 
imperiis, populari gloria iudicaverunt. — ( Cic. Ttucul. 
disp. ni. 1 , 2 ). 

Come si debbano adoperare i sensi esterni. 

L attenzione e 1'esercizio li migliora e perfeziona. 

(Pag. 135, Log. n. 218) 

Ordiamur a sensibus. Quorum ila clara iudicia, et 
certa sunt, ut si optio naturae nostrae detur, et ab ea 
Deus aliqui requirat, contentane sit suis integris incor- 
ruptisque sensibus, an postulet melius aliquid, non vi- 
deam, quid quaerat amplius. Nec vero hoc loco exspec- 
tandum est, dum de remo inflexo, aut de collo columbae 
respondeam. Non enim is sum, qui, quidquid videtur, 
talem dicam esse, quale videatur. Epicurus hoc viderit, 
et alia multa. Meo autem iudicio ita est maxima in 
sensibus veritas, si et sani sunt, ac valentes, et omnia re- 
moventur, quae obstant et impediunt. Itaque et lumen 
mulari saepe volumus, et situs earum rerum, quas 
intuemur, et intervalla aut contrahimus, aut diducimus; 
raultaque facimus usque eo, dum adspectus ipse fidem 
faciat sui iudicii. Quod idem iit in vocibus, in odore, 
in sapore: ut nemo sit nostrum, qui in sensibus sui 
cuiusque geueris iudicium requirat acrius. Adhibita vero 
exercitatioue et arte, ut oculi pictura teneantur, aures 
cantibus, quis est, quin cernat, quanta vis sit in sen- 
sibus? Quam multa vident pictores in umbris, et in 
eminentia, quae nos non videmus? quam multa, quae 
nos fugiunt in cantu, exaudiunt in eo genere exerci- 
tati? qui primo inflatu tibicinis Antiopam esse aiunt, 
aut Andromacham, quum id nos ne suspicemur quidem. 
Nihil necesse est de gustatu et odoratu loqui ; in quibus 
intelligentia, etsi vitiosa, est quaedam tamen. Quid de 
tactu, et eo quidem, quem philosophi interiorem vo- 
cant, aut doloris, aut voluptatis? in quo Cyrenaici solo 
putant veri esse iudicium, quia sentiatur. 1’otestne igitur 
quisquam dicere, inter eum qui doleat, et inter cum, 
qui in voluptate sit, nihil interesse ? aut, ita qui sentiat, 

non apertissime insaniat? Atqui qualia sunt haec, quae 
sensibus percipi dicimus, talia sequuntur ea, quae non 
sensibus ipsis percipi dicuntur, sed quodam modo sen- 
sibus ; ut haec: Illud est album, hoc dulce, canorum 
illud, hoc bene olens, hoc asperum. Animo iam haec 
tenemus comprehensa, non sensibus. — ( Cic. Academ. 
prior, ii. 7). 


XXVI. 

Vuolsi dar opera a sradicare per (empo dall' animo 
gli errori e i pregiudizii; nS lasciarli invecchioure. 

(Pag. W2, Log. n. 254) 

Epistolam tuam accepi post multos menses quam 
miseras: supervacuum itaque putavi, ab eo, qui afferebat, 
quid ageres, quaerere. Valde enim bonae memoriae est, 
si meminit : et tamen spero, sic te iam vivere, ut ubi- 
cumque eris, sciam quid agas. Quid enim aliud agas, 
quam ut meliorem te ipse quotidie facias, ut aliquid ex 
erroribus ponas, ut intelligas tua vilia esse, quae putas 
rerum? Quaedam enim locis et temporibus ascribimus; 
at illa, quocumque transierimus , secutura sunt. Har- 
pasten, uxoris meae fatuam, scis hereditarium onus in 
domo mea remansisse ; ipse enim aversissimus ab istis 
prodigiis sum: si quando fatuo delectari volo, non est 
mihi longe quaerendus : me rideo. Haec fatua subito 
desiit videre. Incredibilem tibi narro rem, sed veram : 
nescit esse caecam; subinde paedagogum suum rogat, 
ut migret ; ait domum nigram et tenebrosam esse. Hoc, 
quod in illa ridemus, omnibus nobis accidere, liqueat 
tibi. Nemo se avarum esse inlelligit, nemo cupidum. 
Caeci tamen ducem quaerunt; nos sine duce erramus, 
et dicimus: Non ego ambitiosus sum, sed nemo aliter 

Romae potest vivere. Non ego sumptuosus sum, sed 
Urbs ipsa magnas impensas exigit. Non est meum vitium, 
quod iracundus sum, quod nondum constitui certum 
genus vitae ; adolescentia haec facit. 

Quid nos decipimus ? non est extrinsecus malum 
nostrum ; intra nos est , in visceribus ipsis sedet. Et 
ideo difficulter ad sanitatem pervenimus, quia nos aegro- 
tare nescimus. Si curari coeperimus, quando tot morbos 
tantasve aegritudines discutiemus? Nunc vero ne quae- 
rimus quidem medicum; qui minus negotii haberet, 
si adhiberetur ad recens vitium : sequerentur teneri et 
rudes animi recta monstrantem. Nemo difficulter ad na- 
turam reducitur, nisi qui ab illa defecit. Erubescimus 
discere bonam mentem: at, mehercules, si turpe est 
magistrum huius rei quaerere: illud desperandum est, 
posse nobis casu tantum bonum influere: laborandum 
est. Et, ut verum dicam, ne labor quidem magnus est; 
si modo, ut dixi, ante animum nostrum formare ince- 
perimus et recorrigere, quam indurescat pravitas eius. Sed 
nec induratam despero: nihil est quod non expugnet 
pertinax opera, et intenta ac diligens cura. Robora in 
rectum, quamvis flexa, revocabis; curvatas trabes calor 
explicat, et, aliter natae, in id finguntur, quod usus 
noster exigit. Quanto facilius animus accipit formam, 
flexibilis, et omni humore obsequentior ? Quid enim 
est aliud animus, quam quodam modo se habens spi- 
ritus? vides autem tanto spiritum esse faciliorem omni 
alia materia, quanto tenuior est. Illud, mi Lucili, non 
est quod te impediat, quo minus de nobis bene speres, 
quod malitia iam nos tenet, quod diu in possessione 
nostri est. Ad neminem ante bona mens venit, quam 
mala; omnes praeoccupati sumus. Virtutes discere est 
vitia dediscere. Sed eo maiore animo ad emendationem 
nostri debemus accedere, quod semel traditi nobis boni 
perpetua possessio est. Non dediscitur virtus. Contraria 
enim mala in alieno haerent; ideo depelli et exturbari 
possunt: fideliter sedent, quae in locum suum veniunt. 
Virtus secundum naturam est: vitia inimica et infesta 
sunt. Sed quemadmodum virtutes receptae exire non 

possunt, facilisquc earum tutela est; ita initium ad Hias 
eundi arduum : quia hoc primum imbecillae mentis 
atque aegrae est, formidare inexperta. Itaque cogenda 
est mens, ut iqcipiat. Deinde non est acerba medicina; 
protinus enim delectat, dum sanat. Aliorum remediorum 
post sanitatem voluptas est: Philosophia pariter et sa- 
lutaris et dulcis est. — (Seneca, Episl. l). 


XXVII. 

Limparare S proprio di qualunque etd. 

( Pag. 142, Log. n. 224 ) 

Sed videtis , ut senectus non modo languida atque 
iners non sit, verum etiam sit operosa, et semper agens 
aliquid et moliens; tale scilicet, quale cuiusque studium 
in superiore vita fuit. Quid, quod etiam addiscunt ali- 
quid ? ut Solonem .versibus gloriantem videmus, qui 
se quotidie aliquid addiscentem, senem fieri dicit: ut ego 
feci, qui graecas lileras senex didici. Quas quidem sic 
avide arripui, quasi diuturnam sitim explere cupiens, 
ut ea ipsa mihi nota essent, quibus me nunc exemplis 
uti videtis. Quod quum fecisse Socratem in fidibus au- 
direm, vellem equidem et illud (discebant enim fidibus 
antiqui); sed in literis certe elaboravi. — (Cic. De senect. 
cap. vili). 


Inimicitias mihi denuntias, si quidquam ex his, quae 
quotidie facio, ignoraveris. Vide quam simpliciter tecum 
vivam: haec quoque tibi committam. Philosophum audio; 
et quidem quintum iam diem habeo, ex quo in scho- 
lam eo, et ab octava disputantem audio. « Bona, in- 
quis, aetate! » Quidni boua? quid autem stultius est. 

quam, quia diu non didiceris, non discere? « Quid ergo? 
idem faciam, quod trossuli et iuvene»? » Bene mecum 
agitur, si hoc unum senectutem meam dedecet. Omnis 
aetatis homines haec schola admittit: in hoc scues eamus, 
ut iuvenes sequantur. In theatrum senex ibo, et in cir- 
cum deferar , et nullum par sine me depugnabit : ad 
philosophum ire erubescam 9 Tamdiu discendum est , 
quamdiu nescias; si proverbio credimus , quamdiu vivas. 
Nec ulli hoc rei magis convenit , quam huic : tamdiu 
discendum est quemadmodum vivas , quamdiu vivas. 
Ego tamen illic aliquid et doceo. Quaeris, quid doceam? 
Etiam seni esse discendum. Pudet autem me generis 
humani , quoties scholam intravi. Praeter ipsum thea- 
trum Neapolitanorum, ut scis, transeundum est Metro- 
nactis petentibus domum. Illud quidem farctum est ; et 
ingenti studio, quis sit pythaules bonus, iudicalur: habet 
tubicen quoque Graecus et praeco concursum. At in 
illo loco, in quo vir bonus quaeritur, in quo vir bonus 
discitur, paucissimi sedent: et hi plerisque videntur nihil 
boni negotii habere quod agant ; inepti et inertes vo- 
cantur. Mihi contingat iste derisus ! aequo animo au- 
dienda sunt imperitorum convicia et ad honesta vadenti 
contemnendus est iste contemptus. 

Perge, Lucili, et propera, ne libi accidat, quod mihi, 
ut senex discas: imo ideo magis propera, quoniam id 
nunc aggressus es , quod perdiscere vix senex possis, 
o Quantum, inquis, proficiam? » Quantum lentaveris. 
Quid exspectas? nulli sapere casu obtigit. Pecunia veniet 
ultro; honor offeretur; gratia ac dignitas fortasse inge- 
rentur libi : virtus in te non incidet : ne levi quidem 
opera aut parvo labore cognoscitur: sed est tanti la- 
borare, omnia bona semel occupaturo. Unum est enim 
bonum , quod honestum ; in illis nihil invenies veri , 
nihil certi , quaecumquae famae placent. — (Seneca, 
Epist. lxxvi ). 

XXVIII. 


La imitazione e 1'esempio allrui ci posson giovare assai 
a correggere i nostri errori. 

(Pag. 142, Log. n. 224) 

Ilaque, ut in fidibus musicorum aures vel minima 
sentiunt; sic nos, si acres ac diligentes esse volumus 
animadversores vitiorum, magna saepe inlelligemus ex 
parvis. Ex oculorum obtutu, ex superciliorum aut re- 
missione aut contractione , ex maestitia , ex hilaritate , 
ex risu, ex locutione, ex reticentia, ex contentione vocis, 
ex submissione, ex ceteris similibus, facile iudicabimus, 
quid eorum apte fiat, quid ab officio naturaque discre- 
pet. Quo in genere non est incommodum, quale quodque 
eorum sit, ex aliis iudicare: ut, si quid dedeceat in 
illis, vitemus et ipsi. Fit enim , nescio quo modo , ut 
magis in aliis cernamus, quam in nobismelipsis, si quid 
delinquitur. Itaque facillime corriguntur in discendo , 
quorum vitia imitantur, emendandi causa, magistri. Nec 
vero alienum est, ad ea eligenda , quae dubitationem 
afferunt, adhibere doctos homines, vel etiam usu peritos, 
et, quid his de quoque officii genere placeat, exquirere. 
Maior enim pars eo fere deferri solet, quo a natura 
ipsa deducitur. In quibus videndum est, non modo quid 
quisque loquatur, sed etiam, quid quisque sentiat, at- 
que etiam, qua de causa sentiat. Ut enim pictores, et 
ii, qui signa fabricantur, et vero etiam poetae, suum 
quisque opus a vulgo considerari vult, ut si quid re- 
prehensum sit a pluribus, id corrigatur; hique et secum 
et cum aliis, quid in eo peccatum sit, exquirunt: sic 
aliorum indicio permulta nobis et facienda, et non fa- 
cienda, et mutanda, et corrigenda sunt. Quae vero more 
aguntur, institutisque civilibus, de iis nihil est praeci- 
piendum. Illa enim ipsa praecepta sunt: nec quemquam 
hoc errore duci oportet, ut, si quid Socrates, aut Ari- 
stippus contra morem consuetudinemque civilem fece- 

rint, locutive sint, idem sibi arbitretur licere. Magnis 
illi et divinis bonis hanc licentiam assequebantur. Cy- 
nicorum vero ratio tota est eiicienda. Est enim inimica 
verecundiae, sine qua nihil rectum esse potest, nihil 
honestum. Eos autem, quorum vita perspecta in rebus 
honestis atque magnis est, bene de re publica sentien- 
tes, ac bene meritos, aut merentes, sic ut aliquo ho- 
nore aut imperio affectos, observare et colere debemus: 
tribuere etiam multum senectuti ; cedere iis , qui ma- 
gistratum habebunt; habere delectum civis et peregrini; 
in ipsoque peregrino , privatimne an publice venerit : 
ad summam , ne agam de singulis , communem totius 
generis hominum conciliationem et consociationem co- 
lere, tueri, servare debemus. — (Cic. De ofjic. i. 41). 


XXIX. 

Fa d' uopo leggere pochi libri, ma buoni; e leggerli bene. 

(Pag. 143, Log. n. 2J4). 

Ex his quae mihi scribis, et ex his quae audio, bo- 
nam spem de te concipio; non discurris, nec locorum 
mutationibus inquietaris. AEgri animi ista iaclatio est. 
Primum argumentum compositae mentis existimo, posse 
consistere, et secum morari. Illud autem vide, ne ista 
lectio auctorum multorum et omnis generis voluminum 
habeat aliquid vagum et instabile. Certis ingeniis im- 
morari et innutriri oportet , si velis aliquid trahere , 
quod in animo fideliter sedeat. Nusquam est, qui ubique 
est. Vitam in peregrinatione exigentibus hoc evenit, ut 
multa hospitia habeant, nullas amicitias. Idem accidat 
necesse est his, qui nullius se ingenio familiariter ap- 
plicant , sed omnia cursim et properantes transmittunt. 
Non prodest cibus, nec corpori accedit, qui statim 

sumptus emittitur. Nihil aeque sanitatem impedit, quam 
remediorum crebra mutatio. Non venit vulnus ad cica- 
tricem, in quo medicamenta lentantur: non convalescit 
planta, quae saepe transfertur; nihil tam utile est, ut 
in transitu prosit. Distringit librorum multitudo. Itaque, 
quum legere non possis quantum habueris, salis est 
habere quantum legas. « Sed modo, inquis, hunc librum 
evolvere volo, modo illum. » Fastidientis stomachi est 
multa degustare : quae ubi varia sunt et diversa , in- 
quinant, non alunt. Probatos itaque semper lege: et, si 
quando ad alios diverti libuerit , ad priores redi. Ali- 
quid quotidie adversus paupertatem , aliquid adversus 
mortem auxilii compara , nec minus adversus caeteras 
pestes : et , quum multa percurreris , unum excerpe , 
quod illo die concoquas. IIoc ipse quoque facio: ex plu- 
ribus , quae legi , aliquid apprehendo. Hodiernum hoc 
est , quod apud Epicurum naclus sum ( soleo enim et 
in aliena castra transire', non tanquam transfuga, sed 
tanquam explorator); «Honesta, inquit, res est , laeta 
paupertas. » Illa vero non est paupertas , si laeta est. 
Non qui parum habet, sed qui plus cupit, pauper est. 
Quid enim refert, quantum illi in arca, quantum in 
horreis iaceat, quantum pascat aut feneret; si alieno 
imminet, si non‘ adqtiisita , sed adquirenda com- 
putat? Quis sit divitiarum modus, quaeris? Primus, ha- 
bere quod necesse; proximus, quod sat est. — (Seneca 
Epist. ii ). 


....Nos apes debemus imitari; et, quaecumque ex diversa 
lectione congessimus , separare : melius enim distincta 
servantur : deinde , adhibita ingenii nostri cura et fa- 
cultate, in unum saporem varia illa libamenta confun- 
dere; ut, etiam si apparuerit, unde sumptum sit, aliud 
tamen esse, quam unde sumptum est, appareat: quod 
in corpore nostro videmus sine ulla opera nostra facere 
naturam. Alimenta , quae accepimus , quamdiu in sua 
qualitate perdurant et solida innatant stomacho, onera 

sunt; at quum ex eo, quod erunt, mulatafsunt, tunc 
demum in vires et in sanguinem transeunt. Idem in his, 
quibus aluntur ingenia , praestemus ; ut , quaecumque 
hausimus, non patiamur integra esse, nec aliena. Con- 
coquamus illa: alioqui in memoriam ibunt, non in inge- 
nium. Assentiamu^ illis fideliter, et nostra faciamus, ut 
unum quiddam fiat ex multis; sicut unus numerus fit 
ex singulis, quum minores summas et dissidentes com- 
putatio una comprehendit. Hoc faciat animus noster; 
omnia, quibus est adiutus, abscondat; ipsum tantum 
ostendat, quod effecit. Etiam si cuius in lecomparebit simi- 
litudo, quem admiratio libi altius fixerit; similem esse te 
volo quomodo filium, non quomodo imaginem: imago res 
mortua est. Quid ergo? non intelligetur, cuius imiteris 
oratiouem? cuius argumentationem? cuius sententias? 
Puto aliquando ne intelligi quidem posse; si magni viri in- 
genium omnibus, quae ex quo voluit exemplari adslruxit, 
formam suam impressit, ut in unitatem illa competant. 
Non vides, quam multorum vocibus chorus constet? unus 
tamen ex omnibus sonus redditur ; aliqua illic acuta 
est, aliqua gravis, aliqua media; accedunt viris feminae, 
interponuntur tibiae; singulorum illic latent voces, o— 
mnium apparent. De choro dico, quem veteres philo- 
sophi noverant. In commissionibus nostris plus cantorum 
est, quam in theatris olim spectatorum fuit: quum 
omnes vias ordo canentium implevit, et cavea aeneato- 
ribus cincta est, et ex pulpito omne tibiarum genus 
organorumque consonuit, iit «oncenlus ex dissonis. Talem 
animum esse nostrum volo, ut multae in illo artes, 
multa praecepta sint, multarum aetatum exempla, sed 
in unum conspirata. — (Seneca, Episl. lxxxiv). 

XXX. 


Come si possa migliorare e rinforsar la memoria; 
ossia deWarte mnemonica. 

( Pag. 1W, Log. n. S25 ). 

.... Non snm lanio equidem ingenio, quanto Themistocles 
fuit, ut oblivionis artem, quam memoriae, malim: gra- 
liamqne habeo Simonidi illi Ceo, quem primum ferunt 
artem memoriae protulisse. Dicunt enim, quum coena- 
rel Crannone in Thessalia Simonides apud Scopam , 
fortunatum hominem et nobilem, cecinissetque id car- 
men , quod in eum scripsisset, in quo mulla ornandi 
causa, poetarum more, in Castorem scripta et Pollucem 
fuissent, nimis illum sordide Simonidi dixisse, se dimi- 
dium eius ei, quod pactus esse pro illo carmine, da- 
turum; reliquum a suis Tyndaridis, quos aeque laudassel, 
peleret, si ei videretur. Paullo post esse ferunt nuntia- 
tum Simonidi, ut prodiret: iuvcnes stare ad ianuam 
duos quosdam, qui eum magnopere evocarent: surre- 
xisse illum , prodisse , vidisse neminem. Hoc interim 
spatio conclave illud, ubi epularetur Scopas, concidisse : 
ea ruina ipsum oppressum cum suis interiisse. Quos 
quum humare vellent sui, neque possent obtritos in- 
ternoscere ullo modo, Simonides dicitur ex eo, quod 
meminisset, quo eorum loco quisque cubuisset, demon- 
strator uniuscuiusque sepeliendi fuisse. Hac tum re ad- 
monitus invenisse fertur, ordinem esse maxime, qui me- 
moriae lumen afferre'1. Itaque iis, qui hanc partem 
ingenii exercerent, locos esse capiendos, et ea, quae 
memoria tenere vellent, effingenda animo atque in his 
locis collocanda; sic fore, ut ordinem rerum locorum 
ordo conservaret, res autem ipsas rerum effigies nota- 
ret, atque ut locis pro cera, simulacris pro literis ute- 
remur. 

Qui sit autem oratori memoriae fructus, quanta utilitas, 
quanta vis, quid me attinet dicere? tenere quae didiceris 


Digitized by Google 



15 


in accipienda causa, quae ipse cogitaris? omnes fixas esse 
in animo sententias? omnem descriptum verborum ap- 
paratum? ita audire vel eum, unde discas, vel eum, 
cui respondendum sit , ut illi non infundere in aures 
tuas orationem, sed in animo videantur inscribere? Itaque 
soli, qui memoria vigent, sciunt, quid, et quatenus, et 
quomodo dicturi sint, cui responderint, quid supersit: 
iidemque multa ex aliis causis aliquando a se acta, 
multa ab aliis audita meminerunt. Quare confiteor equi- 
dem, buius boni naturam esse principem; sed haec ars 
tota dicendi , sive artis imago quaedam est et similitudo, 
habet hanc vim, non ut totum aliquid, cuius in inge- 
niis nostris pars nulla sit, pariat et procreet, verum ut 
ea, quae sunt orta iam in nobis et procreata, educet 
atque confirmet. Verumtamen neque tam acri memoria 
fere quisquam est, ut, non dispositis notalisque rebus, 
ordinem verborum aut sententiarum complectatur: ne- 
que vero tam hebeti , ut nihil hac consuetudine et 
exercitalioue adiuvetur. Vidit enim hoc prudenter sive 
Simonides, sive alius quis invenit, ea maxime animis 
affigi nostris, quae essent a sensu tradita atque impressa; 
acerrimum autem ex omnibus nostris sensibus esse 
sensum videndi; quare facillime animo teneri posse ea, 
quae perciperentur auribus aut cogitatione , si etiam 
oculorum commendatione animis traderentur; ut res 
caecas , et ab aspectus iudicio remotas , conformatio 
quaedam, et imago, et figura ita notaret, ut ea, quae 
cogitando complecti vix possemus, intuendo quasi te- 
neremus His autem formis atque corporibus , sicut 
omnibus, quae sub aspectum veniunt, admonetur me- 
moria nostra atque excitatur ; sed*locis opus est. Etenim 
corpus inlelligi sine loco non potest. Quare ne in re 
nota et pervulgata multus et insolens sim, locis est 
utendum mullis, illustribus, explicatis, modicis inter- 
vallis; imaginibus autem agentibus, acribus, insignitis, 
quae occurrere, celeriterque percutere animum possint. 
Quam facultatem et exercitatio dabit, ex qua consue- 
tudo gignitur, et similium verborum conversa et immu- 
tata casibus, aut traducta ex parte ad genus notatio, 


Digitized by Google 



7G 


et unius verbi imagine totius sententiae informatio, pi- 
ctoris cuiusdam summi ratione et modo, formarum va- 
rietate locos distinguentis. 

Sed verborum memoria, quae minus est nobis neces- 
saria, maiore imaginum varietate distinguitor. Multa 
enim sunt verba, quae, quasi articuli, conneclunt mem- 
bra orationis, quae formari similitudine nulla possunt; 
eorum fingendae nobis sunt imagines, quibus semper 
utamur. Rerum memoria propria est oratoris: eas sin- 
gulis personis bene positis notare possumus, ut sen- 
tentias imaginibus , ordinem locis comprehendamus. 
Neque verum est, quod ab inertibus dicitur, opprimi 
memoriam imaginum pondere, et obscurari etiam id , 
quod per se natura tenere potuisset. Vidi enim ego sum- 
mos homines, et divina prope memoria, Athenis Char- 
madam ; in Asia, quem vivere hodie aiunt, Sepsium 
Metrodorum; quorum uterquc lanquam literis in cera, 
sic se aiebat imaginibus in iis locis , quos haberet , 
quae meminisse vellet, perscribere. Quare hac exerci- 
tatione non eruenda memoria est, si est nulla natura- 
lis: sed certe, si latet, evocanda est. — (Cic. De orat. 
ii. 86, 87, 88.). 


XXXI. 

Im vera nobilia e ricchezsa sta nella seienza 
e nella virlit. 


( Pag. 145, Log. n. 226 ). 

Vereor, ne cui vestrum ex Stoicorum hominum di- 
sputationibus , non ex meo sensu deprompta haec vi- 
deatur oratio : dicam tamen , quod sentio ; et dicam 
brevius, quam res tanta dici poscit. Numquam meber- 
cule ego neque pecunias istorum, neque tecta magni- 

fica , neque opes , neque imperia , neque eas quibus 
maxime adstricti sunl voluptates , in bonis rebus aut 
expetendis esse duxi : quippe quum viderem , rebus 
his circum fluentibus , ea tamen desiderare maxime , 
quibus abundarent. Neque enim expletur umquam, nec 
satiatur cupiditatis sitis : neque solum . ea qui habent, 
libidine augendi cruciantur, sed etiam amittendi metu. 
In quo equidem contincntissimorum hominum, maiorum 
nostrorum, saepe requiro prudentiam, qui haec imbe- 
cilla et commutabilia pecuniae munera , verbo Bona 
putaverunt appellanda , quum re ac factis longe aliter 
indicavissent. Potestne bonum cuiquam malo esse ? Aut 
potest quisquam in abundantia bonorum ipse esse non 
bonus ? Atqui ista omnia talia videmus , ut etiam im- 
probi babeant , et obsint probis. Quamobrem licet ir- 
rideat , si quis vult ; plus apud me tamen vera ratio 
valebit , quam vulgi opinio. Neque ego umquam bona 
perdidisse dicam, si qui pecus, aut suppellectilcm ami- 
serit ; neque non saepe laudabo sapientem illum, Bian- 
tem, ut opinor, qui numeratur in septem: cuius quum 
patriam Prienen cepisset hostis, ceterique ita fugerent, 
ut multa de suis rebus secum asportarent, quum esset 
admonitus a quodam ut idem ipse faceret : Ego vero , 
inquit , facio , nam omnia mea porto mecum. Ille haec 
ludibria fortunae iie sua quidem putavit, quae nos ap- 
pellamus etiam bona. Quid est igitur, quaeret aliquis, 
bonum? Si quid recte fit, et houeste, et cum virtute, 
id bene fieri, vere dicitur ; et, quod rectum, et hone- 
stum, et cum virtute est , id solum opinor bonum. — 
( Cic. Paradoxon i ). 


Iniuria propositum hoc habet, aliquem malo afficere : 
malo autem sapientia non relinquit locum. Unum enim 
malum illi est turpitudo, quae intrare eo, ubi iam virtus 
honestumque est, non potest: iniuria ergo ad sapientem 
non pervenit. Nam si iniuria alicuius mali patientia est, 
sapiens autem nullius mali est patiens , nulla ad sa- 

est, in quem incurrit, nec potest quisquam iniuriam 
accipere sine aliquo detrimento vel dignitatis, vel cor- 
poris , vel rerum extra nos positarum : sapiens autem 
nihil perdere potest : omnia in se reposuit , nihil for- - ' 

tunac credit, bona sua in solido habet, contentus vir- 
tute , quae fortuitis non indiget! Ideoque nec augeri , 
nec minui potest : nam in summum perducta incrementi 
non habent locum. Nihil eripit fortuna, nisi quod dedit: 
virtutem autem non dat ; ideo nec detrahit. Libera est, 
inviolabilis, immota, inconcussa; sic contra casus in- 
durat , ut nec inclinari quidem , necjum vinci possit. 
Adversus apparatus terribilium rectos oculos tenet, nihil 
ex vultu mutat, sive illi dura, sive secunda ostentantur. 

Itaque nihil perdet , quod perire sensurus sit. Unius 
enim in possessione virtutis est, ex qua depelli nun- 
quam potest: caeleris precario utitur; quis autem ia- 
ctura movetur alieni ? Quod si iniuria nihil laedere 
potest ex his quae propria sapientis sunt, quia virtute 
sua salva sunt, iniuria sapienti non potest fieri. Mega- - 
ram Demetrius ceperat, cui cognomen Poliorcetes fuit : 
ab hoc Stilpon philosophus interrogatus, num quid per- 
didisset, « Nihil , inquit, omnia namque mea mecum 
sunt. » Atqui et patrimonium eius in praedam cesserat, 
et filias rapuerat hostis, et patria in alienam ditionem 
venerat , et ipsum rex circumfusus victoris exercitus 
armis ex superiore loco rogitabat. Ille victoriam illi 
excussit, et se, urbe capta, non invictum tantum, sed 
indemnem esse testatus est ; habebat enim secum vera 
bona, in quae non est manus iniectio. At ea quae dis- 
sipata et direpta ferebantur , non iudicabat sua , sed 
adventitia , et nutum fortunae sequentia : ideo non ut 
propria dilexerat. Omnium enim extrinsecus affluentium 
lubrica et incerta possessio est. Cogita nunc , an huic 
fur, aut calumniator, aut .vicinus potens, aut dives ali- 
quis regnum orbae senectutis exercens, facere iniuriam 
possit, cui bellum et hostis ille egregiam artem quas- 
sandarum urbium professus, eripere nihil potuit.- Inter 
micantes ubique gladios , et militarem in rapina tu- 

multum , inter flammas et sanguinem stragemque im- 
pulsae civitatis , inter fragorem templorum super Deos 
.mos cadentium, uni homini pax fuit. — (Seneca, De 
constant, sap. cap. v ). 


XXXII. 

Convien moderare il troppo ardor di sapere ; ed applicare 
alio studio per impar ure, e per renderci migliori ; non 
per mera curiosita o passalempo. 

( Pag. 1A5, Log. n. 226 ). 

Id, de quo quaeris , ex his est, quae scire , tantum 
eo, ut scias, pertinet. Sed nihilominus, quia pertinet et 
properas, nec vis exspectare libros, quos quum maxime 
ordino , continentes totam Moralem Philosophiae par- 
tem, statim expediam. Illud tamen prius scribam, quem- 
admodum libi ista cupiditas discendi , qua flagrare te 
video, dirigenda sit , ne ipsa se impediat. Nec passim 
carpenda sunt ; nec avide invadenda universa : per 
partes pervenitur ad totum. Aptari onus viribus debet ; 
nec plus occupari, quam cui sufficere possimus. Non, 
quantum vis, sed quantum capis, hauriendum est. Bo- 
num tantum habe animum ; capies, quantum voles. Quo 
plus recipit animus , hoc se magis laxat. Haec nobis 
praecipere Attalum memini , quum scholam eius obsi- 
deremus , et primi veniremus , et novissimi exiremus , 
ambulantem quoque illum ad aliquas disputationes evo- 
caremus, non tantum paratum discentibus, sed obvium. 
« Idem, inquit, et docenti, et discenti debet esse pro- 
positum :. ut ille prodesse velit, hic proficere. » Qui ad 
Philosophum venit, quotidie aliquid secum boni ferat ; 
aut sanior domum redeat , aut sanabilior. Redibit au- 
tem : ea enim Philosophiae vis est, ut non solum stu- 

dentes, sed etiam conversantes iuvet. Qui in solem venii, 
licet non in hoc venerit, colorabitur ; qui in unguen- 
taria taberna resederunt, et paulo diutius commorati 
sunt, odorem secum loci ferunt ; et, qui apud Philoso- 
phum fuerunt, traxerint aliquid necesse est, quod pro- 
desset etiam negligentibus. Attende, quid dicam: negli- 
gentibus ; non repugnantibus. 

Quid ergo ? non novimus quosdam, qui multis apud 
Philosophum annis persederint, et ne colorem quidem 
duxerint ? — Quidni noverim ? pertinacissimos quidem, 
et assiduos ; quos ego non discipulos philosophorum , 
sed inquilinos, voco. Quidam veniunt, ut audiaut, non 
ut discant ; sicut in theatrum voluptatis causa, ad de- 
lectaudas aures oratione, vel voce, vel fabulis, ducimur. 
Magnam hanc auditorum partem videbis, cui philosophi 
schola diversorium otii sit. Non id agunt , ut ali- 
qua illo vitia deponant ; ut aliquam legem vitae acci- 
piant, qua mores suos exigant; sed ut oblectamento 
aurium perfruantur. Aliqui tamen et cum pugillaribus 
veniunt, non ut res excipiant, sed ul verba, quae lam 
sine profectu alieno dicant , quam sine suo audiunt. 
Quidam ad magnificas voces Excitantur, et transeunt in 
affectum dicentium, alacres vultu et animo ; nec aliter 
concitantur, quam solent Phrygii tibicinis sono semiviri, 
et ex imperio furentes. Rapit illos instigatque rerum 
pulchritudo , non verborum inanium sonitus. Si quid 
acriter contra mortem dictum est, si quid contra for- 
tunam contumaciter ; iuval protinus, quae audias, facere. 
Afficiuntur illis : et sunt quales iubentur , si illa animo 
forma permaneat , si non impetum insignem protinus 
populus, honesti dissuasor, excipiat. Pauci illam, quam 
conceperant , mentem domum perferre potuerunt. — 
( Seneca, Epist. cvm ). 

Deesi impiegar bene il tempo, il quale fugge veloce. Fa 
d' uopo inoltre applicare a cose utili, ma non a troppe 
insieme. 


(Pag. 145, Log. n. 226). 


Magna et spatiosa res esi, Sapientia: vacuo illi 

loco opus est: de divinis humanisque discendum est, 
de praeteritis, de futuris, de caducis, de aeternis, de 
tempore ; de quo uno vide quam multa quaerantur ! 
Primum, an ipsum sit aliquid: deinde, an aliquid ante 
tempus sit sine tempore : cum mundo coeperit : an 
etiam ante mundum, quia fuerit aliquid, fuerit et tem- 
pus. Innumerabiles quaestiones sunt de animo tantum: 
unde sit, qualis sit, quando esse incipiat, quamdiu sit: 
aliunde alio transeat, et domicilia mutet, ad alias ani- 
malium formas aliasque coniectus: an uon amplius quam 
semel serviat, et emissus vagetur in toto . utrum corpus 
sit. an non sit: quid sit facturus, quum per nos ali- 
quid facere desierit : quomodo libertate sua usurus , 
quum ex hac effugerit cavea: an obliviscatur priorum, 
et illic nosse se incipiat, postquam de corpore abdu- 
ctus in sublime secessit. Quamcumque partem rerum 
humanarum divinarumque comprehenderis, ingenti co- 
pia quaerendorum ac discendorum fatigaberis. Ilaec , 
tam mulla, tam magna, ut habere possint liberum ho- 
spitium, supervacua ex. animo tollenda sunt. Non dabit 
se in has angustias virtus ; laxum spatium res magna 
desiderat. Expellantur omnia! totum pectus illi vacet! 

« At enim delectat artium notitia multarum. » — 
Tantum itaque ex illis retineamus, quantum est neces- 
sarium. An tu existimas reprehendendum , qui super- 
vacua usu sibi comparat , et pretiosarum rerum pom- 
pam in domo explicat; non putas eum, qui occupatus 
est in supervacua litterarum supellectile? Plus scire 

veile, quam sit satis, intemperantiae genus est. Quid, 
quod ista liberalium artium consectatio molestos, ver- 
bosos, intempestivos, sibi placentes facit, et ideo non 
discendentes necessaria , quia supervacua didicerunt ? 
Quatuor millia librorum Didymus grammaticus scripsit: 
miser, si tam multa supervacua legisset ! In his libris 
de patria ITomori quaeritur, in his de AEneae matre 
vera; in his, libidinosior Anacreon, an ebriosior vixerit: 
in his , an Sapho publica fuerit : et alia , quae erant 
dediscenda , si scires, I nunc , et longam esse vitam 
nega! Sed ad nostros quoque quum perveneris, osten- 
dam multa securibus recidenda. Magno impendio tem- 
porum, magna alienarum aurium molestia, laudatio haec 
constat. 0 hominem litteratum ! Simus hoc titulo rusti- 
ciore contenti, 0 virum bomm\ Itane est? annales evol- 
vam omnium gentium, et quis primus carmina scripserit, 
quaeram ? quantum temporis inter Orphea intersit et 
Homerum , quum fastos non habeam , computabo ? et 
Aristarchi ineptias, quibus aliena carmina compinxit, 
recognoscam , et aetatem in syllabis conteram ? Itane 
in geometriae pulvere haerebo? Adeo milii praecepturo 
illud salutare excidit, Tempori parce 7 ! Haec sciam! et 
quid ignorem? Appion grammaticus, qui sub C. Cae- 
sare tota circulalus est Graecia , et in nomen Homeri 
ab omnibus civitatibus adoptatus, aiebat, « Homerum, 
utraque materia consummata , et Odyssea , et Iliade , 
principium adiecisse operi suo, quo bellum Troianum 
complexus est: » huius rei argumentum afferebat, 
« quod duas litteras in primo versu posuisset ex in- 
dustria, librorum suorum numerum continentes. » — 
Talia sciat oportet, qui multa vult scirc. 

Non vis cogitare, quantum temporis tibi auferat mala 
valetudo , quantum occupatio publica , quantum occu - 
patio privata , quantum occupatio quotidiana , quantum 
somnus? Metire aetatem tuam! tam multa non capit. De 
liberalibus studiis loquor ; Philosophi quantum habent 
supervacui? quantum ab usu recedentis? Ipsi quoque 
ad syllabarum distinctiones, et coniunetionum ac prae- 
positionum proprietates descenderunt, et invidere gram- 

maticis, invidere geometris. Quidquid in illorum artibus 
supervacuum erat, transtulere in suam. Sic effectum est, 
ut diligentius scirent loqui , quam vivere. — ( Seneca , 
Episl. LXXXV1II ) 


XXXIV? 

Pertinace fatica vince qualunque difficolta. 
(Pag. tW, Log. n. 226). 


Orator . . . imitetur illum, cui sine dubio summa vis 
dicendi conceditur, Atheniensem Demosthenem, in quo 
tantum studium luisse, tantusque labor dicitur, ut pri- 
mum impedimenta naturae diligentia industriaque supe- 
raret; quumque ita balbus esset, ut eius ipsius artis, 
cui studeret, primam litteram non posset dicere, perfecit 
meditando , ut nenr.o planius esse loquutus putaretur : 
deinde quum spiritus eius esset angustior, tantum con- 
tinenda anima in dicendo est assequutus, ut una con- 
tinuatione verborum ( id quod eius scripta declarant ) 
binae ei contentiones vocis et remissiones continerentur. 
Qui etiam (ut memoriae proditum est) coniectis in os 
calculis , summa voce versus multos uno spiritu pro- 
nuntiare consuescebat; neque is consistens in loco, sed 
inambulans, atque adscensu ingrediens arduo, llisce ego 
cohortationibus, Crasse, ad studium et ad laborem in- 
citandos iuvencs vehementer assentior. — (Cic. De orat. 
I 61 ). 


Posidonium , sicut aequum est , cum bona gratia 
dimittamus : ad Chrysippi laqueos revertamur. Cui pri- 
mum quidem de ipsa rerum contagione respondeamus: 
reliqua postea persequemur. Inter locorum naturas 

quantum intersit, videmus: alios esse salubres, alios pe- 
stilentes; in aliis esse pituitosos, et quasi rodundantes; 
in aliis exsiccatos , atque aridos : multaque sunt alia , 
quae inter locum, et locum plurimum differunt. Athenis 
tenue coelum, ex quo acutiores etiam putantur Attici: 
crassum Thebis ; itaque pingues Thebani et valentes. 
Tamen neque illud tenue coelum efficiet, ut aut Zeno- 
nem quis , aut Arcesilam , aut Theophrastum audiat ; 
neque crassum, ut Nemea potius, quam Isthmo victo- 
riam petat. Diiungo longius. Quid enim? loci natura af- 
ferre potest, ut in porticu Pompeii potius, quam in campo 
ambulemus? tecum, quam cum alio? idibus potius, quam 
kalendis? Ut igitur ad quasdam res natura loci perti- 
net aliquid, ad quasdam autem nihil; sic affectio astro- 
rum valeat , si vis , ad quasdam res ; ad omnes certe 
non valebit. At enim quoniam in naturis hominum dis- 
similitudines sunt, ut alios dulcia, alios subamara de- 
lectent; alii libidinosi, alii iracundi, aut crudeles, aut 
superbi sint, alii talibus vitiis abhorreant: quoniam igitur, 
inquit, tantum natura a natura distat, quid mirum est, 
has dissimilitudines ex differentibus causis esse factas? 

Haec disserens, qua de re agatur, et in quo causa 
consistat, non videt. Non enim, si alii 'ad alia propen- 
siores sint propter causas naturales et antecedentes, 
idcirco etiam nostrarum voluntatum atque appetitionum 
sunt causae naturales et antecedentes. Nam nihil esset 
in nostra potestate , si res ita se haberet. Nunc vero 
fatemur , acuti hebetcsne , valentes imbeciiline simus , 
non esse id in nobis. Qui autem ex eo cogi putat, ne 
ut sedeamus quidem, aut ambulemus, voluntatis esse; 
is non videt , quae quamque rem res consequatur. l’t 
enim et ingeniosi et lardi ita nascantur antecedentibus 
causis, itemque valentes et imbecilli ; non sequitur ta- 
men, ut etiam sedere, et ambulare, et rem agere ali- 
quam principalibus causis deiinilum et constitutum sit. 
Stilponem, Megaricum philosophum, acutum sane ho- 
minem, et probatum temporibus illis accepimus. Hunc 
scribunt ipsius familiares et ebriosum , et mulierosum 
fuisse; neque hoc scribunt vituperantes, sed potius ad 

laudem: vitiosam enim naturam ab eo sic edomitam et 
compressam esse doctrina, ut nemo umquam vinolentum 
illum, nemo in eo libidinis vestigium viderit. Quid? So- 
cratem nonne legimus, quemadmodum nolarit Zopyrus, 
physiognomon, qui se profitebatur hominum mores na- 
turasque ex corpore, oculis, vultu, fronte pernoscere? 
Stupidum esse Socratem dixit, et bardum, quod iugula 
concava non haberet,- obstructas eas paries, et obturatas 
esse dicebat: addidit etiam, mulierosum; in quo Alci- 
biades cachinnum dicitur sustulisse. Sed haec ex na- 
turalibus causis vitia na,sci possunt; exstirpari autem et 
funditus tolli, ut is ipse, qui ad ea propensus fuerit, 
a tantis vitiis avocetur, non est id positum in naturali- 
bus causis, sed in voluntate , studio , disciplina. Quae 
tolluntur omnia , si vis et natura fati ex divinationis , 
ratione firmabitur. — ( Cic. De fato, cap. iv, v ). 


XXXV. 

Labiludine scma Ia sensitivila. 

( Pag. 153, Log. n. 258 ). 

Difficile dictu est, quaenam causa sit, cur ea, quae 
maxime sensus nostros impellunt voluptate , et spi-cie 
prima acerrime commovent , ab iis celerrime fastidio 
quodam et satietate abalienemur. Quanto colorum 
pulchritudine et varietate floridiora sunt in picturis novis 
pleraque, quam in veteribus ? quae tamen, etiamsi primo 
adspectu nos ceperunt, diutius non delectant; quum 
iidem nos in antiquis tabulis illo ipso horrido obsole- 
toqoe teneamur. Quanto molliores sunt el delicatiores 
in cantu flexiones et falsae voculae, quam certae et se- 
verae? quibus tamen non modo austeri, -sed, si saepius 

fiunt, multitudo ipsa reclamat. Licet hoc videre in re- 
liquis sensibus : unguentis minus diu nos delectari , 
summa et acerrima suavitate conditis , quam his mo- 
deratis ; et magis laudari , quod ceram , quam quod 
crocum olere videatur : in ipso tactu esse modum et 
mollitudinis et laevitalis. Quin etiam gustatus , qui est 
sensus ex omnibus maxime voluptuarius, quique dul- 
citudine praeter ceteros sensus commovetur , quam 
cito id, quam valde dulce est, aspernatur ac respuit ? 
Quis polione uti, aut cibo dulci diutius potest ? quum 
utroque in genere ea, quae leviter sensum voluptate 
moveant, facillime effugiant satietatem. Sic omnibus in 
rebus voluptatibus maximis fastidium finitimum est. — 
( Cic. De orat. tu, 25 ). 


* XXXVI. 

Sofismi. Vane e ridicole arguzie dei sofi/sli. 

( Pag. 169, Log. n. 266...) 

Librorum istic inopiam esse quereris. Non refert quam 
multos, sed quam bonos habeas : lectio certa prodest , 
varia delectat. Qui, quo destinavit, pervenire vult, unam 
sequatur viam, non per mullas vagetur ; nou ire istud, 
sed errare est. « Vellem, inquis, magis libros mihi quam 
consilium dares. » Ego vero quoscumque habeo , mit- 
tere paratus sum, et totum horreum excutere ; me quo- 
que isto, si possem, (rausferrem, et, nisi mature te finem 
oflicii sperarem impetraturum, hanc senilem expeditio- 
nem indixissem mibi ; nec me Charybdis, et Scylla, et 
fabulosum istud fretum deterrere potuissent. Transna- 
tassem ista, non solum trajecissem, dummodo te com- 
plecti possem , et praesens aestimare quantum animo 
crevisses. 

Caelerum quod libros meos tibi mitti desideras, non 
magis ideo me disertum puto, quam formosum putarem, 
si imaginem meam peteres. Indulgentiae scio istud esse, 
non iudicii ; et , si modo iudicii est , indulgentia tibi 
imposuit. Sed qualescumque sunt, tu illos sic lege, t&n- 
quam verum quaeram, adhuc non sciam, et contuma- 
citer quaeram. Non enim me cuiquam emancipavi ; 
nullius nomen fero : multum magnorum virorum indicio 
credo , aliquid et meo vindico. Nam illi quoque non 
inventa, sed quaerenda nobis reliquerunt: et 'invenis- 
sent forsitan necessaria , nisi et supervacua quaesissent. 
Mullum illis temporis verborum cavillatio eripuit ; ca- 
ptiosae disputationes , quae acumen irritum exercent. 
Nectimus nodos, et ambiguam significationem verbis il- 
ligamus , ac deinde dissolvimus. Tantum nobis vacat ? 
Iam vivere, iam mori scimus ? Tota illo mente pergen- 
dum est, ubi provideri debet, ne res nos, non verba, 
decipiant.. Quid mihi vocum similitudines distinguis , 
quibus nemo unquam, nisi dum disputat , captus est? 
Res fallunt; illas discerne. Pro bonis mala amplectimur; 
optamus contra id quod optavimus ; pugnant vota nostra 
cum votis, consilia cum consiliis. Adulatio quam similis 
est amicitiae ! non imitatur tantum illam , sed vincit, et 
praeterit: apertis et propitiis auribus recipitur, et in 
praecordia ima descendit ; eo ipso gratiosa, quo laedit. 
Doce , quemadmodum hanc similitudinem dignoscere 
possim. Venit ad me pro amico blandus inimicus ; vitia 
nobis sub virtutum nomine obrepunt ; temei itas sub ti- 
tulo fortitudinis latet ; moderatio vocatur ignavia ; pro 
cauto timidus accipitur. In his magno periculo erra- 
mus : his certas notas imprime. Caeterum , qui inter- 
rogatur , an cornua habeal , non est Iam stultus , ut 
frontem suam tentel ; nec rursus tam ineptus aut he- 
bes, ut nesciat, si tu illi subtilissima collectione per- 
suaseris. Sic ista sine noxa decipiunt, quomodo prae- 
stigiatorum acetabula et calculi, in quibus fallacia ipsa 
delectat : effice ut, quomodo fiat, inlelligam : perdidi 
usum. Idem de istis captionibus dico : quo enim no- 
miDe potius sophismata appellem ? nec ignoranti nocent, 

nec scientem iuvant. Si vis utique verborum ambigui- 
tates diducere, hoc nos doce , beatum non eum esse , 
quem vulgus appellat , ad quem pecunia magna con- 
fluxit ; sed illum, cui bonum omne in animo est, ere- 
ctum, et excelsum, et mirabilia calcantem, qui neminem 
videt, cum quo se commutatum velit ; qui hominem ea 
sola parte aestimat, qua homo est ; qui natura magistra 
utitur, ad illius leges componitur, sic vivit quomodo illa 
praescripsit; cui bona sua nulla vis excutit; qui mala 
in bonum vertit, certus iudicii, inconcussus, intrepidus ; 
quem aliqua vis movet, nulla perturbat , quem fortuna, 
quum quod habuit telum noccntissimum vi maxima 
intorsit, pungit, non vulnerat, et hoc raro. Nam caetera 
eius tela, quibus genus humanum debellatur, grandinis 
more dissultant, quae, incussa tectis, sine ullo habitatoris 
incommodo erepit. I ac solvitur. — (Seneca, EpislXx lv). 


XXXVII. 

L ’ insegnanle dee conoscere a fundo cib che insegna. 


(Pag. 100, Log. n. 194). 

Nec mihi opus est graeco aliquo doclore , qui mihi 
pervulgata praecepta decantet, quum ipse nunquam 
forum, nunquam ullum iudicium adspexerit. Ut peripa- 
teticus ille dicitur Phormio; quum Hannibal Carthagine 
expulsus Ephesum ad Antiochum venisset exsul , pro- 
que eo , quod eius nomen erat magna apud omnes 
gloria, invitatus esset ab hospitibus suis, ut eum, quem 
dixi, si vellet, audiret, quumque se non nolle dixisset; 
loquutus esse dicitur homo copiosus aliquot horas de 
imperatoris oflicio, et de omui re militari. Tum, quum 
celeri, qui illum audierant, vehementer essent delectati, 
quaerebant ab Hannibale , quidnam ipse de illo philo- 


Digitized by Google 



89 

sopho iudicaret. Hic Poenus non optime graece , sed 
tamen libere respondisse fertur, multos se deliros senes 
saepe vidisse, sed qui magis, quam Phormio, deliraret, 
vidisse neminem. Neque mehercule iniuria. Quid enim 
aut arrogantius aut loquacius fieri potuit , quam Han- 
nibali , qui tot annos de imperio cum populo romano 
omnium gentium victore certasset , graecum- hominem, 
qui nunqivtm hostem , nunquam castra vidisset , nun- 
quam denique minimam partem ullius publici muneris 
attigisset, praecepta de re militari dare? Hoc mihi fa- 
cere omnes isti , qui de arte dicendi praecipiunt , vi- 
dentur. Quod enim ipsi experti non sunt, id docent ce- 
teros. — ( Cic. I)e oratore, n. 18 ). 


XXXVIII. 

Delia divisione ; e delle qualilit che una buona divisione , 
dee possedere. 

(Pag. 194, Log. n. 301). 

Definitiones aliae sunt partitionum, aliae divisio- 
num: partitionum, quum res ea, quae proposita est, 
quasi in membra discerpitur: ut si quis ius civile dicat 
id esse, quod in legibus, senatusconsultis, rebus iudi- 
calis , iurisperitorum auctoritate, edictis magistratuum, 
more , aequitate consistat ; divisionum autem definitio 
formas omnes complectitur, quae sub eo genere sunt, 
quod definitur, hoc modo: « Abalienatio est eius rei, 
quae mancipi est, aut traditio alteri nexu, aut in i.ure 

cessio, inter quos ea iure civili fieri possunt » 

Partitionum et divisionum genus quale esset, osten- 
dimus; sed quid inter se differant , planius dicendum 
est. In partitione quasi membra sunt: ut corporis, caput, 
humeri, manus, latera, crura, pedes, et cetera; in divi- 
sione, formae sunt, quas Graeci IW«; vocant: nostri, si 

qui haec forte tractant, species appellant; non pessime 
id quidem, sed inutiliter ad mutandos casus in dicendo. 
Nolim enim, ne si latine quidem dici possit, specienm 
et speciebus dicere; et saepe his casibus utendum est; 
at formis et formarum velim. Quum autem utroque verbo 
idem significetur, commoditatem in dicendo non arbitror 
negligendam. Genus et formam definiunt hoc modo : 
Genus est notio, ad plures differentias pertinens. Forma 
est notio, cuius differentia ad caput generis et quasi 
fontem referri potest. Notionem appello, quam Graeci 
tum rmiav, tum npoXi-^iv dicunt. Ea est insita, et ante 
percepta cuiusque formae cognitio, enodationis indi- 
gens. Formae igitur sunt hae , in quas genus , sine 
ullius praetermissione, dividitur: ut si quis ius in legem, 
morem, aequitatem dividat. Formas qui putat idem esse, 
quod partes, confundit artem, et similitudine quadam 
conturbatus, non satis acute , quae sunt secernenda , 
distinguit .... 

Partitione autem sic fere utendum est, nullam ut partem 
relinquas, ut si partiri velis tutelas, inscienter facias, 
si ullam praetermittas. At si stipulationem aut iudicio- 
rum formulas partiare, non est vitiosum, in re infinita 
praetermittere aliquid. Quod idem in divisione vitiosum 
est. Formarum enim certus est numerus, quae cuique 
generi subiiciantur : partium distributio saepe est infi- 
nitior, lanquam rivorum a fonte deductio. Itaque in 
oratoriis artibus, quaestionis genere proposito, quot eius 
formae sint, subiungitur absolute. At quum de orna- 
mentis verborum sententiarumque praecipitur, quae vo- 
cantur ffx»/*ara, non fit idem. Res enim est infinitior; 
ut ex hoc quoque inlelligatur, quid velimus inter par- 
titionem et divisionem interesse. Quamquam enim vo- 
cabula prope idem valere videantur: tamen quia res 
differebant, nomina rerum distare voluerunt. — (Cic. 
Topica , cap. v. vii, viii). 

Delia de/inizione ; e delle varie sue specie. 

Sua ulilitd ed imporlanza. 

(Pag. 198. Log. n. 308). 

Definitio est oratio, quae id, quod definitur, explicat, 
quid sit. Definitionum autem duo sunt genera prima: 
unum earum rerum, quae sunt,- alterum earum, quae in- 
telligunlur. Esse ea dico , quae cerni tangive possunt , 
ut fundum , aedes , parietem , stillicidium , mancipium , 
pecudem, supellectilem, penus, celera; quo ex genere 
quaedam interdum nobis definienda sunt. Non esse rur- 
sus ea dico, quae tangi demonstrarive non possunt, cerni 
tamen animo, atque intelligi possunt: ut, si usucapionem, 
si tutelam, si gentem, si agnationem definias; quarum 
rerum nullum subesi quasi corpus, est tamen quaedam 
conformatio insita, et impressa inlelligentia, quam no- 
tionem voco. Ea saepe in argumentando definitione ex- 
plicanda sunt. . . 

Sunt et alia genera definitionum; sed ad huius libri 
institutum illa nihil perlinent; tantum est dicendum, 
qui sit definitionis modus. Sic igitur veteres praecipiunt: 
quum sumseris ea, quae sint ei rei, quam definire velis, 
cum aliis communia, usque eo persequi, dum proprium 
efiiciatur , quod nullam in aliam rem transferri possit. 
Ut hoc: Hereditas esi pecunia. Commune adhuc; multa 
enim genera sunt pecuniae. Adde quod sequitur: quae 
morte alicuius ad quempiam pervenit. Nondum est defi- 
nitio. Mullis enim modis sine hereditate teneri mortuo- 
rum pecuniae possunt. Unum adde verbum : iure. lam 
a communitate res disiuncta videbitur, ut sit explicata 
definitio sic: Hereditas est pecunia , quae morte alicuius 
ad quempiam pervenit iure. Nondum est satis. Adde: nec 
ea aut legata testamento , aut possessione retenta ; confe- 
ctum est. llemque, ut illud: Gentiles sunt , qui inter se 
eodem nomine sunt. Non est satis. Qui ab ingenuis oriundi 
sunt. Ne id quidem satis est. Quorum maiorum nemo 

servitutem servivit. Abest etiam nunc. Qui capite non sunt 
deminuti. Hoc fortasse satis est. Nihil enim video Scae- 
volam, pontificem, ad hanc definitionem addidisse. Atque 
haec ratio valet in utroque genere definitionum , sive 
id quod est, sive id quod intelligitur, definiendum est. 
— (Cic. Topica, cap. v, vi). , 


Id faciam, quod in principio fieri in omnibus dispu- 
tationibus oportere censeo: ut, quid illud sit, de quo 
disputetur, explanetur, ne vagari et errare cogatur ora- 
tio, si ii,- qui inter se dissenserint, non idem illud, 
quo de agitur, intelligant. Nam, si forte quaereretur, quae 
esset ars imperatoris, constituendum putarem principio, 
quis esset imperator ; qui quum esset constitutus ad- 
ministrator quidam belli gerendi, tum adiungeremus 
de exercitu, de castris, de agminibus, de signorum colla- 
tionibus, de oppidorum oppugnationibus, de commeatu, 
de insidiis faciendis atque vitandis, de reliquis rebus, 
quae essent propriae belli administrandi ; quarum qui 
essent animo et scientia compotes, eos esse imperatores 
dicerem ; utererque exemplis Africanorum et Maximo- 
rum; Epaminondam atque Annibalem, atque eius generis 
homines nominarem. Sin autem quaereremus, quis esset 
is, qui ad rem publicam moderandam usum et scien- 
tiam et studium suum contulisset, definirem hoc modo: 
Qui, quibus rebus utilitas rei publicae pararetur augere- * 
turque, teneret, iisque uteretur; hunc rei publicae re- 
ctorem, et consilii publici auctorem esse ' habendum ; 
praedicaremque P. Lentulum, principem illum, et Tib. 
Gracchum patrem, et Q. Metellum, et P. Africanum, et 
C. Laelium, et innumerabiles alios tum ex nostra civi- 
tate, tum ex ceteris. Sin autem quaereretur, quisnam 
mriseonsullus vere nominaretur, eum dicerem, qui legum 
et consuetudinis eius, qua privati in civitate uterentur, et 
ad respondendum et ad scribendum et ad cavendum 
peritus esset; et ex eo genere Sex. AElium, M. Manilium, 

P. Mucium nominarem. Atque , ut ad leviora artium 

studia veniam , si musicus , si grammaticus , si poeta 
quaeratur, passim similiter explicare, quid eorum quis- 
que profiteatur, et quo non amplius ab quoque sit po- 
stulandam. Philosophi denique ipsius, qui de sua Vi ac 
sapientia unus omnia paene profitetur, est tamen quae- 
dam descriptio, ut his, qui studeat omnium rerum, di- 
vinarum atque humanarum vim , naturam causasque 
nosse , et omnem bene vivendi rationem tenere et per- 
sequi, nomine hoc appelletur. Oratorem autem, quoniam 
de eo quaerimus , equidem non facio eundem , quem 
Crassus; qui mihi visus est omnem omnium rerum atque 
artium scientiam comprehendere uno oratoris officio ac 
nomine : atque eum puto esse , qui verbis ad audien- 
dum iucundis, et sententiis ad probandum accommodatis 
uti possit in causis forensibus atque communibus. Hunc 
ego appello oratorem, eumque esse praeterea instructum, 
voce et actione et lepore quodam volo. — ( Cic. De 
orat. r. 49 ) 


XL. 

Come sabbiaoo u risolvere le fallaci argomentazioni. 

(Pag. 212, Loy. n. 328) 

... Saepe obscurius vilium pro vero probatur, quum aut 
parum memineris, quid concesseris, aut ambiguum ali- 
quid pro certo concesseris. Ambiguum si concesseris ex 
ea parte, quam ipse intellexeris, eam partem si adver- 
sarius ad aliam pariem per complexionem velit accom- 
modare ; demonstrare oportebit , non ex eo, quod ipse 
concesseris, sed- ex eo, quod ille sumserit, confici com- 
plexionem, ad hunc modum: « Si pecuniae indigetis, 
pecuniam non habetis'; si pecuniam non habetis, pau- 
peres estis. Indigetis autem pecuniae; mercaturae enim, 
nisi ita esset, operam non daretis. Pauperes igitur estis. » 

Hoc sic reprehenditur : « Quum dicebas, Si indigetis 
pecuniae , pecuniam non habetis; hoc intelligebam: Si pro- 
pter inopiam in egestate estis , pecuniam non habetis; et 
idcirCo concedebam. Quum autem hoc sumebas: Indi- 
getis autem pecuniae; illud accipiebam: Vultis autem pe- 
cuniae plus habere. Ex quibus concessionibus non con- 
ficitur hoc: Pauperes igitur estis : conficeretur autem, si 
libi primo quoque hoc concessissem: Qui pecuniam ma- 
iorem vellet habere, eum pecuniam non habere. » — Saepe 
autem oblitum putant, quid concesseris, et idcirco id, 
quod non conficitur, quasi conficiatur, in conclusione 
infertur, hoc modo: « Si ad illum hereditas veniebat, 
veri simile est, ab illo necatum. » Deinde hoc ap- 
probant plurimis verbis. Post assumunt: « Ad illum 
autem hereditas veniebat. » Deinde infertur: « Ille igitur 
occidit. » Id quod ex iis, quae sumserant, non confi- 
citur. Quare observare diligenter oportet, et quid su- 
matur, et quid ex his conficiatur. — (Cic. Rhet. i. 48). 


XLI. 

Vuolsi dire m ai sempre schietta ed aperta la verita , 
ed ascoltarla con piacere. 

(Pag. 216, Log. n. 354). 

Nescio quomodo verum est, quod in Andria familiaris 
meus dicit: 

Obsequium amicos, veritas odium parit. 

Molesta veritas, si quidem ex ea nascitur odium; quod 
est venenum amicitiae: sed obsequium multo molestius, 
quod peccatis indulgens, praecipitem amicum ferri sinit. 
Maxima autem culpa in eo est, qui et veritatem asper- 

natur, et in fraudem obsequio impellitur. Omni igitur 
bac in re habenda ratio el diligentia est, primum, ut 
monitio acerbitate, deinde obiurgatio contumelia careat; 
in obsequio autem (quoniam Terentiano verbo lubenter 
utimur) comitas adsit; assentatio, vitiorum adiutrix, 
procul amoveatur: quae non modo amico, sed ne libero 
quidem digna est. Aliter enim cum tyranno, aliter cum 
amico vivitur. Cuius autem aures veritati clausae sunt, 
ut ab amico verum audire nequeat, huius salus despe- 
randa est. Scitum est enim illud Catonis, ut multa: 
Melius de quibusdam acerbos inimicos mereri, quam eos 
amicos, qui dulces videantur; illos verum saepe dicere, 
hos numquam. Atque illud absurdum est, quod ii, qui 
monentur, eanf molestiam , quam debent capere, non 
capiunt ; eam capiunl , qua debent vacare. Peccasse 
enim se non anguntur, obiurgari moleste ferunt: quod 
contra oportebat, delicto dolere, correctione gaudere. 

Ut igitur et monere, et moneri, proprium est verae 
amicitiae; et alterum libere facere, non aspere; alte- 
rum patienter accipere, non repugnanter: sic habendum 
est , nullam in amicitiis pestem esse maiorem , quam 
adulationem, blanditiam , assentationem. Quamvis enim 
multis nominibus est hoc vilium notandum, levium ho- 
minum atque fallacium, ad voluntatem loquentium omnia, 
nihil ad veritatem. Quum autem omnium rerum simu- 
latio est vitiosa (tollit enim iudicium veri idque adul- 
terat), tum amicitiae repugnat maxime. Delet enim 
veritatem, sine qua nomen amicitiae valere non potest. 
Nam quum amicitiae vis sit in eo, ut uuus quasi animus 
flat ex pluribus; qui id fieri poterit, si ne in uno quidem 
quoque unus animus erit, idemque semper, sed varius, 
commutabilis, multiplex? Quid enim potest esse tam 
flexibile, tam tenerum, quam animus eius, qui ad alterius 
non modo sensum ac voluntatem, sed etiam vultum at- 
que nutum convertitur? 

Negat quis? nego: ait? aio. Postremo imperavi egomet mihi. 

Omnia assentari ; 

ut ait idem Terentius; sed ille sub Gnathonis persona: 

quod amici genus adbibere, omnino levitatis est. Multi 
autem Gnathonum similes quum sint, loco, fortuna, fama 
superiores; horum est assentatio molesta, quum ad va- 
nitatem accessit auctoritas. Secerni autem blandus amicus 
a vero et internosci tam potest , adhibita diligentia , 
quam omnia fucata et simulata a sinceris atque veris. — 
Cic. De amicitia , cap. xxiv, xxv) 


•XLII. 

Opinioni diverse inlorno alia natura dellanima umana. 

(Pag, 227, Meta/it. n. U) 

Quid sit ipse animus, aut ubi, aut unde, magna 
dissensio est. Aliis cor ipsum, animus videtur; ex quo 

excordes, vecordes, concordesquc dicuntur Empedocles 

animum esse censet, cordi suffusum sanguinem. Aliis 
pars quaedam cerebri visa est animi principatum tenere. 
Aliis nec cor ipsum placet, nec cerebri quandam par- 
tem, esse animum: sed alii in corde, alii in cerebro 
dixerunt animi esse sedem, et locum. Animum autem 
alii animam, ut fere nostri, declarant nomine. Nam et 
agere animam, et efflare dicimus (et animosos, et bene 
animatos, et ex animi sententia): ipse autem animus ab 
anima dictus est. Zenoni Stoico animus, ignis videtur. 

Sed haec quidem, quae dixi, cor, sanguinem, cere- 
brum, animam, ignem, vulgo: reliqua fere singuli, ut 
mulla ante veteres; proxime autem Aristoxenus, musi- 
cus, idemque philosophus, ipsius corporis intentionem 
quandam, vel, ut in cantu et fidibus, quae harmonia 
dicitur, sic ex corporis totius natura, et figura, varios 
motus cieri, tanquam in cantu sonos. Hic ab artificio 
suo non recessit, et tamen dixit aliquid; quod ipsum 
quale esset, erat uiullo ante et dictum et explanatum 

a Plalone. Xenocrates animi, figuram, et quasi corpus, 
negavit esse; vehim numerum dixit esse, cuius vis, ut 
iam ante Pythagorae visum erat, in natura maxima 
esset. Eius doctor Plato triplicem tinxit animum: cuius 
principatum, id est rationem, in capite, sicut in arce, 
posuit; et duas partes parere voluit, iram et cupidi- 
tatem, quas locis disclusit; iram in pectore, cupidita- 
tem subter praecordia locavit. Dicaearchus autem in 
eo sermone, quem Corinthi habitum tribus libris ex- 
ponit , doctorum hominum disputantium , primo libro 
multos loquentes facit: duobus Pherecratem quendam 
Phthiotam senem, quem ait a Deucalione ortum, disse- 
rentem inducit, nihil esse omnino animum, et hoc esse 
nomen totum inane, frustraque animalia et animantes 
appellari; neque in homine inesse animum, vel animam, 
nec in bestia ; vimque omnem eam , qua vel agamus 
quid, vel sentiamus, in omnibus corporibus vivis aequa- 
biliter esse fusam , nec separabilem a corpore esse , 
quippe quae nulla sit , nec sit quidquam , nisi corpus 
unum et simplex , ita figuratum , ut temperatione na- 
turae vigeat, et sentiat. Aristoteles longe omnibus (Pla- 
tonem semper excipio) praestans et ingenio et diligentia, 
quum qualuor nota illa genera principiorum esset com- 
plexus , e quibus omnia oriremur, quintam quandam 
naturam censet esse , e qua sit mens. Cogitare enim , 
et providere, et discere, et docere, et invenire aliquid, 
et tam multa alia, meminisse, amare, odisse, cupere, 
timere, angi, laetari: haec, et similia eorum, in horum 
quatuor generum nullo inesse putat. Quintum genus 
adhibet, vacans nomine ; et sic ipsum animum ms- 
UxeiM appellat novo nomine, quasi quandam continua- 
tam motionem, et perennem. 

Nisi quae me forte fugiunt, hae sunt fere de animo 
sententiae. Democritum enim magnum quidem illum 
virum, sed laevibus et rotundis corpusculis efficientem 
animum concursu quodam fortuito , omittamus : nihil 
est enim apud istos, quod non atomorum turba con- 
ficiat. — (Cic. Tusculan. disp.i. 9, 10, 11). 

XLIII. 

11 sentire non appar liene al corpo ; dal che si deduce 
che il principio senzicnte d semplice ed inesleso. 


(Pag. 230, Mctaf. n. 7..). 


.... Nos ne nunc quidem oculis cernimus ea, quae 
videmus ; neque enim est ullus sensus in corpore : sed, 
ut non solum physici docent, verum etiam medici, qui 
ista aperta et patefacta viderunt , viae quasi quaedam 
sunt ad oculos, ad aures, ad nares a sede animi per- 
foratae. Itaque saepe aut cogitatione , aut aliqua vi 
morbi impediti, apertis atque integris et oculis et au- 
ribus , nec videmus , nec audimus : ut facile intelligi 
possit , animum et videre et audire , non eas partes , 
quae quasi fenestrae sunt animi ; quibus tamen sentire 
nihil queat mens , nisi id agat , et adsit. Quid , quod 
eadem mente res dissimillimas comprehendimus, ut co- 
lorem, saporem, calorem, odorem, sonum ? quae nun- 
quam quinque nuntiis animus cognosceret, nisi ad eum 
omnia referrentur , et is omnium iudex solus esset. 
Atque ea profecto tum multo puriora , et dilucidiora 
cernentur, quum, quo natura fert, liber animus perve- 
nerit. Nam nunc quidem, quamquam foramina illa, quae 
patent ad animum a corpore, callidissimo artificio na- 
tura fabricata est , tamen terrenis concretisque corpo- 
ribus sunt intersepta quodammodo. Quum autem nihil 
erit praeter animum, nulla res obiecla impediet, quo 
minus percipiat , quale quidque sil. — ( Cic. Tuse, 
disp i. 20). 

Le opere , le invenzioni e le scoper te dei grandi ingegni 
dimoslrano la spiritualila dei principio intelligenle. 


(Pag. 259, Metaf. n. 17). 


.... Quid ? illa vis, quae tandem est, quae inve- 
stigat occulta, quae inventio atque excogitatio dicitur ? 
ex haene libi terrena , raortalique natura et caduca , 
concreta ea videtur ? Quid ? qui primus , quod summae 
sapientiae Pythagorae visum est, omnibus rebus imposuit 
nomina ? aut qui dissipatos homines congregavit, et ad 
societatem vitae convocavit ? aut qui sonos vocis , qui 
infiniti videbantur , paucis literarum notis terminavit ? 
aut qui errantium stellarum cursus, progressiones, in- 
stitiones notavit ? Omnes magni : etiam superiores, qui 
fruges, qui vestitum, qui tecta, qui cultum vitae, qui 
praesidia contra feras invenerunt : a quibus mansuefacti 
et exculti, a necessariis artificiis ad elegantiora deflu- 
ximus. Nam et auribus oblectatio magna parta est, in- 
venta et temperata varietate , et natura sonorum ; et 
astra suspeximus , tum ea, quae sunt infixa certis locis, 
tum illa non re, sed vocabulo errantia. Quorum con- 
versiones, omnesque motus qui primus vidit, is docuit, 
similem animum suum eius esse, qui ea fabricatus esset 
in coelo. Nam quum Archimedes lunae, solis, quinque 
errantium motus in sphaeram illigavit, effecit idem quod 
ille, qui in Timaeo mundum aedificavit, Platonis deus, 
ut tarditate et celeritate dissimillimos motus una regeret 
conversio. Quod si in hoc mundo fieri sine Deo non 
potest, ne in sphaera quidem eosdem motus Archimedes 
sine divino ingenio potuisset imitari. 

Mihi vero ne haec quidem notiora et illustriora ca- 
rere vi divina videntur, ut ego aut poetam grave ple- 
numque carmen sine caelesti aliquo mentis instinctu 
putem fundere, aut eloquentiam sine quadam vi maiore 

fluere , abundantem sonantibus verbis uberibusque sen- 
tentiis. Philosophia vero , omnium mater artium , quid 
est aliud, nisi, ut Plato ait, donum , ut ego , inventum 
deorum ? Haec no3 primum ad illorum cultum, deinde 
ad ius hominum , quod situm est in generis humani 
societate, tum ad modestiam magnitudinemque animi 
erudivit ; cademque ab animo, tamquam ab oculis, ca- 
liginem dispulit, ut omnia supera, infera, prima, ultima, 
media videremus. Prorsus haec divina mihi videtur vis, 
quae tot res efficiat et tantas. Quid est enim memoria 
rerum et verborum ? quid porro inventio ? Profecto id, 
quo nec in deo quidquam maius intelligi potest. Non 
enim ambrosia deos, aut nectare, aut Juventate pocula 
ministrante, laetari arbitror; nec Homerum audio, qui 
Ganymedem a diis raptum ait propter formam, ut Jovi 
bibere ministraret. Non iusta causa, cur Laomedonti 
tanta fieret iniuria. Fingebat haec Homerus, et humana 
ad deos transferebat ; divina mallem ad nos. Quae au- 
tem divina? vigere, sapere, invenire, meminisse. Ergo 
animus , ut ego dico, divinus , ut Euripides audet di- 
cere , deus est ; et quidem si deus , aut anima , aut 
ignis est, idem est animus hominis. Nam ut illa natura 
coelestis et terra vacat, et humore ; sic utriusque harum 
rerum humanus animus est expers. Sin autem est quinta 
quaedam natura ab Aristotele inducta primum; haec et 
deorum est, cl animorum. — (Cic. Ttssc. disp. i. 25, 26). 


XLV. 

Dall' impero che ha l' anima sui senso e sui corpo, 
se ne deduce la natura incorporea e spirituale. 

(Pag. 24 1, Mctaf. n. 20). 

.... Tune quum pueros Lacedaemone, adolescentes 
Olympiae, barbaros in arena videris excipientes gra- 

vissimas plagas et ferentes silentio , si te forte dolor 
aliquis pervellerit , exclamabis , ut mulier ? non con- 
stanter et sedate feres ? Ferri non potest ; natura non 
patitur. Audio ; pueri ferunt , gloria ducti ; ferunt pu- 
dore alii, mulli metu ; et tamen veremur, ut hoc, quod 
a tam multis et quod tot locis perferatur, natura pa- 
tiatur? Illa vero non modo patitur, verum etiam po- 
stulat. Nihil enim habet praestantius, nihil, quod magis 
expetat, quam honestum , quam laudem , quam digni- 
tatem, quam decus. Hisce ego pluribus nominibus unam 
rem declarari volo; sed utor, ut quam maxime signi- 
ficem, pluribus. Volo autem dicere, illud homini longe 
optimum esse, quod ipsum sit optandum per se, a vir- 
tute profectum , vel in ipsa virtute silum , sua sponte 
laudabile : quod quidem citius dixerim solum , quam 
non summum bonum. Alque, ut haec de honesto, sic 
de turpi contraria ; nihil tam telrum, nihil tam asper- 
nandum , nihil homine indignius. 

Quod si tibi persuasum est ( principio enim dixisti , 
plus in dedecore mali tibi videri , quam in dolore ) , 
reliquum est, ut tute tibi imperes. Quamquam hoc ne- 
scio, quomodo dicatur, quasi duo simus , ut alter im- 
peret, alter pareat : non inscite tamen dicitur. Est enim 
animus in partes tributus duas : quarum altera rationis 
est particeps, altera expers. Quum igitur praecipitur, ut 
nobismet ipsi imperemus, hoc praecipitur, ut ratio coer- 
ceat temeritatem. Est in animis omnium fere natura 
molle quiddam, demissum, humile, enervatum quodam- 
modo , et languidum. Si nihil esset aliud , nihil esset 
homine deformius. Sed praesto est domina omnium cl 
regina ratio, quae, connixa per se et progressa longius, 
fit perfecta virtus. Haec ut imperet illi parti animi , 
quae obedire debet, id videndum est viro. Quonam 
modo ? inquies. Vel ut dominus servo, vel ut imperator 
militi, vel ut parens filio. Si turpissime se illa pars 
animi geret , quam dixi esse mollem , si se lamentis 
muliebriter lacrymisque dedet, vinciatur et constringatur 
amicorum propinquorumque custodiis. Saepe enim vi- 
dimus , fractos pudore , qui ratione nulla vincerentur. 

Ergo bos quidem, ut famulos, vinclis prope ac custodia; 
qui autem erunt firmiores, nec tamen robustissimi, hos 
admonitu oportebit, ut bonos milites, revocatos dignitatem 
tueri. — (Cic. Tuse. disp. lib. u. 20, 21). 


XLYI. 

Divina origine dellanima umana. 
(Pag. m, Sfelaf. n. 28). 


Animorum nulla in terris origo inveniri potest; nibil 
est enim in animis mixtum atque concretum, aut quod 
ex terra natum atque fictum esse videatur; nihil ne aut 
humidum quidem, aut flabile, aut igneum. His enim in 
naturis nihil inest, quod vim memoriae, mentis, cogita- 
tionis habeat, quod et praeterita teneat, et futura pro- 
videat, et complecti possit praesentia : quae sola divina 
sunt. Nec enim invenietur usquam, unde ad hominem 
venire possint, nisi a Deo. Singularis est igitur quae- 
dam natura, atque vis animi, seiuncta ab his usitatis 
notisqnc naturis. Ita quidquid est illud , quod sentit, 
quod sapit, quod vivit, quod viget, coeleste et divinum 
est, ob eamque rem aeternum sit necesse est. Nec vero 
Deus ipse, qui inlelligilur a nobis, alio modo intelligi 
potest nisi mens soluta quaedam et libera, segregata 
ab omni concretione mortali , omniaque sentiens et 
movens, ipsaque praedita motu sempiterno. Hoc e ge- 
nere, atque eadem e natura est humana mens. 

Ubi igitur , aut qualis est ista mens ? Ubi tua , aut 
qualis ? potesne dicere ? an, si omnia ad inlelligendum 
non habeo, quae habere vellem , ne iis quidem , quae 
habeo, mihi per te uti licebit? Non valet tantum ani- 
mus, ut sese ipse videat. At, ut oculus, sic animus se 

non videns, alia cernit. Non videt autem, quod mini- 
mum est, formam suam ; quamquam fortasse id quoque; 
sed relinquamus: vim certe, sagacitatem, memoriam, 
motum , celeritatem videt. Haec magna , baec diviua , 
haec sempiterna sunt. Qua facie quidem sit , aut ubi 
habitet, ne quaerendum quidem est. Ut, quum videmus 
speciem primum , candoremque caeli ; deinde conver- 
sionis celeritatem tantam , quantam cogitare non pos- 
sumus; tum vicissitudines dierum, atque noctium, com- 
mutationesque temporum quadripartitas, ad maturitatem 
frugum, et ad temperationem corporum aptas, eorumque 
omnium moderatorem et ducem solem , lunamque ac- 
cretione , et deminutione luminis, quasi fastorum nolis 
signantem dies ; tum in eodem orbe in xu partes di- 
stributo, quinque stellas ferri, eosdem cursus constan- 
tissime servantes, disparihus inter se motibus, noetur- 
namque coeli formam undique sideribus ornatam ; tum 
globum terrae eminentem e mari, fixum in medio mundi 
universi loco , duabus oris distantibus habitabilem , et 
cultum ; .... tum multitudinem pecudum, partiro ad ve- 
scendum, partim ad cultus agrorum, partim ad vehendum, 
partim ad corpora vestienda ; hominemque ipsum quasi 
contemplatorem coeli ac deorum, ipsorumque cultorem ; 
atque hominis utilitati agros omnes et maria parentia: 
baec igitur, et alia innumerabilia quum cernimus, pos- 
sumusne dubitare, quin his praesit aliquis vel effector, 
si haec nata sunt, ut Platoni videtur; vel, si semper 
fuerunt, ut Aristoteli placet , moderator tanti operis et 
muneris? sic mentem hominis, quamvis eam non videas, 
ut deum non vides; tamen ut deum agnoscis ex ope- 
ribus eius, sic ex memoria rerum, et inventione, et 
celeritate motus , omnique pulchritudine virtutis vim 
divinam mentis agnoscito. — (Cic. Tuse. disp. i. 27, 28). 


Unde rectius ordiri possumus, quam a communi pa- 
rente natura? quae quidquid genuit, non modo animal, 
sed etiam quod ita ortum esset e terra, ut stirpibus 
suis niteretur, in suo quodque genere perfectum esse 

voluit. Itaque et arbores , et vites , et ea , quae sunt 
humiliora, neque se tollere a terra altius possunt, alia 
semper virent, alia hieme nudata, verno tempore tepe- 
facta frondescunt ; neque est ullum, quod non ita vigeat 
interiore quodam motu, et suis in quoque seminibus 
inclusis, ut aut flores, aut fruges fundat, aut baccas, 
omniaque in omnibus , quantum in ipsis sit , nulla vi 
impediente, perfecta sint. Facilius vero etiam in bestiis, 
quod his sensus a natura est datus, vis ipsius naturae 
perspici potest. Namque alias bestias nantes, aquarum 
incolas esse voluit; alias- volucres, caelo frui libero; 
serpentes quasdam, quasdam esse gradientes ; earum 
ipsarum partim solivagas, partim congregatas ; immanes 
alias, quasdam autem cicures ; nonnullas abditas ter- 
raque tectas. Atque earum quaeque suum tenens munus, 
quum in disparis animantis vitam transire non possit, 
manet in lege naturae. Et ut bestiis aliud alii praeci- 
pui a natura datum est , quod suum quaeque relinet , 
nec discedit ab eo; sic homini multo quiddam prae- 
stantius ; etsi praestantia debent ea dici , quae habent 
aliquam comparationem. Humanus autem animus, de- 
cerptus ex mente divina, cum alio nullo, nisi cum ipso 
Deo, si hoc fas est dictu, comparari potest. Hic igilnr, 
si est excultus, et si eius acies ita curata est, ut ne 
caecetur erroribus, fit perfecta mens, id est, absoluta 
ratio: quod est idem virtus. — (Gic. Tuse. disp. v. 1 3). 


XLVH. 

Origine dellanima urnam. 

Preesistenziani. 

Dotlrina plalonica inlorno alf origine delle idee. 

(Pag. 240, Metaf. n. 28, t°J. 

Quid illa tandem? num leviora censes? quae decla- 
rant inesse in animis hominum divina quaedam: quae 

cernerem, quemadmodum nasci possent, etiam , quemad- 
modum interirent , viderem. Nam sanguinem , bilem , 
pituitam, ossa, nervos, venas, omnem denique mem- 
brorum et totius corporis figuram videor posse dicere, 
uude concreta et quomodo facta sint. Animum ipsum , 
si nihil esset in eo, nisi id, ut per eum viveremus, 
tam natura putarem hominis vitam sustentari , quam 
vitis, quam arboris: haec enim etiam dicimus vivere. 
Item si nihil haberet animus hominis, nisi ut appeteret, 
aut fugeret , id quoque esset ei commune cum bestiis. 
Habet primum memoriam, et eam infmitam, rerum in- ' 
numerabilium. Quam quidem Plato recordationem esse 
vult superioris vitae. Nam in ilio libro, qui inscribitur 
Menon, pusionem quendam Socrates interrogat quedam 
geometrica de dimensione quadrati. Ad ea sic iUe re- 
spondet, ut puer: cl tamen ita faciles interrogationes 
sunt, ut gradatim respondens eodem perveniat, quo 
si geometrica didicisset. Ex quo effici vult Socrates, 
ut discere, nihil aliud sit , nisi recordari. Quem lo- 
cum multo etiam accuratius explicat in eo sermone , 
quem habuit eo ipso die, quo excessit e vita: docet 
enim, quemvis, qui omnium rerum rudis esse videatur, 
bene interroganti respondentem, declarare, se non tum 
illa discere, sed reminiscendo recognoscere : nec vero 
fieri ullo modo posse, ut a pueris tot rerum atque tan- 
tarum insitas et quasi consignatas in animis notiones, 
quas intias vocant, haberemus, nisi animus, antequam 
in corpus intravisset, in rerum cognitione viguisset. 
Quumque nihil esset, ut omnibus locis a Platone dis- 
seritur (nihil enim ille putat esse, quod oriatur et in- 
tereat, idque solum esse, quod semper tale sit, quale 
iSifciv appellat ille, nos speciem) non potuit animus haec 
in corpore inclusus agnoscere: cognita attulit. Ex quo 
tam multarum rerum cognitionis admiratio tollitur. Ne- 
que ea plane videt animus, quum repente in tam in- 
solitum lamque perturbatum domicilium immigravit, sed 
quum se collegit atque recreavit, tum agnoscit illa re- 
miniscendo. Ita nihil aliud est discere, nisi recor- 
dari. — (Cic. Tnscul. disp. i. 24). 

XLVIII. 


Origine dell' anima umana. 
Metempsicosi. 


(Pag. 5W6, Metaf. n. 28, 2°). 


Quoniam coepi tibi exponere, quanto maiori impetu 
ad philosophiam iu venis accesserim, quam senex per- 
gam, non pudebit fateri, quem mihi amorem Pythagorae 
iniecerit Sotion. Dicebat, quare ille animalibus absti- 
nuisset, quare postea Sextius. Dissimilis utrique causa 
erat, sed utrique magnifica. Hic homini satis alimen- 
torum citra sanguinem esse credebat, et crudelitatis 
consuetudinem fieri , ubi in voluptatem esset adducta 
laceratio. Adiiciebat, contrahendam materiam esse lu- 
xuriae; colligebat, bonae valetudini contraria esse ali- 
menta varia, et nostris aliena corporibus. At Pythagoras 
omnium inter omnia cognationem esse dicebat, et alio- 
rum commercium in alias atque alias formas transeun- 
tium. Nulla (si illi credas) anima interit, nec cessat 
quidem, nisi tempore exiguo, dum in aliud corpus 
transfunditur. Videbimus, per quas temporum vices, et 
quando, pererratis pluribus domiciliis, in hominem re- 
vertatur. Interim sceleris hominibus ac parricidii me- 
tum fecit, quum possint in parentis animam inscii incur- 
rere, et ferro morsuve violare, si in quo cognatus aliquis 
spiritus hospitaretur. Haec quum exposuisset Sotion, et im- 
plesset argumentis suis: « Non credis, inquit, animas in 
alia corpora atque alia describi? et migrationem esse, 
quod dicimus mortem? Non credis , in his pecudibus 
ferisve, aut aqua mersis, illum quondam hominis ani- 
mum morari? Non credis, nihil perire in hoc mundo, 
sed mutare regionem? nec lautum coelestia per certos 
circuitus verti, sed animalia quoque per vices ire, et 
animos per orbem agi ? Magni ista crediderunt viri ! 
itaque iudicium quidem tuum sustine; caelcrum omnia 
libi integra serva. Si vera sunt ista, abstinuisse anima- 

libas innocentia est; si falsa, frugalitas est. Quod istic 
crudelitatis tuae damnum est? Alimenta tibi leonum et 
vulturum eripio. » 

His instinctus, abstinere animalibus coepi; et, anno 
peracto, non tantum facilis erat mihi consuetudo, sed 
dulcis. — (Seneca, Epist. cvm). 


XLIX. 

immortalitix dell anima 
dimostrala dalla sua natura spirituale. 

(Pag. 287, Metaf. n. 82) 

In quo loco est (animus)? Credo equidem in capite: 
et, cur credam, afferre possum; sed alias: nunc ubiubi 
sit animus, certe quidem in te est. Quae est ei natura? 
Propria puto, et sua. Sed fac igneam, fac spirabilem; 
nihil ad id, de quo agimus. Illud modo videto, ut deum 
noris, etsi eius ignores et locum, et faciem, sic ani- 
mum libi tuum notum esse oportere, etiam si ignores 
et locum, et formam. Iu animi autem cognitione dubi- 
tare non possumus, nisi plane in physicis plumbei su- 
mus, quin nihil sil animis admixtum, nihil concretum, 
nihil copulatum , nihil coagmentatum , nihil duplex. 
Quod quum ita sit, certe nec secerni, nec dividi, nec 
discerpi, nec distrahi potest: nec interire igilnr. Est 
enim interitus quasi discessus, et secretio ac diremtus 
earum partium , quae ante interitum iunctione aliqua 
tenebantur. 

His, et talibus rationibus adductus Socrates, nec pa- 
tronum quaesivit ad iudicium capitis , nec iudicibus 
supplex fuit; adhibuilque liberam contumaciam, a ma- 
gnitudine animi ductam, non a superbia: et supremo 
vitae die de hoc ipso multa disseruit, et paucis ante 

diebus, quum facile posset educi e custodia, noluit ; et 
quum paene in manu iam mortiferum illud teneret po- 
culum, locutus ila est, ut non ad mortem trudi, verum 
in coelum videretur ascendere. Ita enim censebat, itk- 
que disseruit: Duas esse vias, duplicesque cursus ani- 
morum e corpore excedentium. Nam qui se humanis 
corporibus contaminavissent, et se totos libidinibus de- 
didissent, quibus caecali, vel domesticis vitiis atque fla- 
gitiis se inquinavissent, vel re publica violanda fraudes 
inexpiabiles concepissent, iis devium quoddam iter 
esse, seclusum a concilio deorum. Qui autem se inte- 
gros castosques servavissent, quibusque fuisset minima 
cum corporibus contagio, seseque ab his semper sevo- 
cassent, essentque in corporibus humanis vitam imi- 
tati deorum; his ab illos, a quibus essent profecti, 
reditum facilem patere. Itaque commemorat , ut cygni, 
qui non sine causa Apollini dicati sint, sed quod ab 
eo divinationem habere videantur, qua providentes quid 
in morte boni sit, cum cantu et voluptate moriantur ; 
sic omnibus bonis et doctis esse faciendum. Nec vero 
de hoc quisquam dubitare posset, nisi idem nobis ac- 
cideret, diligenter de animo cogitantibus, quod iis saepe 
usu venit, qui acriter oculis deficientem solem intue- 
rentur, ut adspectum omnino amitterent; sic mentis 
acies, se ipsa inluens, nonnnnquam hebescit; ob eam- 
que causam contemplandi diligentiam amittimus. Itaque 
dubitans, circumspectans, haesitans, mulla adversa re- 
verens, tanquam rate in mari immenso nostra vehitur 
ratio. Sed haec et vetera, et a Graecis. Calo autem sic 
abiit e vita, ut causam moriendi nactum se esse gau- 
deret. Vetat enim dominans ille in nobis deus, iniussu 
hinc nos suo demigrare. Quum vero causam iustam 
deus ipse dederit,., nae ille, medius fidius, vir sapiens, 
laetus ex his tenebris in lucem illam excesserit. Nec tamen 
illa vincla carceris ruperit:Ieges enim velantjsed tanquam 
a magistratu, aut ab aliqua potestate legitima , sic a 
deo evocatus atque emissus, exierit. Tota enim philo- 
sophorum vita, ut ait idem, commentatio mortis est. 
Nam quid aliud agimus, quum a voluptate, id est a 

corpore, quum a re familiari, quae est ministra et famula 
corporis , quum a re publica , quum a negotio omni 
sevocamus animum? quid, inquam, tum agimus, nisi 
animum ad se ipsum advocamus, secum esse cogimus, 
maximeque a corpore abducimus? Secernere autem a 
corpore animum , nec quidquam aliud , est emori di- 
scere. Quare hoc commentemur, mihi crede, disiunga- 
musque nos a corporibus, id est, consuescamus mori. Hoc 
et, dum erimus in terris, erit illi coelesti vitae simile; 
et, quum illuc ex his vinculis emissi feremur, minus 
tardabitur cursus animorum. Nam qui in compedibus 
corporis semppr fuerunt, etiam quum soluti sunt, tar- 
dius ingrediuntur, ut ii, qui ferro vincti mullos annos 
fuerunt. Quo quum venerimus, tum denique vivemus. 
Nam haec quidem vita mors est; quam lamentari pos- 
sem, si liberet. — (Cic. Tuse. disp. r. 29, 30). 


L. 

L' innato ed universale desiderio di vivere immortali 
<? ima prova deltimmortalild dell' anima. 

(Pag. 260, Mctaf. n. 87). 


Quid in hac re publica tot tantosque viros ob rem 
publicam interfectos, cogitasse arbitramur,? iisdemne ut 
finibus nomen suum, quibus vita, terminaretur ? Nemo 
unquam sine magna spe immortalitatis se pro patria 
offerret ad mortem. Licuit esse otioso Themistocli, licuit - 
Epaminondae, licuit, ne et vetera et externa quaeram, 
mihi : sed nescio quomodo inbaeret in mentibus quasi 
saeculorum quoddam * augurium futurorum ; idque in 

maximis ingeniis altissimisque animis et exsistit ma- 
xime , et apparet facillime. Quo quidem dempto , quis 
tam esset amens, qui semper in laboribus et periculis 
viveret ? Loquor de principibus. Quid poetae ? nonne 
post mortem nobilitari volunt ?... Sed quid poetas? Opi- 
fices post mortem nobilitari volunt. Quid enim Phidias 
sui similem speciem inclusit in clypeo Minervae, quum 
inscribere non liceret? Quid nostri philosophi? nonne 
in his ipsis libris, quos scribunt de contemnenda gloria, 
sua nomina inscribunt ? Quod si omnium consensus , 
naturae vox est ; omnesque, qui ubique sunt , consen- 
tiunt esse aliquid, quod ad eos pertineat, qui vita ces- 
serunt : nobis quoque idem existimandum est. Et si , 
quorum aut ingenio , aut virtute animus excellit , eos 
arbitramur , quia natura optima sunt , cernere naturae 
vim maxime; veri simile est, quum optimus quisque 
maxime posteritati serviat , esse aliquid , cuius is post 
mortem sensum sit habiturus. — (Cic. Tttsc. disp. i. 15). 


LI. 

ImnwrtaliU i dell’ anima dimostrata dalla giustizia e prov- 
videnza 'divina, i' apparente disordine che quaggiu regna , 
sarebbe inexplicabile, ove non esistesse unallra vita. 

(Pag. 265, Metaf. n. 62). 

.... Telamo uno versu totum locum conficit ^ cur 
dii homines negligant: 

Nam si curent, bene bonis sil, male malis : quod nunc abest. 

Debebant illi quidem omnes efficere bonos, si quidem 
hominum generi consulebant. Sin id minus, bonis qui- 
dem certe consulere debebant. Cur igitur duo Scipiones, 
fortissimos et optimos viros , in Hispania Poenus op- 

pressit ? Car Maximus extulit filium consularem ? Cur 
Marcellum Annibal interemit? Cur Paullum Cannae 
sustulerunt? Cur Poenorum crudelitati Reguli corpus 
est praebitum ? Cur Africanum domestici parietes non 
texerunt? Sed haec vetera, et alia permulta: propiora 
videamus. Cur avunculus meus, vir innocentissimus , 
idcmque doctissimus , P. Rutilius in exsilio est ? Cur 
sodalis meus interfectus domi suae Drusus? Cur tem- 
perantiae prudentiaeque specimen ante simulacrum Ve- 
stae pontifex maximus est Q. Scaevola trucidatus ? Cur 
ante etiam tot civitatis principes a Cinna interempti ? 
cur omnium perfidiosissimus, C. Marius, Q. Catulum, 
praest.inlissima dignitate virum, mori potuit iubere? 

Dies deficiat, si velim numerare, quibus bonis male 
evenerit ; nec minus, si commemorem, quibus improbis 
optime. Cur enim Marius tam feliciter, septimum consul, 
domi suae senex est mortuus ? Cur omnium crudelis- 
simus tam ‘diu Cinna regnavit? At dedit poenas. Pro- 
hiberi melius fuit, impedirique, ne tot summos viros 
interficeret, quam ipsum aliquando poenas dare. Summo 
cruciatu supplicioque Q. Varius, homo importunissimus, 
periit; si, quia Drusum ferro, Metellum veneno sustu- 
lerat : illos conservari melius fuit , quam poenas sce- 
leris Varium pendere. Duodequadraginta annos Diony- 
sius tyrannus fuit opulentissimae et beatissimae civitatis. 
Quam multos ante bunc, in ipso Graeciae flore, Pisis- 
tratus? At Phalaris, at Apollodorus poenas sustulit. 
Mullis quidem ante cruciatis et necatis. Et praedones 
quidem multi saepe poenas dant : nec tamen possumus 
dicere , non plures captivos acerbe , quam praedones 
necatos. Aiiaxarchum Democriteum a Cyprio tyranno 
excarnificatum accepimus ; Zenonem Eleae in tormentis 
necatum. Quid dicam de Socrate ? cuius morti illacry- 
mari soleo Platonem legens. Videsne igitur, deorum 
iudicio, si vident res humanas, discrimen esse sublatum? 

Diogenes quidem Cynicus dicere solebat, Uarpalum, 
qui temporibus illis praedo in Pamphylia felix habe- 
batur, contra deos testimonium dicere, quod in illa for- 
tuna tam diu viveret. Dionysius, de quo ante dixi, quum 

fanum Proserpinae Locris expilavisset, navigabat Syra- 
cusas ; isque quum secundissimo vento cursum teneret, 
ridens: Videlisne, inquit, amici, quam bona a diis im- 
mortalibus navigatio sacrilegis detur? Idque homo acutus, 
quum bene pianeque percepisset , in eadem sententia 
perseverabat : qui, quum ad Peloponnesum classem ap- 
pulisset , et in fanum venisset Jovis Olympii , aureum 
ei detraxit amiculum, grandi pondere, quo Jovem or- 
naret ex manubiis Kartaginiensium tyrannus Gelo. 
Atque in eo etiam cavillatus est , aestate grave esse 
aureum amiculum, hieme frigidum ; eique laneum pal- 
lium iniecit, quum id esse aptum ad omne anni tempus 
diceret, ldemque iEsculapii Epidauri barbam auream 
demi iussil. Neque enim convenire, barbatum esse fi- 
lium, quum in omnibus fanis pater imberbis esset, lam 
mensas argenteas de omnibus delubris iussit auferri: 
in quibus quod more veteris Graeciae inscriptum esset, 
bonorum deorum, uti sc eorum bonitate velle dicebat. 
Idem Victoriolas aureas paterasque et coronas , quae 
simulacrorum porrectis manibus sustinebantur, sine du- 
bitatione tollebat; eaque se accipere, non auferre, di- 
cebat. Esse enim. stultitiam, a quibus bona precaremur, 
ab iis porrigentibus et dantibus nolle sumere. Eundem- 
que ferunt haec, quae dixi, sublata de fanis in forum 
protulisse, et per praeconem vendidisse; exactaque pe- 
cunia edixisse , ut, quod quisque e sacris haberet , id 
ante diem certam in suum quodque fanum referret. Ita 
ad impietatem in deos , in homines adiunxit iniuriam. 

Hunc igitur nec Olympius Jupiter fulmine percussit, 
nec .Esculapius misero diuturnoque morbo tabescentem 
interemit ; atque in suo lectulo mortuus , in Tympa- 
nidis rogum illatus est ; eamque potestatem, quam ipso 
per scelus erat nactus, quasi iustam et legitimam, hae- 
reditatis loco filio tradidit. Invita in hoc loco versatur 
oratio. Videtur enim auctoritatem afferre peccandi ; et 
recte videretur, nisi et virtutis , et vitiorum , sine ulla 
divina ratione , grave ipsius conscientiae pondus esset. 
Qua sublata , iacent omnia. Ut enim nec domus , nec 
res publica ratione quadam et disciplina designata vi- 

deatur, si in ea nec recte factis praemia exstent ulla, 
nec supplicia peccatis ; sic mundi divina in homines 
moderatio profecto nulla est, si in ea discrimen nullum 
est bonorum et malorum. — (Cic. De nat. deor. iii. 32, 
33, 34, 35). 


LII. 

E argomento ferinissimo deli immortalild dell' anima 
il consenlimento universale e costante di tuiti i popoli. 

(Pag. 266, Metaf. n. 63). 

. . . Auctoribus quidem ad istam sententiam, quam 
vis obtineri , uti optimis possumus ; quod in omnibus 
causis et debet, et solet valere plurimum: et primum 
quidem omni antiquitate ; quae quo propius aberat ab 
ortu et divina progenie , hoc melius ea fortasse , quae 
erant vera, cernebat. Itaque unum illud erat insitum 
priscis illis, quos Cascos appellat Ennius, esse in morte 
sensum , neque excessu vitae sic deleri hominem , ut 
funditus interiret; idque quum multis aliis rebus, tum 
e pontificio iure , et caerimoniis sepulcrorum inlelligi 
licet ; quas maximis ingeniis praediti nec tanta cura 
coluissent, nec violatas tam inexpiabili religione sanxis- 
sent , nisi haereret in eorum mentibus , mortem non 
interitum esse omnia tollentem atque delentem , sed 
quandam quasi migrationem commulalionemque vitae , 
quae in claris viris et feminis dux in coelum soleret 
esse : quum celeri humi retinerentur , et permanerent 
tamen. 

Si vero scrutari vetera, et ex his ea, quae, scriptores 
gracci prodiderunt , eruere coner ; ipsi illi , maiorum 
gentium dii qui habentur, hinc a nobis profecti in cae- 

8 


Digitized by Google 


114 

lum reperientur. Quaere, quorum demonstrantur sepulcra 
in Graecia ; reminiscere , quoniam es initiatus , quae 
traduntur mysteriis: tum denique, quam hoc late pa- 
teat , intelliges. Sed qui nondum ea , quae multis post 
annis tractari coepissent, physica didicissent, tantum sibi 
persuaserant, quantum natura admonente cognoverant; 
rationes, et causas rerum non tenebant; visis quibus- 
dam saepe movebantur, iisque maxime nocturnis, ut 
viderentur ii , qui vita excesserant , vivere. Ut porro 
firmissimum hoc afferri videtur, cur deos esse creda- 
mus., quod nulla gens tam fera, nemo omnium tam sit 
immanis, cuius mentem non imbuerit deorum opinio. 
Multi de diis prava sentiunt; id enim vitioso more ef- 
fici solet : omnes tamen esse vira et naturam divinam 
arbitrantur. Nec vero id collocutio hominum, aut con- 
sensus effecit; non institutis opinio est confirmata, non 
legibus. Omni autem in re consensio omnium gentium, 
lex naturae putanda est. Quis est igitur, qui suorum 
mortem primum non eo lugeat, quod eos orbatos vitae 
commodis arbitretur ? Tolle hanc opinionem : luctum 
sustuleris. Nemo enim moeret suo incommodo. Dolent 
fortasse et anguntur; sed illa lugubris lamentatio, fle- 
tusque moerens, ex eo est, quod eum, quem dileximus, 
vitae commodis privatum arbitramur, idque sentire. At- 
que haec ita sentimus natura duce, nulla ratione, nul- 
laque doctrina. 

Maximum vero argumentum est , naturam ipsam de 
immortalitate animorum tacitam indicare, quod omnibus 
curae sunt, et maximae quidem, quae post mortem fu- 
tura sint. Serit arbores , quae alteri saeculo prosint , ut 
ait ille in Synephebis : quid spectans, nisi etiam postera 
saecula ad se perlinere ? Ergo arbores serit diligens 
agricola , quarum adspiciet baccam ipse nunquam : vir 
magnus, leges, instituta, rem publicam non seret? 
Quid procreatio liberorum , quid propagatio nominis , 
quid adoptationes filiorum, quid testamentorum diligen- 
tia, quid ipsa sepulcrorum monumenta, quid elogia si- 
gnificant , nisi nos futura etiam cogitare? Quid illud? 
mfm dubitas , quia specimen naturae capi deceat ex 

optima quaqoe natura? Quae est igitnr melior in ho- 
minum genere natura , quam eorum , qui se natos ad 
homines iuvandos, tutandos, conservandos arbitrantur? 
Abiit ad deos Hercules; nunquam abiisset, nisi, quum 
inter homines esset , eam sibi viam munivisset. Vetera 
iam ista, et religione omnium consecrata. — (Cic. Tuse, 
disp. i. 12, 13, 14 ). 


Equidem non video, cur, quid ipse sentiam de morte, 
non audeam vobis dicere: quod eo melius mihi cernere 
videor, quo ab ea propius absum. Ego vestros patres , 
P. Scipio, tuque, C. Laeli, viros clarissimos, mihique 
amicissimos, vivere arbitror; et eam quidem vitam, quae 
est sola vita nominanda. Nam, dum sumus in his in- 
clusi compagibus corporis, munere quodam necessitatis 
et gravi opere perfungimur: est enim animus coelestis 
ex altissimo domicilio depressus et quasi demersus in 
terram, locum divinae naturae aeternitatique contra- 
rium. Sed credo, deos immortales sparsisse animos in 
corpora humana, ut essent, qui terras tuerentur, quique 
caelestium ordinem contemplantes, imitarentur eum vitae 
modo atque constantia. Nec me solum ratio ac dispu- 
tatio impulit, ut ita crederem ; sed nobilitas etiam sum- 
morum philosophorum, et auctoritas. 

Audiebam Pythagoram, Pythagoreosque, incolas paene 
nostros, qui essent Italici philosophi quondam nominati, 
numquam dubitasse, quin ex universa mente divina de- 
libatos animos haberemus. Demonstrabantur mihi prae- 
terea, quae Socrates supremo vitae die de immortalitate 
animorum disseruisset, is, qui esset omniam sapientis- 
simus oraculo Apollinis iudicatus. Quid multa? sic mihi 
persuasi, sic sentio, quum tanta celeritas animorum sit, 
tanta memoria praeteritorum, futurorumque prudentia, 
tot artes, tantae scientiae, tot inventa, non posse eam 
naturam, quae res eas contineat, esse mortalem ; quum- 
que semper agitetur animus, nec principium motus ha- 
beat, quia se ipse moveat, ne finem quidem habiturum 

esse motus, quia numquam se ipse sit relicturus. Et, 
quum simplex animi natura esset, neque haberet in se 
quidquam admixtum dispar sui atque dissimile , non 
posse eum dividi; quod si non possit, non posse inte- 
rire ; magnoque esse argumento , homines scire plera- 
que ante, quam nati sint, quod iam pueri, quum artes 
difficiles discant, ita celeriter res innumerabiles arripiant, 
ut eas non tum primum accipere videautur, sed remi- 
nisci et recordari. Haec Piato noster. 

Apud Xenophontem autem moriens Cyrus maior, haec 
dicit: « Nolite arbitrari, o mihi carissimi filii, me, quum 
a vobis discessero, nusquam aut nullum fore. Nec enim, 
dum eram vobiscum, animum meum videbatis; sed eum 
esse in hoc corpore, ex iis rebus, quas gerebam, in- 
telligebatis. Eundem igitur esse creditote, etiam si nul- 
lum videbitis. Nec vero clarorum virorum post mortem 
honores permanerent, si nihil eorum ipsorum animi ef- 
ficerent, quo diutius memoriam sui teneremus. Mihi 
quidem numquam persuaderi potuit, animos, dum in 
corporibus essent mortalibus, vivere; quum exissent ex 
iis , emori : nec vero , tum animum esse insipientem , 
quum ex insipienti corpore evasisset ; sed quum omni 
admixtione corporis liberatus, purus et integer esse coe- 
pisset, tum esse sapientem. Atque etiam, quum hominis 
natura morte dissolvitur, ceterarum rerum perspicuum 
est, quo quaeque discedant: abeunt enim illuc omnia, 
unde orta sunt; animus autem solus, nec quum adest, 
nec quum discedit, apparet. Iam vero \idetis, nihil esse 
morti tam simile quam somnum. Atqui dormientium 
animi. maxime declarant divinitatem suam. Multa enim, 
quum remissi et liberi sunt, futura prospiciunt. Ex quo 
inlelligitur, quales futuri sint, quum se plane corporis 
vinculis relaxaverint. Quare , si haec ita sunt, sic me 
colitote, ut deum. Sic una est interiturus animus cum 
corpore, vos tamen deos vcrenles, qui hanc omnem 
pulchritudinem tuentur et regunt, memoriam nostri pie 
inviolateque servabitis ». Cyrus quidem haec moriens. 
Nos (si placet) nostra videamus. 

Nemo umquam mihi, Scipio, persuadebit, aut patrem 

tuum Paullum, aut duos avos, Paullum et Africanum, 
aut Africani patrem, ant patruum, aut multos prae- 
stantes viros , quos enumerare non est necesse , tanta 
esse conatos, quae ad posteritatis memoriam pertine- 
rent , nisi animo cernerent , posteritatem ad se perti- 
nere. An censes ( ut de me ipso aliquid more senum 
glorier) me tantos labores diurnos nccturnosque, domi 
militiaeque suscepturum fuisse, si iisdem finibus gloriam 
meam, quibus vitam, essem terminaturus? Nonne me- 
lius multo fuisset, otiosam aetatem et quietam, sine ullo 
labore et contentione traducere? Sed, nescio quomodo, 
animus erigens se, posteritatem semper ita prospiciebat, 
quasi, quum excessisset e vita, tum denique victurus 
esset. Quod qnidem ni ita se haberet , ut animi im- 
mortales essent, haud optimi cuiusque animus maxime 
ad immortalitatem gloriae niteretur. Quid, quod sapien- 
tissimus quisque aequissimo animo moritur, stultissimus 
iniquissimo ? Nonne vobis videtur animus is , qui plus 
cernat, et longius, videre, se ad meliora proficisci; ille 
autem, cuius obtusior sit acies, non videre? Equidem 
efferor studio patres vestros, quos colui et dilexi , vi- 
dendi; neque vero eos solum convenire aveo, quos ipse 
cognovi; sed illos etiam, de quibus audivi, et legi, et 
ipse conscripsi. Quo quidem me proficiscentem haud 
sane quis facile retraxerit, neque tamquam Peliam re- 
coxerit. Quod si quis deus'mihi largiatur, ut ex hac 
aetate repueriscam, et in cunis vagiam, valde recusem; 
nec vero velim , quasi decurso spatio , ad carceres a 
calce revocari. Quid enim habet vita commodi ? quid 
non potius laboris? Sed habeat sane: habet certe tamen 
aut satietatem aut modum. Non lubet enim mihi de- 
plorare vitam, quod multi, et ii docti, saepe fecerunt. 
Neque me vixisse poenitet , quoniam ita vixi , ut non 
frustra me natum existimem , et ex vita ita discedo , 
tamquam ex hospitio, non tamquam ex domo. Commo- 
randi enim natura deversorium nobis, non habitandi 
locum dedit. 0 praeclarum diem, quum ad illud divi- 
vinum animorum concilium coetumque proficiscar, quum- 
que ex hac turba et colluvione discedam! Proficiscar 

enim non ad eos solum viros, de quibus ante dixi , sed 
etiam ad Calonem meum , quo nemo vir melior natus 
est, nemo pietate pracstantior: cuius a me corpus cre- 
matum est; quod contra decuit ab illo meum. Atiimus 
vero non me deserens, sed respectans , in ea profecto 
loca discessit, quo milii ipsi cernebat esse veniendum. 
Quem ego meum casum fortiter ferre visus sum : non 
quod aequo animo ferrem ; sed me ipse consolabar , 
existimans, non longinquum inter nos digressum et di- 
scessum fore. His mihi rebus, Scipio (id enim te cum 
Laelio admirari solere dixisti), levis est senectus, nec 
solum non molesta, sed etiam iucunda. Quod si in hoc 
erro, quod animos hominum immortales esse credam, 
lubenter erro r nec milii hunc errorem , quo delector , 
dum vivo , extorqueri volo. Sin mortuus ( ut quidam 
minuti philosophi) nihil sentiam; non vereor, ne hunc 
errorem meum mortui philosophi irrideant. — (Cic. De 
senectute, cap. xxi, xxu, xxm ). 


Neque assentior iis, qui haec nuper disserere coe- 
perunt , cum corporibus simul animos interire , atque 
omnia morte deleri. Plus apud me antiquorum aucto- 
ritas valet , vel nostrorum maiorum , qui mortuis tam 
religiosa iura tribuerunt; quod non fecissent profecto, 
si nihil ad eos pertinere arbitrarentur ; vel eorum, qui 
in hac terra fuerunt, Magnamque Graeciam (quae nunc 
quidem deleta est, tum florebat) institutis et praeceptis 
suis erudierunt ; vel eius , qui Apollinis oraculo sa- 
pientissimus est iudicatus ; qui non tum hoc, tum illud, 
ut in plerisque , sed idem dicebat semper : Animos 
hominum esse divinos, iisque, quum e corpore exces- 
sissent, reditum in coelum patere, optimoque et iustis- 
simo cuique expeditissimum. Quod item Scipioni vide- 
batur : qui quidem quasi praesagiret , perpaucis ante 
mortem diebus, quum et Philus et Manilius adessent, 
et alii plures, tuque etiam Scaevola, mecum venisses, 

triduum disserui de re publica , cuius disputationis fuit 
extremum fere de immortalitate animorum ; quae se in 
quiete per visum ex Africano audisse dicebat. Id si ita 
est, ut optimi cuiusque animus in morte facillime evolet, 
tamquam e custodia vinculisque corporis ; cui censemus 
cursum ad deos faciliorem fuisse, quam Scipioni ? Quo- 
circa moerere hoc eius eventu vereor, ne invidi magis, 
quam amici sit. Sin autem illa veriora, ut idem inte- 
ritus sit animorum et corporum, nec ullus sensus ma- 
neat ; ut nihil boni est in morte, sic certe nihil mali. 
Sensu enim amisso , fit idem , quasi natus non esset 
omnino ; quem tamen esse natum et nos gaudemus, et 
haec civitas, dum erit, laetabitur. Quamobrem cum illo 
quidem, ut supra dixi, actum optime est ; mecum in- 
commodius: quem fuerat aequius, ut prius introieram, 
sic prius exire de vita. Sed tamen recordatione nostrae 
amicitiae sic fruor, ut beate vixisse videar , quia cum 
Scipione vixerim : quocum mihi coniuncta cura de 
re publica et de privata fuit, quocum et domus, et mi 
litia communis; et id, in quo est omnis vis amicitiae , 
voluntatum, studiorum, sententiarum summa consensio. 
Itaque non tam ista me sapientiae quam modo Fan- 
nius commemoravit , fama delectat , falsa praesertim , 
quam quod amicitiae nostrae memoriam spero sempi- 
ternam fore. Idque mihi eo magis est cordi , quod ex 
omnibus sacculis vix tria aut quatuor nominantur paria 
amicorum : quo in genero sperare videor, Scipionis et 
Laelii amicitiam notam posteritati fore. — (Cic. De ami- 
citia, cap. iv ). 

LITI. 


II desiderio ed il piacere di riveder gli amici e i congiunti , 
o gli uomini chiari ed illustri per fama , i una forte 
presmzione dell' 'esis/ensa di una vita a venire. 

(Pag. 267, Melaf. n. 64). 

Contemnamus omnes ineptias ( quod enim lenius huic 
levitati nomen imponam ? ) totumque vim bene vivendi 
in animi robore ac magnitudine, et in omnium rerum 
humanarum contemptione ac despicientia , et in omni 
virtute ponamus. Nam nunc quidem cogitationibus mol- 
lissimis effeminamur, ut, si ante mors adventet, quam 
Chaldaeorum promissa consecuti simus, spoliati magnis 
quibusdam bonis , illusi , destitutique videamur. Quod 
si exspectando et desiderando pendemus animis, cru- 
ciamur , angimur : proh dii immortales ! quam iter illud 
iucundum esse debet, quo confecto, nulla reliqua cura, 
nulla sollicitudo futura sit! Quam me delectat Thera- 
menes ! quam elato animo est ! Etsi enim flemus, quum 
legimus , tamen non miserabiliter vir clarus emoritur. 
Qui quum coniectus in carcerem triginta iussu tyran- 
norum, venenum ut sitiens obduxisset, reliquum sic e 
poculo eiecit, ut id resonaret ; quo sonitu reddito, ar- 
ridens, Propino , inquit, hoc pulchro Critiae, qui in eum 
fuerat teterrimus. Graeci enim in conviviis solent no- 
minare , cui poculum tradituri sint. Lusit vir egregius 
extremo spiritu, quum iam praecordiis conceptam mor- 
tem contineret; vereque ei, cui venenum praebiberat, 
mortem est eam auguratus , quae brevi consecuta est. 
Quis hanc animi maximi aequitatem in ipsa morte lau- 
daret, si mortem malum iudicaret? 

Yadit in eundem carcerem, atque in eundem paucis 
post annis scyphum Socrates, eodem scelere iudicum , 
quo tyrannorum, Theramenes. Quae est igitur eius oratio, 
qua facit eum Plato usum apud iudices , iam morte 
multatum ? « Magna me , iuquit , spes tenet , iudices , 

bene mihi evenire , quod mitlar ad mortem. Necesse 
esi enim sit alterum de duobus; ut aut sensus omnino 
omnes mors auferat , aut in alium quendam locum ex 
his locis morte migretur. Quamobrem, sive sensus ex- 
tinguitur, morsque ei somno similis est, qui nonnun- 
quam, etiam sine visis somniorum, placatissimam quie- 
tem affert; dii boni! quid lucri est emori? aut quam 
multi dies reperiri possunt, qui tali nocti anteponantur? 
Cui si similis futura est perpetuitas omnis consequentis 
temporis, quis me beatior? Sin vera sunt, quae dicuntur, 
migrationem esse mortem, in eas oras, quas, qui e vita 
excesserunt , incolunt ; id multo iam beatius est , te , 
quum ab his , qui se iudicum numero haberi volunt , 
evaseris, ad eos venire, qui vere iudices appellentur, 
Minoem , Rhadamantum, Elaeum, Triptolemum ; conve- 
nireque eos, qui iuste, et cum fide vixerint. Ha§c pe- 
regrinatio mediocris vobis videri potest ? Ut vero col- 
loqui cum Orpheo , Musaeo , Homero , Hesiodo liceat , 
quanti tandem aestimatis ? Equidem saepe emori , si 
fieri posset, vellem, ut ea, quae dico, mihi liceret inve- 
nire. Quanta delectatione autem allicerer, quum Pala- 
medem, quum Aiacem, quum alios, iudicio iniquo cir- 
cumventos, convenirem ? Tentarem etiam summi regis, 
qui maximas copias duxit ad Troiam, et Ulixi Sisyphique 
prudentiam ; nec ob eam rem, quum haec exquirerem, 
sicut hic faciebam , capite damnarer. Ne vos quidem , 
indices , ii qui me absolvistis , mortem timueritis. Nec 
enim cuiquam bono mali quidquam evenire potest, nec 
vivo, nec mortuo ; nec unquam eius res a diis immor- 
talibus negliguntur ; nec mihi ipsi hoc accidit fortuito. 
Nec vero ego iis, a quibus accusatus sum, aut a quibus 
condemnatus, habeo quod succenseam, nisi quod mihi 
nocere se crediderunt. » Et haec quidem hoc modo. 
Nihil autem melius extremo : « Sed tempus est, inquit, 
iam hinc abire me , ut moriar ; vos , ut vitam agatis. 
Utrum autem sit melius, dii immortales sciunt : hominem 
quidem scire arbitror neminem ». — (Cic. Tuse. disp. 
i. 40 , 41 ). , 

. LIV. 


11 non intendere come l' anima possa sussistere separata 
dal corpo , non d buona ragione per niegarne la esi- 
slenza in un altr' ordine e condizione di cose. 

( Pag. 268, Metaf. n. 68 ). 

Sed plurimi contra nituntur, animosque, quasi capite 
damnatos, morte multant : neque aliud est quidquam , 
cur incredibilis his animorum videatur aeternitas, nisi 
quod nequeunt, qualis sit animus vacans corpore, in- 
telligere, et cogitatione comprehendere. Quasi vero in- 
telligant, qualis sit in ipso corpore , quae conformatio, 
quae magnitudo, qui locus : ut, si iam possent in ho- 
mine vivo cerni omnia, quae nunc tecta sunt, casurusne 
in conspectum videatur animus ; an tanta sit eius te- 
nuitas, ut fugiat aciem. Haec reputent isti, qui negant, 
animum sine corpore se intelligere posse ; videbunt , 
quem in ipso corpore intelligant. Mihi quidem naturam 
animi inluenti multo difficilior occurrit cogitatio, mul- 
toque obscurior, qualis animus in corpore sit, tanquam 
alienae domi, quam qualis, quum exierit, et in liberum 
caelum , quasi domum suam venerit. Nisi enim , quod 
nunquam vidimus , id quale sit, intelligere non possu- 
mus, certe et deum ipsum, et divinum animum , cor- 
pore liberatum, cogitatione complecti possumus. Dicae- 
archus quidem et Aristoxenus, quia difficilis erat animi, 
quid, aut qualis esset, intelligenlia, nullum omnino ani- 
mum esse dixerunt. — ( Cic. Tuse. disp. i. 22 ). 

LV. 

• 

Sttperiorila delFuomo sugli animali , dimoslrala massima- 
mente da cib che pelFuomo S formato il mondo , e per 
esso anche gli animali medesimi. 

(Pag. 270, Metaf. n.‘69). 

Restat, ut doceam, atque aliquando perorem, omnia, 
quae sint in hoc mundo, quibus utantur homines, ho- 
minum causa facta esse et parata. Principio ipse mun- 
dus , deorum hominumque causa factus est ; quaeque 
in eo sunt, ea parata ad fructum hominum et inventa 
sunt. Est enim mundus quasi communis deorum atque 
hominum domus ’ aut urbs utrorumque : soli enim ra- 
tione utentes, iure ac lege vivunt. Ut igitur Athenas 
et Lacedaemonem , Atheniensium Lacedaemoniorumque 
causa putandum est conditas esse ; omniaque, quae sint 
in his urbibus, eorum populorum esse recte dicuntur: 
sic, quaecumque sunt in hoc mundo, deorum atque ho- 
minum putanda sunt. Iam vero circuitus solis et lunae, 
reliquorumque siderum , quamquam ad mundi cohae- 
rentiam pertinent, tamen etiam spectaculum hominibus 
praebent : nulla est enim insatiabilior species , nulla 
pulchrior et ad rationem sollertiamque praestanlior ; 
eorum enim cursus dimetati maturitates temporum et 
varietates mulalionesque cognovimus : quae si hominibus 
solis nola sunt, hominum causa facta esse iudicandum 
est. Terra vero faeta frugibus, et vario leguminum ge- 
nere, quae cum maxima largitate fundit, ea ferarumne, 
an hominum causa gignere videtur ? Quid de vitibus 
olivetisque dicam? quarum uberrimi laelissimique fructus 
nihil omnino ad bestias pertinent. Neque epim serendi, 
neque colendi, nec tempestive demetendi percipiendiquc 
fructus , neque condendi ac reponendi ulla pecudum 
scientia est ; earumque omnium rerum , hominum est 
et usus, et cura. 

Ut fides igitur et tibias eorum causa factas dicendum 
est , qui illis uti possunt ; sic ea , quae diximus , solis 

iis confitendum est esse parata , qui utuntur. Nec si 
quae bestiae furaulur aliquid ex iis, aut raptant, illa- 
rum quoque causa ea nata esse dicemus. Neque enim 
homines murium aut formicarum causa frumentum con- 
dunt , sed coniugum et liberorum et familiarum suarum. 
Itaque bestiae furtim, ut dixi, fruuntur ; domini palam 
et libere. Hominum igitur causa eas rerum copias com- 
paratas esse fatendum est: nisi forte tanta ubertas et 
varietas pomorum , eorumque ineundus non gustatus 
solum , sed odoratus etiam et adspectus dubitationem 
affert, quin hominibus solis ea natura donaverit. Tan- 
tumque abest , ut haec bestiarum etiam causa parata 
sint , ut ipsas bestias hominum gratia generatas esse 
videamus. Quid enim oves aliud afferunt, nisi ut earum 
villis confectis atque contextis homines vestiantur? quae 
quidem neque ali , neque sustentari, neque ullum fruc- 
tum edere ex se sine cultu hominum et curatione po- 
tuissent. Canum vero tam fida custodia, lamque amans 
dominorum adulatio, tanlumque odium in externos , et 
tam incredibilis ad investigandum sagacitas narium , 
tanta alacritas in venando , quid significat aliud , nisi 
se ad hominum commoditates esse generatos ? Quid de 
bobus loquar ? quorum ipsa terga declarant non esse 
se ad onus accipiendum figurata ; cervices autem natae 
ad iugum ; tum vires humerorum et latitudines , ad 
aratra trahenda. 

Longum est mulorum persequi utilitates et asinorum ; 
quae certe ad hominum usum paratae sunt. Sus vero 
quid habet, praeter escam? cui quidem, ne putresce- 
ret, animam ipsam pro sale datam dicit esse Chrysippus. 
Qua pecude, quod erat ad vescendum hominibus apta, 
nihil genuit natura foecundius. Quid multitudinem sua- 
vitaiemque piscium dicam? quid avium? ex quibus tanta 
percipitur voluptas, ut interdum Pronoea nostra Epi- 
curea fuisse videatur. Atque hae ne caperentur quidem, 
nisi hominum ratione atque sollertia. Quamquam aves 
quasdam et alites et oscines, ut nostri augures appel- 
lant, rerum augurandarum causa esjse natas putamus. 
Iam vero immanes et feras belluas nanciscimur venando, 

at et vescamur iis, et exerceamur in venando ad si- 
militudindta bellicae disciplinae , et utamur domitis et 
condocefactis, ut elephantis; multaque ex earum cor- 
poribus remedia morbis et vulneribus eliciamus , sicut 
ex quibusdam stirpibus et herbis, quarum utilitates lon- 
ginqui temporis usu et periclitatione percepimus. Totam 
licet animis, tamquam oculis, lustrare terram, mariaque 
omnia : cernes iam spatia frugifera qtque immensa cam- 
porum, vestilusque densissimos montium, pecudum pa- 
stus , cum incredibili cursus maritimos celeritate. Nec 
vero supra terram , sed etiam in intimis eius tenebris 
plurimarum rerum latet utilitas, quae ad usum homi- 
num orta ab hominibus solis invenitur. — (Cic. De nat. 
deor. ii. 62, 63, 64). 


LVI. 

Argomenlo fisico dcll' esislenza di Dio. 

Ordine universale delle cose. 

(Pag. 275, Metaf. n. 77, 78). 

Nec vero haec solum admirabilia, sed nihil magis, 
quam quod ita stabilis est mundus, atque ita cohaeret 
ad permanendum , ut nihil ne excogitari quidem possit 
aptius. Omnes enim paries eius undique medium locum 
capessentes, nituntur aequaliter. Maxime autem corpora 
inter se iuncta permanent, quum quasi quodam vinculo 
circumdata colligantur : quod facit ea natura, quae per 
omnem mundum omnia mente et ratione conficiens 
funditur, et ad medium rapit et convertit extrema. 
Quocirca, si inundos globosus est, ob eamque causam 
omnes eius partes undique aequabiles, ipsae per se 
atque inter se continentur ; contingere idem terrae ne- 
cesse est, ut, omnibus eius partibus in medium ver- 

gentibus ( idem autem medium et infimum in sphaera 
est) nihil interrumpat, quo labefactari possit tanta con- 
tentio gravitatis et ponderum. Eademque ratione mare, 
quum supra terram sit , medium tamen terrae locum 
expetens conglobatur undique aequabiliter, neque re- 
dundat umquam, neque effunditur. Iluic autem continens 
aer fertur ille quidem levitate sublimis, sed tamen in 
omnes partes se ipse fundit. Itaque et mari continuatus 
et iunctus est , et natura fertur ad caelum : cuius te- 
nuitate et calore temperatus vitalem et salutarem spi- 
ritum praebet animantibus. Quem complexa summa pars 
caeli, qui aether dicitur, et suum retinet ardorem te- 
nuem et nulla admistione concretum, et cum aeris ex- 
tremitate coniungitur. 

. In aethere autem astra volvuntur ; quae se et nixu 
suo conglobata continent, et forma ipsa figuraque sua 
momenta sustentant. Sunt enim rotunda: quibus formis, 
ut ante dixisse videor, minime noceri potest. Sunt au- 
tem stellae natura flammeae. Quocirca terrae , maris , 
aquarum vaporibus aluntur iis, qui a sole ex agris te- 
pefactis, et ex aquis excitantur: quibus altae reuova- 
taeque stellae, atque omnis aether, refundunt eadem, 
et rursum trahunt indidem , nihil ut fere intereat aut 
admodum paullulum , quod astrorum ignis et aetheris 
flamma consumat. Ex quo eventurum nostri putant id, 
de quo Panaetium addubitare dicebant , ut ad extre- 
mum omnis mundus ignesceret , quum , humore con- 
sumpto, neque terra ali posset, neque remearet aer; 
cuius ortus, aqua omni exhausta, esse non posset: ita 
relinqui nihil praeter ignem ; a quo rursum animante 
ac deo renovatio mundi fieret, atque idem ornatus ori- 
retur. Nolo in stellarum ratione multus vobis videri, ma- 
ximeque earum, quae errare dicuntur, quarum tantus 
est concentus ex dissimillimis motibus, ut quum summa 
Saturni refrigeret, media Martis incendat, his inleriecta 
lovis illustret et temperet , infraque Martem duae Soli 
obediant, ipse Sol mundum omnem sua luce compleat, 
ab eoque Luna illuminata graviditates et parius afferat 
maturitatesque gignendi. Quae copulatio rerum, et quasi 

consentiens ad mundi incolumitatem coagmentatio na- 
turae , quem non movet , hunc horum nihil umquam 
reputavisse certo scio. — (Cic. De nat. deorum , n. 45, 
46 ). 


LV1I. 

Esistenia di Dio provata dalla contemplazione dei cielo. 

( Pag. 276, Melaf. n. 79 ). 

Restat ultimus et a domiciliis nostris altissimus, omnia 
cingens et coercens caeli complexus, qui idem aether 
vocatur , extrema ora et determinatio mundi : in quo 
cum admirabilitate maxima igneae formae cursus ordi- 
natos deGniunt. E quibus sol, cuius magnitudine multis 
partibus terra superatur , circum eam ipsam volvitur. 
Isque oriens et occidens diem noctemque conficit ; et 
modo accedens, tum autem recedens, binas in singulis 
annis reversiones ab extremo contrarias facit: quarum 
intervallo tum quasi tristitia quadam contrahit terram, 
tum vicissim laetificat, ut cum caelo hilarata videatur. 
Luna autem, quae est, ut ostendunt mathematici, ma- 
ior, quam dimidia pars terrae , iisdem spatiis vagatur, 
quibus sol ; sed tum congrediens cum sole, tum digre- 
diens, et eam lucem, quam a sole accepit, mittit in 
terras, et varias ipsa mutationes lucis habet; atque etiam 
tum subiecta atque opposita soli, radios eius et lumen 
obscurat; tum ipsa iucidens in umbram terrae, quum 
est e regione solis, interpositu inleriectuque terrae re- 
pente deficit. Iisdemque spatiis hae stell&, quas vagas 
dicimus, circum terram feruntur, eodemque modo oriun- 
tur et occidunt: quarum motus tum incitantur, tum re- 
tardantur, saepe etiam insistunt. Quo spectaculo nihil 

potest admirabilius esse, nihil pulchrius. Sequitur stel- 
larum inerrantium maxima multitudo: quarum ita de- 
scripta distinctio est , ut ex nolarum figurarum simili- 
tudine nomina invenerint. 

. . . Haec omnis descriptio siderum, atque hic tantus 
caeli ornatus ex corporibus huc et illuc casu et temere 
cursitantibus potuisse effici cuiquam sano videri potest? 
An vero ,alia quaedam natura, mentis et rationis expers, 
haec efficere potuit : , quae non modo ut fierent, ratione 
eguerunt, sed intelligi qualia sint, sine summa ratione 
non possunt? — (Cic. De nat. deor. ii. 40. 44). 


Lvm. 

Esistenza di Dio dedolla dalle meraviglie che presenta 
la terra ; e in ispecial modo dall'islinto degli animali. 

( Pag. 278, Metaf. n. 88 ). 

Principio terra universa cernatur, locata in media 
sede mundi, solida et globosa et undique ipsa in sesc 
nutibus suis conglobata, vestita floribus, herbis, arbo- 
ribus, frugibus: quorum omnium incredibilis multitudo 
insatiabili varietate distinguitur. Adde huc fontium ge- 
lidas perennitates, liquores perlucidos amnium, riparum 
vestitus viridissimos, speluncarum concavas amplitudines, 
saxorum asperitates, impendentium montium altitudi- 
nes, immensitatesque camporum; adde etiam reconditas 
auri argentique venas, infiuilamque vim marmoris. Quae 
vero et quarti varia genera bestiarum vel cicurum vel 
ferarum? qui volucrum lapsus atque cantus ? qui pe- 
cudum pastus? quae vita silvestrium? Quid iam de ho- 
miuum genere dicam? qui quasi cultores terrae con- 

stilnti , non patiuntor eam , nec immanitate beiluarum 
efferari , nec stirpium asperitate vastari ; quorumque 
operibus agri, insulae 1 , litoraque collucent, distincta te- 
ctis et urbibus. Quae si, ut animis, sic oculis videre 
possemas , nemo cunctam intuens terram de divina ra- 
tione dubitaret. At vero quanta maris est pulchritudo? 
quae species universi ? quae multitudo et varietas in- 
sularum ? quae amoenitates orarum et litorum ? quot 
genera quamque disparia partim submersarum , partim 
fluitantium et innantium beiluarum, partim ad saxa na- 
tivis testis inhaerentium? Ipsum autem mare sic terram 
appetens liloribus alludit , ut una ex duabus naturis 
conflata videatur. Exinde mari finitimus aer, die et nocte 
distinguitur: isque tum fusus et extenuatus sublime fer- 
tur; tum autem concretus in nubes cogitur, humoremque 
colligens terram auget imbribus ; tum effluens huc et 
illuc ventos efficit. Idem annuas frigorum et calorum 
facit varietates ; idemque et volatus alitum sustinet , et 
spiritu ductus alit et sustentat animantes. — (Cic. De 
nat. deor. 11 . 39). 


Age ut a coelestibus rebus ad terrestres veniamus ; 
quid est in his, in quo non naturae ratio intelligentis 
appareat? Principio eorum, quae gignuntur e terra, stir- 
pes et stabilitatem dant iis, quae sustinent, et ex terra 
succum trahunt, quo alantur ea, quae radicibus conti- 
nentur ; obducunturque libro , aut cortice trunci , quo 
sint a frigoribus et caloribus tutiores. Iam vero vites 
sic claviculis adminicula, tamquam manibus, apprehen- 
dunt, atque ita se erigunt, ut animantes. Quin etiam a 
caulibus, si propter sati sint, ut a pestiferis et nocen- 
tibus, refugere dicuntur, nec eos ulla ex parte contin- 
gere. Animantium vero quanta varietas est? quanta ad 
eam rem vis, ut in suo quaeque genere permaneant? 
quarum aliae coriis tectae sunt , aliae villis vestitae , 
aliae spinis hirsutae ; pluma alias , alias squama vide- 
mus obductas; alias esse cornibus armatas, alias habere 
v 9 

efTugia pennarum. Pastum autem animantibus large et 
copiose natura eum, qui cuique aptus erat, comparavit. 
Enumerare possum ad eum pastum capessendum con- 
(iciendumque, quae sit in figuris animantium, et quam 
sollers subtilisque descriptio partium, quamque admira- 
bilis fabrica membrorum. Omnia enim , quae quidem 
intus inclusa sunt, ita nata atque ita locata sunt, ut 
niliil eorum supervacaneum sit, nihil ad vitam relinen- 
dam non necessarium. Dedit autem eadem natura belluis 
et sensum et appetitum, ut altero conatum haberent ad 
naturales pastus capessendos , altero secernerent pesti- 
fera a salutaribus. Iam vero alia animalia gradiendo, 
alia serpendo ad pastum accedunt , alia volando , alia 
uando ; cibumque partirn oris hiatu , et dentibus ipsis 
capessunt , partirn unguium tenacitate arripiunt, partim 
aduncitate rostrorum ; alia sugunt , alia carpunt , alia 
vorant, alia mandunt. Atque etiam aliorum ea est hu- 
militas', ut cibum terrestrem rostris facile contingant: 
quae autem altiora sunt, ut anseres, ut cygni, ut grues, 
ut cameli, adiuvantur proceritate collorum. Manus etiam 
data elephantis, quia propter magnitudinem corporis 
difliciles aditus habebant ad pastum. 

At, quibus bestiis erat is cibus, ut alius generis be- 
stiis vescerentur, aut vires natura dedit, aut celeritatem. 
Data est quibusdam etiam machinatio quaedam atque 
sollertia: ut in araneolis, aliae quasi rete texunt, ut, si 
quid inhaeserit , conficiant ; aliae autem ex inopinato 
observant, et si quid incidit, arripiunt, idque consumunt. 
Pinna vero (sic enim graece dicitur) duabus grandibus 
patula conchis, cum parva squilla quasi societatem coit 
comparandi cibi. Itaque quum pisciculi parvi in con- 
cham hiantem innataverunt, tum admonita squillae morsu 
pinna comprimit conchas. Sic dissimillimis bestiolis com- 
muniter cibus quaeritur. In quo admirandum est, con- 
gressune Aliquo inter se, an iam inde ab ortu naturae 
ipsae congregatae sint. Est etiam admiratio nonnulla in 
bestiis aquatilibus iis, quae gignuntur in terra, veluli 
crocodili, fluvialilesque testudines, quaedamque serpen- 
tes ortae extra aquam, simul ac primum niti possunt , 

aquam persequuntur. Quin etiam anatum ova gallinis 
saepe supponimus; e quibus pulli orti primum aluntur 
ab bis, ut a matribus , a quibus exclusi folique sunt ; 
deinde eas relinquunt et effugiunt sequentes, quum pri- 
mum aquam, quasi naturalem domum , videre potuerunt. 
Tantam ingenuit animantibus conservandi sui natura 
custodiam. ' 

Legi etiam scriptum, esse avem quandam , quae Pla- 
talea nominaretur: eam sibi cibum quaerere advolan- 
tem ad eas aves, quae se in mari mergerent: quae 
quum emersissent piscemque cepissent, usque eo pre- 
mere earum capita mordicus, dum illae captum amit- 
terent; id quod ipsa invaderet: eademque haec avis 
scribitur conchis se solere complere, easque, quum sto- 
machi calore concoxerit, evomere, atque ita eligere ex 
iis, quae sunt esculenta. Ranae autem marinae dicuntur 
obruere sese arena solere , et moveri prope aquam : 
ad quas, quasi ad escam, pisces quum accesserint, con- 
fici a ranis atque consumi. Milvo est quoddam bellum 
quasi naturale cum corvo. Ergo alter alterius , ubicum- 
que nactus est , ova frangit. Illud vero ab Aristotele 
animadversum, a quo pleraque, quis potest non mirari? 
Grues quum loca calidiora petentes maria transmittant, 
trianguli efficere formam ; eius autem summo angulo 
aer ab iis adversus pellitur: deinde sensim ab utroque 
latere, tamquam remis, ita pennis cursus avium levatur. 
Basis autem trianguli, quam grues efficiunt, ea tam- 
quam a puppi, ventis adiuvatur: haeque in tergo prae- 
volantium colla et capita reponunt. Quod quia ipse dux 
facere non potest, quia non habet cui innitatur, revolat, 
ut ipse quoque quiescat; et in eius locum succedit ex 
iis, quae acquierunt : eaque vicissitudo in omni cursu 
conservatur. Multa eiusmodi proferre possum : sed genus 
ipsum videtis. Iam vero illa etiam notiora , quanto se 
opere custodiant bestiae, ut in pastu circumspectent, ut 
in cubilibus delitescant. Atque illa mirabilia. 

Quid ea, quae nuper, id est paucis ante saeculis, 
medicorum ingeniis reperta sunt? vomitione canes, 
purgatu autem alvos ibes AEgyptiac curant. Auditum 

est, pantheras, quae in barbaria venenata carne cape- 
rentur , remedium quoddam habere ; qoo quum essent 
usae non morerentur : capras autem in Creta feras , 
quum esseht confixae venenatis sagittis, herbam quae- 
rere, quae dictamnus vocaretur; quam quum gustavis- 
sent, sagittas excidere dicunt e corpore. Cervaeque paullo 
ante partum perpurgant se quadam herbula, quae se- 
selis dicitur. Iam illa cernimus, ut contra melum et 
vim suis se armis quaeque defendat. Cornibus tauri , 
apri dentibus, morsu leones, aliae fuga se, aliae oc- 
cultatione tutantur; atramenti effusione sepiae, torpore 
torpedines. Multae etiam insectantes odoris intolerabili 
foeditate depellunt. 

Ut vero perpetuus mundi esset ornatus, magna adhi- 
bita cura est a providentia deorum, ut semper essent 
et bestiarum genera et arborum omniumque rerum, 
quae altae aut radicibus a terra, aut stirpibus contine- 
rentur. Quae quidem omnia eam vim seminis habent 
in se, ut ex uno plura generentur; idque semen inclu- 
sum est in intima parte earum baccarum, quae ex quaque 
stirpe funduntur; iisdemque seminibus et homines af- 
fatim vescuntur, et terrae eiusdem generis stirpium re- 
novatione complentur. Quid loquar , quanta ratio, in 
bestiis ad perpetuam conservationem generis carum ap- 
pareat?.... In iis animantibus, quae lacte alunlnr, omnis 
fere cibus matrum lactescere incipit; eaque, quae paullo 
ante nata sunt, sine magistro, duce natura, mammas 
appetunt, earumque ubertate saturantur. Atque, ut in- 
telligamus, nihil horum esse fortuitum, et haec omnia 
esse opera providae sollertisque naturae: quae multi- 
plices fetus procreant, ut sues, ut canes, his mamma- 
rum data est multitudo ; quas easdem paucas habent 
eae bestiae, quae pauca gignunt. Quid dicam , quantus 
amor bestiarum sit in educandis custodiendisque iis , 
quae procreaverunt, usque ad eum finem, dum possint 
se ipsa defendere? Etsi pisces, ut aiunt, ova quum 
genuerunt, relinquunt. Facile enim illa aqua et susti- 
nentur, et fetum fundunt. 

Testudines autem et crocodilos dicunt, quum in terra 

partum ediderint, obruere ova, deinde discedere. Ita et 
nascuntur, et educantur ipsa per sese. Iam gallinae, 
avesque reliquae et quietum requirunt ad pariendum 
locum, et cubilia sibi nidosve construunt, eosque quam 
possunt mollissime substernunt, ut quam facillime ova 
serventur : ex quibus pullos quum excluserunt , ita 
tuentur, ut et peunis foveant, ne frigore laedantur; et 
si est calor a sole , se opponant. Quum autem pulli 
pennulis uti possunt, tum volatus eorum matres prose- 
quuntur ; reliqua cura liberantur. Accedit etiam ad 
nonnullorum animantium et earum rerum , quas terra 
gignit, conservationem et salutem hominum sollertia et 
diligentia.... — (Cic. De nat. deorum , n. 47, 48, 49, 
50, 51, 52). 


LIX. 

La mirabile slrullura dei corpo umano dimostra la esistensa 
di una mente divina. 

(Pag. 282, Melaf. n. 90). 

....Facilius inlelligelur, a diis immortalibus homi- 
nibus esse provisum , si erit tota hominis fabricatio 
perspecta , .omnisque humanae naturae Ugura atque 
perfectio. Nam quum tribus rebus animantium vita te- 
neatur, cibo, potione, spiritu ; ad haec omnia percipienda 
os est aptissimum, quod adiunclis naribus spiritu au- 
getur. Dentibus autem in ore constructis manditur atque 
ab his extenuatur et molitur cibus. Eorum adversi , acuti 
morsu dividunt escas, intimi autem conficiunt, qui ge- 
nuini vocantur: quae confectio etiam a lingua adiuvari 
videtur. Linguam autem ad radices eius haerens excipit 
stomachus; quo primum illabuntur ea, quae accepta 
sunt ore. Is utraque ex parte tonsillas attingens palato 
extremo atque intimo terminatur. Atque is agitatione 

et motibus linguae quum depulsum et quasi detrusum 
cibum accepit, depellit. Ipsius autem paries eae, quae 
sunt infra id, quod devoratur, dilatantur; quae autem 
supra, contrahuntur. Sed quum aspera arteria (sic enim 
a medicis appellatur) ostium habeat, adiunctum linguae 
radicibus , paullo supra , quam ad linguam stomachus 
annectitur, eaque ad pulmones usque pertineat, exci- 
piatque animam eam, quae ducta sit spiritu, eandemque 
a pulmonibus respiret et reddat: tegitur quasi quodam 
operculo, quod ob eam causam datum est, ne, si quid 
in eam cibi forte incidisset, spiritus impediretur. Sed 
quum alvi natura, subiecta stomacho, cibi et potionis 
sit receptaculum; pulmones autem ex aere extrinsecus 
spiritum adducant; in alvo multa sunt mirabiliter effecta, 
quae constat fere e nervis. Est autem multiplex et tor- 
tuosa, arcelque et continet, sive illud aridum est, sive 
humidum, quod recipit, ut id mutari et concoqui possit; 
eaque tum adstringitur , tum relaxatur, atque omne, 
quod accipit, cogit et confundit - : ut facile et calore, 
quem multum habet, exterendo cibo, et praeterea spiritu 
omnia cocta atque confecta in reliquum corpus dividantur. 

In pulmonibus autem inest raritas quaedam, et as- 
similis spongiis mollitudo , ad hauriendum spiritum 
aptissima: qui tum se contrahunt adspiranles, tum re- 
spirilu dilatant, ut- frequenter ducatur cibus animalis, 
quo maxime aluntur animantes. Ex intestinis autem et 
alvo secretus a reliquo cibo succus is, quo alimur, 
permanat ad iccur, per quasdam a medio intestino 
usque ad portas iecoris (sic enim appellantur) ductas 
,et directas vias, quae pertinent ad iecur, eique adhae- 
rent. Atque inde aliae perlinentes sunt, per quas cadit 
cibus a iecore delapsus. Ab eo cibo quum est secreta 
bilis iique humores, qui ex renibus profunduntur, re- 
liqua se in sanguinem vertunt, ad easdem portas iecoris 
confluunt, ad quas omues eius viae perlinent: per quas 
lapsus cibus, in hoc ipso loco in eam venam, quae 
cava appellatur, confunditur, perque eam ad cor con- 
fectus iam coctusque perlabitur: a corde autem in lotum 
corpus distribuitur per venas admodum multas, in* 


Digitized by Google 



135 

omnes paries corporis pertinentes. Quemadmodum autem 
reliquiae cibi depellantur tum adstringentibus se inte- 
stinis, tum relaxantibus, haud sane difficile dictu est: 
sed tamen praetereundum est , ne quid habeat iniu- 
cundilatis oratio. Illa potius explicetur incredibilis fabrica 
naturae. Nam quae spiritu in pulmones anima ducitur, 
ea calescit primum ab ipso'spiritu, deinde a concitatione 
pulmonum; ex eaque pars redditur respirando, pars 
concipitur cordis parte quadam, quem ventriculum 
cordis appellant: cui similis alter adiunctus est, in quem 
sanguis a iecore per venam illam cavam influit. Eoque 
modo ex his partibus ct sanguis per venas in omne 
corpus diffunditur, et spiritus per arterias. Utraeque 
autem crebrae mullaeque toto corpore intextae vim 
quandam incredibilem artificiosi operis divinique te- 
stantur. Quid dicam de ossibus ? quae snbiecta corpori 
mirabiles commissuras habent, et ad stabilitatem aptas, 
et ad artus finiendos accommodatas, et ad motum, et 
ad omnem corporis actionem. Huc adde nervos , a quibus 
artus continentur; eorumque implicationem toto corpore 
pertinentem: qui, sicut venae et arteriae, a corde tracti 
et profecti, in corpus omne ducuntur. 

Ad hanc providentiam naturae tam diligentem tam- 
que sollertem adiungi mulla possunt, e quibus intel- 
ligatur, quantae res hominibus a diis, quamque eximiae 
tributae sint: qui primum eos humo excitatos, celsos et 
erectos constituerunt, ut deorum cognitionem, caelum 
intuentes, capere possent. Sunt enim in terra homines 
non ut incolae atque habitatores, sed quasi spectatores 
superarum rerum atque caelestium, quarum spectacu- 
lum ad nullum aliud genus animantium pertinet. Sensus 
autem, interpretes ac nuntii rerum, in capite, tamquam 
in arce, mirifice ad usus necessarios et facti et collocati 
sunt. Nam oculi , tamquam speculatores , altissimum 
locum obtinent: ex quo plurima conspicientes fungantur 
suo munere. Et aures quum sonum percipere debeant, 
qui natura sublime fertur, recte in altis corporum par- 
tibus collocatae sunt. Itemque nares, eo quod omnis 
idor ad supera fertur, recte sursum sunt: et quod cibi 

et potionis iudicium magnum carum est, non sine causa 
vicinitatem oris consecutae sunt. Iam gustatus , qui 
sentire eorum, quibus vescimur, genera debet, habitat 
in ea parte oris, qua esculentis et potulentis iter natura 
patefecit. Tactus autem loto corpore aequabiliter fusus 
est, ut omnes ictus, omnesque nimios et frigoris et ca- 
loris appulsus sentire possemus. Atque ut in aedificiis 
architecti avertunt ab oculis et naribus dominorum ea, 
quae profluentia necessario tetri essent aliquid habitura;, 
sic natura res similes procul amandavit a sensibus. 

Quis vero opifex, praeter naturam, qua nihil potest 
esse callidius , tantam sollertiam persequi potuisset in 
sensibus ? Quae primum oculos membranis tenuissimis 
vestivit et sepsit: quas primum perlucidas fecit, ut per 
eas cerni posset ; firmas autem, ut continerentur. Sed 
lubricos oculos fecit et mobiles, ut et declinarent, si 
quid noceret , et adspectum , quo vellent , facile con- 
verterent. Aciesque ipsa, qua cernimus, quae pupilla 
vocatur, ita parva est, ut ea, quae nocere possint, facile 
vitet ; palpebraeque , quae sunt tegmenta oculorum , 
mollissimae tactu, ne laederent aciem, el aptissime factae 
sunt et ad claudendas pupillas, ne quid incideret, et ad 
aperiendas: idque providit, ut identidem fieri posset 
cum maxima celeritate. Munitaeque sunt palpebrae tam- 
quam vallo pilorum : quibus el apertis, oculis si quid 
incideret, repelleretur ; et somno conniventibus , quum 
oculis ad cernendum non egeremur, utrique tamquam 
involuti quiescerent. Latent praeterea utiliter, et excelsis 
undique partibus sepiunlur. Primum enim superiora, 
superciliis obducta, sudorem a capite et a fronte de- 
fluentem repellunt. Genae deinde ab inferiore parte 
tutantur subiectae , lenilerque eminentes. Nasusque ita 
locatus est, ut quasi murus oculis intellectus esse vi- 
deatur. Auditus autem semper palet: eius enim sensu 
etiam dormientes egemus; a quo quum sonus est ac- 
ceptus, etiam a somno excitamur. Flexuosum iter habet, 
ne quid intrare possit ; quod posset, si simplex et di- 
rectum pateret. Provisum etiam , ut si qua minima 
bestiola conaretur irrepere , in sordibus aurium , tam- 

quam in visco , inhaeresceret. Extra autem eminent , 
quae appellantur aures, et tegendi causa factae, tulan- 
dique sensus , et ne adiectae voces taberentur atque 
errarent, priusquam sensus ab his pulsus esset. Sed 
duros et quasi corneolos habentjintroitus, multisque cum 
flexibus ; quod his naturis relatus amplificatur sonus. 
Quocirca et in fidibus testudine resonatur aut cornu ; 
et ex tortuosis locis et inclusis soni referuntur amplio- 
/es. Similiter nares , quae semper propter necessarias 
utilitates patent, contractiores habent introitus, ne quiri 
in eas , quod noceat , possit pervadere ; humoremque 
semper habent ad pulverem multaque alia depellenda 
non inutilem. Gustatus praeclare septus est : ore enim 
continetur, et ad usum apte, et ad incolumitatis cu- 
stodiam. Omnisque sensus hominum multo antecellit 
sensibus bestiarum. 

Primum enim oculi in iis artibus, quarum iudicium 
est oculorum , in pictis , fictis caelatisque formis , in 
corporum etiam motione atque gestu multa cernunt 
subtilius; colorum enim et figurarum venustatem atque 
ordinem, et, ut ita dicam, decentiam, oculi iudieant: 
atque etiam alia maiora. Nam et virtutes et vitia co- 
gnoscunt; iratum, propitium; laetantem, dolentem; fortem, 
ignavum; audacem, limidumque cognoscunt. Auriumquo 
item est admirabile quoddam arlificiosumque iudicium, 
quo iudlcatur et in vocis, et in tibiarum nervorumque 
cantibus varietas sonorum, iutervalla, distinctio, et vocis 
gepera permulta: candidum, fuscum; laeve, asperum; 
grave, acutum; flexibile, durum: quae hominum solum 
auribus iudicanlur. Nariumque. item, et gustandi pariter 
et tangendi magna iudicia. sunt. Ad quos sensus ca- 
piendos et perfruendos , plures etiam, quam vellem, 
artes repertae sunt. Perspicuum est enim, quo compo- 
sitiones unguentorum , quo ciborum conditiones , quo 
corporum lenocinia processerint. 

Quam vero aptas, quamque multarum artium ministras 
manus ualura homini dedit! Digitorum enim contractio 
facilis, facilisque porrectio, propter molles commissuras 
* et artus, nullo in motu laborat. Itaque ad pingendum, 
ad fingendum, ad scalpendum, ad nervorum eliciendos 

sonos ac tibiarum, apta manus est , admotione digito- 
rum. Atque haec oblectationis: iila necessitatis ; cultus 
dico agrorum , extructionesque tectorum , tegumenta 
corporum vel texta, vel suta, omnemque fabricam 
aeris et ferri : ex quo inlelligilur , adinventa animo , 
percepta sensibus , adhibitis opificum manibus omnia 
nos consecutos, ut tecti, ut vestiti , ut salvi esse pos- 
semus; urbes, muros, domicilia, delubra haberemus. 
Iam vero operis hominum, id est, manibus, cibi etiam, 
varietas invenitur et copia. Nam et agri multa ferunt 
manu quaesita, quae vel slatim consumantur, vel man- 
dentur condita vetustati. Et praeterea vescimur bestiis 
et terrenis, et aquatilibus, et volatilibus, partim capiendo, 
parlim alendo. Efficimus etiam domitu nostro quadrupe- 
dum vectiones: quorum celeritas atque vis nobis ipsis 
affert vim et celeritatem. Nos onera quibusdam bestiis, 
nos iuga imponimus ; nos elephantorum acutissimis sen- 
sibus, nos sagacitate canum ad utilitatem nostram abu- 
timur; nos e terrae cavernis ferrum elicimus, rem ad 
colendos agros necessariam; nos aeris, argenti, auri 
venas penitus abditas invenimus, et ad usum aptas, et 
ad ornatum decoras; arborum autem consectione, om- 
nique materia, et culta, et silvestri, parlim ad calefa- 
ciendum corpus, igni adhibito, et ad mitigandum cibum 
utimur, partim ad aedificandum, ut tectis septi frigora 
caloresque pellamus. Magnos vero usus affert ad navigia 
facienda, quorum cursibus suppeditantur omnes undique 
ad vitam copiae : quasque res violentissimas natura ge- 
nuit, earum moderationem nos soli habemus, maris 
atque ventorum, propter nauticarum rerum scientiam ; 
plurimisque maritiqais rebus fruimur atque utimur. 
Terrenorum item commodorum omnis est in homine 
dominatus. Nos campis , nos montibus fruimur; nostri 
sunt amnes, nostri lacus ; nos fruges serimus , nos ar- 
bores; nos aquarum inductionibus terris fecunditatem 
damus; nos flumina arcemus, dirigimus, avertimus; 
nostris denique manibus in rerum natura quasi alleram 
naturam efficere conamur. — (Cic. De natura deor. ii. 
54 , 55 , 56 , 57 , 58 . 60 ). 

LX. 

t. ridicolo il voler altribuire al caso e al fortuito ac~ 
conamento degli atomi la formatione dei mondo. 

( Pag. 2811, Metaf. n. 95 ). 


Hic ego non mirer esse quemquam, qui sibi persua- 
deat , corpora quaedam solida atque individua vi et 
gravitate ferri , mundumque effici ornatissimum et pul- 
cherrimum ex eorum corporum concursione fortuita? 
Hoc qui existimet fieri potuisse, non intelligo, cur non 
idem putet, si innumerabiles unius et viginti formae 
literarum vel aureae, vel quales libet, aliquo coniician- 
tur, posse ex his in terram excussis Annales Ennii, ut 
deinceps legi possint, effici: quod nescio an ne in uno 
quidem versu possit tantum valere fortuna. Isti autem 
quemadmodum asseverant , ex corpusculis non colore , 
non qualitate aliqua, quam noiontru Graeci vocant, non 
sensu praeditis, sed concurrentibus temere atque casu, 
mundum esse perfectum ? vel innumerabiles potius in 
omni puncto temporis alios nasci, alios interire? Quod 
si mundum efficere potest concursus atomorum , cur 
porticum , cur templum , cur domum , cur urbem non 
potest? quae sunt minus operosa, et multo quidem fa- 
ciliora. Certe ita temere de mundo effutiunt , ut mihi 
quidem numquam hunc admirabilem caeli ornatum, 
qui locus est proximus, suspexisse videantur. Praeclare 
ergo Aristoteles, « si essent, inquit, qui sub terra sem- 
per habitavissent, bonis et illustribus domiciliis, quae 
essent ornata signis atque picturis, instructaque rebus 
iis omnibus , quibus abundant ii , qui beati putantur , 
nec tamen exissent umquam supra terram; accepissent 
autem fama et auditione, esse quoddam numen et vim 
deorum; deinde aliquo tempore, patefactis terrae fau- 
cibus , ex illis abditis sedibus evadere in haec loca , 
quae no9 incolimus, atque exire potuissent: quum re- 
pente terram et maria caelumque vidissent, nubium 

magnitudinem , ventorumque vim cognovissent, adspe- 
xissentque solem, eiusque Ium magnitudinem, pulchri- 
tudinemque, tum etiam efficientiam cognovissent, quod 
is diem efficeret, toto caelo luce diffusa; quum autem 
terras nox opacasset , tum caelum totum cernerent astris 
distinctum et ornatum , lunaeque luminum varietatem 
tum crescentis, tum senescentis, eorumque omnium ortus 
et occasus, atque in omni aeternitate ratos immutabi- 
lesque cursus : quae quum viderent , profecto et esse 
deos, et haec tanta opera deorum esse arbitrarentur.» 
Atque haec quidem ille. 

Nos autem tenebras cogitemus tantas, quantae quon- 
dam eruptione AEtnaeorum ignium finitimas regiones 
obscuravisse dicuntur , ut per biduum nemo hominem 
homo agnosceret; quum autem tertio die sol illuxisset, 
tum ut revixisse sibi viderentur. Quod si hoc idem ex 
aeternis tenebris contingeret, ut subito lucem adspice- 
remus; quaenam species caeli videretur? Sed assidui- 
tate quotidiana et consuetudine oculorum assuescunt 
animi; neque admirantur, neque requirunt rationes ea- 
rum rerum, quas semper vident: proinde quasi novitas 
nos magis, quam magnitudo rerum debeat ad exqui- 
rendas causas excitare. Quis enim hunc hominem di- 
xerit, qui quum tam certos caeli motus, tam ratos 
astrorum ordines t tamque omnia inter se connexa et 
apta viderit, neget in his ullam inesse rationem, eaque 
casu fieri dicat , quae quanto consilio gerantnr , nullo 
consilio assequi possumus ? An quum machinatione 
quadam moveri aliquid videmus, ut sphaeram, ut horas, 
ut alia permulta; non dubitamus, quin illa opera sint 
rationis; quum autem impetum caeli admirabili cum ce- 
leritate moveri vertique videamus, constantissime con- 
ficientem vicissitudines anniversarias, cum summa salute 
et conservatione rerum omnium ; dubitamus , quin ea 
non solum ratione fiant, sed etiam excellente divinaque 
ratione ? — (Gic. De nat. deor. ii. 37, 38). 

LXI. 

La natura deltanima umana e le sue facolta 
dimostrano ad evidensa che esiste una mente suprema. 


(Pag. 285, Melaf. n. 94). 

lam vero animum ipsum mentemque hominis, ratio- 
nem, consilium, prudentiam, qui non divina cura per- 
fecfa esse perspicit, is bis ipsis rebus mihi videtur c«i- 
rere. De quo dum disputem, tuam mihi dari vellem, 
Cotta, eloquentiam. Quo enim tu illa modo diceres? 
quanta primum intelligentia , deinde consequentium re- 
rum cum primis conjunctio et comprehensio esset in 
nobis: ex quo videlicet, quid ex quibusque rebus efti- 
ciatur, idque ratione, concludimus; singulasquc res de- 
finimus circumscripteque complectimur: ex quo scientia 
intelligitur quam vim habeat, qualis sit; qua ne in deo 
quidem est res ulla praestantior. Quanta vero illa sunt, 
quae vos Academici infirmatis et tollitis, quod et sen- 
sibus, et animo ea, quae extra sunt, percipimus atque 
comprehendimus? Ex quibus collalis inter se et com- 
paratis, artes quoque efficimus, parlira ad usum vitae, 
partim ad oblectationem necessarias. lam vero domina 
rerum (nt vos soletis dicere) eloquendi vis, quam est 
praeclara, quamque divina? quae primum efficit, ut ea, 
quae ignoramus, discere, et ea, quae scimus, alios do- 
cere possimus. Deinde hac cohortamur, hac persuade- 
mus, hac consolamur aifiictos, hac deducimus perterritos 
a timore, hac gestientes comprimimus, hac cupiditates 
iracundiasque restinguimus; haec nos iuris, legum, ur- 
bium societate devinxit ; haec a vita immani et fera 
segregavit 

Quid 'vero hominum ratio? non in caelum usque pe- 
netravit? Soli enim ex animantibus nos astrorum ortus, 
obitus, cursusque cognovimus: ab hominum genere fi- 
nitus est dies, mensis, annus; defectiones solis et lunae 
cognitae praedictaeque in omne posterum tempus, quae, 

quanlae , quando futurae sint. Quae contuens animus , 
accipit ab his cognitionem deorum; ex qua oritur pietas: 
cui coniuncta iuslitia est, reliquaeque virtutes, e quibus 
vita beata exsistit par et similis deorum ; nulla re, nisi 
immortalitate , quae nihil ad bene vivendum perlinet , 
cedens caelestibus. Quibus rebus expositis, satis do- 
cuisse videor, hominis natura quanto omnes anteiret 
animantes. Gx quo debet inlelligi, nec figuram situmque 
membrorum, nec ingenii mentisque vim talem effici - 
potuisse fortuna. — ( Cic. De nat. deor. n. 59. 61 ). 


LXII. 

11 consentimento universale e perenne degli uomini 
e validissima prova dell' esistenza di Dio. 

(Pag. 286, Metaf. n. 96). 

Solus (Epicurus) vidit, primum esse deos, 

quod in omnium animis eorum notionem impressisset 
ipsa natura. Quae est enim gens, aut quod genus ho- 
minum, quod non habeat sine doctrina anticipationem 
quandam deorum ? quam appellat xpoXv-^iv Epicurus , 
id est, anteceptam animo rei quandam informationem , 
sine qua nec inlelligi quidqnam , nec quaeri, neb di- 
sputari potest. Cuius rationis vim atque utilitatem ex 
ilio caelesti Epicuri , de regula et iudicio , volumine* 
- accepimus. 

Quod igitur fundamentum huius quaestionis est , id 
praeclare iactum videtis. Quum enim non instituto ali- 
quo, aut more, aut lege sit opinio constituta, maneat- 
que ad unum omnium firma consensio; intelligi necessc 
est, esse deos, quoniam insitas eorum, vel potius innatas 
cognitiones habemus. De quo autem omnium natura con- 

sentit, id verum esse neeesse est. Esse igitur deos con- 
fitendum est. Quod quoniam fere constat inter omnes 
non philosophos solum, sed etiam indoctos; fateamur, 
constare illud etiam, hanc nos habere sive anticipatio- 
nem , ut ante dixi , sive praenotionem deorum. Sunt 
enim rebus novjs nova ponenda nomina , ut Epicurus 
ipse npoXn-^tv appellavit, quam antea nemo eo verbo 
nominaret. Hanc igitur habemus, ut deos beatos et im- 
mortales putemus. Quae enim natura nobis informatio- 
nem deorum ipsorum dedit, eadem insculpsit in men- 
tibus, ut eos aeternos et beatos haberemus. — (Cic. De 
nat. deor. i. 16, 17). 


• . . . . Quid potest esse tam apertum, tamque perspi- 
cuum , quum caelum suspeximus, caelestiaque contem- 
plati sumus , quam esse aliquod numen praeslantissi- 
mao mentis, quo haec regantur?... Quod qui dubitet, 
haud sane intelligo, cur non idem, solne sit, an nullus 
sit, dubitare possit. Quid enim ? est hoc illo evidentius ? 
quod nisi cognitum comprehensumque animis habere- 
mus, non tam stabilis opinio permaneret, nec confir- 
maretur diuturnitate temporis , nec una cum saeculis 
aelatibusque hominum inveterari potuisset. Etenim vi- 
demus, celeras opiniones fictas atque vanas diuturnitate 
extabuisse. Quis enim Hippocentaurum fuisse, aut Chi- 
maeram putat? quaeve anus tam excors inveniri potest, 
quae illa, quae quondam credebantur apud inferos 
portenta, extimescat ? Opinionum enim commenta delet 
dies; naturae iudicia confirmat. Itaque et in nostro 
populo , et in celeris deorum cultus religionumque 
sanctitates exsistunt in dies maiores atque meliores. 

.... Omnibus innatum est, et in animo quasi in- 
sculptum, esse deos. Quales sint, varium est : esse nemo 
negat. 

Cbleanthes quidem nbsler quatuor de causis dixit in 
animis hominum informatas deorum esse notiones. Pri- 

mam posuit eam, quae oria esset ex praesensione re- 
rum futurarum ; alteram , quam ceperimus ex magni- 
tudine commodorum , quae percipiuntur caeli tempera- 
tione, fecunditate terrarum, aliarumquc commoditatum 
complurium copia ; tertiam , quae terreret animos ful- 
minibus, tempestatibus, nimbis, nivibus, grandinibus, 
.vastitate, pestilentia, terrae motibus et saepe fremitibus 
lapideisque imbribus et guttis imbrium quasi cruentis; 
tum labibus , aut repentinis terrarum hiatibus ; tum , 
praeter naturam, hominum pecudumque portentis ; tum 
facibus visis caelestibus ; tum stellis iis , quas Graeci 
cometas , nostri crinitas vocant, quae nuper bello Octa- 
viano magnarum fuerunt calamitatum praenuntiae; tum 
sole geminato , quod , ut e patre audivi , Tuditano et 
Aquillio consulibus evenerat ; quo quidem anno P. Afri- 
canus sol alter exstinctus est. Quibus exterriti homines 
vim quandam esse caelestem ct divinam suspicati sunt. 
Quartam causam esse, enmque vel maximam, aequabi- 
litatem motus, conversionem caeli; solis, lunae, side- 
rumque omnium distinctionem, varietatem, pulchritudi- 
nem, ordinem : quarum rerum adspectus ipse satis in- 
dicaret, non esse ea fortuita. Ut si quis in domum ali- 
quam, aut in gymnasium, aut in forum venerit ; quum 
viderit omnium rerum rationem, modum , disciplinam , 
non possit ea sine causa lieri iudicare, sed esse aliquem 
intelligat, qui praesit, et cui pareatur: multo magis in 
tantis motionibus, tantisque vicissitudinibus, tam mul- 
tarum rerum atque tantarum ordinibus, in quibus nihil 
unquam immensa et infinita vetustas mentita sit, statuat 
necesse est, ab aliqna mente tantos naturae motus gu- 
bernari. — ( Cic. De nat. deor. ii. 2. 4, 5 ). 

Nalura di Dio. 

Noi non abbiamo di Dio presenlemente che uri idea, negativa. 

(Pag. 290, Metaf. n. 102). 

Quum mullae res in philosophia nequaquam satis 
adhuc explicatae sunt, tum perdifficilis, Brute (quod tu 
minime ignoras ), et perobscura quaestio ~est de natura 
deorum : quae et ad agnitionem animi pulcherrima est, 
et ad moderandam religionem necessaria. De qua tam 
variae snnt doctissimorum hominum, tamque discrepantes 
sententiae, ut magno argumento esse debeat, causam 
esse inscientiam, prudenterque Academicos a rebus in- 
certis assensionem cohibuisse. Quid est enim temeritate 
turpius ? aut quid tam temerarium , tamque indignum 
sapientis gravitate atque constantia, quam aut falsum 
sentire, aut, quod non satis explorate perceptum sil 
et cognitum, sine ulla dubitatione defendere ? Velul in 
hac quaestione, plerique ( quod maxime veri simile est, 
et quo omnes duce natura venimus) deos esse dixe- 
runt ; dubitare se Protagoras ; nullos esse omnino Dia- 
goras Melius et Theodorus Cyrenaicus putaverunt. Qui 
vero deos esse dixerunt, tanta sunt in varietate ac dis- 
sensione, ut eorum molestum sit enumerare sententias. 
Nam et de figuris deorum, et de locis atque sedibus, 
et actione vitae mulla dicuntur ; deque his summa phi- 
losophorum dissensiope certatur ; quod vero maxime 
rem causamque continet, utrum nihil agant, nihil mo- 
liantur, omni curatione et adminislralione rerum vacent, 
an contra ab his. et a principio omnia facta et consti- 
tuta sint , et ad infinitum tempus regantur atque mo- 
veantur, in primis magna dissensio est ; eaque nisi diiu- 
dicelur, in summo errore necessc est homines, atque 
in maximarum rerum ignoratione versari. 

.... Omnibus fere in rebus, et maxime in physicis, 
quid non sit, citius, quam quid sit, dixerim. Roges me, 
quid , aut quale sit Deus ; auctore ular Simonide : de 

quo quum quaesivisset hoc idem tyrannus Hiero, de- 
liberandi sibi unum diem postulavit ; quum idem ex 
eo postridie quaereret , biduum petivit ; quum saepius 
duplicaret numerum dierum, admiransque Hiero requi- 
reret, cur ita faceret: Quia, quanto, inquit, diutius con- 
sidero, tanto mihi res videtur obscurior. Sed Simonidem 
arbitror (non enim poeta solum suavis, verum etiam 
celeroqui doctus sapiensque traditur) quia multa veni- 
rent in mentem acula atque subtilia, dubitantem, quid 
eorum esset verissimum, desperasse omnem veritatem. 
— ( Cic. De nat. deor. i. 1 . 22 ). 


LX1V. 

Panteismo. Assurdita di siffatla dottrina. 

(Pag. 291, Metaf. n. 104). 

Qui mundum ipsum animantem sapientemque esse 
dixerunt, nullo modo viderunt animi natura intelligentis 
in quam Figuram cadere posset : de quo dicam equidem 
paullo post. Nunc autem hactenus admirabor eorum 
tarditatem , qui animantem , immortalem , et beatum , 
eundem rotundum esse velint , quod ea forma nullam 
neget esse pulchriorem Plato. Ai mihi vel cylindri, vel 
quadrati , vel coni , vel pyramidis videtur esse formo- 
sior. Quae vero vita tribuitur isti rotundo deo? nempe 
ut ea celeritate contorqueatur, cui par nulla ne cogi- 
tari quidem possit. In qua non video , ubinam mens 
constans, et vita beata possit insistere. Quodque in no- 
stro corpore , si minima ex parte significetur, molestum 
sil ; cur hoc idem non habeatur molestum in deo ? 
Terra enim profecto quoniam mundi pars est, pars est 
etiam dei. Atqui terrae maximas regiones inhabitabiles 
atque incultas videmus, quod pars earum appulsu solis 

exarserit, pars obriguerit nive pruinaque, longinquo solis 
abscessu. Quae , si mundus est deus, quoniam mundi 
partes sunt, dei membra partim ardentia, parlim refri- 
gerata dicenda sunt. 

.... Crotoniates Alcmaeo, qui soli et lunae, reliquis- 
que sideribus , animoque praeterea divinitatem dedit , 
non sensit, sese mortalibus rebus immortalitatem dare. 
Nam Pythagoras, qui censuit, animum esse per naturam 
rerum omnem intentum et commeantem, es, quo nostri 
animi carperentur, non vidit, distractione humanorum 
animorum discerpi et lacerari deum ; et quum miseri 
animi essent, quod plerisque contingeret, tum dei partem 
esse miseram : quod fieri non potest. Cur autem quid- 
quam ignoraret animus hominis , si esset deus ? quo- 
modo porro deus iste, si nihil esset nisi animus, aut 
infixus, aut infusus esset in mundo? Tum Xenophanes, 
qui, mente adiuueta, omne praeterea, quod esset infi- 
nitum , deum voluit esse , de ipsa mente item repre- 
henditur , ut ceteri ; de infinitate autem vehementius , 
in qua nihil neque sentiens, neque coniunclum potest 
esse. Nam Parmenides commenticium quiddam coronae 
similem efficit orbem : Stephanen eum appellat , con- 
tinentem ardorem lucis , qui cingat caelum, quem ap- 
pellat deum : in quo neque figuram divinam , neque 
sensum quisquam suspicari potest, multaque eiusdem 
modi monstra ; quippe qui bellum, qui discordiam, qui 
cupiditatem , ceteraque generis eiusdem ad deum re- 
vocat : quae vel morbo, vel somno , vel oblivione , vel 
vetustate delentur. Eademque de sideribus ; quae repre- 
hensa iam in alio, in hoc omittantur. — (Cap. De nal. 
deor. i. 10, 11). 

LXV. 

Strani pensamenti intorno alia divinita. ' 

(Pag. 292, Melaf. n. 107). 

Thales Milesius , qui primus de talibus rebus 

quaesivit, aquam dixit esse initium rerum, deum autem, 
cam mentem, quae ex aqua cuncta fingeret. Si dii pos- 
sunt esse sine sensu, cur aquae mentem adiunxit, si 
ipsa mens constare potest vacans corpore? Anaximandri 
autem opinio est, nativos esse deos, longis intervallis 
orientes , occidentesque , eosque innumerabiles esse 
mundos. Sed nos deum, nisi sempiternum, intelligere 
qui possumus? Post Anaximenes aera deum statuit, 
eumque gigni, essequc immensum, et infinitum, et semper 
in motu: quasi aut aer sine ulla forma deus esse pos- 
sit, quum praesertim deum non modo aliqua, sed pul- 
cherrima specie ’ esse deceat ; aut non omne , quod 
ortum sit , mortalitas consequatur. 

Inde Anaxagoras, qui accepit ab Anaximene disci- 
plinam, primus omnium rerum descriptionem et modum 
mentis infinitae vi ac ratione designari et confici voluit: 
in quo non vidit, neque motum, sensui iunctum et 
continentem, in infinito ullum esse posse; neque sensum 
omnino, quo non ipsa natura pulsa sentiret. Deinde si 
mentem istam quasi animal aliquod esse voluit , erit 
aliquid interius, ex quo illud animal nominetur. Quid 
autem interius mente? Cingatur igitur corpore externo. 
Quod quoniam non placet, aperta simplexque mens, 
nulla re adiuncta, qua sentire possit, fugere inteliigenliae 
nostrae vim et notionem videtur.... 

Empedocles autem, multa alia peccans, in deorum 
opinione turpissime labitur. Quatuor enim naturas, ex 
quibus omnia constare vult, divinas esse censet, quas 
et nasci, et exstingui perspicuum est, et sensu omni 
carere. Nec vero Protagoras, qui sese negat omnino de 
diis habere, quod liqueat, sint, non sint, qualesve sint, 
quidquam videtur de natura deorum suspicari. Quid ? 

Democritus, qui tum imagines, earumque circuitus in 
deorum numero refert, tum illam naturam, quae ima- 
gines fundat ac mittat, tum scientiam intelligentiamque 
nostram , nonue in maximo errore versatur? Quum 
idem omnino, quia nibil semper suo statu maneat, ne- 
get esse quidquam sempiternum: nonne deum omnino 
ita tollit, ut nullam opinionem eius reliquam faciat? 
Quid? aer, quo Diogenes Apolloniates utitur deo, quem 
sensum habere potest, aut quam formam dei? lam de 
Platonis inconstantia longum est dicere, qui in Timaeo, 
patrem huius mundi nominari neget posse: in legum 
autem libris, quid sit omnino deus, anquiri oportere 
non censeat. Quod vero sine corpore ullo deum vult 
esse, ut Graeci dicunt, amfyu* ny, id quale esse possit, 
intelligi non potest. Careat euim sensu, uecesse est, 
careat etiam prudentia, careat voluptate: quae omnia 
una cum deorum notione comprehendimus. Idem et in 
Timaeo dicit, et in Legibus, et mundum deum esse, et 
caelum, et astra, et terram, et animos, et eos, quos 
maiorum institutis accepimus: quae et per se sunt falsa 
perspicue, et inter sese vehementer repugnantia. Atque 
etiam Xenophon paucioribus verbis eadem fere peccat. 
Facit enim in iis, quae a Socrate dicta retulit, Socra- 
tem disputantem , formam dei quaeri non oportere ; 
eundemque et solem et animum deum dicere; et modo 
unum, tum nutem plures deos. Quae sunt iisdem in 
erratis fere, quibus ea, quae de Platone diximus. 

Atque etiam Antisthenes in eo libro, qui Physicus 
inscribitur, populares deos multos , naturalem unum 
esse dicens, tollit vim et naturam deorum. Nec mullo 
secus Speusippus, Platonem avunculum subsequens, et 
vim quamdam dicens, qua omnia regantur, eamque 
animalem, evellere ex animis conatur cognitionem deo- 
rum. Aristoteles quoque in tertio de Philosophia libro 
mulla turbat, a magistro Platone non dissentiens. Modo 
enim menti tribuit omuem divinitatem; modo mundum 
ipsum deum dicit esse; modo quendam alium praeficit 
mundo, eique eas partes tribuit, ut replicatione qua- 
dam mundi motum regat atque tueatur ; tum caeli ar- 

dorem deam dicit esse, non inlelligens, caelum mundi 
esse partem, quem alio loco ipse designarit deum. Quo- 
modo autem caeli divinus ille sensus in celeritate tanta 
conservari potest? Ubi deinde illi tot dii, si numera- 
mus etiam caelum deum? Quum autem sine corpore 
idem vult esse deum, omni illum sensu privat et pru- 
dentia. Quo modo porro deus moveri carens corpore; 
aut quomodo semper se movens, esse quietus et beatus 
potest? Nec vero eius condiscipulus Xenocrates in hoc 
genere prudentior: in cuius libris, qui sunt de natura 
deorum, nulla species divina describitur. Deos enim 
octo esse dicit: quinque eos, qui in stellis vagis no- 
minantur; unum, qui ex omnibus sideribus, quae in- 
fixa caelo sunt, ex dispersis quasi membris simplex 
sit putandus deus; septimum, Solem adiungit; octa- 
vumque, Lunam: qui quo sensu beati esse possint, in- 
telligi non potest. Ex eadem Platonis schola Ponticus 
Heraclides puerilibus fabulis refersit libros; deum modo 
mundum, tum mentem divinam esse putat; errantibus 
etiam stellis divinitatem tribuit, sensuque deum privat, 
et eius formam mutabilem esse vult; eodemque in libro 
rursus terram et caelum refert in deos. Nec vero Theo- 
phrasti constantior sententia est. Modo enim menti di- 
vinum tribuit principatum; modo caelo; tum autem 
signis sideribusque caelestibus. Nec audiendus eiusdem 
auditor Strato, is qui physicus appellatur; qui omnem 
vim divinam in natura sitam esse censet, quae causas 
gignendi , augendi , minuendi immutandique habeat , 
sed careat omni sensu et figura. 

Zeno autem naturalem legem deum esse censet, eam- 
que vim obtinere recta imperantem, prohibentemque 
contraria. Quam legem quomodo efficiat animantem , 
inlelligere non possumus. Deum autem animantem certe 
volumus esse. Atque hic idem alio loco aethera deum 
dicit; sed inlelligi qui potest nihil sentiens deus, qui 
numquam nobis occurrit neque in precibus, neque in 
optatis, neque in votis? Aliis autem libris rationem 
quandam, per omnem naturam rerum pertinentem, vi 
divina esse affectam putat. Idem astris hoc idem tri- 

buit, tum annis, mensibus, annoruraque mutationibus. 
Quum vero Hesiodi theogoniam interpretatur, tollit om- 
nino insitas praeceptasque cognitiones deorum. Neque 
enim Jovem, neque Junonem, neque Vestam, neque 
quemquam, qui ita appellatur, in deorum habet nu- 
mero; sed rebus inanimis atque mutis, per quandam 
significationem, haec dooet tributa nomina. Cuius di- 
scipuli Aristonis non minus magno in errore sententia 
est: qui neque formam dei intelligi posse censeat, ne- 
que in diis sensum esse dicat, dubitetque omnino, deus 
animans, necne sit. Cleanthes autem, qui Zenonem au- 
divit una cum eo, quem proxime nominavi, tum ipsum 
mundum deum dicit esse ; tum totius naturae menti 
atque animo tribuit hoc nomen; tum ultimum et altis- 
simum atque undique circumfusum, et extremum omnia 
cingentem atque complexum ardorem, qui «aether no- 
minatur, certissimum deum iudicat. Idemque , quasi 
delirans, in iis libris, quos scripsit contra voluptatem, 
tum fingit formam quandam et speciem deorum, tum 
divinitatem omnem tribuit astris, tum nihil ratione censet 
esse divinius. Ita fit, ut deus ille, quem mente nosci- 
mus, atque in animi notione , tamquam in vestigio , 
volumus reponere, nusquam prorsus appareat. 

At Persaeus , eiusdem Zenonis auditor , eos dicit 
esse habitos deos, a quibus magna utilitas ad vitae 
cultum esset inventa; ipsasque res utiles, et salutares, 
deorum esse vocabulis nuncupatas: ut ne hoc quidem 
diceret, illa inventa esse deorum, sed ipsa divina. Quo 
quid absurdius, quam aut res sordidas atque deformes 
deorum honore afficere, aut homines iam morte deletos, 
reponere in deos, quorum omuis cultus esset futurus 
in luctu? Iam vero Chrysippus, qui Stoicorum somnio- 
rum vaferrimus habetur interpres, magnam turbam con- 
gregat ignotorum deorum, atque ita ignotorum, ut eos 
ne coniectura quidem informare possimus, quum mens 
nostra quidvis videatur cogitatione posse depingere. Ait 
enim, vim divinam in ratione esse positam, et in uni- 
versae naturae animo atque mente; ipsumque mundum, 
deum dicit esse , et eius animi fusionem universam ; 
tum eius ipsius principatum, qui in mente et ratione 

verselur, communemqne renim naturam universam 
atque omnia continentem ; tum fatalem vim, et neces- 
sitatem rerum futurarum; ignem praeterea , et eum , 
quem antea dixi, aethera; tum ea, quae natura fluerent 
atque manarent, ut aquam, et aera; tum solem, lunam, 
sidera, terram universitatemque rerum , qua omnia con- 
tinerentur; atque etiam homines eos , qui immortalita- 
tem essent consecuti. Idemque disputat, aethera esse 
deum eum, quem homines Jovem appellarent; quique 
aer per maria manaret, eum esse Neptunum ; terramque 
eam esse, quae Ceres diceretur. Similique ratione per- 
sequitur vocabula reliquorum deorum. Idemque etiam 
legis perpetuae et aeternae vim,‘ quae quasi dux vitae 
et magistra officiorum sit, Jovem dicit esse , eandemque 
fatalem necessitatem appellat, sempiternam rerum futu- 
rarum veritatem : quorum nihil tale est , ut in eo vis 
divina inesse videatur. Et haec quidem in primo libro 
de natura deorum; , in secundo autem vult Orphei, Mu- 
saei, Hesiodi, Homerique fabellas accommodare ad ea, 
quae ipse in primo libro de diis immortalibus dixerat: 
ut etiam veterrimi poetae, qui haec ne suspicati quidem 
sunt, Stoici fuisse videantur. Quem Diogenes Babylonius 
consequens in eo libro , qui inscribitur de Minerva , 
partum Jovis, ortumque virginis ad physiologiam tra- 
ducens, diiungil a fabula. 

Exposui fere non philosophorum iudicia, sed deli- 
rantium somnia. Nec enim multo absurdiora sunt ea, 
quae poetarum vocibus fusa, ipsa suavitate nocuerunt; 
qui et ira inflammatos, et libidine furentes induxerunt 
deos ; feceruntque, ut eorum bella , pugnas , praelia , 
vulnera videremus ; odia praeterea, dissidia, discordias, 
ortus, interitus, querelas, lamentationes, effusas in omni 
intemperantia libidines, adulteria, vincula, cum humano 
genere concubitus , mortales que ex immortalibus pro- 
creatos. Cum poetarum autem errore coniungere licet 
portenta magorum, ^Egyptiorumque in eodem genere 
dementiam; tum etiam vulgi opiniones, quae in maxima 
inconstantia veritatis ignoratione versantur. — (Cic. de 
nat. deor. i. 10, 11, 12, 13, 14, 15, 16). 

LXV1. 

Origine dei politeismo e della superstitione. 
(Pag. 296, Melaf. n.-U2). 


Multae aliae naturae deorum ex magnis beneficiis 
eorum non sine causa, et a Graeciae sapientissimis , et a 
maioribus nostris constitutae nominataeque sunt. Quidquid 
enim magnam utilitatem generi afferret humano, id non 
sine divina bonitate erga homines fieri arbitrabantur. Ita- 
que tum illud, quod erat a deo donatum, nomine ipsius 
dei nuncupabant: ut quum fruges Cererem appellamus, vi- 
num autem Liberum; tum autem res ipsa, in qua vis inest 
maior aliqua, sic appellatur, ut ea ipsa nominetur deus, 
ut Fides , ut Mens: quas in Capitolio dedicatas videmus 
proxime a M. Aimilio Scauro; ante autem ab Atilio 
Calatino erat Spes consecrata. Inde Virtutis templum, inde 
Honoris a M. Marcello renovatum: quod multis ante annis 
erat bello Ligustico a Q. Maximo dedicatum. Quid Opis? 
quid Salutis? quid Concordiae? Libertatis? Victoriae? 
quarum omnium rerum quia vis erat tanta, ut sine 
deo regi non posset, ipsa res deorum nomen obtinuit. 
Quo ex genere Cupidinis, et Voluptatis, et Lubentinae 
Veneris vocabula consecrata sunt , vitiosarum quidem 
rerum, neque naturalium: quamquam Velleius aliter 
existimat; sed tamen ea ipsa vilia naturam vehementius 
saepe pulsant. Utilitatum igitur magnitudine constituti 
sunt ii dii, qui utilitates quasque gignebant. Atque his 
quidem nominibus, quae paullo ante dicta sunt, quae vis 
sit, -in quoque declaratur deo. 

Suscepit autem vita hominum , consuetudoqne com- 
munis, ut beneficiis excellentes viros in caelum fama 
ac voluntate tollerent. Hinc Hercules , hinc Castor et 
Pollux, hinc Aesculapius, hinc Liber etiam: hunc dico 
Liberum Semele natum , non eum, quem nostri ma- 
iores auguste sancteque cum Cerere et Libera consecra- 
verunt: quod quale sit, ex mysteriis intelligi potest. 


Digitized by Google 



154 

Sed quod ex nobis natos liberos appellamus , iccirco 
Cerere nati, nominati sunt Liber et Libera: quod in 
Libera servant, in Libero non item. Hinc etiam Romulus, 
quem quidam eundem esse Quirinum putant: quorum 
quum remanerent animi atque aeternitate fruerentur, dii 
rite sunt habili ; qutim et optimi essent et aeterni. 

Alia quoque ex ratione, et quidem physica, magna 
duxit multitudo deorum : qui induti specie humana fa- 
bulas poetis suppeditaverunt, hominum autem vitam su- 
perstitione omni referserunt. Atque hic locus a Zenone 
tractatus, post a Cleanthe et Chrysippo, pluribus verbis 
explicatus est. Nam vetus haec opinio Graeciam opple- 
vit, exsectum Caelum a lilio Saturno, vinctum autem 
Saturnum ipsum a filio Iove. Physica ratio non inelegans 

inclusa est in impias fabulas Saturnum enim , 

eum esse voluerunt, qui cursum et conversionem 
spatiorum ac temporum contineret , qui deus graece, 
id ipsujn nomen habet. K povos enim dicitur; qui est 
idem quod %/>6yos, id est, spatium temporis. Satur- 
nus autem est appellatus, quod saturaretur annis. Ex 
se enim natos comesse Angitur solitus, quia consumit 
aetas temporum spatia, annisque praeteritis insaturabi- 
liter expletur; vinctus est autem a Iove, ne immode- 
ratos cursus haberet , atque ut eum siderum vinculis 
alligaret. Sed ipse lupiter, id est iuvans pater, quem 
conversis casibus appellamus a iuvando lovem, a poetis 
paler divumque hominumque dicitur, a maioribus autem 
nostris optimus maximus ; et quidem ante optimus , id 
est, beneAcentissimus, quam maximus , quia maius est, 
cerleque gratius, prodesse omnibus , quam opes magnas 
habere. Hunc igitur Ennius nuncupat ita dicens: 

« 

Adspice hoc sublime candens, quem invocant omnes lovem. 

Aer autem, ut Stoici disputant, interieclus inter mare 
et caelum, lunonis nomine consecratur; quae est soror 
et coniux Iovis, quod ei et similitudo est aetheris, et 
cum eo summa coniunctio. Effeminarunt autem eum , 
Iunonique tribuerunt, quod nihil esset eo mollius. Sed 

Iunonem a iuvando credo nominatam. Aqna restabat, et 
terra, ut essent ex fabulis tria regna divisa. Datum est 
igitur Neptuno, altero lovis , ut volunt, fratri, mariti- 
mum omne regnum; nomenque productum, ut Portunus 
a portu, sic Neptunus a nando , panllum primis literis 
immutatis. Terrena autem vis omnis, atque natura Diti 
patri dedicata est, qui Dives, ut apud Graecos nxoi5r<uv, 
quia et recidant omnia in terras , , et oriantur e terris. 
Is rapuit Proserpinam, quod Graecorum nomen est; ea 
enim est, quae Il£/i«p6v» graece nominatur : quam fru- 
gum semen esse volunt, absconditamque quaeri a matre 
fingunt. Mater autem est a gerendis frugibus Geres dicta, 
tamquam Geres; casnque prima litera itidem immutata, 
ut a Graecis : nam ab illis quoque A n/xitmp , quasi 
TnfWTtip, nominata est. Iam quia magna verteret Mavors; 
Minerva autem, quia vel minueret vel minaretur. 

Quumque in omnibus rebus vim haberent maximam 
prima et extrema, principem in sacrificando Ianum esse 
voluerunt: quod ab eundo nomen est ductum; ex quo 
transitiones perviae, Iani; foresque in liminibus pro- 
fanarum aedium, ianuae nominantur. Nam Vestae nomen 
a Graecis est: ea est enim, quae ab illis Emi* dicitur. 
Vis autem eius ad aras et focos pertinet. Itaque in ea 
dea, 'quae est rerum custos intimarum, omnis et pre- 
catio, et sacrificatio extrema est. Nec longe absunt ab 
hac vi dii Penates, sive a penu ducto nomine (est enim 
omne , quo vescuntur homines , penus ) , sive ab eo , 
quod penitus insident: ex quo etiam penetrales a poetis 
vocantur. Iam Apollinis nomen est Graecum ; quem so- 
lem esse volunt ; Dianam autem , et Lunam , eandem 
esse putant ; quum sol dictus sit , vel quia solus ex 
omnibus sideribus est tantus, vel quia, quum est exor- 
tus, obscuratis omnibus aliis solus apparet; Luna a lu- 
cendo nominata sit; eadem est enim Lucina. Itaque, ut 
apud Graecos Dianam , eamqne Luciferam , sic apud 
nostros Iunonem Lucinam in pariendo invocant : quae 
eadem Diana omnivaga dicitur, non a venando, sed quod 
in septem numeratur tamquam vagantibus. Diana dicta, 
quia noctu quasi diem efficeret. Adhibetur autem ad 

partus, quod ii maturescunt aut septem nonnunqnam, 
aut, ut plerumque, novem lunae cursibus: qui quia 
mensa spatia conficiunt, menses nominantur: concinne- 
que, ut mulla, Timaeus: qui quum in historia dixisset, 
qua nocte natus esset Alexander, eadem Dianae Ephe- 
siae templum deflagravisse , adiunxit, minime id esse 
mirandum , quod Diana , quum in partu Olympiadis 
adesse voluisset , abfuisset domo. Quae autem dea ad 
res omnes veniret , Venerem nostri nominaverunt, atque 
ex ea potius venustas, quam Venus ex venustate. 

Videtisne igitur, ut a physicis rebus, bene atque uti- 
liter inventis, tracta ratio sit ad commenticios et fictos 
deos? Quae res genuit falsas opiniones erroresque tur- 
bulentos et superstitiones paene aniles. Et formae enim 
nobis deorum, et aetates, et vestitus, ornatusque noti 
sunt; genera praeterea, coniugia, cognationes, omniaque 
traducta ad similitudinem imbecillitatis humanae.. Nam 
et perturbatis animis inducuntur; accipimus enim deo- 
rum cupiditates, aegritudines, iracundias: nec vero, ut 
fabulae ferunt, bellis praeliisque caruerunt; nec solum, 
ut apud Homerum, quum duo exercitus contrarios alii 
dii ex alia parte defenderent, sed etiam, ut cum Titanis, 
ut cum Gigantibus , sua propria bella gesserunt. Haec 
et dicuntur et creduntur stultissime, et plena sunt fu- 
tilitatis summaeque levitatis. Sed tamen , his fabulis 
spretis ac repudiatis, deus pertinens per naturam cuius- 
que rei, per terras Ceres, per maria Neptunus, alii per 
alia, poterunt intelligi, qui, qualesque sint, quoque eos 
nomine consuetudo nuncupaverit, hos deos et venerari 
et colere debemus. Cultus autem deorum est optimus, 
idemque castissimus atque sanctissimus, plenissimusque 
pietatis, ut eos semper pura, integra, incorrupta et 
mente et voce veneremur. Non enim philosophi solum, 
verum etiam maiores nostri superstitionem a religione 
separaverunt. Nam qui totos dies precabantur et immo- 
labant, ut sui sibi liberi superstites essent, superstitiosi 
sunt appellati : quod nomen postea latius patuit. Qui 
autem omnia, quae ad cultum deorum pertinerent, di- 
ligenter retractarent et tamquam relegerent, religiosi 

dicli sunt, ex relegendo , ut elegantes ex eligendo , item- 
que ex diligendo diligentes, ex intelligendo inlelligentes; 
liis enim in verbis omnibus inest vis legendi eadem , 
quae in religioso. Ita factum est ( in superstitioso et 
religioso) alterum vitii nomen, alterum laudis. — • (Cic. 
De nat. deor. n. 23, 24, 25, 26, 27, 28). 


tiL ' n-ri.y , .• •*. 

LXVIl. 

Provvidenza divina. 

Togliere la provvidenza gli d un togliere 
la religione e Dio stesso. 

(Pag. 297, Metaf. n. 118, 116 ). 

Sunt philosophi, et fuerunt, qui omnino nullam ha- 
bere censerent humanarum rerum procurationem deos. 
Quorum si vera sententia est, quae potest esse pietas? 
quae sanctitas ? quae religio ? haec enim omnia pure 
atque caste tribuenda deorum numini ita sunt, si ani- 
madvertuntur ab his , et si est aliquid a diis immor- 
talibus hominum generi tributum. Sin autem dii neque 
possunt nos iuvare, neque volunt, nec omnino curant, 
nec, quid agamus, animadvertunt, nec est, quod ab his 
ad hominum vitam permanare possit; quid est, quod 
, ullos diis immortalibus cultus, honores, preces adhibea- 
mus? In specie autem ficta simulationis, sicut reliquae 
virtutes , ita pietas inesse non potest ; cum qua simul 
ct sanctitatem, et religionem tolli necesse est ; quibus 
sublatis, perturbatio vitae sequitur, et magna confusio. 
Atque haud scio, an, pietate adversus deos sublata, fides 
etiam et societas generis humani et una excellentissima 
virtus iuslitia tollatur. Sunt autem alii philosophi, et hi 
quidem magni atque nobiles, qui deorum mente atque 
ratione omnem mundum administrari et regi censeant; 

neque vero id solum , sed etiam ab iisdem vitae ho- 
minum consuli et provideri. Nam et fruges, et reliqua, 
quae terra pariat, et tempestates ac temporum varie- 
tates, caelique mutationes, quibus omnia, quae terra gi- 
gnat ^ maturata pubescant, a diis immortalibus tribui 
generi bumano putant; multaque, quae dicentur in his 
libris, colligunt: quae talia sunt, ut ea ipsi dii immor- 
tales ad usum hominum fabricati paene videantur. 
Contra quos Carneades ita mulla disseruit, ut excitaret 
homines non socordes ad veri investigandi cupiditatem. 
Res enim nulla est, de qua tantopere non solnm in- 
docti, sed etiam docti dissentiant. Quorum opiniones 
quum tam variae sint, taraque inter se dissidentes, al- 
terum fieri profecto potest, ut earum nulla; alterum certe 
non potest, ut plus una vera sit. — (Cic. De nat. deor. 

i. 2). 


.... Epicurus ex animis hominum extraxit radicitus 
religionem, quum diis immortalibus et opem et gratiam 
sustulit. Quum enim optimam et praestanlissimam na- 
turam dei dicat esse, negat idem esse in deo gratiam. 
Tollit id, quod maxime proprium est optimae praestan- 
tissimaeque naturae. Quid enim melius, aut quid prae- 
stantius est bonitate ot beneficentia? Qua quum carere 
deum vultis , neminem deo nec deum , nec hominem 
carum , neminem ab eo amari , neminem diligi vultis. 
Ita fit, ut non modo homines a diis, sed ipsi dii inter, 
se ab aliis alii negligantur. 

Quanto Stoici melius, qui a vobis reprehenduntur? 
Censent enim, sapientes sapientibus etiam ignotis esse 
amicos. Nihil est enim virtute amabilius: quam qui 
adeptus erit, ubicumque erit gentium, a nobis diligetur. 
Yos autem quid mali datis, quum in imbecillitate gra- 
tificationem et benivolentiam ponitis ?. Ut enim omittam 
vim et naturam deorum, ne homines quidem censetis, 
nisi imbecilli essent, futuros beneficos et benignos fuisse? 

Nulla est caritas naturalis inter bonos? Carum ipsum, 
verbum est amoris ; ex quo amicitiae nomen est du- 
ctum : quam si ad fructum nostrum referemus, non ad 
illius commoda, quem diligimus ; non erit ista amicitia, 
sod mercatura quaedam utilitatum suarum. Prata et 
arva et pecudum greges diliguntur isto modo, quod 
fructus ex eis capiuntur. Hominum caritas et amicitia 
gratuita est. Quanto igitur magis deorum? qui nulla 
re egentes, et inter se diligunt, et hominibus consulunt. 
Quod ni ita sit, quid veneramur, quid precamur deos? 
cur sacris pontifices , cur auspiciis augures praesunt ? 
quid optamus a diis immortalibus? quid vovemus? At 
etiam liber est Epicuri de sanctitate. Ludimur ab ho- 
mine non tam faceto, quam ad scribendi licentiam li- 
bero. Quae enim potest esse sanctitas, si dii humana 
non curant ? quae autem animans natura, nihil curans? 
Verius est igitur nimirum illud, quod familiaris omnium 
nostrum Posidonius disseruit iu libro quinio de natura 
deorum, nullos esse, deos , Epicuro videri ; quaeque is 
dc diis immortalibus dixerit, invidiae detestandae gratia 
dixisse. Neque enim tam desipiens fuisset, ut homun- 
culis similem deum fingeret, lineamentis' duntaxat ex- 
tremis, non habitu solido, membris hominum praeditum 
omnibus, usu membrorum ne minimo quidem ; exilem 
quendam atque perlucidum, nihil cniquam tribuentem, 
nihil gratificantem, nihil omnino curantem, nihil agen- 
tem. Quae natura primum nulla potest esse; idque vi- 
dens Epicurus, re tollit, oratione relinquit deos. Deinde, 
si maxime talis est deus, ut nulla gratia, nulla homi- 
num caritate teneatur ; valeat. Quid enim dicam, pro- 
pitius sit ? Esse euim propitius potest nemini, quoniam, 
ut dicitis, omnis in imbecillitate est et gratia et caritas. 
— ( Cic. De nat. deor. i. 43, 44). 

LXVIII. 


L' universo, come nella sua totalita, cosl nelle singole 

sue parti , e governato da una provvidenza divina. 

(Pag. 398, Metaf. n. 117,118). 

Dico providentia deorum mundum el omnes mundi 
paries el initio constitulas esse , et omni tempore ad- 
ministrari; eamque disputationem tres in partes fere 
dividunt nostri. Quarum prima pars est, quae ducitur 
ab ea ratione-, quae docet esse deos: quo concesso;, 
confitendum est, eorum consilio mundum administrari. 
Secunda est autem , quae docet , omnes res subieolas 
esse naturae sentienti , ab eaque omnia pulcherrime 
geri ; quo coustituto, sequitur ab animantibus principiis 
omnia esse generata. Tertius est locus, qui ducitur ex 
admiratione rerum caelestium atque terrestrium. 

Primum igitur aut negandum est esse deos, quod et 
Democritus simulacra et Epicurus imagines inducens , 
quodam pacto negat ; aut , qui deos esse concedant , 
iis fatendum est, eos aliquid agere, idque praeclarum : 
nihil est autem praeclarius mundi adminislrationc ; 
deorum igitur consilio administratur mundus. Quod si 
aliter est , aliquid profecto necesse est esse melius et 
maiore vi praeditum, quam deos, quale id cumque est, 
sive, inanima natura, sive necessitas vi magna incitata, 
haec pulcherrima opera efficiens quae videmus. Non 
est igitur natura deorum praepotens, neque excellens, 
siquidem ea subiecta est ei vel necessitati, vel naturae, 
qua caelum, terra mariaque regantur. Nihil est autem 
praestantius deo. Ab eo igitur necesse est mundum 
regi. Nulli est igitur naturae obediens aut subiectus 
deus. Omnem ergo regit ipse naturam. Etenim si con- 
cedimus, intelligentes esse deos, concedemus etiam pro- 
videntes, et rerum quidem maximarum. Ergo utrum 
ignorant , quae res maximae sint , quoque hae modo 
tractandae et tuendae; an vim non habent, qua tantas 

res sustineant et gerant ? At et ignoratio rerum aliena 
naturae deorum est ; et sustinendi muneris propter im- 
becillitatem difficultas, minime cadit in maiestatem deo- 
rum. Ex quo efficitur id, quod volumus, deorum pro- 
videntia mundum administrari. 

Nec vero universo generi hominum solum, sed etiam 
singulis a diis immortalibus consuli et provideri solet. 
Licet enim contrahere universitatem generis humani , 
eamque gradatim ad pauciores, postremo deducere ad 
singulos. Nam si omnibus hominibus, qui ubique sunt, 
quacumque in ora ac parte terrarum, ab huiusce terrae, 
quam nos incolimus , continuatione distantium , deos 
consulere censemus ob eas causas, quas ante diximus ; 
his quoque hominibus consulunt, qui has nobiscum terras 
ab oriente ad occidentem colunt. Sin autem consulunt 
iis, qui quasi magnam qtiandam insulam incolunt, quam 
- nos orbem terrae vocamus ; etiam illis consulunt, qui 
partes eius insulae tenent, Europam , Asiam , Africam. 
Ergo et earum partes diligunt , ut Romam , Athenas , 
Spartam, Rltodum ; et earum urbium separatim ab uni- 
versis singulos diligunt , ut Pyrrhi bello Curium , Fa- 
bricium, Coruncanium ; primo Punico Calatinum, Duel- 
lium, Metellum, Lutatium; secundo Maximum, Mar- 
cellum, Africanum ; pt>st hos, Paullum, Gracchum, Ca- 
lonem , palrumve memoria Scipionem , Laelium : mul- 
tosque praeterea, et nostra civitas, et Graecia tulit sin- 
gulares viros ; quorum neminem, nisi iuvante deo, talem 
fuisse credendum est. Quae ratio poetas , maximeque 
Homerum, impulit, ut principibus heroum, Ulixi, Dio- 
medi, Agamemnoni , Achilli , certos deos , discriminum 
et periculorum comites , adiungeret. — ( Cic. De nal. 
deor. 11 . 30. 66 ). 


Sit hoQ a principio persuasum civibus, dominos esse 
omnium rerum ac moderatores deos, eaque , quae ge- 
rantur, eorum geri indicio ac numine, eosdemque 
optime de genere hominum mereri, et, qualis quisque 
sit, quid agat, quid in se admittat, qua mente, qua 

ii. 

pietate colat religiones, intueri, piorumque et impiorum 
habere rationem. His enim rebus imbutae mentes haud 
sane abhorrebunt ab utili, et a vera sententia. Quid est 
enim verius, quam neminem esse oportere tam stulte 
arrogantem, ut in se rationem et mentem putet, inesse* 
in caelo mundoque non putet? aut ut ea , quae vix 
summa ingenii ratione comprehendat, nulla ratione 
moveri putet? Quem vero astrorum ordines , quem 
dierum noctiumque vicissitudines, quem mensium tem- 
peratio, quemque ea, quae gignuntur nobis ad fruendum, 
non gratum esse cogant ; hunc hominem omnino nu- 
merari qui decet ? Quumque omnia , quae rationem 
habent , praestent iis , quae sunt rationis expertia, ne- 
fasque sit dicere, ullam rem praes'are naturae omnium 
rerum; rationem incsse in ea confitendum est. Utiles 
autem esse opiniones has , quis neget, quum intelligat, 
quam multa firmentur iureiurando, quantae salutis sint 
foederum religiones ; quam multos divini supplicii metus 
a scelere revoearit ; quamque sancta sit societas ci- 
vium inter ipsos , diis immortalibus interpositis tum 
iudicibus, tum testibus? — (Cic. De legibus 11. 7). 


LXIX. 

Ia provvidenza di Dio d inconciliabile , secondo gli 
Epicurei, cidla perfelta beatiludine, di cui 
egli dee godere. 

(Pag. 300, Metaf. n. 120). 

.... Quaerere a nobis , Balbe, soletis, quae vita deo- 
rum sit , quaeque ab iis degatur aetas. Ea videlicet , 
qua nihil beatius, nihil omuibus bonis affluentius co- 
gitari potest. Nihil enim agit ; nullis occupationibus est 
implicatus; nulla opera molitur; sua sapientia et virtute 
gaudet; habet etiam exploratum, fore se semper tum 
in maximis , tum in aeternis voluptatibus. 

Hunc deum rite beatum dixerimus; vestrum vero 
laboriosissimum. Sive enim ipse mundus deus est, quid 
potest esse minus quietum, quam nullo puncto temporis 
in.ermisso, versari circum axem caeli admirabili cele- 
ritate ? nisi quietum autem , nihil beatum est. Sive 
in ipso mundo deus inest aliquis , qui regat, qui gu- 
bernet, qui cursus astrorum, 'mutationes temporum, 
rerum vicissitudines ordiuesque conservet , et terras 
et maria contemplans , hominum commoda vitasque 
tueatur : nae ille est implicatus molestis negotiis , et 
operosis. Nos autem beatam vitam in animi securitate, 
et in omni vacatione munerum ponimus. Docuit enim 
nos idem, qui cetera , natura effectum esse mundum ; 
nihil opus fuisse fabrica ; tamque eam rem esse facilem, 
quam vos effici negatis sine divina posse sollertia, ut 
innumerabiles natura mundos effectura sit, efficiat, ef- 
fecerit. Quod quia quemadmodum natura efficere sine 
aliqua mente' possit, non videtis: ut tragici poetae, 
quum explicare argumenti exitum non potestis , con- 
fugitis ad deum; cuius operam profecto non desidera- 
retis , si immensam et interminatam in omnes partes 
magnitudinem regionum videretis; in quam se iniiciens 
animus et intendens ita late longeque peregrinatur, ut‘ 
nullam tamen oram ultimam videat, in qua possit in- 
sistere. In hac igitur immensitate latitudinum, longitu- 
dinum , altitudinum infinita vis innumerabilium volitat 
atomorum: quae, inleriecto inani, cohaerescunt tamen 
inter se, et aliae alias apprehendentes continuantur, ex 
quo efficiuntur hae rerum formae atque figurae, quas 
vos effici posse sine follibus et incudibus non putatis. 
Itaque imposuistis in cervicibus nostris sempiternum 
dominum, quem dies et noctes timeremus. Quis enim 
non timeat omnia providentem et cogitantem et animad- 
vertentem et omnia ad se pertinere putantem, curiosum, 
et plenum negotii deum? — (Cic. De nat. deor. i. 
19 , 20 ). 

LXX 

Nienle provano contro alia divina provvidenza 
i dolori e i mali fisici. 

I quali sono origine di piaceri e beni inestimabili\ 
e sorgenle di meriti e di virlk 

(Pag. 500, Metaf. n. 121). 

Quaesisti a me, Lucili, quid ita, si Provideniia 
mundus ageretur, multa bonis viris acciderent mala? 
Hoc commodius iu contextu , operis redderetur, quum 
praeesse universis Providentiam probaremus, et inte- 
resse nobis Deum: sed quoniam a toto particulam re- 
velli placet , et unam contradictionem , manente lite 
integra , solvere ; faciam rem non difficilem , causam 
deorum agam. Supervacuum est in praesentia osten- 
dere, non sine aliquo custode- tantum opus stare , nec 
hunc siderum certum discursum fortuiti impetus esse, 
et quae casus incitat, saepe turbari et cito arietare: 
hanc inoffensam velocitatem procedere aeternae legis 
.imperio, tantum rerum terra marique gestantem, tan- 
tum clarissimorum luminum et ex dispositione lucen- 
tium: non esse materiae errantis hunc ordinem, neque 
quae temere coierunt, tanta arte pendere, ut terrarum 
gravissimum pondus sedeat immotum, et circa se pro- 
perantis caeli fugam speciet; ut infusa vallibus maria 
molliant terras, nec ullum incrementum fluminum sen- 
tiant; ut ex minimis seminibus nascantur ingentia. Ne 
illa quidem quae videntur confusa et incerta, pluvias 
dico nubesque, et elisorum fulminum iaclus, et incen- 
dia ruptis montium verticibus effusa, tremores labantis 
soli, et alia quae tumultuosa pars rerum circa terras 
movet, sine ratione, quamvis subita sint, accidunt: sed 
suas et illa causas habent non minus quam quae alie- 
nis locis conspecta miracula sunt, ut in mediis flucti- 
bus calentes aquae, et nova insularum in vasto exsi- 
lientium mari spatia. lam vero si quis observaverit 
nudari litora pelago in se recedente, eademque intra 

exiguum tempus operiri, credet caeca quadam voluta- 
tione modo contrahi undas , et introrsum agi , modo 
erumpere, et magno cursu repetere sedem suam: 
quum illae inierim portionibus crescunt, et ad horam 
ac diem subeuul, ampliores minoresque prout illas lu- 
nare sidus elicuit, ad cuius arbitrium Oceanus exun- 
dat. Suo ista tempori reserventur: eo quidem magis , 
quod tu non dubitas de Providentia, sed quereris. In 
graliam te reducam cum diis, adversus optimos optimis. 
Neque enim rerum natura patitur, ut unquam bona bonis 
noceant. Inter bonos viros ac Deum amicitia est, conci- 
liante virtute. Amicitiam dico? Immo etiam necessitudo 
ac similitudo: quoniam quidem bonus ipse tempore 
tantum a Deo differt, discipulus eius, aemulatorque et 
vera progenies, quem parens ille magnificus, virtutum 
non lenis exactor, sicut severi patres, durius educat. 
Itaque quum videris bonos viros acceptosque diis , 
laborare, sudare, per arduum ascendere, malos autem 
lascivire et voluptatibus fluere, cogita filiorum nos mo- 
destia delectari , vernularum licentia: illos disciplina 
tristiori contineri, horum ali audaciam. Idem tibi de 
Deo liqueat. Bonum virum in deliciis non habet: expe- 
ritur, indurat, sibi illum praeparat. 

Quare multa bonis viris adversa eveniunt? Nihil 
accidere bono viro mali potest; non miscentur con- 
traria. Quemadmodum tot amnes, tantum superne de- 
jectorum imbrium, tanta mediterraneorum- vis fontium 
non mutent saporem maris nec remittunt quidem: ita 
adversarum impetus rerum viri foriis non vertit animum. 
Manet in statu, et quidquid evenit, in suum colorem 
trahit. Est enim omnibus externis potentior; nec hoc 
dico: non sentit illa, sed vincit, et alioquin quietus 
placidusque, contra incurrentia attollitur. Omnia ad- 
versa exercitationes putat. Quis autem , vir modo et 
erectus ad honesta, non est laboris appetens iusti et 
ad officia cum periculo promptus ? Cui non industrioso 
otium poena est? Athletas videmus, quibus virium cura 
est, cum fortissimis quibusque confligere, et exigere 
ab his, per quos certamini praeparantur, ut totis con- 

tra ipsos viribus utantur. Caedi se vexarique patiuntur; 
et , si non inveuiunt singulos pares , pluribus simul 
obiiciuntur. Marcet sine adversario virtus; tunc ap- 
paret quanta sit, quantum valeat, quantumque pol- 
leat, quum quid possit, patientia ostendit. Scias licet, 
idem viris bonis esse faciendum, ut dura ac difficilia 
non reformident, nec de fato querantur: quidquid 
accidit, boni consulant, in bonum vertant. Non quid , 
sed quemadmodum feras interest. Non vides quanto 
aliter patres , aliter matres indulgeanl? illi excitari 
iubent liberos ad studia obeunda mature, feriatis quo- 
que diebus non patiuntur esse otiosos, et sudorem illis, 
et interdum lacrimas, excutiunt: at matres fovere in sinu, 
continere in umbra volunt; nunquam flere, nunquam 
tristari, nunquam laborare. Patrium habet Deus adver- 
sus bonos viros animum, et illos fortiter amat; et,‘ 
«Operibus, inquit, doloribus, ac damnis exagitentur, 
« ut verum colligant robur. » Languent per inertiam 
saginata, nec labore tantum, sed motu, et ipso sui 
onere deficiunt. Non fert ullum ictum illaesa felicitas: 
at ubi assidua fuit cum incommodis suis rixa, callum 
per iniurias ducit, nec ulli malo cedit; sed etiamsi 
ceciderit, de genu pugnat. Miraris tu, si Deus ille, bo- 
norum aman issimus, qui illos quam optimos esse atque 
excellentissimos vult, fortunam illis, cum qua exer- 
ceantur, assignat ? Ego vero non miror , si quando 
impetum capiunt dii spectandi magnos viros , collu- 
ctanles cum aliqua calamitate. Nobis interdum voluptati 
est, si adolescens constantis animi irruentem feram 
venabulo excepit, si leonis incursum interritus pertulit: 
tantoque spectaculum est gratius , quanto id hone- 
stior fecit. Non sunt ista, quae possunt deorum in se 
vultum convertere, sed puerilia, et humanae oblectamenta 
levitatis. Ecce spectaculum dignum , ad quod respiciat 
intentus operi suo Deus : ecce par Deo dignum , vir 
fortis cum mala fortuna compositus, utique si et pro- 
vocavit .... 

Sed iam procedente oratione ostendam , quam non 
sint, quae videntur, mala. Nunc illud dico, ista quae 

tu vocas aspera, quae adversa et abominanda, primum 
pro ipsis esse, quibus accidunt; deinde pro universis, 
quorum maior diis cura est, quam singulorum; post 
haec, volentibus accidere, ac dignos malo esse, si no- 
lint. His adiiciam, fato isla fleri, ei recle eadem lege 
bonis evenire, qua sunt boni: persuadebo inde libi, 
. ne unquam boni viri miserearis ; potest enim miser 
dici, non potest esse. Difficillimum, ex omnibus quae 
proposui, videtur ^uod primum dixi: pro ipsis esse 
quibus eveniunt ista, quae horremus ac tremimus. 
« Pro ipsis est, inquis, in exsilium proiici, in egestatem 
deduci liberos, coniugem efferre, ignominia affici, de- 
bilitari? » Si miraris hoc pro aliquo esse, miraberis 
quosdam ferro et igne curari, nec minus fame ac siti. 
Sed si cogitaveris tecum, remedii causa quibusdam et 
radi ossa et legi, et extrahi venas, et quaedam am- 
putari membra, quae sine totius pernicie corporis 
haerere non poterant: hoc quoque patieris probari 
libi, quaedam incommoda pro his esse quibus accidunt, 
tam mehercules, quam quaedam quae laudantur atque 
appetuntur, contra eos esse, quos delectaverunt ; simii • 
lima cruditatibus ebrietalibusque et cacteris , quae 
necant per voluptatem. Inter multa magnifica Demetrii 
nostri, et haec vox est, a qua recens sum: sonat ad- 
huc et vibrat in auribus meis: a Nihil, inquit, mihi 
videtur infelicius eo, cui nihil unquam evenit adversi ». 
Non licuit enim illi se experiri. Ut ex volo illi fluxe- 
rint omnia, ut ante votum, male tamen de illo dii 
iudicaverunt ; indignus visus est, a quo vinceretur ali- 
quando fortuna, quae ignavissimum quemque refugit, 
quasi dicat: Quid ego istum mihi adversarium assu- 
mam? statim arma submittet; non opus est in illum 
tota potentia mea; levi comminatione pelletur, non po- 
test sustinere vultum meum. Alius circumspiciatur, cum 
quo conferre possimus manum: pudet congredi cum 
homine vinci parato. Ignominiam iudicat gladiator, cum 
inferiore componi: et scit eum sine gloria vincr, qui 
sine periculo vincitur. Idem facit fortuna; fortissimos 
sibi pares quaerit, quosdam fastidio transit. Conluma- 

cissimum quemque el rectissimum aggreditur, adver- 
sum quem vim suam intendat. Ignem experitur in 
Mucio, paupertatem in Fabricio, exsilium in Rutilio, 
tormenta in Regulo, venenum in Socrate, mortem in 
Calone. Nagnum exemplum , nisi mala fortuna , non 
invenit. Infelix est Mucius, quod dextera ignes hostium 
premit, et ipse a se exigit erroris sui poenas? quod 
Regem, quem armata manu non potuit, exusta fugat?.... 
Infelix est Fabricius, quod rus suum* quantum a Re- 
publica vacavit, fodit? quod bellum tam cum Pyrrho, 
quam cum divitiis gerit? quod ad focum coenat illas 
ipsas radices, cl herbas, quas in agro triumphalis senex 
vulsit? Quid ergo? felicior esset, si in venirem suum 
longinqui litoris pisces, el peregrina aucupia congereret? 
si conchyliis superi atque inferi maris, pigritiam sto- 
machi nauseantis erigeret? si ingenti pomorum strue 
cingeret primae formae feras, captas multa caede ve- 
nantium? Infelix est Rutilius, quod qui illum damna- 
verunt, causam dicent omnibus saeculis? quod aequiore 
animo passus est se patriae eripi, quam sibi exsilium? 
quod Syllae dictatori solus aliquid negavit, et revocatus 
non tantum retrocessit, sed longius fugit? Viderint, 
inquit, isti, quos Romae deprehendit felicitas tua. Vi- 
deant largum in foro sanguinem , et supra Servilium 
lacum ( id enim proscriptionis Syllanae spoliarium est) 
senatorum capita, et passim vagantes per urbem per- 
cussorum greges: el multa millia civium Romanorum, 
uno loco post fidem, immo per ipsam fidem trucidata. 
Videant ista , qui exsulare non possunt ! Quid ergo ? 
felix est L. Sylla, quod illi descendenti ad forum gladio 
submovetur, quod capita consularium virorum patitur 
appendi, et pretium caedis per quaestorem ac tabulas 
publicas numerat? el haec omnia facit ille, qui legem 
Corneliam tulit ! Veniamus ad Regulum. Quid illi for- 
tuna nocuit, quod illum documentum fidei, documentum 
patientiae fecit? Figunt cutem clavi, et quocumque 
fatigatum corpus reclinavit, vulneri incumbit, et in 
perpetuam vigiliam suspensa sunt lumina. Quanto plus 
tormenti, tanto plus erit gloriae. Vis scire, quam non 

poeniteat hoc pretio aestimasse virtutem? Refice tu 
illum, et mitte in senatum: eamdem sententiam dicet. 
Feliciorem ergo tu Maecenatem putas, cui amoribus 
anxio, et morosae uxoris quotidiana repudia deflenti, 
somnus per symphoniarum canium, ex longinquo lene 
resonantium, quaeritur? Mero se licet sopiat, et aquarum 
fragoribus avocet, et mille voluptatibus mentem anxiam 
fallat: tam vigilabit in pluma, quam ille in cruce. Sed 
illi soiatiiim est, pro honesto dura tolerare, et ad cau- 
sam a patientia respicit: hunc voluptatibus marcidum, 
et felicitate nimia laborantem , magis his quae patitur 
vexat causa patiendi. Non usque eo. in possessionem 
generis humani vilia venerunt, ut dubium sil, an ele- 
ctione fati data, plures Reguli nasci, quam Maecenates 
velint. Aut si quis fuerit, qui audeat dicere, Maecenatem 
se quam Regulum nasci maluisse, idem iste, taceat 
licet, nasci se Terentiam maluit. Male tractatum So- 
cratem iudicas, quod illam potionem publice mixtam, 
non aliter quam medicamentum immortalitatis obduxit, 
et de morte disputavit usque ad ipsam? male cum 

1110 actum est, quod gelatus est sanguis, ac paullalim 

frigore inducto venarum vigor constitit? Quanto magis 
huic invidendum est, quam illis quibus gemma mini- 
stratur? Hi quidquid biberint, vomitu remetientur tristes, 
et bilem suam regustantes; at ille, venenum laetus et 
libens hauriet. Quod ad Catonem pertinet , salis dictum 
est; summamque illi felicitatem contigisse, consensus 
hominum fatebitur 

Prospera in plebem ac vilia ingenia deveniunt : at 
calamitates terroresque mortalium sub iugum mittere , 
proprium magni viri est. Semper vero esse felicem, et 
sine morsu animi transire vitam , ignorare est rerum 
naturae alteram partem. Magnus es vir : sed unde scio, 
si tibi fortuna non dat facultatem exhibendae virtutis? 
Descendisti ad Olympia : si nemo praeter te, coronam 
habes, victoriam non habes. Non gratulor tanquam viro 
forti , sed tanquam consulatum praeturamve adepto : 
honore auctus es. Idem dicere et bono viro possum, si 

1111 nullam occasionem difficilior casus dedit, in qua una 
vim sui animi ostenderet ; miserum te iudico, quod nun- 

quam fuisti miser ; transisti sine adversario vitam. Nemo 
sciet , quid potueris : ne tu quidem ipse. Opus est enim 
ad notitiam sui, experimento: quod quisque posset, nisi 
tentando non didicit. Itaque quidam ultro se cessantibus 
malis obtulerunt, et virtuti iturae in obscurum, occa- 
sionem, per quam enitesceret , quaesierunt. Gaudent , 
inquam, magni viri aliquando rebus adversis ; non aliter 
quam fortes milites bellis. Triumpho ego mirmillonem 
sub C. Caesare de raritate munerum audivi quaerentem : 
« Quam bella, inquit, aetas perit ! » Avida est periculi 
virtus , et quo tendat , non quid passura sit , cogitat , 
quoniam et quod passura est, gloriae pars est. Militares 
viri gloriantur vulneribus, laeti fluentem meliori casu 
sanguinem ostentant. Idem licet fecerint, qui integri 
revertuntur ex acie, magis spectatur qui saucius redit. 
Ipsis, inquam, Deus consulit, quos esse quam honestis- 
simos cupit, quoties illis materiam praebet aliquid ani- 
mose forliterque faciendi : ad quam rem opus est aliqua 
rerum difficultate. Gubernatorem in tempestate, in acie 
militem inlelligas. Unde possum scire, quantum adversus 
paupertatem tibi animi sit , si divitiis diflluis ? unde 
possum scire , quantum adversus ignominiam et infa- 
miam odiumque populare constantiae habeas , si inter 
plausus senescis , si te inexpugnabilis , et inclinatione 
quadam mentium pronus favor sequitur? Unde scio, 
quam aequo animo laturus sis orbitatem, si, quoscumque 
sustulisti , vides ? Audivi te quum alios consolareris : 
tunc conspexissem , si te ipse consolatus esses , si te 
ipse dolere vetuisses. Nolite, obsecro vos, expavescere 
ista , quae dii immortales velut stimulos admovent ani- 
mis ! Calamitas virtutis occasio est. Illos merito quis 
dixerit miseros , qui nimia felicitate torpescunt , quos 
velut in mari lento tranquillitas iners detinet. Quidquid 
illis inciderit, novum veniet : magis urgent saeva inex- 
pertos ; grave est tenerae cervici iugum. Ad suspicio- 
nem vulneris tiro pallescit : audaciter veteranus cruo- 
rem suum spectat, qui scit se saepe vicisse post san- 
guinem. Hos itaque Deus, quos probat, quos amat, in- 
durat, recognoscit , exercet ; eos autem quibus indulgere 


Digitized by Google 



171 

videtur , quibus parcere , molles venturis malis servat. 
Erratis etenim, si quem iudicatis exceptum : veniet ad 
illum diu felicem sua portio. Quisquis videtur dimissus 
esse, dilatus est. « Quare Deus optimum quemque aut 
mala valetudine, aut aliis incommodis, allicit ? » Quare 
in castris quoque periculosa fortissimis imperantur? 
Dux lectissimos mittit, qui nocturnis hostes aggredian- 
tur insidiis, aut explorent iter, aut praesidium loco 
deiiciant. Nemo eorum qui exeunt, dicit : « Male de me 
imperator meruit » sed « Bene iudicavit. » Idem di- 
cant quicumque iubentur pati timidis ignavisque flebilia. 
Digni visi sumus Deo, in quibus experiretur, quantum 
humana natura posset pati. Fugite delicias ; fugite ener- 
vatam felicitatem, qua animi permadescunt, nisi aliquid 
intervenit, quod humanae sortis admoneat, velut perpetua 
ebrietate sopiti. Quem specularia semper ab adflatu 
vindicarunt, cuius pedes inter fomenta subinde mutata 
tepuerunt, cuius coenationes subditus et parietibus cir- 
cumfusus calor temperavit, hunc levis aura non sine 
periculo stringet. Quum omnia quae excesserunt mo- 
dum , noceant , periculosissima felicitatis intemperantia 
est. Movet cerebrum, in vanas mentem imagines evocat, 
inultum inter falsum ac verum mediae caliginis fundit. 
Quidni satius sit, perpetuam infelicitatem quae advocat 
ad virtutem, sustinere , quam infinitis atque immodicis 
bonis rumpi? Levior ieiuno mors est; cruditate dissi- 
liunt. Hanc itaque rationem dii sequuntur in bonis viris, 
quam in discipulis suis praeceptores : qui plus laboris 
ab his exigunt, in quibus certior spes est. Numquid tu 
invisos esse Lacedaemoniis liberos suos credis, quorum 
experiuntur indolem publice verberibus admotis? Ipsi 
illos patres adhortantur, ut ictus flagellorum fortiter 
perferant, et laceros ac semianimes rogant, perseverent 
vulnera praebere vulneribus. Quid mirum, si dure ge- 
nerosos spiritus Deus lentat ? Numquam virtutis molle 
documentum est. Verberat nos et lacerat fortuna: pa- 
tiamur ! Non est saevitia : certamen est ; quo saepius 
adierimus, fortiores erimus. Solidissima pars est cor- 
poris, quam frequens usus agitavit. Praebendi fortunae 

sumus, ut contra ipsam ab ipsa duremur. Paullatim nos 
sibi pares faciet. Contemptum periculorum assiduitas 
periclitandi dabit. Sic sunt nauticis corpora ferendo 
mari dura , agricolis manus tritae. Ad excutienda tela 
militares lacerti valent; agilia sunt membra cursoribus. 
Id in quoque solidissimum est, quod exercuit. Ad con- 
temnendam malorum potentiam, animus patientia per- 
venit : quae quid in nobis efficere possit, scies, si ad- 
spexeris, quantum nationibus nudis et inopia fortioribus, 
labor praestet. Omnes considera gentes, in quibus Romana 
pax desinit : Germanos dico, et quidquid circa Istrum 
vagarum gentium occursat. Perpetua illos hiems, triste 
caelum premit, maligne solum sterile sustentat, imbrem 
culmo aut fronde defendunt, super durata glacie stagna 
persultant, in alimenta feras captant. Miseri libi vi- 
dentur? nihil miserum est, quod in naturam consue- 
tudo perduxit ; paullatim enim voluptati sunt , quae 
necessitate coeperunt. Nulla illis domicilia, nullae sedes 
sunt , nisi quas lassitudo in diem posuit ; vilis, et hic 
quaerendus manu, victus : horrenda iniquitas caeli, in- 
tecta corpora : hoc quod tibi calamitas videtur, tot gen- 
tium vita est. Quid miraris bonos viros, ut confirmen- 
tur, conculi ? Non est arbor solida, nec fortis , nisi in 
quam frequens ventus incursat ; ipsa enim vexatione 
constringitur, et radices certius figit. Fragiles sunt, quae 
in aprica valle creverunt. Pro ipsis ergo bonis viris est, 
ut esse interriti possint, multum inter formidolosa ver- 
sari , et aequo animo ferre quae non sunt mala , nisi 
male sustinenti. 

Adiice nunc, quod pro omnibus est, optimum quem- 
que, ut ita dicam, militare , et edere operas. IIoc est 
propositum Deo , quod sapienti viro , ostendere haec 
quae vulgus appetit, quae reformidat, nec bona esse, 
nec mala : apparebunt autem bona esse , si illa non 
nisi bonis viris tribuerit ; et mala esse, si malis tantum 
irrogaverit. Detestabilis erit eaecilas , si nemo oculos 
perdiderit, nisi cui eruendi sunt. Itaque caroant luce 
Appius et Metellus. Non sunt divitiae bonum. Itaque 
habeat illas et Ellius leno, ut homines pecuniam quum 

in templis consecraverint, videant et in fornice. Nullo 

modo magis potest Deus concupita traducere, quam si 
illa ad turpissimos defert, ab optimis abigit. « At ini- 
quum est, bonum virum debilitari, aut configi, aut al- 
ligari ; malos integris corporibus solutos ac delicatos 
ince3ere. » Quid porro ? non est iniquum fortes viros 
arma sumere , et in castris pernoctare , et pro vallo 
obligatis stare vulneribus : interim in urbe securos esse, 
percisos et professos impudicitiam ? Quid porro ? non 
est iniquum nobilissimas virgines ad sacra facienda 
noctibus excitari, altissimo somno inquinatas frui ? La- 
bor optimos citat. Senatus per totum diem saepe con- 
sulitur, quum illo tempore vilissimus quisque, aut in 
campo otium suum oblectet, aut in popina lateat , aut 
tempus in aliquo circulo terat. Idem in hac magna re- 
publica fit : boni viri laborant, impendunt, impendun- 
tur, et volentes quidem : non trahuntur a fortuna, se- 
quuntur illam , ei aequant gradus ; si scissent, anteces- 
sissent. Hanc quoque animosam Demetrii fortissimi viri 
\ocem audisse me memini: « Hoc unum, inquit, dii 
immortales, de vobis queri possum, quod non ante mihi 
voluntatem vestram notam fecistis. Prior enim ad ista 
venissem, ad quae nunc vocatus adsum. Vultis liberos 
sumere ? illos vobis sustuli. Vultis aliquam pariem cor- 
poris? sumite. Non magnam rem promitto; cito toti m 
relinquam. Vultis spiritum ? Quidni ? nullam moram 
faciam, quo minus recipiatis, quod dedistis; a volente 
feretis , quidquid petieritis. Quid ergo est ? maluissem 
offerre, quam tradere. Quid opus fuit auferre ? accipere 
potuistis. Sed ne nunc quidem auferetis, quia nihil eri- 
pitur, nisi retinenti. Nihil cogor, nihil patior invitus, nec 
servio Deo, sed assentio: eo quidem magis, quod scio 
omnia certa et in aeternum dicta lege decurrere ». 

« Quare tamen bonis viris patitur aliquid mali Deus 
lieri ? » Ille vero non patitur. Omnia mala ab illis re- 
movit, scelera, et flagitia, et cogitationes improbas, et 
avida consilia, et libidinem caecam, ei alieno immi- 
nentem avaritiam: ipsos tuetur ac vindicat. Numquid 
boc quoque a Deo aliquis exigit, ut bonorum virorum 

etiam sarcinas servet? remittunt ipsi hac Deo curam: 
externa contemnunt. Democritus divitias proiecit, onus 
illas bonae mentis existimans : quid ergo miraris , si 
id Deus bono accidere patitur, quod vir bonus aliquando 
vult sibi accidere? « Filios amittunt viri boni ». Quidni, 
quum aliquando et ipsi occidant? «In exsilium mittun- 
tur. » Quidni, quum aliquando ipsi patriam non repe- 
tituri relinquant? «Occiduntur.» Quidni, quum aliquando 
ipsi sibi manus afferant? « Quare quaedam dura pa- 
tiuntur? » ut alios pati doceant: nati sunt in exemplar. 
Puta itaque Deum dicere: «Quid habetis, quod deme 
queri possitis vos, quibus recta placuerant ? Aliis bona 
falsa circumdedi, et animos inanes velut longo fallaci- 
que somnio lusi; auro illos, argento et ebore ornavi : 
intus boni nihil est. Isti, quos pro felicibus adspicitis, 
si non, qua occurrant, sed qua latent, videritis, miseri 
sunt, sordidi, turpes, ad similitudinem parietum suorum 
extrinsecus culti. Non est ista solida et sincera felicitas: 
crusta est , et quidem tenuis. Itaque dum illis licet 
stare , et ad arbitrium suum ostendi , nitent et impo- 
nunt: quum aliquid incidit, quod disturbet ac detegat, 
tunc apparet, quantum altae ac verae foeditatis alienus 
splendor absconderit. Vobis dedi bona certa, mansura: 
quanto magis versaveritis, et undique inspexeritis me- 
liora maioraque. Permisi vobis metuenda contemnere, 
cupiditates fastidire: non fulgetis extrinsecus: bona 
vestra introrsus obversa sunt. Sic mundus exteriora 
contempsit , spectaculo sui laetus. Intus omne posui 
bonum: non egere felicitate, felicitas vestra est. « At 
multa incidunt tristia, horrenda, dura toleratu ! » Quia 
non poteram vos istis subducere, animos vestros ad- 
verms omnia armavi. Ferte fortiter; hoc est, quo Deum 
antecedatis; ille extra patientiam malorum est, vos su- 
pra patientiam. Contemnite paupertatem: nemo tam 
pauper vivit , quam natus est. Contemnite dolorem : 
aut solvetur, aut solvet. Contemnite fortunam: nullum 
illi telum, quo feriret animum, dedi. Contemnite mor- 
tem: quae vos aut finit, aut transfert (Seneca, De 

providentia). 

— ion» 

ACCEDUNT NONNULLA, 

QUAE AD MORUM PHILOSOPHIAM SPECTANT. 


I. 

Del sommo bene. 

Opinioni diverse dei filoso/i intorno al fine 
ossia al sommo dei beni. 

Facit Lucius noster prudenter, <|ui audire de summo 
bono potissimum velit. Hoc enim constituto , in philo- 
sophia constituta sunt omnia. Nam ceteris in rebus sive 
praetermissum, sive ignoratum est quippiam, non plus 
incommodi est, quam quanti quaeque earum rerum est, 
in quibus neglectum est aliquid. Summum autem bo- 
num si ignoretur, vivendi rationem ignorari necesse est. 
Ex quo tantus error consequitur , ut quem in portum 
so recipiant , scire non possint. Cognitis autem rerum 
finibus, quum inteiligitur, quod sit et bonorum extre- 
mum et malorum, inventa vitae via est, conformatioque 
omnium officiorum. — ( Cic. De finib. v. 6 ). 


...Fines constituendi sunt, ad quos et bonorum et ma- 
lorum summa referatur. Qua de re est inter summos 
viros maior dissensio? Et omitto illa, quae relicta iam 
videntur, et Herillum, qui in cognitione et scientia sum- 
mum bonum ponit : qui quum Zenonis auditor esset , 
vides quantum ab eo dissenserit, et quam non multum 
a Platone. Megaricorum fuit nobilis disciplina, ouius, ut 
scriptum video, princeps Xenophanes; deinde eum se- 


Digitized by Googlc 



176 

cuti, Parmenides et Zeno : itaque ab his Eleatici phi- 
losophi nominabantur. Post Euclides, Socratis discipulus, 
Megareus; a quo iidem illi Megarici dicti: qui id bo- 
num solum esse dicebant, quod esset unum et simile 
et idem semper. Hi quoque multa a Platone. A Mene- 
demo autem, quod is Eretria fuit, Eretriaci appellati: - 
quorum omne bonum io mente positum, et mentis acie, 
qua verum cerneretur. Illi similia, sed, opinor, ex- 
plicata uberius et ornatius. Hos si contemnimus, et iam 
abiectos putamus; illos certe minus despicere debemus, 
Aristonem, qui, quum Zenonis fuisset auditor, re pro- 
bavit ea, quae ille verbis: Nihil esse bonum, nisi vir-, 
tutem; neque malum, nisi quod virtuti esset contrarium; 
in mediis ea momenta, quae Zeno voluit, nulla esse cen- 
suit. Huic suminum bonum est , in his rebus neutram 
in partem moveri : quae *$ix<popfx ab ipso dicitur. Pyrrho 
autem, ea ne sentire quidem sapientem: quae xnaAei* 
nominatur. Has igitur tot sententias ut omittamus, haec 
nunc videamus, quae diu multumque defensa sunt. Alii 
voluptatem finem esse voluerunt: quorum princeps Ari- 
stippus, qui Socratem audierat; unde Cyrenaici. Post 
Epicurus: cuius est disciplina nunc notior; neque 'amen 
cum Cyrenaicis de ipsa volupta’e consentiens. Volupta- 
tem autem et honestatem finem esse Callipho censuit; 
vacare omni molestia, Hieronymus ; hoc idem cum ho- 
nestate, Diodorus. Ambo hi Peripatetici. Honeste autem 
vivere, fruentem rebus his, quas primas homini natura 
conciliet, cl vetus Academia ccnsuit (ut indicant scripta 
Polemonis, quem Antiochus probat maxime), et Aristo- 
teles eiusque amici nunc proxime videntur accedere. 
Introducebat enim Carneades , non quo probaret , sed 
ut opponeret Stoicis, summum bonum esse, frui his 
rebus, quas primas natura conciliavisset. Honestum au- 
tem, quod ducatur a conciliatione naturae, Zeno statuit 
finem esse bonorum; qui inventor et princeps Stoico- 
rum fuit. — ( Cic. Acad. pr. u. 42 ). 


* 

Sunt hae de finibus, ut opinor, retentae defensaeque 
sententiae : primum simplices quatuor : Nihil bonum , 
nisi honestum, ut Stoici; Nihil bonum, nisi voluptatem, 
ut Epicurus; Nihil bonum, nisi vacuitatem doloris, ut 
Hieronymus ; Nihil bonum , nisi naturae primis bonis 
aut omnibus , aut maximis frui , ut Carneades contra 
Stoicos disserebat. Haec igitur simplicia: illa mixta. Tria 
genera bonorum, maxima animi, secunda corporis, ex- 
terna tertia, ut Peripatetici, nec mullo veteres Acade- 
mici secus ; voluptatem uum honestate Dinomachus, et 
Calliphon copulavit; indolentiam autem honestati Peri- 
pateticus Diodorus adiunxit. Hae sunt sententiae, quae 
stabilitatis aliquid habeant : nam Aristonis , Pyrrhonis , 
Herilli nonnullorumque aliorum evanuerunt. — (Cie. 
Tuse. disp. v. 30 ). 


II. 

In che consisla il sommo bene dell' nomo. 

Erra chi lo colloca nel placere. 

Honestum summum bonum est; turpe, summum ma- 
lum. — (Cic. Tuse. disp. ii. 19). 

Nec vero ullum probetur summum bonum, quod 
virtute careat; qua nihil potest esse praestantius. — (De 
fin. iu. 1). 

Qui summum bonum sic instituit, ut nihil habeat cum 
virtute coniunctum, idque suis eommodis, non honestate 
metitur : hic, si sibi ipse consentiat , et non interdum na- 
turae bonitate vincatur, neque amicitiam colere possit, 
nec iustitiam , nec liberalitatem. Foriis vero , dolorem 
summum malum iudicans, aut temperans, voluptatem 
summum malum statuens , esse certe nullo modo po- 
test. — (De off. i. 2). 


12 

Nos vero, si quidem in voluplalc sunt omnia, longe 
mullumque superamur a bestiis, quibus ipsa terra 
fundit ex sese pastus varios atque abundantes, nihil 
laborantibus: nobis autem aut vix, aut ne vix quidem, 
suppetunt multo labore quaerentibus. Nec tamen ullo 
modo summum pecudis bonum et hominis idem mihi 
videri potest. Quid enim tanto opus est instrumento in 
optimis artibus comparandis, quid tanto concursu ho- 
nestissimorum studiorum, tanto virtutum comitatu, si 
ea nullam ad aliam rem, nisi ad voluptatem conqui- 
runtur? Ut, si Xerxes, quum tantis classibus, tantisque 
equestribus et pedestribus copiis, Hellesponto iuncto, 
Athone perfosso, maria ambulavisset, terramque navi- 
gasset, si, quum tanto impetu in Graeciam venisset, 
et causam quis ex eo quaereret tantarum copjarum (an- 
tique belli , mei se auferre ex Hymetto voluisse di- 
ceret, certe sine causa videretur tanta conatus: sic 
nos sapientem plurimis et gravissimis artibus atque 
virtutibus instructum et ornatum, non ut illum , maria 
pedibus peragrantem, classibus montes, sed omne 
caelum, totamque cum universo mari terram mente 
complexum, voluptatem petere si dicemus, mellis causa 
dicemus tanta molitum. — Ad alliora quaedam et ma- 
gnificentiora nati sumus; nec id ex animi solum par- 
tibus, in quibus inest memoria rerum innumerabilium, 
et ea quidem infinita, inest coniectura consequentium, 
non multum a divinatione differens, inest moderator 
cupiditatis pudor, inest ad humanam societatem iusti- 
liac fida custodia, inest perpetiendis laboribus adeun- 
disque periculis firma et stabilis doloris morlisque con- 
temptio. Ergo haec in animis; tu autem etiam membra 
ipsa sensusque considera; qui tibi, ut reliquae corporis 
paries, non comites solum virtutum, sed ministri etiam 
videbuntur. Quod si in ipso corpore multa voluptati 
praeponenda sunt, ut vires, valiludo, velocitas, pulchri- 
tudo, quid tandem in animis censes? in quibus doctis- 
simi illi veteres inesse quiddam caeleste et divinum 
putaverunt. Quod si esset in voluptate summum bonum, . 
ut dicitis, optabile esset, in voluptate maxima, nullo 

intervallo interiecto, dies noclesque versari, quum 
omnes sensus dulcedine omni quasi perfusi moverentur. 
Quis est autem dignus nomine hominis , qui unum 
diem totum velit esse in isto genere voluptatis? Cyre- 
naici quidem non recusant. Vestri haec verecundius: 
illi fortasse constantius. 

Sed lustremus animo non has maximas artes, quibus 
qui carebant, inertes a maioribus nominabantur: sed 
quaero, num existimes, non dico Homerum, Archilochum, 
Pindarum, sed Phidiam, Polycletum, Zeuxin, ad volu- 
ptatem artes suas direxisse? Ergo opifex plus sibi pro- 
ponet ad formarum, quam civis excellens ad factorum 

pulchritudinem ? Lege laudationes , non 

eorum, qui sunt ab Homero laudati, non Cyri, non 
Agesilai, non Aristidis, aut Themistoclis, non Philippi, 
aut Alexandri; lege nostrorum hominum, lege vestrae 
familiae: neminem videbis ita laudatum , ut artifex cal- 
lidus comparandarum voluptatum diceretur. Non elogia 
monumentorum id significant, velut hoc ad portam 
unicum: Plurimae consentiunt gentes , populi primarium 
fuisse virum. Idue consensisse de Calatino plurimas 
gentes arbitramur, primarium populi fuisse, quod prae- 
stanlissimus fuisset in conficiendis voluptatibus? — (Cic. 
De fin. ii. 34, 35). 


Vident et illi, qui summum bonum voluptatem di- 
xerunt , quam turpi illud loco posuerint. Itaque negant 
posse voluptatem a virtute diduci, et aiunt, nec ho- 
neste quemquam vivere, ut non iucundc vivat; nec 
iucunde, ut non honeste quoque. Non video, quomodo 
ista diversa in eamdem copulam coniiciantur. Quid est, 
oro vos, cur separari voluptas a virtute non possit? 
videlicet, quod omne boni ex virtute principium est ; 
ex huius radicibus etiam ea, quae vos et amatis et 
expetitis, oriuntur. Sed si ista indiscreta essent, non 
videremus quaedam iuounda, sed non honesta: quae- 
dam vero honestissima, sed aspera, et per dolores 
exigenda. 

Adiice nunc, quod voluptas etiam ad vitam turpis- 
simam venit: at virtus malam vitam non admittit; 
et infelices quidam non sine voluptate, immo ob ipsam 
voluptatem sunt: quod non eveniret, si virtuti se vo- 
luptas immiscuisset, qua virtus saepe caret, nunquam 
indiget. Quid dissimilia, immo diversa componitis? 
Altum quiddam est virtus, excelsum, regale, invictum, 
infatigabile: voluptas humile, servile, imbecillum, ca- 
ducum. Virtutem in templo invenies, in foro, in curia, 
pro muris stantem, pulverulentam, coloratam, callosas 
habentem manus: voluptatem latitantem saepius, ac 
tenebras captantem; circa balnea ac sudatoria, ac loca 
aedilem metuentia; mollem, enervem, mero atque un- 
guento madentem, pallidam aut fucatam, et medica- 
mentis pollutam. Summum bonum immortale est, nescii 
exire: nec satietatem habet, nec poenitentiam; nun- 
quam enim recta mens vertitur: nec sibi odio est, 
nec quidquam mutavit, quia semper secuta est optima: 
at voluptas tunc, quum maxime delectat, exstinguitur. 
Nec multum loci habet; itaque cito implet: et taedio 
est, et post primum impetum marcet. 

Quid, quod tam bonis, quam malis, voluptas inest? 
nec minus turpes dedecus suum , quam honestos 
egregia delectant ... — (Seneca , De vita beata, c. vi, 

VII, vm). 


111 . 

Legge di natura. 

Essentiali suoi caratteri: i e terna, immutabile, 
universale, divina. 

Lex est ratio summa, insita in natura, quae iubet ea 
quae facienda sunt, prohibelque contraria. Eadem ratio 
quum est in hominis mente confirmata et confecta, lex 
est. — ( Cic. De leg. i. 6 ). 


Digitized by Googte 


181 

Hanc video sapientissimorum fuisse sententiam, legem 
neque hominum ingeniis excogitatam, nec scitum aliquod 
esse populorum, sed aeternum quiddam, quod univer- 
sum mundum regeret, imperandi prohibendique sapientia. 
Ita principem legem illam ct ultimam , mentem esse 
dicebant, omnia ratione aut cogentis aut vetantis Dei: 
ex qua illa lex , quam dii humano generi dederunt , 
recte est laudata. Est enim ratio mensque sapientis, ad 

iubendum et ad deterrendum idonea Sed vero in- 

telligi sic oportet, et hoc, et alia iussa ac vetita po- 
pulorum, vim non habere ad recte facta vocandi et a 
peccatis avocandi: quae vis non modo senior est, quam 
aetas populorum et civitatum, sed aequalis illius cae- 
lum atque terras tuentis el regentis Dei. Neque enim 
esse mens divina sine ratione potest, nec ratio divina 
non hanc vim in rectis pravisque sanciendis habere : 
nec, quia nusquam erat scriptum, ut contra omnes ho- 
stium copias in ponte unus assisteret, a tergoque pon- 
tem interscindi iuberel, idcirco minus Coclitem illum 
rem gessisse tantam, fortitudinis lege atque imperio, pu- 
tabimus; nec si. regnante Tarquinio nulla erat Romae 
scripta lex de stupris, idcirco non contra illam legem 
sempiternam Sex. Tarquinius vim Lucretiae, Tricipitini 
filiae, attulit. Erat enim ratio profecta a rerum na- 
tura , et ad recte faciendum impellens , el a delicto 
avocans: quae non tum denique incipit lex esse, quum 
scripta est, sed tum, quum oita est. Orta aulem simul 
est cum mente divina. Quamobrem lex vera atque prin- 
ceps, apta ad iubendum et ad vetandum, ratio est recta 
summi Iovis. — ( Cic. De leg. ii. 4 ), 


Est quidem vera lex, recta ratio, naturae congruens, 
diffusa in omnes, constans, sempiterna; quae vocet ad 
officium iubendo, velando a fraude deterreat ; quae tamen 
neque probos frustra iubet aut vetat, nec improbos iu- 
bendo aut velando movet. Huic legi nec obrogari fas 
est , neque derogari ex hac aliquid licet , neque lota 

abrogari polest; nec vero aul per senatum, aul per po- 
pulum solvi hac lege possumus; neque est quaerendus 
explanator , aut interpres eius alius ; nec erit alia lex 
Romae , alia Athenis; alia nunc, alia posthac: sed et 
omnes gentes et omni tempore una lex, et sempiterna, 
et immutabilis continebit; unusque erit communis quasi 
magister et imperator omnium Deus , ille legis huius 
invenior, disceptator, lator', cui qui non parebit, ipse 
se fugiet, ac naturam hominis aspernatus, hoc ipso luet 
maximas poenas , etiam si celera supplicia , quae pu- 
tantur, effugerit. — (Cic. De rep. 111. 17). 

Igitur tu titias et Apuleias leges nullas putas?.... Et 
recte, quae praesertim uno versiculo senatus, puncto tem- 
poris sublatae sint: lex autem illa, cuius vim explicavi, 
neque tolli, neque abrogari polest. — ( De leg. n. 6). 


IV. 

II giuslo e 1'onesto i tale per se meiesimo , 
ni vuolsi confondere coli' utile; benchi utile 
dir non si possa veramcnle se non cib che i onesto. 

. . .. Qui non ipso honesto movemur, ut boni 
viri simus, sed utilitate aliqua atque fructu, callidi su- 
mus, non boni. Nam quid faciet is homo in tenebris , 
qui nihil time', nisi testem et iudicem? quid , in deserto 
loco nactus , quem multo auro spoliare possit , im- 
becillum atque solum? Noster quidem hic natura iuslus 
vir ac bonus, etiam colloquetur, iuvabit, in viam de- 
ducet: is vero, qui nihil alterius causa facit, et me- 
titur suis commodis omnia, videtis, credo , quid sit actu- 
rus. Quod si negabit, se illi vitam erepturum, et aurum 
ablaturum; numquam ob eam causam negabit, quod id 
natura turpe iudicet, sed quod metuat, neeman et, id est, 
ne malum habeat. 0 rem dignam, in qua non modo 
docti, verum etiam agrestes erubescant! 

Sequitur (uCconclusa mihi iam haec sit omnis oratio) 
id, quod ante oculos ex iis est, quae dicta sunt, et ius, 
et omne honestum, sua sponte esse expetendum. Etenim 
omnes viri boni ipsam aequitatem et ius ipsum amant; 
nec est viri boni, errarf, et diligere, quod per se non 
sit diligendum. Per se igitur ius est expetendum, et co- 
lendum. Quod si ius, etiam iustilia: sic reliquae quoque 
virtutes per se colendae sunt. Quid? liberalitas gralui- 
lane est, an mercenaria? Si sine praemio benigna est, 
gratuita; si cum mercede*, conducta: nec est dubium, 
quin is, qui liberalis benignusve dicitur, officium, non 
fructum sequatur. Ergo iiem iustilia nihil expetit praemii, 
nihil pretii. Per se igitur expetitur. Eademque omnium 
virtutum causa atque sententia est. Atque etiam si emo- 
lumentis, non suapte natura virtus expetitur, una erit 
virtus, quae malitia rectissime dicetur. Ut enim quisque 
maxime ad suum commodum refert, quaecumquc agit, 
ita minime est vir bonus: ut, qui virtutem praemio 
metiuntur, nullam virtutem, nisi malitiam putent. Ubi 
enim beneficus, si nemo alterius causa benigne facit? 
ubi gratus, si non eum ipsum cernunt grati, cui refe- 
' runl gratiam? ubi illa sancta amicitia, si non ipse ami- 
cus per se amatur toto pectore, ut dicitur? qui etiam 
deserendus et abiiciendus est , desperatis emolumentis 
et fructibus': quo quid potest dici immanius? Quod si 
amicitia per se colenda est, societas quoque hominum, 
et aequalitas, et iustilia, per se expetenda. Quod ni ita 
est, omnino iustilia nulla est. Id enim iniustissimum 
ipsum est, iusliliae mercedem quaerere. — (Cie. De leg. 

i. 14. 18). 


. . . Quoniam operi inchoato et prope iam absoluto 
tamquam fastigium imponimus: ut geometrae solent non 
omnia docere, sed postulare, ut quaedam sibi conce- 
dantur, quo facilius, quae volunt, explicent; sic ego a 
te postulo, ut mihi concedas, si potes, nihil, praetor 
id , quod honestum sil, propter se esse expetendum. 

Sin hoc non licet per Cratippum, at illud certe dabis, 
quod honestum sit, id esse maxime propter se expe- 
tendum. Mihi utrumvis satis est; et lum hoc, tum illud 
probabilius videtur, nec praelorea quidquam probabile. 
Ac primum Panaetius in hoc defendendus est, quod 
non utilia cum honestis pugnare aliquando posse di- 
xerit (neque enim ei fas erat), sed ea, quae viderentur 
utilia. Nihil vero utile , quod non idem honestum ; 
nihil honestum, quod non idem utile sit, saepe te- 
statur; negatque, ullam pestem maiorem in vitam ho- 
minum invasisse, quam eorum opinionem , qui ista 
distraxerint. Itaque non, ut aliquando anteponeremus 
utilia honestis, sed ut ea sine errore dijudicaremus, 
si quando incidissent, induxit eam, quae videretur esse, 
non quae esset, repugnantiam. Ilanc igitur partem re- 
lictam explebimus, nullis adminiculis, sed (ut dicitur) 
Marte nostro. Neque enim quidquam de hac parte 
post Panaetium explicatum est, quod quidem mihi pro- 
baretur , de iis , quae in manus meas venerunt. 

Quum igitur aliqua species utilitatis obiecla est, com- 
moveri necesseest. Sed si, quum animum attenderis, turpi- 
tudinem videas adiunctam ei rei, quae speciem utilitatis 
attulerit; tum non utilitas relinquenda est, sed intelli- 
gendum, ubi turpitudo sit, ibi utilitatem esse non posse. 
Quod si nihil est tam contra naturam, quam turpitudo 
(recta enim , et convenientia , et constantia natura de- 
siderat, aspernalurque contraria) nihilque tam secun- 
dum naturam, quam utilitas; certe in eadem re utilitas 
et turpitudo esse non potest. Itemque, si ad honestatem 
nati sumus , caque aut sola expeleuda est ( ut Zenoni 
visum est ) , aut certe omni pondere gravior habenda, 
quam reliqua omnia, quod Aristoteli placet; necesse 
est, quod honestum sit, id esse aut solum, aut summum 
bonum : quod autem bonum, id certe utile; ita quidquid 
honestum, id utile. Quare error hominum non proborum, 
quifm aliquid, quod utile visum est, arripuit, id continuo 
secernit ab honesto. Hinc sicae, hinc venena, hinc falsa 
testamenta nascuntur; hinc furta, peculatus, expilationes, 
direptionesque. sociorum et civium; hinc opum nimia- 

rum potentiae non ferendae ; postremo etiam in liberis 
civitatibus regnandi exsistunt cupiditates , quibus nihil 
nec tetrius, nec foedius excogitari potest. Emolumenta 
enim terum fallacibus judiciis videntur : poenam , non 
dico legum, quae saepe perrumpunt, sed ipsius turpi- 
tudinis, quae acerbissima est, non vident. Quamobrem 
hoc quidem deliberantium genus pellatur e medio (est 
enim totum sceleratum et impium), qui deliberant, utrum 
id sequantur, quod honestum esse videant, an se scientes 
scelere contaminent : in ipsa enim dubitatione facinus 
inest , etiamsi ad id non pervenerint. Ergo ea delibe- 
randa omnino non sunt, in 'quibus est turpis ipsa deli- 
beratio. Atque etiam ex omni deliberatione celandi et 
occultandi spes opinioque removenda est. Satis enim 
nobis, si modo in philosophia aliquid profecimus, per- 
suasum esse debet, si omnes deos hominesque celare 
possimus, nihil tamen avare, nihil iniuste, nihil libidi- 
nose, nihil incontinenter esse facicudum. 

Hinc ille Gyges inducitur a Platone : qui . . . 
quum palam annuli ad palmam converterat, a nullo vi- 
debatur, ipse autem omnia videbat: idem rursus vide- 
batur, quum in locum annulum inverterat. Itaque hac 
opportunitate annuli usus, regem dominum interemit, 
sustulitque quos obstare arbitrabatur : nec in his eum 
facinoribus quisquam potuit videre. Sic repente annuli 
beneficio rex exortus est Lydiae. Hunc igitur ipsum 
annulum si habeat sapiens, nihilo plus sibi licere putet 
peccare, quam si non haberet. Honesta enim bonis \ iris, 
non occulta quaeruntur. 

.... Tanta vis est honesti, ut speciem utilitatis ob- 
scuret. Athenienses quum Persarum impetum nullo modo 
possent sustinere, statuerentque, ut urbe relicta, con- 
ingibus et liberis Troezene depositis, naves conscen- 
derent, libertatemque Graeciae classe defenderent ; Cyr- 
silum quemdam, suadentem, ut in urbe manerent, Xer- 
xemque # reciperent, lapidibus cooperuerunt. Atqui ille 
utilitatem sequi videbatur; sed ea nulla erat, repugnante 
honestate. Themistocles post victoriam eius belli, quod 
cum Persis fuit, dixit in concione, se habere consilium 

rei publicae salutare, sed id sciri, opus non esse. Po- 
stulavit, ut aliquem populus daret, quicum communi- 
caret. Datus est Aristides. Huic ille, classem Lacedae- 
moniorum, quae subducta esset afi Gytheum, clam 
incendi posse; quo facto frangi Lacedaemoniorum o- 
pes necesse esset. Quod Aristides quum audissel , in 
concionem magna exspectatione venit; dixitque, perutile 
esse consilium, quod Themistocles afferret, sed minime 
honestum. Itaque Athenienses , quod honestum non 
esset, id ne utile quidem putaverunt; totam que eam 
rem, quam ne audierant quidem, auctore Aristide re- 
pudiaverunt. Melius hi , quam nos, qui piratas im- 
munes, socios vectigales habemus. Maneat ergo, quod 
turpe sit , id numquam esse utile , ne tum quidem, 
quum id , quod esse utile putes , adipiscare. Hoc 
enim ipsum, utile putare, quod turpe sil, calamitosum est. 

M. Attilius Regulus, quum consul iterum in Africa 
ex insidiis captus esset, duce Xanthippo Lacedae- 
monio, imperatore autem patre Annibalis, Hamilcare; 
iuralus missus est ad senatum , ut , nisi redditi 
essent Poenis captivi nobiles quidam, rediret ipse 
Carthaginem. Is quum Romam venisset, utilitatis spe- 
ciem videbat; sed eam, ut res declarat, falsam iudi- 
cavit; quae erat talis: manere in patria, esse domi suae 
cum uxore, cum liberis; quam calamitatem accepisset 
in bello, communem fortunae bellicae indicantem, te- 
nere consularis dignitatis gradum. Quis haec neget esse 
utilia? quem -censes? Magnitudo animi et fortitudo 
negat. Num locupletiores quaeris auctores? Harum enim 
est virtutum proprium, nihil extimescere, omnia hu- 
mana despicere; nihil quod homini accidere possit, in- 
tolerandum putare. Itaque quid fecit? In senatum venit; 
mandata exposuit; sententiam ne diceret, recusavit: 
quamdiu iure iurando hostium teneretur, non esse se 
senatorem. Atque illud etiam (o stultum hominem, di- 
xerit quispiam, et repugnantem utilitati suae!) reddi 
captivos, negavit esse utile: illos enim adolescentes esse, 
et bonos duces; se iam confectum senectute. Cuius quum 
valuisset auctoritas, captivi retenti sunt; ipse Carlha- 

ginem rediit; neqne eum caritas patriae retinuit, nec 
suorum. Neque vero tum ignorabat, se ad crudelissi- 
mum hostem, et ad exquisita supplicia proficisci; sed 
ius iurandum conservandum putabat. Itaque tum, quum 
vigilando necabatur, erat in meliore causa , quam si 
domi senex captivus, periurus consularis remansisset. — 
(Cic. Deajf. Iib. m. 7, 8, 9. H. 27). 


V. 

La virili d bella di per se slessa ed amabile ; 
il vizio per conlro di nalura sua abbominevole e schifoso. 

.... Nihil est amabilius virtute ; nihil, quod magis 
alliciat ad diligendum : quippe quum, propter virtutem 
et probitatem, eos etiam, quos nunquam vidimus, quo- 
dam mod6 diligamus. Quis est , qui C. Fabricii , M. 
Curii non cum caritate aliqua et benivolenlia memoriam 
usurpet , quos nunquam viderit ? Quis autem est , qui 
Tarquinium Superbum, qui Sp. Cassium , Sp. Maelium 
non oderit ? Cum duobus ducibus de imperio in Italia 
decertatum , Pyrrho et Hannibale. Ab altero , propter 
probitatem eius , non nimis alienos animos habemus ; 
alterum propter crudelitatem semper haec civitas oderit. 

Quod si tanta vis probitatis est, ut eam vel in eis, 
quos nunquam vidimus, vel, quod maius est, in hoste 
etiam diligamus; quid mirum, si animi hominum mo- 
veantur , quum eorum , quibuscum usu coniuncti esse 
possunt, virtutem et bonitatem perspicere videantur?.... 
Quid enim? Africanus indigens mei? Minime hercle ; 
ac ne ego quidem illius: sed ego admiratione quadam 
virtutis eius, ille vicissim opinione fortasse nonnulla, 
quam de meis moribus habebat, me dilexil ; auxit bc- 
nivolentiam consuetudo. Sed quamquam utilitates mullae 
et magnae consequutae sunt, hon sunt tamen ab earum 

spe causae diligendi profectae. Ut enim benefici libe— 
ralesque sumus, non ut exigamus gratiam ( neque enim 
beneficium foeneramur), sed natura propensi ad libe- 
ralitatcm sumus , sic amicitiam non spe mercedis ad- 
ducti, sed quod omnis eius fructus in ipso amore iuest, 
expetendam putamus. — (Cic. De amic. cap. vm, ix). 


noc loco tantum explicemus, haec, honesta quae dico, 
praeterquam quod nosmetipsos diligamus, praeterea 
suaple natura per se esse expetenda. Indicant pueri ; 
in quibus, ut in speculis, natura cernitur. Quanta studia 
decertantium sunt? quanta ipsa certamina? ut illi ef- 
feruntur laetitia', quum vicerint ? ut pudet victos ? ut 
se accusari nolunt? quam cupiunt laudari? quos illi 
labores non perferunt , ut aequalium principes sint ? 
quae memoria est in his bene merentium ? quae refe- 
rendae gratiae cupiditas? Atque ea in optima quaque 
indole maxime apparent : in qua haec honesta , quae 
intelligimus, a natura tanquam adumbrantur. Sed haec 
in pueris. In iis vero aetatibus, quae iam confirmatae 
sunt, quis est tam dissimilis homini, qui non moveatur 
et offensione turpitudinis et comprobatione honestatis ? 
quis est, qui non oderit libidinosam, protervam adole- 
scendam ? quis contra in illa aetate pudorem , con- 
stantiam, etiam si sua nihil intersit, non tamen diligat ? 
quis Pullum Numitorium , Fregellanum , proditorem , 
quamquam rei publicae nostrae profuit, non odit? quis 
urbis conservatorem Codrum , quis Erechthei filias non 
maxime laudat? cui Tubuli nomen odio non est? quis 
Aristidem non mortuum diligit? An obliviscimur, quanto- 
pere in audiendo, in legendoque moveamur, quum pie, 
quum amice , quum magno animo aliquid factum co- 
gnoscimus? — (Cic. De finib. v. 22). 


Placet suapte natura, adeoque gratiosa virtus est, ut 
insitum sit etiam malis probare meliora. Quis est, qui 
non beneficus videri velit ? qui non inter scelera et 
iniurias opinionem bonitatis affectet? qui non ipsis quae 

impotentissime fecit , speciem aliquam inducat recti ? 
velitque etiam iis videri beneGcium dedisse, quos laesit? 
Gratias itaque agi sibi ab his , quos afflixere , pa- 
tiuutur : bonosque se ac liberales fingunt, quia prae- 
stare non possunt. Quod non facerent , nisi illos ho- 
nesti, et per se expetendi amor cogeret, moribus suis 
opinionem contrariam quaerere , et nequitiam abdere , 
cuius fructus concupiscitur , ipsa vero odio pudorique 
est: nec quisquam tantum a naturali lege descivit , et 
hominem exuit, ut animi causa malus sit. Dic enim, 
cuilibet ex istis, qui rapto vivunt, au ad illa quae la- 
trociniis et furtis consequuntur , malint ratione bona 
pervenire ? Optabit ille, cui grassari et transeuntes per- 
cutere quaestus est, potius illa invenire, quam eripere. 
Neminem reperies, qui non nequitiae praemiis sinen e- 
quilia frui malit. Maximum boc habemus naturae me- 
ritum, quod virtus in omnium animos lumen suum per- 
mittit: etiam qui non sequuutur illam, vident. — (Se- 
neca, De benef. iv. 17). 


VI. 

Benche l'elerna legge di giuslizia risplenda naturalmenle 
ad ogni nomo , e pregiudizi tullavia e le passioni spesso 
ne impediscono di scorgerla in lutta la sua puritd e 
chiaresza. 

Ut vera et falsa, ut consequentia et contraria, sua 
sponte, non aliena iudicantnr ; sic constans et perpetua 
ratio vitae, quae est virtus, itemque inconstantia, quod 
est vitium , sua natura probatur. Nos ingenia iuvenum 
naturi ; virtutes et vitia, quae exsistunt ab ingeniis, aliter 
iudicabunlur ? sin ea non aliter, honesta et turpia non 
ad naturam referri necesse erit ? Quod laudabile bonum 

est, in se habeat quoti laudetur necesse est. Ipsum 
enim bonum non est opinionibus, sed natura ; nam ni 
• ita esset, beati qnoque opinione essent; quo quid dici 
potest stultius ? Quare quum et bonum el malum na- 
tura iudicctur, et ea sint principia naturae; certe ho- 
nesta quoque et turpia simili ratione diiudicanda, et ad 
naturam referenda sunt. Sed perturbat nos opinionum 
varietas homiuumquc dissensio ; et quia non idem con- 
tingit in sensibus, bos natura certos putamus ; illa, quae 
aliis sic, aliis secus, nec iisdem semper uno modo vi- 
dentur, ticla esse ducimus. Quod est longe aliter; nam 
sensus nostros non parens, non nutrix, non magister, non 
poeta, non scena depravat, non multitudinis consensus 
abducit a vero. Animis omnes tenduntur insidiae, vel ab 
iis, quos modo enumeravi, qui teneros et rudes quum 
acceperunt, inficiunt el flectunt, ut volunt ; vel ab ea, 
quae penitus in omni sensu implicata insidet, imitatrix 
boni, voluptas , malornm autem mater omnium : cuius 
blanditiis corrupti, quae natura bona sunt, quia dul- 
cedine liae el scabie carent, non cernimus salis. — 
(Cic. De Icg. i. 17). 


VII. 

Avvegnacht! il giusto c l' oneslo ha suo fondamento nella 
natura medesima, segue che le leggi positive non abbiano 
nutor ita e va'ore , non sinu propriamente leggi , se non 
in quanto son conformi alia legge naturale. 

lam vero illud stultissimum, existimare omnia iusta 
esse, quae scita sint in populorum institutis aut legibus. 
Etiamnc, si quae leges sint tyrannorum? si triginta 
illi Athenis leges imponere voluissent? aut, si omnes 
Athenienses delectarentur tyrannicis legibus, num id- 
circo hac leges iustae haberentur ? Nihilo , credo, magis 

illa, quam interrex noster tulit, ut dictator, quem vel- 
let civium , vel indicia causa impune posset occidere. 
Est enim unum ius, quo devincta est hominum societas, 
ct quod lex constituit una: quae lex est recta ratio 
imperandi atque prohibendi : quam qui ignorat, is est 
iniustus , sive est illa scripta uspiam , sive nusquam. 
Quod si iustitia est obtemperatio scriptis legibus, in- 
stitutisque populorum, et si, ut iidem dicunt, utilitate 
omnia metienda sunt; ncgligel leges, easque perrumpet, 
si poterit, is, qui sibi eam rem fructuosam putabit fore. 
Ita fit , ut- nulla sit omnino iustitia , si neque naturd 
est, et ea. quae propter utilitatem constituitur, utilitate 
alia convellitur. Atque, si natura confirmatura ius non 
erit , virtutes omnes tollentur. Ubi enim liberalitas, ubi 
patriae caritas , ubi pietas , ubi aut bene merendi de 
altero, aut referendae gratiae voluntas poterit exsistere? 
nam haec nascuntur ex eo, quod natura propensi su- 
mus ad diligendos homines ; quod fundamentum iuris 
est: neque solum in homines obsequia, sed etiam in 
deos , caerimoniae religionesque tollentur : quas non 
metu , sed ea coniunctione, quae est homini cum Deo, 
conservandas puto. 

Quod si populorum iussis, si principum decretis , si 
sententiis iudicum, iura constituerentur: ius esset latro- 
cinari ; ius adulteraremus testamenta (falsa) supponere, si 
haec suffragiis aut scitis multitudinis probarentur. Quae 
si tanta potestas est stultorum sententiis atque iussis, ut 
eorum suffragiis rerum natura vertatur : cur non sanciunt, 
ut, quae mala perniciosaque sunt, habeaulurpro bonis ac 
salutaribus ? aut cur , quum ius ex iniuria lex facere 
possit, bonum eadem facere non possit ex malo? Atqui nos 
legem bonam a mala, nulla alia nisi naturae norma, 
dividere possumus. Nec solum ius et iniuria a natura 
diiudicantur, sed omnino omnia honesta ac turpia. Nam 
et communis intelligentia nobis notas res efficit eas , 
quas in animis nostris inchoavit, ut honesta in virtute 
ponantur, in vitiis turpia. Haec autem in opinitfne exi- 
stimare, non in natura posita , dementis est. Nam nec 
arboris , uec equi virtus quae dicitur (in quo abutimur 

nomine ) in opinione sita est , sed in natura. Quod si 
est, honesta quoque et turpia naturi diiudicanda sunt. 
Nam si opinione universa virtus , e&dem eius etiam 
partes probarentur. Quis igitur prudentem, et, ut ita dicam, 
catum, non ex ipsius habitu, sed ex aliqua re externa 
iudicet ? Est enim virtus perfecta ratio ; quod certe in 
natura est: igitur omnis honestas eodem modo. — (Cic. 
De leg. i. 15, 16). 


.... Ergo ut illa divina mens, summa lex est; item, 
quum in homine es , perfecta est in mente sapientis. 
Quae sunt autem varie, et ad tempus descripta populis, 
favore magis, quam re, legum nomen tenent. Omnem 
enim legem , quae quidem recte lex appellari possit , 
esse laudabilem , quibusdam talibus argumentis docent. 
Constat profecto ad salutem civium , civitatumque inco- 
lumitatem, vitamque hominum quietam et beatam , in- 
ventas esse leges; eosque , qui primum eiusmodi scita 
sanxerint, populis ostendisse, ea se scripturos atque laturos, 
quibus illi adseitis susceptisque , honeste beateque vi- 
verent: quaeque ita composita sanclaque essent, eas 
leges videlicet nominarunt. Ex quo intelligi par est , 
eos , qui perniciosa et iniusta populis iussa descripserint, 
quum contra fecerint, quam polliciti professique sint, 
quidvis potius tulisse, quam leges: ut perspicuum esse 
possit, in ipso nomine legis interpretando inesse vim et 
sententiam iusti et iuris legendi.... Quid, quod mulla 
perniciose, multa pestifere sciscuntur in populis , quae 
non magis legis nomen attingunt, quam si latrones ali- 
qua consessu suo sanxerint ? Nam neque medicorum 
praecepta dici vere possint, si quae inscii imperilique 
pro salutaribus mortifera conscripserint; neque in po- 
pulo lex, cuicuimodi fuerit illa, etiam si perniciosum 
aliquid populus acceperit. Ergo est lex, iustorum iniu— 
storumque distinctio, ad illam antiquissimam et rerum 
omnium principem expressa naturam, ad quam leges 
hominum diriguntur, quae supplicio improbos alliciunt, 
defendunt ac tuentur bonos. — (Cic. De leg. u. 5). 

VIII. 

Limpero assolato e indeclinabile detla legge di natura 
si fa senlir nella voce della coscienza. 

Magna est vis humanitatis ; multum valet communio 
sanguinis ; reclamitat istius modi suspicionibus ipsa na- 
tura ; portentum atque monstrum certissimum est, esse 
aliquem humana specie et figura , qui tantum imma- 
nitate bestias vicerit, ut, propter quos hanc suavissimam 
lucem adspexeril, eos indignissime luce privari! ; quum 
etiam feras inter sese partus atque educatio et natura 
ipsa conciliet. 

Non ita multis ante annis, aiunt, T. Caelium quen- 
dam Terracinensem , hominem non obscurum , quum 
coenatus cubitum in idem conclave cum duobus ado- 
lescentibus filiis isset, inventum esse mane iugulatum. 
Quum neque servus quisquam reperiretur, neque liber, 
ad quem ea suspicio pertineret; id aetatis autem duo 
filii propter cubantes ne sensisse quidem se dicerent : 
nomina filiorum de parricidio delata sunt. Quid postea ? 
Erat sane suspiciosum, neutrum sensisse; ausum autem 
esse quemquam, se in id conclave committere, eo po- 
tissimum tempore, quum ibidem essent duo adolescentes 
filii , qui et sentire et defendere facile possent. Erat 
porro nemo, in quem ea suspicio conveniret. Tamen 
quum planum iudicibus esset facium, aperto ostio dor- 
mientes eos repertos esse ; iudicio absoluti adolescentes, 
et suspicione omni liberati sunt. Nemo enim putabat , 
quemquam esse, qui, quum omnia divina atque humana 
iura scelere nefario polluisset, somnum statim capere 
posset ; propterea quod qui tantum facinus commi- 
serunt, non modo sine cura quiescere, sed ne spirare 
quidem sine metu possint. 

Videtisne, quos nobis poetae tradiderunt, patris ulci- 
scendi causa, supplicium de matre sumpsisse, quum prae- 
sertim deorum immortalium iussis atque oraculis id 
fecisse dicantur , tamen ut eos agitent furiae , neque 

consistere usquam patiantur; quod nc pii quidem sine 
scelere esse potuerunt ? Sic se res habet, iudices. Ma- 
gnam vim, magnam necessitatem, magnam possidet re- 
ligionem paternus maternusque sanguis ; ex quo si qua 
macula concepta est,jion modo elui non potest, verum 
usque eo permanat ad animum, ut summus furor atque 
amentia consequatur. Nolite enim putare, quemadmodum 
in fabulis saepenumero videtis, eos, qui aliquid impie 
scelerateque commiserint, agitari et perterreri Furiarum 
taedis ardentibus. Sua quemque fraus et suus terror 
maxime vexat; suum quemque scelus agitat, amentiaque 
afficit; suae malae cogitationes, conscienliaeque animi 
terrent. Hae sunt impiis assiduae domesticaeque Furiae, 
quae dies noctesque parentum poenas a conscelera- 
tissimis filiis repetant. — (Cic. Orat, pro Sexto Roscio 
Amerino). 


.... At vero scelerum in homines atque impietatum 
nulla expiatio est. Itaque poenas luunt non tam iudiciis 
( quae quondam nusquam erant, hodie multifariam nulla 
sunt; ut sint tamen, persaepe falsa sunt) sed ut eos 
agitent inseclenturque furiae, non ardentibus taedis, 
sicut in fabulis , sed angore conscientiae , fraudisque 
cruciatu. Quod si homines ab iniuria poena, non na- 
tura arcere deberet, quaenam sollicitudo vexaret impios, 
sublato suppliciorum metu ? quorum tamen nemo tam 
audax umquam fuit, quin aut abnueret a se commissum 
esse facinus, aut iusti sui doloris causam aliquam fin- 
geret , defensionemque facinoris a naturae iure aliquo 
quaereret. Quae si appellare audent impii, quo tandem 
studio colentur a bonis ? Quod si poena, si metus sup- 
plicii, non ipsa turpitudo, deterret ab iniuriosa facino- 
rosaque vita, nemo est iniustus ; aut incauti potius ha- 
bendi sunt improbi. — ('Cic. De legib. i. H). 


... Ut scias subesse animis , etiam in pessima abductis, 
boni sensum , nec ignorari turpe , sed negligi; omnes 

peccata dissimulant, et, quamvis feliciter cesserint, fractu 
illorum utuntur , ipsa subducunt. At bona conscientia 
prodire vult et conspici ; ipsas nequitia tenebras limet. 
Eleganter itaque ab Epicuro dictum puto : « Potest 
nocenti contingere ut lateat, latendi fides non potest ; » 
aut, si boc modo melius hunc explicari posse iudicas 
sensum : Ideo non prodest latere peccantibus, quia la- 
tendi etiam si felicitatem habem, fiduciam non habent. 
Ita est! tuta scelera esse possunt, secura non possunt. 

Hoc ego repugnare sectae nostrae, si sic expediatur, 
non iudico. Quare? qaia prima illa et maxima peccan- 
tium est poena, peccasse ; nec ullum scelus, licet illud 
fortuna exornet muneribus suis , licet tueatur ac vin- 
dicet, impunitum est, quoniam sceleris in scelere sup- 
plicium est. Sed nihilominus et hae illam secundae 
poenae premunt ac sequuntur, timere semper, et expa- 
vescere, et securitati diffidere. Quare ego hoc supplicio 
nequitiam liberem ? quare non semper illam in suspenso 
relinquam ? Illic dissentiamus cum Epicuro, ubi dicit : 
« Nihil iustum esse natura , et crimina vitanda esse , 
quia vitari metus non possit. » Hic consentiamus, mala 
facinora conscientia flagellari, et plurimum illi tormen- 
torum esse , eo quod perpetua illam sollicitudo urget 
ac verberat, quod sponsoribus securitatis suae non potest 
credere. Hoc enim ipsum argumentum est, Epicure, 
natura nos a scelere abborrere, quod nulli non etiam 
inter tuta timor est. Multos fortuna liberat poena, metu 
neminem. Quare ? nisi quia infixa nobis eius rei aver- 
satio est, quam natura damnavit ? Ideo nunquam fides 
latendi fit etiam latentibus , quia coarguit illos con- 
scientia, et ipsos sibi ostendit. Proprium autem est no- 
centium , trepidare. Male de nobis actum erat , quod 
multa scelera legem et iudicera effugiunt et scripta 
supplicia , nisi illa naturalia et gravia de praesentibus 
solverent, et in locum patientiae timor cederet. — (Se- 
neca, Epist. xcvii) 

IX. 


Dei doveri. Importania di questa traltazione. 

Quum multa sint in philosophia et gravia, et utilia, 
accurate copioseque a philosophis disputata; latissime 
patere videntur ea, quae de officiis tradita ab illis et 
praecepta sunt. Nulla enim vitae pars neque publicis, 
neque privatis, neque forensibus, neque domesticis in 
rebus, neque si tecuin agas quid, neque si cum altero 
contrahas, vacare officio potest: in coque colendo sila 
est vitae honestas omnis , et in negligendo turpitudo. 
Atque haec quidem quaestio communis est omnium 
philosophorum. Quis est enim, qui nullis officii prae- 
ceptis tradendis philosophum se audeat dicere? — (Cie. 
De off. i. 2 ). 


X. 

Doveri verso Dio. 

Caste iubet lex adire ad deos : animo videlicet , in 
quo sunt omnia. Nec tollit castimoniam corporis; sed' 
hoc oportet intelligi, quum mullum animus corpori prae- 
stet, observeturque, ut casta corpora adhibeantur, multo 
esse in animis id servandum magis. Nam illud ince- 
stum vel aspersione aquae, vel dierum numero tollitur: 
animi labes nec diuturnitate evanescere , nec amnibus 
ullis elui potest. Quod autem pietatem adhiberi , opes 
amoveri iubet, significat, probitatem gratam esse Deo, 
sumptum esse removendum. Quid est enim, quum pau- 
pertatem divitiis etiam inter homines esse aequalem ve- 
limus, cur eam, sumptu ad sacra addito, deorum aditu 
arceamus? praesertim quum ipsi Deo nihil minus gratum 
futurum sit, quam non omnibus patere ad se placan- 
dum et colendum viam. Quod autem non homo iudex, 

sed Deus ipse vindex constituitur , praesentis poenae 
metu religio confirmari videtur. Suosque deos, aut novos, 
aut alienigenas coli, confusionem habet religionum, et 
ignotas caerimonias sacerdotibus. Nam a patribus ac- 
ceptos deos ita placet coli, si huic legi paruerint ipsi. 

Patrum delubra esse in urbibus censeo: nec sequor 
magos Persarum, quibus auctoribus Xerxes inflammasse 
templa Graeciae dicitur, quod parietibus includerent 
deos, quibus omnia deberent esse patentia ac libera, 
quorumque hic mundus omnis templum esset et domus. 
Melius Graeci atque nostri: qui, ut augerent pietatem 
in deos, easdem illos, quas nos, urbes incolere volue- 
runt. Affert enim haec opinio religionem utilem civita- 
tibus: si quidem et illud bene dictum esf a Pythagora, 
doctissimo viro, tum maxime et pietatem, et religionem 
versari in animis, quum rebus divinis operam daremus; 
et quod Thales, qui sapientissimus in septem fuit, ho- 
mines existimare oportere , omnia quae cernerentur , 
deorum esse plena : fore enim omnes castiores , veluli 
qui in fanis essent maxime religiosis. Est enim quadam 
opinione species deorum in oculis, non solum in men- 
tibus. Eamdemque rationem luci habent in agris. Neque 
ea, quae a maioribus prodita est tum dominis, tum fa- 
mulis, posita in fundi villaeque conspectu, religio La- 
rium , repudianda est. Iam ritus familiae , patrumque 
servare, id est (quoniam antiquitas proxime accedit ad 
deos ) a diis quasi traditam religionem tueri. — ( Cic. 
De leg. ir. 10, 11). 


Cultus deorum est optimus, idemque castissimus at- 
que sanctissimus, plenissimusque pietatis, ut cos semper 
pura, integra, incorrupta ct mente et voce veneremur. 
Non enim philosophi solum, verum etiam maiores no- 
stri superstitionem a religione separaverunt. Nam qui 
totos dies precabantur et immolabant, ut sui sibi liberi 
superstites essent, superstitiosi sunt appellati: quod uomen 
postea latius patuit. Qui autem omnia, quae ad cultum 

deorum perlinerent diligenter retractarent et tamquam 
relegerent, religiosi dicti sunt, ex relegendo , ut elegantes 
ex eligendo, ilemque ex diligendo diligentes, ex intelli- 
gendo inlelligentes ; his enim in verbis omnibus inest 
vis legendi eadem, quae in religioso. Ita factum est (in 
superstitioso et religioso ) alterum vitii nomen, alterum 
laudis. — ( Cic. Ue nal. deor. ii. 28 ). 


Quomodo sint dii colendi, solet praecipi. ... Deum 
colit, qui novit. Fetemus lintea et strigiles Jovi ferre, 
et speculum tenere lunoni: non quaerit ministros Deus; 
quidni? ipse humano generi ministrat; ubique et omni- 
bus praesto est. Audiat licet, quem modum servare 
in sacrificiis debeat, quam procul resilire a molestis 
superstitionibus: nunquam satis profectum erit, nisi, 
qualem debet, Deum mente conceperit, omnia haben- 
tem, omnia tribuentem, beneficium gratis dantem. Quae 
causa est diis benefaciendi? Natura. Errat, si quis 
putat illos nocere nolle: non possunt; nec accipere in- 
iuriam queunt, nec facere. Laedere etenim laedique, 
coniunclum est. Summa illa ac pulcherrima omnium 
natura, quos periculo exemit, ne periculosos quidem 
fecit. Primus est deorum cultus, deos credere; deinde, 
reddere illis maiestalem suam, reddere bonitatem, sine 
qua nulla maiestas est; scire, illos esse qui praesident 
mundo, qui universa vi sua temperant, qui humani 
generis tutelam gerunt. Ili nec dant malum, nec habent: 
caeterum castigant quosdam, et coercent, et irrogant 
poenas, et aliquando specie boni puniunt. Vis deos 
propitiare? bonus esto! Satis illos coluit, quisquis imi- 
tatus est. — (Seneca, Episl. xcv). 

Islinto e dovere della propria conservazione. 

II suicidio & un alio di ribellione alie leggi; 
e moslr a ad un tempo un animo debole , incapace 
di sopportare la vita e di resistere ai coipi 
deWavversa fortuna. 

Principio generi animantium omni esi a natura tri- 
bulum, ut se, vitam, corpusque tueatur, declinetque ea, 
quae nocitura videantur, quaeque ad vivendum sunt 
necessaria, anquirat, et paret, ut pastum, ut latibula, 
ut alia generis eiusdem. — (Cic. De off. i. 4). 


Omne animal se ipsum diligit. Quod quamquam du- 
bitationem non habet (est enim infixum in ipsa natura, 
comprehendilurque suis cuiusque sensibus, sic, ut, con- 
tra si quis dicere velit, non audiatur) tamen , ne quid 
praetermittamus, rationes quoque, cur hoc ita sit, affe- 
rendas puto. Etsi qui potest intelligi, aut cogitari, esse 
aliquod animal, quod se oderit? res enim concurrent 
contrariae. Nam quum appetitus ille animi aliquid ad 
se trahere coeperit consulto, quod sibi obsit, quia sit 
sibi inimicus; quum id sua causa faciet, et oderit se, 
et simul diliget: quod fieri non potest. Necesse est qui- 
dem, si quis ipsi sibi inimicus est, eum, quae bona 
sunt, mala putare; bona contra, quae mala; et quae 
appetenda, fugere, et quae fugienda, appetere: quae 
sine dubio vitae sunt eversio. Neque enim, si nonnulli 
reperiunlur, qui aut laqueos, aut alia exitia quaerant, 
aut, ut ille apud Terentium, qui decrevit tantisper se 
minus iniuriae suo gnato facere ([ut ait ipse) dum fiat 
miser; inimicus ipse sibi putandus est. Sed alii dolore 
moventur, alii cupiditate ; iracundia etiam mulli effe- 
runtur; et quum in mala scientes irruunt, tum se 
optime sibi consulere arbitrantur Quare, quoties- 

cumque dicetur male de se quis mereri, sibique esse 
inimicus et hostis, vitam denique fugere; intelligatur ali- 
quam subesse eiusmodi causam, ut ex eo ipso inlelligi 
possit, sibi quemque esse carum. — (Cic. De fin. v. 10). 


Cato sic abiit e vita, ut causam moriendi naclum 
se esse gauderet. Vetat enim dominans ille in nobis 
Deus , iniussu hinc nos suo demigrare. Quum vero cau- 
sam iustam Deus ipse dederit:... nae ille, medius fidius, 
vir sapiens, laetus ex his tenebris iu lucem illam ex- 
cesserit. Nec tamen illa vincla carceris ruperit: leges 
enim vetant; sed tanquam a magistratu, aut ab aliqua 
potestate legitima, sic a Deo evocatus atque emissus, 
exierit. Tota enim philosophorum vita commentatio 
mortis est. Nam quid aliud agimus, quum a voluptate, 
id est a corpore, quum a re familiari, quae est mi- 
nistra et famula corporis, quum a. re publica, quum 
a negotio omni sevocamus animum? quid , inquam, 
tum agimus, nisi animum ad se ipsum advocamus, 
secum esse cogimus, maximeque a corpore abducimus? 
Secernere autem a corpore animum, nec quidquam 
aliud, est emori discere. Quare hoc commenlemur, mihi 
crede, disiungamusque nos a corporibus, id est, con- 
suescamus mori. Hoc et, dum erimus in terris, erit 
illi caelesti vitae simile; et, quum illuc ex hi3 vinculis 
emissi feremur, minus tardabitur cursus animorum. Nam 
qui in compedibus corporis semper fuerunt, etiam 
quum soluti sunt, tardius ingrediuntur, ut ii, qui ferro 
vincti mullos annos fuerunt. Quo quum venerimus, 
tum denique vivemus. Nam haec quidem vita mors 
est; quam lamentari possem, si liberet. — (Cic. Tuse, 
disp. i. 30). 


Quoniam haec est vita, quid moror in terris, quin 
hinc ad vos venire propero? — « Non est ita, inquit 

ille: nisi Deus is, cuius hoc templum est omne, quod 
conspicis, islis te corporis custodiis liberaverit, huc 
tibi aditus patere non potest. Homines enim sunt hac 
lege generali, qui tuerentur illum globum, quem in 
hoc templo- medium vides, quae terra dicitur: hisque 
animus datus est ex illis sempiternis ignibus, quae 
sidera et stellas vocatis; quae globosae et rotundae, 
divinis animatae mentibus, circos suos orbesque con- 
ficiunt celeritate mirabili. Quare et tibi, et piis omni- 
bus retinendus est animus in custodia corporis ; nec 
iniussu eius, a quo ille est vobis datus, ex hominum 
vita migrandum est, ne munus humanum assigpalum 
a Deo defugisse videamini ».-(Cic. in Somnio Scipionis; 
seu De republ. vi. 8). 


Stultitia est, timore mortis mori. Venit qui occidat: 
exspecta! Quid occupas? quare suscipis alienae cru- 
delitatis procurationem? utrum invides carnifici tuo, 
an parcis? Socrates potuit abstinentia finire vitam, et 
inedia potius, quam veneno, mori; triginta tamen dies 
in carcere et in exspectatione mortis exegit; non hoc 
animo, tanquam omnia fieri possent, tanquam multas 
spes tam longum tempus reciperet; sed ut praeberet 
se legibus, ut fruendum amicis extremum Socratem 
daret. Quid erat stultius, quam mortem contemnere ,- 
venenum timere ? Scribonia, gravis femina, amiia 
Drusi Libonis fuit, adolescentis tam stolidi, quam no- 
bilis, maiora sperantis, quam aut illo saeculo quisquam 
sperare poterat, aut ipse ullo. Quum aeger a senatu in 
lectica relatus esset, non sane frequentibus exsequiis 
( omne3 enim necessarii deseruerant impie, iam non 
reum, sed funus), habere caepit consilium , utrum con- 
scisceret sibi mortem, an exspectaret. . Cui Scribonia: 
Qaid te, inquit, delectat alienum negotium agere? — 
(Seneca, E pisi. LXX). 

XII. 

L' uomo & di natura sua socievole. 

Vantaggi immensi ch' egli ritrae dalla societd : 
senza la quale , non che grave e molesto , 
gli sarebbe il vivere impossibile. 

... Ut apium examina non fingendorum favorum causa 
congregantur, sed, quum congregabilia natura sint, 
fingunt favos; sic homines, ac multo etiam magis, na- 
tura congregati, adhibent agendi cogitandique sollertiam. 
Itaque nisi ea virtus, quae constat ex hominibus 
tuendis, id est, ex societate generis humani, attingat 
cognitionem rerum, solivaga cognitio et ieiuna videatur. 
Itemque magnitudo animi, remota communitate con- 
iunctioneque humana, feritas sil quaedam et imma- 
nitas. Ita fit, ut vincat cognitionis studium consociatio 
hominum atque, communitas. Nec verum est, quod di- 
citur a quibusdam , propter necessitatem vitae, quod 
ea, quae natura desideraret, consequi sine aliis, atque 
efficere non possemus, idcirco initam esse cum homi- 
nibus communitatem et societatem: quod si omnia 
nobis, quae ad victum cultumque perlinent, quasi vir- 
gula divina, ut aiunt, suppeditarentur, tum optimo 
quisque ingenio, negotiis omnibus omissis, totum se in 
cognitione et scientia collocaret. Non est ita. Nam et 
solitudinem fugeret, et socium studii quaereret: tum 
docere, tum discere vellet, tum audire, tum dicere. 
Ergo omne officium, quod ad coniunctionem hominum, 
et ad societatem tuendam valet , anteponendum est illi 
officio, quod cognitione et scientia continetur. 

Illud forsitan quaerendum sit, num haec commu- 
nitas, quae maxime est apta naturae, sil etiam mode- 
rationi modesliaeque semper anteponenda. Non placet. 
Sunt enim quaedam parlim ita foeda , parlint ita fla- 
gitiosa, ut ea ne conservandae quidem patriae causa 
sapiens facturus sit. — (Cic. De off. i. 44, 45). 

Quo alio luti sumus , quam quod muluis iuvamur 
officiis? hoc uno instructior vita contraque incursiones 
subitas munitior est beneficiorum commercio. Fac nos 
singulos: quid sumus? praeda animalium et victimae, 
ac imbecillissimus et facillimus sanguis. Quoniam cae- 
leris animalibus in tutelam sui satis virium est: quae- 
cumque vaga nascuntur, et actura vitam segregem, 
armata sunt: hominem imbecillitas cingit: non unguium 
vis, non dentium, terribilem caeleris fecit: nudum et 
infirmum societas munit. Duas res dedit, quae illum 
obnoxium, validissimum facerent, rationem et societa- 
tem. Itaque qui par esse nulli posset, si seduceretur, 
rerum potitur. Socielas illi dominium omnium anima- 
lium dedit: societas terris genitum, in alienae naturae 
transmisit imperium, et dominari etiam in mari iussit. 
Haec morborum impetus arcuit, senectuti adminicula 
prospexit, solatia contra dolores dedit. Hanc tolle: et 
unitatem generis humani, qua vita sustinetur, scindes. 
— Seneca, De benef. iv. 1 8 ). 


XIII. 

Sociela civile. Suo ordinamenlo. 

Ii inammissibile affatto e privo di fondamento lo slalo er- 
rabondo e ferino , in che allri vorrebbe abbiano gli 
nomini t nasuto lungo lempo prima di comporsi in societu. 

Est respublica, res populi ; populus autem non omnis 
hominum coetus quoquo modo congregatus, sed coetus 
multitudinis iuris consensu et utilitatis communione so- 
ciatus. Eius autem prima causa coeundi est non tam 
imbecillitas, quam naturalis quaedam hominum quasi 
congregatio: non est enim singulare, nec solivagum ge- 
nus hoc Urbis condendae originem atque cau- 

sam non unam intulerunt ; sed alii eos homines , qui 

sint ex terra primitus nati, quum per silvas et campos 
erraticam degerent vitam , nec ullo inter se sermonis 
aut iuris vinculo cohaererent ; sed frondes et herbam 
pro cubilibus, speluncas et antra pro domibus haberent, 
bestiis et fortioribus animalibus praedae fuisse comme- 
morant. Tum eos qui aut laniati effugerant, aut laniari 
proximos viderant, admonitos periculi sui, ad alios ho- 
mines decurrisse ; praesidium implorasse et primo nu- 
tibus voluntatem suam significasse : deinde sermonis 
initia tentasse, ac singulis quibusque rebus nomina im- 
ponendo, pauilatim loquendi perfecisse rationem. Quum 
autem nec multitudinem ipsam viderent contra bestias 
esse lutam, oppida etiam coepisse munire, vel ut quie- 
tem noctis tutam sibi facerent, vel ut incursiones atque 
impetus bestiarum non pugnando, sed obiectis aggeribus 
arcerent. Haec aliis delira visa sunt, dixerunlque, non 
ferarum laniatus causam fuisse coeundi, sed ipsam po- . 
lius humanitatem : itaque inter se congregatos , quod 
natura hominum, solitudinis fugiens et communionis ac 

societatis appetens esset Ili coetus igitur hac, 

de qua exposui, causa instituti sedem primum certo loco 
domiciliorum causa constituerunt ; quam quum locis 
manuque sepsissent, eiusmodi coniunctionem tectorum 
oppidum, vel urbem appellaverunt, delubris distinctam, 
spatiisque communibus. — ( Cic. I)e republ. i. 25, 26). 


XIV. 

Necessilii di un governo, petehe In socield possa reggere 
e conservarsi. Tre forme semplici e primitive di governo: 
monarchico , aristocralico e democratico. 

Omnis populus, qui est talis coelus multitudinis, 
qualem exposui; omnis civitas, quae est constitutio po- 
puli; omnis respublica, quae, ut dixi, populi res est, 
consilio quodam regenda est, ut diuturna sit. Id autem 

consilium primum scmper ad eam causam referendum 
est , quae causa genuit civitatem. Deinde aut uni tri- 
buendum est, aut delectis quibusdam, aut suscipiendum 
est multitudini atque omnibus. Quare quum penes 
unum est omnium summa rerum , regem illum unum 
vocamus , et regnum , eius reipublieae statum. Quum 
autem est penes delectos , tum illa civitas optimatium 
arbitrio regi dicitur. Illa autem est civitas popularis 
(sic enim appellant), in qua in populo sunt omnia. At- 
que horum trium generum quodvis, si teneat illud vin- 
culum, quod primum Immines inter se reipublieae so- 
cietate devinxit, non perfectum illud quidem, neque 
mea sententia optimum, sed tolerabile tamen, et aliud 
alio possit esse praestantius. Nam vel rex aequus ac 
sapiens; vel delecti ac principes cives; vel ipse populus, 
quamquam id est minime probandum, tamen, nullis 
interieclis iniquitatibus aut cupiditatibus, posse videtur 
aliquo esse non incerto statu. 

Sed et in regnis nimis expertes sunt celeri communis 
iuris et consilii; et in optimatium dominatu vix parti- 
ceps libertatis potest esse multitudo, quum omni con- 
silio communi, ac potestate careat; et quum omnia per 
populum geruntur, quamvis iustum atque moderatum , 
tamen ipsa aequabilitas est iniqua, quum habeat nullos 
gradus dignitatis. . . 

Atque hoc loquor de tribus his generibus rerum pu- 
blicarum non turbatis atque permixtis, sed suum statum 
tenentibus. Quae genera primum sunt in iis singula 
vitiis , quae ante dixi ; deinde habent perniciosa alia 
vitia: nullum est enim genus illarum rcrumpublicarum, 
quod non habeat iter ad finitimum quoddam malum 
praeceps ac lubricum 

. . . Mirique sunt orbes et quasi circuitus in rebus- 
publicis commutationum et vicissitudinum: quos quum 
cognosse sapientis est, tum vero prospicere impen- 
dentes, in gubernanda republica moderantem cursum, 
atque in sua potestate relinentem, magni cuiusdam civis 
et divini paene est viri. — (Cic. De rep. i. 26, 27, 
28, 29). 

XV. 


Governo misto o cosliluzionale . 

Pregi e vantaggi di questa forma di governo su luite le altre. 
% 

.... Quartum quoddam genus reipublicae maxime 
probandum esse sentio, quod est ex his, quae prima 
dixi, moderatum et permixtum tribus. 

. . . Tribus primis generibus longe praestat, mea 
sententia, regium; regio autem ipsi praestabit id, quod 
erit aequatum et temperatum ex tribus optimis rerum- 
publicarum modis. Placet enim esse quiddam in repu- 
blica praestans et regale; esse aliud auctoritate principum 
partum ac tributum ; esse quasdam res servatas iudicio 
voluntatique multitudinis. Haec constitutio primum habet 
aequalitatem quamdam magnam, qua carere diutius vix 
possunt liberi; deinde firmitudinem; quod et illa prima 
facile in contraria vilia convertuntur, ut exislat ex rege 
dominus, ex optimatibus factio, ex populo turba et con- 
fusio ; quodque ipsa genera generibus saepe commu- 
tantur novis: hoc in hac iuncta moderateque permixta 
conformatione reipublicae non ferme sine magnis prin- 
cipum vitiis evenit. Non est enim causa conversionis , 
ubi in suo quisque est gradu firmiter collocatus, et non 
subest, quo praecipitet ac decidat. — (Cic. De rep. r. 
29 . 45 ). 


XVI. 

Principali doveri delC uotno verso i suoi simili , 
nelle diverse relazioni sociali in che s» trova. 

Doveri di giustizia: 

e quello primieramenle di rispetlare l' altrui propriela. 

Iustitiae primum munus est, ut ne cui quis noceat, 
nisi lacessitus iniuria: deinde ut communibus utatur 

pro communibus, privatis ut suis. Sunt autem privata 
nulla naturi : sed aut veteri occupatione, ut qui quon- 
dam in vacua venerunt ; aut victoria , ut qui bello po- 
tili sunt ; aut lege, pactione, conditione, sorte. Ex quo 
lit, ut ager Arpinas Arpinatium dicatur, Tusculanus 
Tusculanorum; similisque est privatarum possessionum 
descriptio. Ex quo, quia suum cuiusque fit eorum, quae 
naturi fuerant communia, quod cuique obtigit, id quis- 
que teneat : eo si qui sibi plus appetet , violabit ius 
humanae societatis. Sed quoniam, ut praeclare scriptum 
est a Platone , non nobis solum nati sumus , ortusque 
nostri partem patria vindicat, partem parentes, partem 
amici ; atque, ut placet Stoicis, quae in terris gignuntur, 
ad usum hominum omnia creari, homines autem ho- 
minum causa esse generatos, ut ipsi inter se, aliis alii 
prodesse possent: in hoc naturam debemus ducem sequi, 
communes utilitates in medium afferre , mutatione of- 
ficiorum, dando, accipiundo,*tum artibus , tum opera, 
tum facultatibus, devincire hominum inter homines so- 
cietatem. — Fundamentum est autem iustitiae fides ; 
id est, dictorum conventorumque coustanlia et veritas. 
Ex quo, quamquam hoc videbitur fortasse cuipiam du- 
rius, tamen audeamus imitari Stoicos, qui studiose in- 
quirunt, unde verba sint ducta , credamusque, quia fit, 
quod dictum est, appellatam fidem. — Sed iniustiliae 
genera duo sunt: unum eorum, qui inferunt; alterum 
eorum, qui ab iis, quibus infertur, si possunt, non pro- 
pulsant iniuriam. Nam qui iniusle impetum in quempiam 
facit, aut ira, aut aliqua perturbatione incitatus, is quasi 
manus afferre videtur socio: qui autem non defendit, 
nec obsistit, si potest, iniuriae, tam est in vitio, quam 
si parentes,- aut patriam, aut socios deserat. Atque illae 
quidem iniuriae, quae nocendi causa de industria infe- 
runtur, saepe a metu proficiscuntur ; qnum is, qui no- 
cere alteri cogitat, limet, ne, nisi id fecerit, ipse aliquo 
afficiatur incommodo. Maximam autem partem ad iniu- 
riam faciundam aggrediuntur, ut adipiscantur ea, quae 
concupiverunt: in quo vitio latissime patet avaritia. 

• Sed in omni iniustitia permultum inlerest, utrum per- 

turbatione aliqua animi, quae plerumque brevis est, ct ad 
tempus, an consulto et cogitata fiat iniuria. Leviora enim 
sunt, quae repentino aliquo motu accidunt, quam ea, quae 
meditata et praeparata inferuntur ... Exsistunt etiamsaepe 
iniuriae calumnia quadam, et nimis callida et malitiosa iu- 
lis interpretatione. Ex quu illud: summum ius, summa iniu- 
ria , , facium est iam tritum sermone proverbium. Quo in 
genere etiam in rcpublica multa peccantur: ut ille, qui 
quum triginta dierum essent cum hoste factae induciae, 
noctu populabatur agros , quod dierum essent pactae , 
non noc ium induciae. Ne noster quidem probandus, si 
verum est, Q. Fabium Labeonem, seu quem alium (nihil 
enim praeter auditum habeo) arbitrum Nolanis et Nea- 
politanis de finibus a senatu datum, quum ad locum 
venisset, cum (Urisque separalim loquutum, ut ne cupide 
quid agerent, ne appetenter , atque ut regredi , quam 
progredi mallent. Id quum utrique fecissent, aliquantum 
agri in medio relictum esi. Itaque illorum fines , sicut 
ipsi dixerant, terminavit: in medio relictum quod erat, 
populo Itomano adiudicavit. Decipere hoc quidem est, 
non iudicare. Quocirca in omni re fugienda est talis 
sollertia. 

Sunt autem quaedam officia etiam adversus eos ser- 
vanda, a quibus iniuriam acceperis. Est enim ulciscendi 
et puniendi modus. Atque haud scio, an satis sit, eum, 
qui lacessierit, iniuriae suae poenitere: ut et ipse ne 
quid tale posthac, et ceteri sint ad iniuriam tardiores. 
Atque in republica maxime conservanda sunt iura belli. 
Nam quum sint duo genera decertandi, unum per di- 
sceptationem, alterum per vim; quumque illud proprium 
sit hominis, hoc beiluarum: confugiendum est ad 
posterius, si uti non licet superiore. Quare suscipienda 
quidem bella sunt ob eam causam, ut sine iniuria in 
pace vivatur; parta autem victoria, conservandi sunt 

ii, qui non crudeles in bello, non immanes fuerunt 

Mea quidem sententia, paci, quae nihil habitura sit 
insidiarum, semper est consulendum.... Et quum iis, 
quos vi deviceris, consulendum est; tum ii, qui armis 
positis, ad imperatorum fidem confugient, quamvis mu- 


Digitized by Google 



209 

rum aries percusserit, recipiendi sunt. In quo tantopere 
apud nostros iustitia culla est, ut ii, qui civitates aut 
nationes devictas bello in fidem recepissent, earum pa- 
troni essent more maiorum. At belli quidem aequitas 
sanctissime fetiali populi romani iure praescripta est. 
Ex quo intelligi potest, nullum bellum esse iuslum, 
nisi quod aut rebus repetitis geratur, aut denuntiatum 
ante sit et indictum. 

Atque etiam si quid singuli, temporibus adducti, hosti . 
promiserint, est in eo ipso fides conservanda. Ut primo 
Punico bello, Regulus captus a Poenis, quum de captivis 
commutandis Romam missus esset, iurassetque se re- 
diturum: primum, ut venit, captivos reddendos in se- 
natu non censuit; deinde, quum relineretur a propinquis 
et ab amicis, ad supplicium redire maluit, quam fidem 
hosti datam fallere. — Meminerimus autem , etiam ad- 
versus infimos iustitiam esse servandam. Est autem in- 
fima conditio et fortuna servorum: quibus non male 
praecipiunt, qui ita iubent uti ut mercenariis; operam 
exigendam, iusla praebenda. Quum autem duobus modis, 
id est, aut vi aut fraude fiat iniuria; fraus, quasi vul- 
peculae; vis, leonis videtur: utrumque homine alienis- 
simum; sed fraus odio digna maiore. Totius autem in- 
iustitiae nulla capitalior est, quam eorum, qui quum 
maxime fallunt, id agunt, ut viri boni esse videantur. 
T- (Cic. De off. lib. i. 7, 8. 10, 11. 13). 


Detrahere aliquid alteri, et hominem hominis incom- 
modo suum augere commodum, magis est contra na- 
turam, quam mors, quam paupertas, quam dolor, quam 
cetera , quae possunt aut corpori accidere , aut rebus 
externis. Nam principio tollit convictum humanum et 
societatem. Si enim sic erimus affecti, ut propter suum 
quisque emolumentum spoliet aut violet alterum, dis— 
rumpi neeesse est eam , quae maxime est secundum 
naturam, humani generis societatem. Ut, si unumquod- 
que membrum sensum hunc haberet, ut posse putaret se 
valere, si proximi membri valitadinem ad se traduxisset; 

14 

debilitari et interire lotum corpus necesse esset : sic , 
si unusquisque nostrum ad se rapiat commoda aliorum, 
delrabatque, quod cuique possit, emolumenti sui gratia; 
societas hominum et communitas evertatur necesse est. 
Nam, sibi ut quisque malit, quod ad usum vitae per- 
tineat, quam alteri, acquirere, concessum est, non re- 
pugnante natura. Illud natura non patitur, ut aliorum 
spoliis nostras facultates, copias, opes augeamus. Neque 
vero hoc solum natura, id est, iure gentium, sed etiam 
legibus populorum , quibus in singulis civitatibus res 
publica continetur, eodem modo constitutum est, ut non 
liceat sui commodi causa nocere alteri. Hoc enim spec- 
tant leges, hoc volunt, incolumem esse civium coniun- 
ctionem ; quam qui dirimunt, eos morte, exsilio, vin- 
culis , damno coercent. Atque hoc multo magis exigit 
ipsa uaturae ratio, quae est lex divina et humana : cui 
parere qui velit (omnes autem parebunt, qui secundum 
naturam volent vivere ), numquam committet, ut alie- 
num appetat, et id, quod alteri detraxerit, sibi assumat. 
Etenim multo magis est secundum naturam excelsitas 
animi et magnitudo, itemque comitas, iustitia, liberalilas, 
quam voluptas, quam vita, quam divitiae : quae quidem 
contemnere , et pro nihilo ducere , comparantem cum 
utilitate communi , magni animi et excelsi est. Detra- 
here autem alteri sui commodi causa, magis est contra 
naturam, quam mors, quam dolor, quam cetera generis 
eiusdem. Itemque magis est secundum naturam , pro 
omnibus gentibus, si fieri possit, conservandis aut iu- 
vandis maximos labores molesliasque suscipere , imi- 
tantem Herculem illum, quem hominum fama, benefi- 
ciorum memor, in concilio caelestium collocavit, quam 
vivere in solitudine, non modo sine ullis molestiis, sed 
etiam in maximis voluptatibus , abundantem omnibus 
copiis ; ut excellas etiam pulchritudine et viribus. Quo- 
circa optimo quisque et splendidissimo ingenio longe 
illam vitam huic anteponit. Ex quo efficitur, hominem 
naturae obedientem, homini nocere non posse. Deinde, 
qui alterum violat, ut ipse aliquid commodi consequa- 
tur, aut nihil se existimat contra naturam facere , aut 

magis fugiendam censet mortem, paupertatem, dolorem, 
amissionem etiam liberorum, propinquorum, amicorum, 
quam facere cuipiam iniuriam. Si nihil existimat contra 
naturam fieri hominibus violandis ; quid cum eo dis- 
seras, qui omnino hominem ex homine tollat? Sin fu- 
giendum id quidem censet, sed et multo illa priora, 
mortem, paupertatem, dolorem ; errat in eo, quod ul- 
lum aut corporis aut fortunae vitium, animi vitiis gra- 
vius existimat. 

.... Forsitan quispiam dixerit: Nonne igitur sa- 
piens, si fame ipse conficiatur, abstulerit cibum alteri, 
homini ad nullam rem utili ? Minime vero. Non enim 
mihi est vita mea utilior , quam animi talis affectio , 
neminem ut violem commodi mei gratia. Quid ? si Pha- 
larim, crudelem tyrannum et immanem, vir bonus, ne 
ipse frigore conficiatur , vestitu spoliare possit ; nonne 
faciat ? Haec ad iudicandum snnl facillima. Nam, si quid 
ab homine ad nullam partem utili, tuae utilitatis causa 
detraxeris ; inhumane feceris, conlraque naturae legem : 
sin autem is tu sis, qui multam utilitatem rei publicae 
atque hominum societati , si in vita remaneas , afferre 
possis ; si quid ob eam causam alteri detraxeris , non 
sit reprehendendum. Sin autem id non sit eiusmodi , 
suum cuique incommodum ferendum est potius, quam 
de alterius commodis detrahendum. Non igitur magis 
est contra naturam morbus, aut egestas, aut quid hu- 
jusmodi , quam detractio aut appetitio alieni. — ( Cic. 
De off. ni. 5, 6). 

XVII. 

/Amiti entro i quali vogliono essere adempiuti 
i doveri di gmlizia. 

Incidunt saepe tempora, quum ea, quae maxime videntur 
digna esse iusto homine, eoque, quem virum bonum 
dicimus, commutantur, fiunlque contraria: ut reddere de- 
positum, promissum facere; quaeque pertinent ad veritatem 

et ad fidem, ea migrare interdum, et non servare, sit 
iustum. Referri enim decet' ad ea, quae posui in prin- 
cipio, fundamenta iustitiae : primum, ut ne cui noceatur; 
deinde, ut communi utilitati serviatur. Ea quum tempore 
commutantur, commutatur officium, et non semper est 
idem. Potest enim accidere promissum aliquod et con- 
ventum, ut id effici sit inutile vel ei , cui promissum 
sit, vel ei, qui promiserit. Nam si, ut in fabulis est, 
Neptunus, quod Theseo promiserat, non fecisset, Theseus 
filio Hippolyto non esset orbatus. Ex tribus enim optatis, 
ut scribitur, hoc erat tertium, quod de Hippolyti interitu 
iratus optavit: quo impetrato, in maximos luctus incidit. 
Nec promissa igitur servanda sunt ea, quae sint iis, qui- 
bus promiseris, inutilia; nec, si plus libi noceant, quam illi 
prosint, cui promiseris, contra officium est, maius anteponi 
minori : ut, si constitueris cuipiam te advocatum in rem 
praesentem esse venturum, atque interim graviter ae- 
grotare filius coeperit, non sit contra officium, non fa- 
cere, quod dixeris; magisque ille, cui promissum sit, 
ab officio discedat, si se destitutum queratur. Jam illis 
promissis standum non esse, quis non videt, quae 
coactus quis metu , quae deceptus dolo promiserit ? 
quae quidem pleraque iure praetorio liberautur, non- 
nulla legibus. — (Cie. De off. i. 10). 


XVIII. 

Voveri di beneficenza e di liberalita. 

Cautele da usarsi neWeseguimenlo di tali doveri. 

De beneficentia ac liberalitate dicatur: qua quidem 
nihil est naturae hominis accommodatius; sed habet 
multas cautiones. Videndum est enim primum, ne obsit 
benignitas, et iis ipsis, quibus benigne videbitur fieri, 
et ceteris; deinde, ne maior benignitas sit, quam fa- 
cultates; tum, ut pro dignitate cuique tribuatur. Id 
enim est iustitiae fundamentum, ad quam haec refe- 
renda sunt omnia. Nam et qui gratificantur cuipiam, 

quod obsii illi, cui prodesse velle videantur, non be- 
nefici, neque liberales, sed perniciosi assentatores iu- - 
dicandi sunt; et qui aliis nocent, ut in alios liberales 
sint, in eadem sunt iniustitia, ut si in suam rem alienam 
convertant. Sunt autem multi, et quidem cupidi splen- 
doris et gloriae, qui eripiunt aliis, quod aliis largiantur: 
hique arbitrantur se beneficos in suos amicos visum 
iri, si locupletent eos quacumque ratione. Id autem tan- 
tum abest officio, ut nibil magis officio possit esse con- 
trarium. Videndum est igitur, ut ca liberalilate utamur, 
quae prosit amicis, noceat nemini. Quare L. Sullae et 
C. Caesaris pecuniarum translatio a iuslis dominis ad 
alienos non debet liberalis videri. Nibil est enim libe- 
rale, quod uon idem iuslum. Alter orat locus cautionis, 
ne benignitas maior esset, quam facultates. Quod, qui 
benigniores volunt esse, quam res patitur, primum in 
eo peccant, quod iniuriosi sunt in proximos. Quas enim 
copias bis et suppeditari aequius est, et relinqui, eas 
transferunt ad alienos. Inest autem in tali liberalitate 
cupiditas plerumque rapiendi et auferendi per iniuriatn , 
ut ad largiendum suppetant copiae. Videre etiam licet 
plerosque, non tam natura liberales, quam quadam 
gloria ductos, ut benefici videantur, facere mulla, quae, 
proficisci ab ostentatione magis, quam a voluntate vi- 
deantur. Talis autem simulatio vanitati est coniunctior, 
quam aut liberalitati aut honestati. Tertium est pro- 
positum , ut in beneficentia delectus esset dignitatis: 
in quo et mores eius erunt spectandi, in quem beue- 
ficium conferetur, et animus erga nos, et communitas 
ac societas vitae, et ad nostras utilitates officia ante 
collata: quae ut concurrant omnia, optabile est; sin 
minus, plures causae, maioresque, ponderis plus ha- 
bebunt. 

Quoniam autem vivitur non cum perfectis hominibus, 
planeque sapientibus, sed cum iis, in quibus praeclare 
agitur, si sunt ■ simulacra virtutis; etiam hoc intelligen- 
dum puto, neminem omnino esse negligendum, in 
quo aliqua significatio virtutis appaieal: colendum au- 
'tem esse ita quemque maxime, ut quisque maxime 

his virtutibus lenioribus erit ornatus, modestia, tempe- 
rantia, hac ipsa, de qua iam multa dicta sunt, iustitia. 
Nam fortis auimus et magnus in homine non perfecto 
nec sapiente, fervenlior plerumque est: illae virtutes 
virum bonum videntur potius attingere. Atque haec in 
moribus. De benivolentia autem, quam quisque habeat 
erga nos, primum illud est in officio, ut ei plurimum 
tribuamus, a quo plurimum diligimur; sed benivolen- 
tiam non adolescentulorum more, ardore quodam a- 
moris, sed stabilitate potius et constantia iudicemus: 
sin erunt merita, ut non iucunda, sed referenda sil 
gratia; maior quaedam cura adhibenda est: nullum 
enim officium referenda gratia magis necessarium est. 
Quod si ea, quae utenda acceperis , maiore mensura , 
si modo possis, iubet reddere Hesiodus; quidnam be- 
neficio provocati facere debemus ? an non imitari 
agros fertiles, qui mullo plus efferunt, quam accepe- 
runt? Etenim si in. eos, quos speramus nobis profu- 
turos, non dubitamus officia conferre; quales in eos 
esse debemus, qui iam profuerunt? Nam quum duo 
genera liberalitalis sint, unum dandi beneficii, alterum 
reddendi; demus , necne, in nostra potestate est: non 
reddere, viro bono non licet, modo id facere possit 
sine iniuria. Acceptorum autem beneficiorum suut de- 
lectus habendi. Nec dubium, quin maximo cuique plu- 
rimum debeatur. In quo tamen in primis, quo quisque 
animo, studio , benivolentia fecerit, ponderandum est. 
Mulli enim faciunt multa temeritate quadam , sine Ju- 
dicio vel modo; in omnes repentino quodam , quasi 
vento, impetu animi incitati: quae beneficia aeque 
magna non sunt habenda, atque ea, quae iudicio, con- 
siderate constanterque delata sunt. Sed in collocando 
beneficio et in referenda gratia, si cetera paria sint, 
hoc maxime officii est, ut quisque maxime opis indi- 
geat, ita ei potissimum opitulari: quod contra fit a ple- 
risque. A quo enim plurimum sperant, etiamsi is non 
eget, tamen ei potissimum inserviunt. — (Cic. De off. 
i. 14, 15). 

Ordine che s ha a tenere nel compiere i nostri u/fizi verso 
degli altri. Vuolsi massimamenle aver riguardo al diverso 
grado di prossimitlr, ma a qualunque altra dee preva- 
lere la ragione di patria. 

Optime autem societas hominum, coniunctioque ser- 
vabitur, si, ut quisque erit coninnctissimus, ita in eum 
benignitatis plurimum conferetur .... 

Gradus autem plures sunt societatis hominum. Ut 
enim ab infinita illa discedatur, propior est eiusdem 
geniis, nationis, linguae; qua maxime homines coniun- 
guntur: interius etiam est, eiusdem esse civitatis. Multa 
sunt enim civibus inter se communia: forum , fana , 
porticus, viae, leges, iura, iudicia, suffragia, consuetu- 
dines praeterea, et familiaritates, multisque cum multis 
res rationesque contractae. Arctior vero colligatio est 
societatis propinquorum. Ab illa euim immensa socie- 
tate humani generis in exiguum anguslumque conclu- 
ditur. Nam . . . prima societas in ipso coniugio est ; 
proxima in liberis; deinde una domus, communia 
omnia. (Id autem est principium urbis, et quasi se- 
minarium rei publicae. ) Sequuntur fratrum coniun- 
ctiones; post consobrinorum sobrinorumque: qui quum 
una domo iaro capi non possint, in alias domos, tam- 
quam in colonias, exeunt. Sequuntur connubia et affi- 
nitates: ex quibus etiam plures propinqui. (Quae pro- 
pagatio et soboles origo est rerum publicarum.) San- 
guinis autem coniuuctio, benivolentia devincit homines 
et caritate. Magnum est enim, eadem habere monu- 
menta maiorum, eisdem uti sacris, sepulcra habere 
communia. Sed omnium societatum nulla praestantior 
est, nulla firmior, quam quum viri boni, moribus si- 
miles, sunt familiaritate coniuncti. Illud enim honestum 
(quod saepe dicimus) etiam si in alio cernimus, tamen 
nos movet, atque illi, in quo id inesse videtur, amicos 
facit. Et quamquam omnis virtus nos ad se allicit, fa- 

citque, ut cos diligamus, in quibus ipsa inesse videa- 
tur; tamen iustitia et liberalitas id maxime efficit. 
Nihil autem est amabilius, nec copulatius, quam mo- 
rum similitudo bonorum. In quibus enim eadem studia 
sunt, eaedemque voluntates, in his fit, ut aeque quis- 
que altero delectetur, ac se ipso; efficiturque id, quod 
Pythagoras vult in amicitia, ut unus fiat ex pluribus. 
Magna etiam illa communitas est, quae conficitur ex 
beneficiis ultro citro datis acceptis: quae et mutua, et 
grata dum sunt, inter quo3 ea sunt, firma devinciun-» 
tur societate. Sed quum omnia ratione animoque lu- 
straris, omnium societatum nulla est gravior, nulla ca- 
rior, quam ea, quae cum re publica est unicuique 
nostrum. Cari sunt parentes , cari liberi , propinqui , 
familiares; sed omnes omnium caritates patria una 
complexa est: pro qua quis bonus dubitet mortem 
oppetere, si ei sit profuturus? Quo est detestabilior 
istorum immanitas, qui lacerarunt omni scelere patriam, 
et in ea funditus delenda occupati et sunt et fuerunt. 
Sed si contentio quaedam , et comparatio fiat , quibus 
plurimum tribuendum sit officii, principes sunt patria 
et parentes, quorum beneficiis maximis obligati sumus; 
proximi liberi, totaque domus, quae spectat in nos 
solos, neque aliud ullum potest habere perfugium; 
deinceps bene convenientes propinqui, quibus com- 
munis etiam plerumque fortuna est. Quamobrem ne- 
cessaria praesidia vitae debentur iis maxime, quos 
ante dixi : vita autem , victusque communis , consilia , 
sermones, cohortationes, consolationes, interdum etiam 
obiurgationes in amicitiis vigent maxime ; estque ea 
jucundissima amicitia, quam similitudo morum coniugavit. 

Sed in his omnibus officiis tribuendis videndum 
erit, quid cuique maxime necesse sit, et quid quisque 
vel sine nobis aut possit consequi, aut non possit. Ita 
non iidem erunt necessitudinum gradus, qui temporum; 
suntque officia quae aliis magis, quam aliis debeantur: 
ut vicinum citius adiuveris in fructibus percipiundis , 
quam aut fratrem aut familiarem. At, si lis in iudicio 
sit, propinquum potius et amicum , quam vicinum de- 

fenderis. Haec igitur et talia circumspicienda sunt in 
omni officio, ut boni ratiocinatores officiorum esse 
possimus, et addendo deducendoquc videre , quae re- 
liqui summa fi&l: ex quo, quantum cuique debeatur , 
iutelligas. Sed ut nec medici, nec imperatores, nec 
oratores, quamvis artis praecepta perceperint, quidquam 
magna laude dignum sine usu et exercitatione con- 
sequi possunt; sic officii conservandi praecepta tra- 
duntur illa quidem, ut facimus ipsi; sed rei magnitudo 
usum quoque exercitationemque desiderat. — (Cic. De 
off. i. 16, 17, 18). 


XX. 

Quegli solo che ubbidisce alie leggi , che sa comandare 
a se stesso , e che adempie con esattezza i propri do- 
veri: ciod il solo sapiente, pub dirsi veramenle libero. 

Laudetur vero hic imperator, aut etiam appelletur, 
aut hoc nomine dignus putetur; quo modo, aut cui 
tandem hic libero imperabit, qui non potest cupiditatibus 
suis imperare ? Refrenet primum libidines, spernat vo- 
luptates, iracundiam teneat, coerceat avaritiam, ceteras 
animi labes repellat; tum incipiat aliis imperare, quum 
ipse improbissimis dominis, dedecori ac turpitudini, 
parere desierit. Dum quidem his obediet, non modo 
imperator, sed liber habendus omnino non erit. Praeclare 
enim est hoc usurpatum a doctissimis (quorum auctoritate 
non uterer, si mihi apud aliquos agrestes haec habenda 
esset oratio; quum vero apud pradenlissimos loquar, 
quibus haec inaudita non sunt, cur ego simulem, me, 
si quid in his studiis operae posuerim, perdidisse?); 
dictum est igitur ab erudentissimis viris, nisi sapientem, 
liberum esse neminem. Quid est enim libertas? Potestas 
vivendi, ut velis. Quis igitur vivil, ut vult, nisi qui recta , 

sequitur, qui gaudet officio, cui viveudi via considerata 
atque provisa est ? qui legibus quidem non propter 
metum paret, sed eas sequitur atque colit, quia id sa- 
lutare maxime esse indicat: qui nihil dicit, nihil facit, 
nihil cogitat denique, nisi libenter ac libere: cuius omnia 
consilia, resque omnes quas gerit, ab ipso proficiscuntur 
eodemque feruntur: nec est olla res, quae plus apud 
eum polleat, quam ipsius voluntas atque indicium: cui 
quidem etiam (quae vim habere maximam dicitur) For- 
tuna ipsa cedit; sicut sapiens poeta dixit : Suis ea cuique 
fingitur moribus. Soli igitur hoc contingit sapienti , ut 
nihil faciat invitus, nihil dolens, nihil coactus; quod 
etsi ita esse, pluribus verbis 'disserendum est; illud 
tamen et breve et confitendum est, nisi qui ita sit af- 
fectus , esse liberum neminem. Igitur omnes improbi 
servi. Nec hoc tam re est, quam dictu inopiuatum at ,ue 
mirabile. Non enim ita dicunt eos esse servos, ut man- 
cipia, quae sunt dominorum facta nexu, aut aliquo iure 
civili ; sed, si servitus sit, sicut est , obedienlia fracti 
animi et abiecti, et arbitrio carentis suo; quis neget, 
omnes leves, omnes cupidos, omnes denique improbos, 
esse servos? 

An ille mihi liber , cui mulier imperat ? cui leges 
imponit, praescribit, iubet, vetat, quod videtur? qui nihil 
imperanti negare potest, nihil recusare audet ? Poscit ? 
dandum est ; vocat? veniendum ; eiicil? abeundum ; mi- 
natur ? extimescendum. Ego vero istum non modo ser- 
vum, sed nequissimum servum, etiam si in amplissima 
familia natus sit, appellandum puto. Atque ut in magna 
familia sunt alii lautiores (ut sibi videntur) servi, sed 
tamen servi, atrienses ac topiarii ; pari stultitia sunt , 
quos signa, quos tabulae, quos caelatum argentum, quos 
Corinthia opera , quos aedificia magnifica nimio opere 
delectant. « At sumus, inquiunt, civitatis principes». Vos 
vero ne conservorum quidem vestrorum principes estis. 
Sed ut in familia, qui tractant ista, qui tergunt, qui 
ungunt, qui verrunt^ qui spargunt, non honestissimum 
locum servitutis tenent ; sic' in civitate, qui se istarum 
rerum cupiditatibus dediderunt, ipsius servitutis locum 

paene infimum oblinent. «Magna, inquis, bella gessi; 
magnis imperiis et provinciis praefui». Gere igitur ani- 
mum laude dignum... An eorum servitus dubia est, ' 
qui cupiditate peculii nullam conditionem recusant du- 
rissimae servitutis? Hereditatis spes quid iniquitatis in 
serviendo non suscipit? Quem nutum locupletis orbi 
senis non observat? Loquitur ad voluntatem; quidquid 
denuntiatum sit, facit; assectatur, assidet, muneratur. 
Quid horum est liberi ? quid denique non servi inertis? 

Quid ? iam illa cupiditas (quae videtur esse liberalior) 
honoris, imperii, provinciarum, quam dura est domina ! 
quam imperiosa! quam vehemens! Cethego, homini non 
probatissimo, servire coegit eos, qui sibi esse amplissimi 
videbantur ; munera mittere , noctu venire domum ad 
eum, precari, denique supplicare. Quae servitus est, si 
haec libertas existimari potest? Quid? quum cupidita- 
tum dominatus excessit, et alius est dominus exortus 
ex conscientia peccatorum, timor? quam est illa misera, 
quam dura servitus? Adolescentibus paulto loquaciori- 
bus est serviendum: omnes, qui aliquid scire videntur, 
tamquam domini, timentur. ludex vero quantum habet 
dominatum ? quo timore nocentes afficit? An non est 
omnis metus servitus? Quid valet igitur illa eloquentis- 
simi viri, L. Crassi , copiosa magis, quam sapiens oratio? 
Eripite nos ex servitute. Quae est ista servitus, tam claro 
homini, tamque nobili ? Omnis animi debilitati, et hu- 
milis, et fracti timiditas, servitus est. — (Cic. Paradoxon\). 


XXL 

Nella pace e tranquillita deUa coscienza, cioS nella sola 
virtii, pub l uomo , anche in nezzo ai dolori e alie mi- 
serie della vita, tromte quella [elicita , che in nissun 
bene caduco e terreno gli san\ mai dato di rinvenire. 

r *;• ’ .» t • } ' ’ . » . . . * > . . '* 

Nec vero ego M. Regulum aerumnosum, nec infeli- 
cem, nec miserum, umquam putavi. Non enim magnitudo 

animi eius excruciabatur a Poenis , non gravitas, non 
fides , non constantia , non ulla virtus , non denique 
animus ipse ; qui tot virtutum praesidio, lantoque co- 
mitatu , quum corpus eius caperetur , capi certe ipse 
non potuit. C. vero Marium vidimus, qui mihi secundis 
in rebus unus ex fortunatis hominibus, in adversis unus 
ex summis viris videbatur , quo beatius esse mortali 
nihil potest. Nescis, insane, nescis, quantas vires virtus 
habeat: nomen tantum virtutis usurpas; quid ipsa va- 
leat, ignoras. Nemo potest non beatissimus esse, qui est 
totus aptus ex sese, quique iu se uno sua ponit omnia; 
cui spes omnis, et ratio, et cogitatio pendet ex fortuna, 
huic nihil potest esse certi; nihil, quod exploratum ha- 
beat permansurum sibi unum diem. Eum tu hominem 
terreto, si quem eris nactus, istis mortis aut exsilii mi- 
nis. Mihi vero quidquid acciderit in tam ingrata civitate, 
ne recusanti quidem evenerit, non modo non repugnanti. 
Quid enim ego laboravi, aut quid egi, aut in quo evi- 
gilaverunt curae et cogitationes meae, si quidem nihil 
peperi tale, nihil consequutus sum, ut eo statu essem, 
quem neque fortunae temeritas, neque inimicorum la- 
befactaret iniuria? Morlemne mihi minitaris, ut omnino 
ab hominibus, aq exsilium, ut ab improbis demigran- 
dum sit? Mors terribilis est iis, quorum cum vita omnia 
exstinguuntur; non iis, quorum laus emori non potest: 
exsilium autem illis, quibus quasi circumscriptus est 
habitandi locus; non iis, qui omnem orbem terrarum 
unam urbem esse ducunt. Te miseriae , te aerumnae 
premunt, qui te beatum, qui florentem putas; tuae li- 
bidines te torquent; tu dies noctesque cruciaris; cui 
nec sat est, quod est, et id ipsum, ne non sit diutur- 
num , times ; te conscientiae stimulant maleficiorum 
tuorum ; te metus exanimant iudiciorum atque legum ; 
quocumque adspexisti, ut furiae, sic tuae tibi occurrunt 
iniuriae , quae te respirare non sinunt. Quamobrem , 
ut improbo, et stulto, et inerti nemini bene esse po- 
test; sic bonus vir, et fortis, et sapiens miser esse non 
potest. Nec vero, cuius virtus moresque laudandi sunt, 
eius non laudanda vita est: neque porro fugienda vita, 

quae laudanda est. Esset autem fugienda, si esset mi- 
sera. Quamobrem quidquid est laudabile, idem et bea- 
tum, et florens, et expetendum videri debet. — (Cic. 
Paradoxon n). 


Vivere omnes beate volunt : sed ad pervidendum , 
quid sit quod beatam vitam efliciat, caligant. Adeoque 
non est facile consequi beatam vitam, ut ab ea quisque 
eo longius recedat, quo ad illam concitatius fertur, si 
via lapsus est : quae ubi in contrarium ducit, ipsa ve- 
locitas maioris intervalli causa fit. 

... Ab illa ( rerum natura ) non deerrare, et ad 
illius legem exemplumque formari, sapientia est. Beata 
es» ergo vita, conveniens naturae suae; quae non aliter 
contingere potest, quam si primum sana mens est, et 
in perpetua possessione sanitatis suae; deinde, si fortis 
ac vehemens, tum pulcherrima et patiens, apta tem- 
poribus, corporis sui pertinentiumque ad id curiosa, 
non anxie tamen: aliarum rerum quae vitam instruunt, 
diligens, sine admiratione cuiusquam: usura fortunae 
muneribus, non servitura. Intelligis, etiam si non adii- 
ciam, sequi perpetuam tranquillitatem, libertatem, de- 
pulsis bis, quae aut irritant nos, aut territant. Nam pro 
voluptatibus, et pro illis quae parva ac fragilia sunt, et 
in ipsis flagitiis noxia, ingens gaudium subit, inconcus- 
sum, et aequabile ; tum pax et concordia animi, et ma- 
gnitudo cum mansuetudine. Omnis enim ex infirmitate 
feritas est. 

. . > Libet et ita definire , ut beatum dicamus ho- 
minem eum, cui nullum bonum malumque sit, nisi bonus 
malusque animus : honesti cultor , virtute contentus , 
quem nec extollant fortuita', nec frangant : qui nullum 
maius bonum eo, quod sibi ipse dare potest, noverit; 
cui vera voluptas erit, voluptatum contemptio. Licet, si 
evagari velis, idem in aliam atque aliam faciem, salva 
et integra potestate, transferre. Quid enim prohibet 
nos beatam vitam dicere, liberum animum, et erectum, 

et interritum 'ac stabilem, extra metum, extra cupidi- 
tatem positum; cui unum bonum honestas, unum ma- 
lum turpitudo? Caetera vilis turba rerum, nec detrahens 
quidquam beatae vitae, nec adiictens, sine auctu ac de- 
trimento summi boni veniens ac recedens. Hunc ita 
fundatum necesse est, velit nolit, sequatur hilaritas con- 
tinua , et laetitia alta atque ex alto veniens , ut quae 
suis geudeat, nec maiora domesticis cupiat. Quidni ista 
penset bene cum minutis, et frivolis, et non perseve- 
rantibus corpusculi motibus? quo die infra voluptatem 
fuerit, et infra dolorem erit. 

Vides autem , quam malam et noxiam servitutem 
serviturus sit, quem voluptates doloresque, incertissima 
dominia, impotentissimaque, alternis possidebunt. Ergo 
exeundum ad libertatem est; hanc non alia res tribuit, 
quam fortunae negligentia. Tum illud orietur inaesti- 
mabile bonum, quies mentis in tuto collocatae, et su- 
blimitas ; expulsisque terroribus, ex cognitione veri 
gaudium grande et immotum, comitasque et diffusio 
animi: quibus delectabitur non ut bonis, sed ut ex 
bono suo ortis. Quoniam liberaliler agere coepi, potest 
beatus dici, qui nec capit, nec timet, beneficio ra- 
tionis. Quoniam et saxa timore et tristitia carent, nec 
minus pecudes; non ideo tamen quisquam felicia di- 
xerit, quibus non est felicitatis intellectus. Eodem loco 
pone homines, quos in numerum pecorum et anima- 
lium redegit hebes natura, ot ignoratio sui. Nihil in- 
terest inter hos, et illa: quoniam illis nulla ratio est, 
his prava et malo suo atque in perversum solers. 
Beatus enim nemo dici potest, extra veritatem proie- 
ctus; beata ergo vita est, itt recto certoque iudicio 
stabilita, et immutabilis. Tunc enim pura mens est , 
et soluta omnibus malis, quum non tantum laceratio- 
nes, sed etiam vellicationes effugerit; . statura semper 
ubi constitit, ac sedem suam, etiam irata et infestante 
fortuna, vindicatura. 

Ergo in virtute posita est vera felicitas. Quid haec 
tibi suadebit? ne quid aut bonum, aut malum existi- 
mes, quod nec virtute, nec malitia continget ; deinde , 

ut sis immobilis et contra malum ex bono; ut, qua 
fas est, Deum effingas. Quid tibi pro bac expeditione 
promittitur? ingentia et aequa divinis. Nibil cogeris : 
nullo indigebis: liber eris, tutus, indemnis: nihil frustra 
tentabis, nihil prohibeberis. Omnia libi ex sententia 
cedent: nihil adversum accidet, nihil contra opinionem 
ac voluntatem. Quid ergo? virtus ad vivendum beate 
sufficit? perfecta illa et divina quidni sufficiat? iromo 
superfluit. Quid enim deesse potest extra desiderium 
omoium posito ? quid extrinsecus opus est ei , qui 
.omnia sua in se collegit? Sed ei qui ad virtutem 
tendit, etiamsi multum processit, opus est tamen aliqua 
fortunae indulgentia, adhuc inter humana luctanti, dum 
nodum illum exsolvit, et omue vinculum mortale. Quid 
ergo interest? quod alii alligati sunt, alii adstricti. alii 
districti quoque: bic qui ad superiora progressus est, 
et se altius extulit, laxam catenam trahit, nondum 
liber, iam tamen pro libero. — (Seneca, De vita beala , 
cap. i, m, i.v, v, xm). 

.. . v. • * ■ .-t* •• ' 

/ / 1. i. , ,u. : 


XXII. 

Tenore di vita che si propone 
l'uom snggio e virtuoso. 

« Ego mortem eodem vultu audiam, quo iubebo et 
videbo; ego laboribus, quanticumquc illi erunt, pa- 
rebo, animo fulciens corpus; ego divitias et praesentes 
et absentes aeque contemnam: nec, si alicubi iacebunt, 
tristior; nec, si . circa me fulgebunt , animosior ; ego 
fortunam nec venientem sentiam, nec recedentem; ego 
terras omnes tanquam meas videbo , meas tanquam 
omnium; ego sic vivam, quasi sciam aliis me natum, 
et naturae rerum hoc nomine gratias agam: quo enim 
melius genere negotium meum agere potuit ? unum 

me donavit omnibus: uni mihi omnes. Quidquid ha- 
bebo, nec sordide custodiam, nec prodige spargam; 
nihil magis possidere mc credam, quam bene donata; 
non numero, nec pondere beneficia, nec ulla, nisi ac- 
cipientis aestimatione , pendam. Nunquam id mibi 
multum erit, quod dignus accipiet. Nihil opinionis 
causa, omnia conscientiae faciam: populo teste fieri 
credam, quidquid me conscio faciam. Edendi erit bi- 
bendique finis, desideria naturae restinguere, non im- 
plere alvum, et exinanire. Ego amicis iucundus, ini- 
micis mitis et facilis, exorabor antequam roger; ho-. 
nestis precibus occurram. Patriam meam esse mundum 
sciam, et praesides deos: hos supra me, circaque me 
stare, factorum diclorumque censores. Quandocumque 
autem natura spiritum repetet, aut ratio dimittet, te- 
status exhibo, bonam me conscientiam amasse , bona 
studia: nullius per me libertatem diminutam, a nemine 
meam. » 

Qui hoc facere proponet, volet, lentabit , ad deos 
iter faciet: nac ille, etiamsi non tenuerit, magnis tamen 
excidet ausis. — (Seneca, De vita beata, c. xx, xxi). 

